
znanje

Dobroj i miloj djeci

Susie i Clari Clemens

ovu knjigu u znak ljubavi posvećuje otac

Uar milosrđa iznuditi se ne da, Jer on ko blaga kiša pada s neba Na zemlju dolje: dvaput blagosilja; Onog tko daje i onog tko prima: Ujakom on je najjači; priliči Vladaru bolje od kraljevske krune.

Mletački trgovac (IV., 1)







eleuzmožnjem Gosparu Čuvaru od Male Bule, svojemu toli dobrome Gospodaru.

Ve,


Velemožni, Salutem in Christo Jesu, Gosparu, u ovizijeh stranah ne uzbude manje radosti i veselosti s poroda našega kraljevića za kim hlepijasmo jur otkoli, neg uzbude (koja scijenim) sporoda sv. Ivana Krstitelja, ko rijet vam umije ovi navjesnik, glavar Evance. Da bi Bog do spovidjet nami kako trijebi hamost Gospodinu Bogu našemu, Bogu od Engleške, budući se prikazat Bogom od Engleške sveđ znaše, pače Bogom engleškim nazbilj, ako li nam je kolikrat stavit vele na pamet i razlog Njegve ugodbe svim. Milosti svojom Ijubežljivom učinio je On premoći zločestva naša, ter smo mi većma no prignuti danaska služit Njemu, slavu Njegvu iskat, riječ Njegvu spomenovat, zasveda nas i Sotona svijeh Sotona tlačila. Sade je kraj od zaludna ufanja i svrha od zaludna uzdanja; trijeba nam se svima molit za sabljudenje Njegvo. A ja od sebe želju da Milosti njegvoj vavijek pridani budu, od začetka šega uzgoitelji, poučitelji i služitelji zdrava razloga.

Da velje li lude od mene! Er u vjeri pazit nije vazdakrat mnogo razbora! Vijek nek uzbude Bog od Engleške s vami u svijem vašijem stupajim.

19. listopada.

Vaš. H. P. biskup od Worcestera, danaska u Hartleburyju.

Ako usilite navjesnika šega ne bit vele neredan za puštat maštariji njegvoj i bit većma priklon za pravit istinu, dobro bi dovolje bilo. Ma ne kako da od mene dohodi, neg od Vas. etc.



[image: ]


PROSLOV

i Vapisat ću pripovijest kako mi ju je ispričao čovjek koji ju je bio čuo od svog oca, koji ju je opet bio čuo od svog oca, koji je isto tako bio čuo od svog oca — i tako dalje, sve do u daleku prošlost, prije tri stotine i više godina, očevi su je predavali sinovima i tako je sačuvali do danas. Možda je to povijesna zgoda, možda samo legenda, predaja. Možda se dogodila, možda nije: ali se mogla dogoditi. Moguće su je priznavali starodavni mudraci i znanstvenici; moguće su je samo neuki i prostodušni voljeli i vjerovali u nju.

POCLAVLJE PRVO

RODILI 5E KRALJEVIĆ I SIROMAH

U drevnom gradu Londonu u neki jesenji dan druge četvrtine šesnaestog stoljeća, sirotinjskoj obitelji po imenu Canty rodi se dječak koga nisu željeli. Istoga se dana bogataškoj obitelji po imenu Tudor također rodi englesko dijete koje su željeli. A željela ga je i cijela Engleska. Engleska je toliko žudjela za njim, nadala mu se i molila se Bogu za nj da je narod, kad je dijete odista došlo na svijet, malne pomahnitao od radosti. Ljudi, što su se jedva poznavali, grlili su se i ljubili i plakali. Svi su praznovali, i plemenitaši i raja, bogataši i siromasi, gostili se, plesali, pjevali i razgaljivali se; i to je trajalo cijele bogovetne dane i noći. Obdan je bilo divno vidjeti London u kojemu su se na svakom balkonu i krovu vijorili šareni barjaci a po ulicama prolazile veličajne i bogate povorke. A obnoć ga je također bilo lijepo vidjeti, jer su na svakom uglu plamtjeli kresovi i oko njih se zabavljalo veselo mnoštvo. U cijeloj se Engleskoj besjedilo jedino o novorođenčetu Edvvardu Tudoru, Kraljeviću od Walesa, koji je ležao umotan u svilu i baršun i nije imao pojma

0    cijeloj toj halabuci, niti je slutio da ga tetoše i paze na nj visoki odličnici

1    otmjene gospe — niti ga je bilo briga. Ali se o onom drugom djetencetu, Tomu Cantyju, koji je ležao umotan u jadne dronjke, nije nigdje ništa govorilo osim u siromaškoj obitelji kojoj je svojim rođenjem samo pao na teret.

POC LAVLJE DRUCO

TOMOVO DJETINJSTVO 1 reskočit ćemo više godina.

London bijaše već star tisuću i pet stotina godina i za ono vrijeme, već pravi velegrad. Brojio je stotinu tisuća stanovnika, a neki tvrde i dvostruko. Ulice mu bile uske, zavojite i prljave, osobito u četvrti u kojoj je živio Tom Canty i koja je bila nedaleko od Londonskog mosta. Kuće bijahu drvene, prvi kat stršio vrh prizemlja, a drugi se propinjao vrh prvoga. Što su više rasle, kuće su se i širile. Kosturi im bijahu od ukrštenih jakih balvana ispunjeni čvrstom građom i prežbukani. Balvane bi obojili crveno, plavo ili crno, već prema vlasnikovu ukusu, pa su kuće bile naoko vrlo slikovite. Prozori su bili majušni, ostakljeni romboidnim okancima i otvarali su se van, okrećući se na šarkama kao vrata.

Kućerak u kojemu je stanovao Tomov otac nalazio se u nečistoj slijepoj uličici što se zvala Tripica i izlazila iz Kulenovog prolaza. Bila je to klimava i ruševna kućica, ali je bila dupke puna užasno siromašnih obitelji. Obitelj Canty je stanovala u sobičku na drugom katu. Majka i otac su imali u kutu neku vrst postelje, ali Tom, njegova baka i dvije mu sestre, Bet i Nan, nisu se morali gurati — imali su na raspolaganju cio pod i mogli su spavati gdje žele. Od jednog ili dva pokrivača ostala je pokoja krpa i bilo je tu nekoliko baglji prastare i prljave slame, ali bi to bilo teško nazvati posteljom jer se nije nikad slagalo; ujutro bi ih nogama zgomitlali na jednu jedinu hrpu, a navečer bi se svatko poslužio kojim komadom iz gomile.

Bet i Nan bijahu petnaestogodišnje blizanke. Bile su to dobroćudne, prljave, dronjave i potpuno neuke djevojčice. Majka je bila kao i one. Ali su otac i baka bili pravi vragovi. Opijali bi se kad god bi mogli; onda bi se pograbili jedno s drugim ili bilo s kim tko bi im se našao na putu; pijani ili trijezni, vječito su kleli i proklinjali; John Canty je bio lopov, a mati mu bijaše prosjakinja. Djecu su naučili prosjačiti, ali ih nisu uspjeli odgojiti kao lopove. Među tim groznim nakotom što je stanovao u kući živio je, iako mu nije pripadao, dobri stari svećenik koga je kralj bacio na ulicu i udijelio mu mirovinu od nekoliko groša, i on je gdjegod uzimao djecu u okrilje i potajice ih učio pravičnosti. Otac Andrew naučio je Toma i nešto latinski, a i čitati i pisati; poučio bi u tome i djevojčice, ali su se one bojale da će im se rugati 12 prijateljice koje ne bi podnijele da one budu tako smiješno obrazovane.

U cijeloj se Tripici kao i u kući Caatyjevih, živjelo kao u osinjaku. Uobičajili su se tu sva-konoćno, i to malne sve do zore, neredi i gužve.

Razbijene glave bile su jednako obična pojava kao i glad.

A mali Tom ipak nije bio nesretan.

Teško je tavorio svoje dane, ali nije to znao. Tavorili su tako i svi ostali dječaci s Tripice, pa je on zato mislio da tako mora biti i da je to dobro. Kad bi se obnoć vratio kući praznih šaka, znao je da će ga prvo otac ispsovati i premlatiti, a kad ga se on okani, da će strašna baka početi sve iznova i još usrdnije; i znao je da će mu se, kasno u noći, krišom došuljati pregladnjela mati i donijeti mu koju kukavnu ogrizinu ili koricu koju je, gladujući sama, sačuvala za nj, iako bi je njezin muž često ulovio u tom tobožnjem izdajstvu i okrutno istukao.

A ipak Tom je živovao prilično dobro, osobito s ljeta. Pro-sjačio je tek toliko da preživi, jer je zakon protiv prosjačenja bio oštar a kazne teške; tako je mnogo vremena provodio slušajući dragog oca Andrevva kako pripovijeda stare bajke i legende o divovima i vilama, patuljcima i duhovima, začaranim dvorcima i velebnim kraljevima i kraljevićima. Glava

mu bijaše prepuna svih tih čudesa, i on je često u noći, ležeći na ono malo vonjave slame, premoren, gladan, dok ga je sve bridjelo od batina, puštao 15

na volju mašti i, zanosno zamišljajući čudesni život razmaženog kraljevića u kraljevskoj palači, brzo zaboravljao na svoje bolove i muke. Spopala ga jedna jedina želja koja ga je opsjedala danonoćno — da vidi vlastitim očima pravog kraljevića. Bio je to jednom spomenuo svojim prijanima iz Tripice; ali su mu se oni rugali i bešćutno ga ismijali pa je otada odlučio čuvati svoje sanje u sebi.

Često je čitao svećenikove stare knjige i molio ga da mu koješta iz njih objasni i prepriča. Maštajući i čitajući, malo-pomalo se promijenio. Ljudi iz njegovih snova bijahu tako otmjeni, da on počne očajavati što je dronjav i prljav te poželi da bude čist i bolje odjeven. On se i dalje igrao u kalu pa je čak i uživao u tome; ali umjesto da se praćaka u Temzi samo zato što mu se sviđa, pomalo je osjećao da to sve više i cijeni, jer ga je rijeka prala i čistila.

Tom bi uvijek našao nešto zanimljivo kraj svibanjskog drveta na Cheapsideu ili po sajmovima; a ponekad bi se njemu i ostalim Londoncima davala prilika da gledaju vojnu smotru kad bi kakva poznata nesretnika dovodili, kopnom ili vodom, da ga zatoče u Tower. Jednog ljetnog dana vidio je kako u Smithfieldu spališe na lomači jadnu Annu Askew i još tri čovjeka i čuo kako im neki bivši biskup drži prodiku koja ga nije zanimala.

Zbilja, Tomov je život, sve u svemu, bio raznolik i prilično ugodan.

Malo-pomalo se Tom načitao i nasanjao o kneževskom životu i to je toliko snažno djelovalo na nj da je nesvjesno počeo izigravati kraljevića. Govor mu i ponašanje postadoše nevjerojatno svečani i velikaški, što je silno čudilo i zabavljalo njegove drugare. A tada poče, iz dana u dan, jačati Tomov utjecaj na tu dječurliju; i doskora mu se oni počeše obraćati s nekim čuđenjem i strahopoštovanjem, kao da je on neko više biće. Ta on je toliko znao; znao je napraviti i izreći takvih divota; a povrh svega, bio je tako ozbiljan

i mudar! Dječaci ispričaše roditeljima što sve Tom govori i radi; i roditelji također ubrzo počeše raspravljati

0    Tomu Cantyju i uzeše ga smatrati za neobično nadareno i čudesno stvorenje. Odrasli se ljudi obraćahu Tomu da im pomogne u nedoumici

1    prečesto se iščuđavahu njegovim dovitljivim i mudrim sudovima. On je, uistinu, postao velika ličnost za svakoga tko ga je poznavao, osim za vlastitu obitelj koja nije u njemu vidjela ništa osobito.

Tom domalo potajno osnova kraljevski dvor! On je bio kraljević; najbliži mu prijani postado-še tjelohranitelji, komornici, konju-šari, dvorani, dvoranke i kraljevska obitelj. Svakodnevno su lažnog kraljevića dočekivali po svim složenim obrednim propisima koje je Tom bio naučio iz romantična štiva; svakodnevno se u kraljevskom vijeću raspravljalo o velikim poslovima tobožnjeg kraljevstva, i svakodnevno bi njegovo tobožnje visočanstvo izdavalo zapovijedi svojoj izmišljenoj vojsci, mornarici i namjesnicima.

Zatim bi otišao da, onako u prnjama, isprosi koji novčić, pojeo suhu koricu kruha, izvukao neminovne batine i izgutao psovke, izvalio se na pregršti nečiste slame i u mašti se opet prenosio u svoju nestvarnu veliku ulogu.

A u njem je svejednako iz dana u dan, i od tjedna do tjedna, bujala želja da vidi pravog kraljevića od krvi i mesa, sve dok nije nadvladala sve ostale želje i postala mu jedina hlepnja.

Jednog siječanjskog dana, dok je kao i obično prosjačio po gradu, satrveno je tumarao bos i promrzao, gore-dolje po četvrti oko Mincing Lanea i Little East Cheapa i zavirivao u gostioničke prozore i silno želio loše svinjeće paštete i ostale grozne jestvine koje su tu bile izložene, jer su za

nj to sve bile anđeoske poslastice; to jest, on je tako sudio samo po mirisu, jer mu se nikad nije bila osmjehnula sreća da se dočepa koje i pojede je. Kiša je ledeno porošavala; nebo se stuštilo; bijaše sjetan dan. Navečer se Tom vrati kući tako mokar, umoran i gladan da ga čak otac i baka nisu mogli pogledati ovako kukavna a da se ne ganu — na svoj način, naravno; zato su ga samo na brzu ruku dobro išćuškali i poslali spavati. Dugo nije mogao zaspati od bolova i gladi, te psovki i tučnjava negdje u kući, ali mu se napokon misli vinuše u daleke, romantične zemlje i on zaspa okružen kneževićima, u draguljima i zlatu, koji su živjeli u prostranim palačama i pred kojima su se ničice klanjale sluge ili hitale da izvrše njihove zapovijedi. I tada, kao i obično, usnu da je on knežević.

Cijele je noći sjao u punom sjaju svoje kraljevske slave; kretao se među visokim odličnicima i dvorskim damama, zasljepljivalo ga svjetlo, udisao miomirise, upijao umilnu glazbu i, koji put se nasmiješio a koji put opet kimnuvši svojom kraljevskom glavom, odvraćao na ponizne poklone šarenog mnoštva koje se razmicalo pred njim da mu ustupi prolaz.

A kad se izjutra probudio i ugledao sav onaj jad oko sebe, san je djelovao na nj kao i obično — tisućustruko je povećao bijedu što ga je okruživala. I razjedio se, i rastužio se, i rasplakao se.

POGLAVLJE TREĆE

TOM SUSREĆE KRALJEVIĆA

1 om ustade i gladan se otputi iz kuće, ali mu misli bijahu pune čudesnih priviđenja iz noćnih snova. Lunjao je amo-tamo pa gradu ne znajući pravo kamo da se zaputi ni što se zbiva oko njega. Ljudi su ga gurali a neki se i izdirali na nj, ali zamišljeni dječarac nije to ni zamjećivao. Malo-pomalo, i on se našao na Temple Baru, udaljivši se tako u tom smjeru više nego ikad od svog doma. Zastade i porazmisli časak a onda se ponovo zaveze u svoje maštanje i iziđe iz londonskih bedema. Strand tada više nije bio seoska cesta, već su ga smatrali ulicom, iako je to bilo presmiono tvrditi; jer, premda se s jedne strane protezao dosta gust niz kuća, na drugoj se strani tek ovdje--ondje izdizale poneke zgradurine, mahom palače bogatih plemenitaša, iza kojih su se sve do rijeke spuštala prostrana i divna zemljišta, zemljišta koja su danas gusto načičkana sumornim jutrima od opeke i kamena.

Tom uskoro stiže u selo Charing i otpočinu kraj lijepoga križa koji je ovdje u prošlosti podigao jedan ucviljeni kralj; onda se odšeta mirnom, ugodnom cestom mimo raskošnu palaču velikog kardinala prema još mnogo gromadnijoj i veličanstvenijoj palači — Westminsteru. Tom je veselo i u čudu piljio u golemu zidanicu široko raskriljenih krila, mrkih kula i tornjića, golemog kamenog ulaza s pozlaćenim šipkama, velebnim nizom divovskih granitnih lavova i drugim znacima i likovima engleske kraljevske kuće. Hoće li se napokon ostvariti ono za čim je težio svim srcem? Pred njim je nema što, bila kraljevska palača. Nema li baš nikakve nade da će budu li mu nebesa sklona, napokon ugledati i kraljevića, kraljevića od krvi i mesa?

Sa svake strane pozlaćenih vrata stajao je po jedan živi kip, to jest uspravni, dostojanstveni i nepomični stražar obučen od glave do pete u čelični oklop. Seljani i gradski stanovnici stajali su, iz poštovanja, malo podalje i vrebali priliku da makar načas bace pogled na koju kraljevsku osobu. Otmjene kočije u kojima su se vozili otmjeni ljudi i na kojima su se vozile otmjene sluge ulazile su i izlazile kroz nekolike druge svečane ulaze koji su vodili u kraljevski posjed.

Jadni mali Tom primače se, onako dronjav, polako i plašljivo se ushoda pred stražarima osjećajući kako mu srce kuca a nada buja, i onda odjednom ugleda prizor zbog kojega gotovo vrisnu od ushita. S druge strane ograde spazio je ljepolika dječaka, preplanula i pocrnjela od napornih 17

igara i vježbi na svježem zraku, koji je sav bio odjeven u svilu i baršun i blistao od dragulja; o boku mu kratak mač i bodež urešeni draguljima; na nogama prekrasne cipele visokih crvenih potpetica; na glavi mu naočita grimizna kapa s koje visi perje pričvršćeno velikim iskričavim draguljem. Okružila ga neka dostojanstvena gospoda — očito njegove sluge. Oh, to je kraljević, kraljević, pravi pravcati kraljević — nije trebalo ni trunka u to sumnjati; i tako je napokon bila uslišena molitva siromaškova srca.

Tom poče od uzbuđenja brzo i kratko predisati a oči mu se raši-riše od čuda i radosti. Sve druge misli odmah istisnu jedna jedina želja: da se približi kraljeviću i da ga se dobro, od mile volje nagleda. Prije nego je i shvatio na što se sprema, već je priljubio lice uz rešetke ulaznih vrata. U tren oka ga jedan vojnik grubo odmaknu i svom snagom gurnu u radoznalu gomilu klipana i londonskih besposličara. Vojnik dobaci:

—    Pazi što radiš, odrpanče mali!

Svjetina se stade rugati i smijati; ali mladi kraljević, sav crven u licu i sijevajući bijesno očima, priskoči ulaznim vratima i prodere se:

—    Kako se usuđuješ ovako postupati s jadnim dječakom! Kako se usuđuješ ovako postupati i s najbjednijim podanikom mog kraljevskog oca! Otvori vrata i pusti ga unutra!

Trebalo je tad vidjeti kako prevrtljiva svjetina brže-bolje skida šešire. Trebalo je čuti gdje kliču i viču: »Živio Kraljević od Walesa!«

Vojnici prinesoše helebarde pred prsi u znak pozdrava, otvoriše ulazna vrata i ponovo pozdraviše oružjem kad mali Kraljević Bijede uđe, cio u lepršavim prnjama, da se rukuje s Kraljevićem Beskrajna obilja.

Edvvard Tudor prozbori:

—    Čini se da si umoran i gladan; sigurno teško živiš. Hajde sa

mnom.

Pola tuceta posluge priskoči, tko zna zašto, valjda da se usprotivi. Ali ih kraljević odbi kraljevskim pokretom ruke i oni se ukočiše na mjestu baš kao kipovi. Edward odvede Toma u raskošnu odaju u palači, koju je zvao svojim kabinetom. Na njegovu zapovijed donesoše takvo jedivo za kakvo je Tom čuo samo iz knjiga. Kraljevski obzirno i uglađeno on otpusti sluge kako skromnog gosta ne bi zbunjivali njihovi strogi pogledi: tad sjede do Toma i, dok je on jeo, poče ga svašta zapitkivati.

—    Kako se zoveš, dečko?

—    Tom Canty, da oprostite, gospodaru.

—    Da čudna li imena. Gdje stanuješ?

—    U gradu, molit ću lijepo, gospodaru. U Tripici, kraj Kulenovog

prolaza.

—    U Tripici! Još čudnijeg li imena. Imaš li roditelje?

—    Roditelje imam, gospodaru, a i bakicu do koje mi, Bože mi oprosti što hulim, nije baš stalo — i još dvije sestre blizanke, Nan i Bet.

—    Slutim da bakica nije baš previše nježna prema tebi.

—    Nije baš ni prema kome, da oprosti vaša milost. U nje je zlo srce i cio svoj vijek samo pakosti.

—    Je li te zlostavlja?

—    Ponekad se i obuzda, ali samo kad spava ili kad je treštena pijana; ali čim joj se razbistri u glavi, nadoknadi to ona i dobro me premlati.

Srdžba sijevnu u oku malog Kraljevića i on podviknu:

—    Što, tuče te?

Oh, naravno da me tuče, molit ću lijepo, gospodaru.

—    Tuče te, a ti si tako krhak i malen! Slušaj ovamo: prije nego što noć smrkne, skrasit će se ona u Toweru. Moj otac, kralj. . .

—    Istini za volju, gospodaru, zaboravljate da je ona niska roda. Tower je samo za velike.

—    Jest, to je istina. Nisam na to pomislio. Razmotrit ću kako da je kaznimo. Je li otac dobar prema tebi?

—    Ništa bolji nego baka Canty, gospodaru.

—    Bit će da su svi očevi slični. Nije ni moj baš janje. Ruka mu je teška kao mlat, ali me ipak štedi: ali, da budem iskren, jezikom me zato ipak ne štedi. A kako se majka ophodi s tobom?

—    Ona je dobra, gospodaru, i ne zadaje mi nikakva jada ni bola. A Nan i Bet su u tome sasvim podobne njoj.

—    Koliko je njima godina?

—    Petnaest, da oprostite, gospodaru.

—    Lady Elizabeta, moja sestra, ima četrnaest godina a lady Jane Grel, moja sestrična, moje je dobi a uz to ljupka i dražesna; ali moja sestra lady Mary, zlopogleđa i. . . Čuj, zabranjuju li tvoje sestre posluzi da se smiješi kako im porok ne bi iskvario dušu?

—    One? Oh, gospodaru, kako vam pada na um da bi one imale

poslugu?

Mali kraljević ozbiljno promatraše neko vrijeme prosjačića i onda

nadoveza:

—    A zašto, molim te, da ih nemaju? Tko im pomaže navečer da se svuku? Tko ih odijeva kad ustaju?

—    Nitko, gospodaru. Ta zar da skinu halju i spavaju bez ičega, kao zvijeri?

—    Halju! Nemaju valjda samo jednu?

—    Ah, premila visosti, što bi s više halja? Nema valjda svaka po

dva tijela.

—    Neobična li i čudnovata razmišljanja! Oprosti, ne rugam ti se. Ali će tvoja draga Nan i Bet imati ruha i posluge koliko hoćeš, i to vrlo brzo: moj će se rizničar pobrinuti. Ne, nemoj mi zahvaljivati; nije to ništa. Ti dobro govoriš, dosta lako i ljeporječivo. Jesi li to učio?

—    Ne znam jesam li ili nisam, gospodaru. Dobri svećenik po imenu otac Andrew učio me, od svoje dobre volje, koječemu iz svojih knjiga.

—    Znaš li latinski?

—    Bojim se da ga samo natucam, gospodaru.

—    Uči ga, dečko: samo je isprva teško. Grčki je teži; ali ni grčki ni bilo koji drugi jezik, sve mi se čini, ne bi bio težak lady Elizabeti i mojoj sestrični. Treba da čuješ kako te gospođice vladaju njime! Hajde, pričaj mi o Tripici. Je li ti ugodno ondje?

—    Da pravo kažem — jest, gospodaru, da oprostite, osim kad sam gladan. Ima tamo lutkarskih igara i majmuna — oh, kako su to smiješna stvorenja i kako su divno odjevena! — i ima predstava u kojima oni koji predstavljaju viču i biju se sve dok ne poginu, i to je tako lijepo gledati a stoji samo jedan novčić. . . iako je obično teško doći do novčića, da oprosti vaša milost.

—    Pričaj mi još.

—    Mi derani iz Tripice zaratimo se gdjekad među se kijačama baš kao šegrtarija.

Kraljeviću bljesnuše oči i on će:

—    Ma nemoj, to bi se meni sviđalo. Pričaj mi još.

—    Takmimo se u trčanju, gospodaru, da vidimo tko je najbrži.

—    I to bih volio. Nastavi samo.

—    S ljeta, gospodaru, gazamo i plivamo u kanalu i rijeci i sve potapamo jedan drugoga, i prskamo se vodom, i ronimo, i vičemo, i bacakamo se. . .

—    Dao bih očevo kraljevstvo da to jednom doživim! De, molim

te, nastavi.

—    U Cheapsideu plešemo i pjevamo oko svibanjskog drveta; igramo se i na pijesku pa sve zatrpavamo jedan drugoga; a koji put opet mijesimo kolače od blata — oh, divna li blata, za uživanciju ništa njemu nije ravno na ovome svijetu! — i mi se zbiljski valjamo u njem, da oprostite na izrazu, vaša milosti.

—    Oh, prestani, molim te, to je čudesno! Kad bih se ja samo mogao odjenuti u ruho kao što je tvoje i izuti se, nauživati se jednom u blatu, samo jednom, i da mi nitko ništa ne zamjera i ne brani, sve mi se čini da bih se odrekao krune!

—    A kad bih se ja mogao jednom odjenuti, dragi gospodaru, ovako kao što si ti obučen. . . samo jednom. . .

— Oh, zar bi ti to želio? Ništa lakše od toga. Skidaj te prnje i navlači ovu otmjenu odoru, dečko! Ta če sreća biti kratka vijeka, ali je to neće nimalo umanjiti. Ustrajat ćemo u tome dok možemo i opet se presvući prije nego što nam tko stane dodijavati.

Već za nekoliko trenutaka mali Kraljević od Walesa bio se uresio Tomovim cunjavim ritama, a mali Kraljević od Siromaštine nakinđurio se šarenom kraljevskom opravom. Obojica stadoše poredo pred veliko zrcalo i, da čudna li čuda, reklo bi se da se ništa nije promijenilo! Zgle-daše se, zirnuše opet u zrcalo pa se opet zgledaše. 1 napokon će knežević izreći u nedoumici:

— Što kažeš na ovo?

—    Ah, vaša milosti, ne tražite od mene odgovora, ne priliči se da netko moga soja izgovori tu misao.

—    Onda ću je ja izgovoriti. U tebe je ista kosa, iste oči, isti glas i držanje, ista građa i stas, isto lice i obličje kao i u mene. Da krenemo goli po svijetu nitko ne bi znao koji si ti a koji je Kraljević od Walesa. I sad, kad sam ja odjeven kao što si ti bio odjeven, vjerojatno ću moći mnogo točnije osjetiti kako ti je bilo kad te je onaj grubi vojnik. . . Čuj, nije li ti to modrica na ruci?

—    Jest, ali to je sitnica, a vaša milost zna da je jadni stražar. . .

—    Tiho! Bilo je sramotno i okrutno! — povika mali Kraljević top-nuvši bosom nogom o pod. — Ako kralj. . . ne miči se ni koraka dok se ne vratim! To je zapovijed!

U tili čas smače sa stola i skloni neki predmet državnog značaja i usplamtjelih obraza i zažarena pogleda, izleti kroz vrata i otperja kroz kraljevski vrt u prnjama što su se vijorile. Tek što dođe do velikih ulaznih vrata, on pograbi rešetke i pokuša ih stresti vičući:

—    Otvaraj! Otvaraj dveri!

Vojnik, koji je bio grub prema Tomu, spremno posluša, a kad kraljević jurnu kroz ulaz, gušeći se od kraljevskog bijesa, vojnik mu prišije tako zvonku ćušku da se otkotura na cestu i dobaci za njim:

—    Eto ti sad, izrode prosjački, za ono što si navukao bijes njegove visosti na mene!

Svjetina prsnu u smijeh. Kraljević se podiže iz blata i pomamno zaleti prema stražaru vičući:

—    Ja sam Kraljević od Walesa, moja je ličnost nepovrediva, i ti ćeš visjeti što si digao ruku na mene!

Vojnik prinese helebardu prsima u znak pozdrava i podrugljivo

kaza:

—    Pozdravljam vaše plemenito visočanstvo. — A onda će ljutito: — Gubi se, benava ništarijo!

Tad porugljiva svjetina opkoli jadnog malog kraljevića i stade ga gurati niz cestu ispraćujući ga povicima i derući se:

—    Mičite se s puta njegovom kraljevskom visočanstvu! Mičite se s puta Kraljeviću od Walesa!

POC LAVU E Č ETVRTO

POČINJU KRALJEVIĆEVI JADI lošto je rulja sate i sate uporno gonila i mučila malog Kraljevića, napokon ga se okani, i on ostade sam. Sve dok je još mogao da se ljuti na gomilu, da joj se kraljevski prijeti i kraljevski izriče zapovijedi, koje su dušu dale da im se smiju, on im je bio silno zabavan; ali kad umoran morade ušutjeti, mučiteljima nije više ništa značio, pa potražiše neku drugu razonodu. On se tad ogleda ali ne mogaše razabrati gdje se nalazi. Znao je jedino da je u srcu Londona. Besciljno je dalje tumarao sve dok se kuće ne prorijediše a prolaznici ponestadoše. Skvasi ranjave noge u potočiću koji je nekoć pretjecao onuda gdje je danas Farringdon ulica; otpočinuo koji tren i odlunjao dalje da bi domalo došao na neko prostranstvo gdje se izdizala tek pokoja kuća i jedna velebna crkva. On poznade crkvu. Posvuda su oko nje stršale skele i mravinjali radnici; crkvu su temeljito popravljali. Kraljeviću odmah porastoše krila; vjerovao je da su njegove nevolje dokrajčene. On pomisli: »To je drevna franjevačka crkva koju je moj otac, kralj, bio oduzeo redovnicima, zauvijek je pretvorio u dom za siromašnu djecu i siročad i prekrstio je u Kristov hram. Zacijelo će im biti drago da se oduže sinu čovjeka koji je bio tako dobrostiv prema njima, i to prije što je taj sin sad siromašan i sirot koliko i svaki koji se ondje utekao ili će se uteći.«

Začas se nađe usred skupine dječaka koji su trčali, skakali, loptali se, igrali preskake i još se kojekako zabavljali, i to uz popriličnu galamu. Svi su bili jednako odjeveni, i to kako se u ono doba uglavnom oblačila služinčad i šegrtarija — to jest, svatko je imao na vrh glave plitku crnu kapicu veličine tanjurića koja, onako sićušna, niti je baš služila kao pokrivalo niti kao ukras; ispod nje je kosa, koja je bez razdjeljka padala do polovice čela, bila uokrug pravilno potkresana; oko vrata talar; plava halja pripijena uz to tijelo visi do koljena ili još niže; dugački rukavi; široki crveni pojas; svijetložute čarape s velikim metalnim kopčama. Bijaše to prilično ružna odjeća.1

Dječaci se prestadoše igrati i skrdiše se oko kraljevića koji progovori urođenom dostojanstvenošću:

—    Dobri dječaci, poručite svom učitelju da Edvvard, Kraljević od Walesa, želi razgovarati s njime.

Ove riječi dočeka gromorna povika a neki neotesanac priupita:

—    Ma nemoj, da nisi ti izaslanik njegove milosti, dronjo?

Kraljeviću od srdžbe udari krv u lice i vična mu se ruka maši o bok, ali ondje ništa ne nađe. Zagrmi smijeh i jedan dječak dobaci:

—    Vidjeste li? Uobražava sebi da ima mač — možda i jest sam kraljević glavom.

Ova doskočica još samo podjari smijeh. Jadni Edward se ponosno isprsi i kaza:

—Ja jesam kraljević; i vama, koji živite od darežljivosti moga oca, ne služi na čast što me ovako dočekujete.

Kako se vidjelo po smijehu, i ove su ih riječi silno razveselile. Šiparac, koji je prvi bio progovorio, sad povika svojim druzima:

—    Čujte vi prasci, robovi, štićenici kraljevskog oca njegove milosti, kako se to ponašate? Popadajte na koljena svi odreda i poklonite se njegovoj kneževskoj pojavi i kraljevskim prnjama!

Grajeći od veselja, oni složno popadaše na koljena i tobože odadoše počast žrtvi. Kraljević opatrnu nogom najbližeg dječaka i bijesno kaza:

—    Evo ti ovo zasad a sutra ću dati da se podignu vješala za te!

Avaj, ovo više nije bila šala, ovo je prevršilo svaku mjeru. Isti čas se prestadoše smijati i mjesto toga pomahnitaše. Nekolicina povika:

—    Pograbite ga! U pojilo s njim, u pojilo s njim! Gdje su psi? Ej, drž ga, Lave! Drži, Deraču!

1 onda se zbude prizor koji Engleska još nije vidjela — nepovredivu ličnost prestolonasljednika okrutno izbubotale prostačke šake i nagrebli nahuckani psi.

Kad je tog dana noćalo, kraljević se našao u dalekom gradskom predjelu gdje je bilo mnogo zgrada. Tijelo ga je bridjelo, ruke mu krvarile a dronjci mu bili sasvim umrljani. Lutao je sve dalje i dalje, mrak mu sve 25

više padao na od, hvatao ga takav umor i slabost da je jedva vukao nogu za nogom. Prestao je zapitkivati, jer su umjesto odgovora uzvraćali uvredama. Neprekidno je mrmljao sebi u bradu: »Ono se mjesto zove Tripica; kad bih ga samo uspio naći prije nego me sasvim izda snaga i srušim se, bio bih spašen: njegovi bi me odveli u palaču i posvjedočili da ja nisam njihov, već da sam pravi kraljević, i opet bih bio gdje mi je mjesto.« A povremeno bi mu misli svrnule na one grubijane iz Kristova doma i on bi pomislio: »Kad ja budem kralj, neću im dati samo kruha i pribježišta, već i nauk iz knjiga; jer što vrijedi pun želudac kad mozak i srce skapavaju od gladi. Moram to svakako upamtiti da mi današnja pouka ne bude uzaludna i da zbog toga moj narod ne pati, jer obrazovanje smekšava srce i uči plemenitosti

1    milosrđu.«2

Svjetla zatreperiše, poče prokapljivati kiša, vjetar se nadme i studena, buma noć omrknu. Kraljevski beskućnik, skitnica bez krova nad glavom koji treba naslijediti englesko prijestolje, svejednako je hodao dalje i dalje, zalazeći sve dublje u splet bijednih uličaka gdje se zbila sva sila krcatih kukavnih i sirotinjskih kućeraka.

Odjednom ga neki krupni, pijani nasilnik ščepa za jaku i reče mu:

—    Opet si tako kasno vani, a nisi donio ni groša kući, kladim se! Ako je tome tako, a ja ne prebijem sve kosti u tvom žgoljavom tijelu, ne zvao se ja John Canty.

Kraljević se jedva otrže, nesvjesno obrisa rame koje je pijanac oskvrnuo svojim dodirom, i zanosno prozbori:

—    Oh, zar ste vi zbilja njegov otac? Dao dobri Bog da bude tako; ti ćeš otići po njega i vratiti mene gdje pripadam!

—    Njegov otac? Ne znam ja što ti trabunjaš; samo znam da sam ja tvoj otac u što ćeš se brzo i te kako. . .

—    Oh, ne šali se, ne luduj, ne gubi vrijeme! Umoran sam, ranjav sam, ne mogu izdržati. Vodi me mome ocu, kralju, i on će te nagraditi bogatije nego što bi i u snu pomislio. Vjeruj mi, čovječe, vjeruj mi! Ja ne lažem, govorim golu istinu! Pruži mi ruku i spasi me! Ja sam uistinu Kraljević od Walesa.

Čovo je preneraženo buljio u dječarca, zavrtio glavom i potisnuo:

—    Sasvim je lud ko da su ga sad pustili iz ludnice! — Onda ga još jednom ščepao za jaku i dometnuo hripavo se smijući i kunući: — Ali bio ti lud ili ne bio, ja i tvoja bakica Canty prebrojit ćemo ti na brzinu kosti, evo mi moje glave!

Izrekavši to, on povuče kraljevića, koji je mahnitao i koprcao se, i iščeze u dvorištu pred kućom a za njim pokulja oduševljena i bučna rulja ljudskog ološa.

POGLAVLJE PETO

1

 Odjeća Kristove ubožnice. Bit će najvjerojatnije ako smatramo da je ta odjeća preuzeta od londonske građanske odjeće toga doba kad su se duge plave halje uobičajile među šegrtarijom i služinčadi i svagdje nosile žute čarape; halja se pripije čvrsto uz tijelo, a rukavi slobodno lepršaju, dok se ispod nje nosi haljetak bez rukava; oko pasa crveni kožnati pojas; oko vnta duhovnički talar a odjeću dopunjuje majušna crna kapa velika koliko tanjur. Timbs: 14    »Znamenitosti Londona■«(Napomena pisca)

2

    Vjerojatno je da Kristovi ubožnica isprva nije osnovana kao škola; namjena joj bijaše da izbavi djecu ulice, da je 26 skloni, nahrani, odjene itd. Timbs: »Znamenitosti Londona« (Napomena pisca)

TOM KAO VELIKAŠ i om Canty, pošto ostade sam u kraljevićevom kabinetu, dobro iskoristi priliku što mu se pružila. Obrnu se na sve strane pred velikim zrcalom diveći se svom raskošnom ruhu; onda se odmače oponašajući kraljevićevo uznosito držanje i motreći u zrcalu kako u tome uspijeva. Zatim izvuče prekrasan mač i nakloni se, poljubi sječivo i položi ga ukoso na prsi, jer je vidio da je neki plemeniti vitez tako pozdravljao zapovjednika Towera prije pet-šest tjedana kad mu je predavao u sužanjstvu velmože od Norfolka i Surreyja. Tom se poigravao bodežom, osutim draguljima, što mu je visio o bedru; razgledao je skupocjeni i čudesni namještaj u sobi; sjedio je u svakoj od raskošnih stolica

i pomišljao kako bi bio ponosan kad bi oni iz Tripice mogli samo malo zirnuti i vidjeti ga u ovom sjaju. Pitao se hoće li vjerovati u njegovu nevjerojatnu priču koju će im kazivati kad se vrati ili će vrtjeti glavama i govoriti da je, sa svoje prebujne mašte, napokon skrenuo pameću.

Kad prominu pola sata, on odjednom shvati da kraljevića nešto dugo nema, i ubrzo se osjeti usamljen; doskora poče osluškivati i nadati mu se i pre-stade se igrati divnim stvarima oko sebe; spopade ga nelagoda, nemir, pa očajanje. Samo treba da tko naiđe i zatekne ga u kra-ljevićevoj odori, a Kraljevića ne bude da sve objasni. Ne bi li ga odmah objesili i tek kasnije ispitali cio slučaj? Čuo je da veliki ljudi naprečac kažnjavaju male prijestupe. Sve ga jače i jače obuzimao strah; drhteći, on oprezno

otvori vrata od predsoblja nakanivši umaći i potražiti kraljevića, a tako ujedno zaštitu i izbavljenje. Šest napirlitanih, otmjenih slugu i dva paža gospodskog roda poskočiše na noge i duboko mu se nakloniše. On hitro šmugnu nazad i zatvori vrata. I reče:

— Oh, rugaju mi se! Sad će me tužiti. Oh, što dođoh ovamo da se oprostim od života?

Ushoda se gore-dolje po sobi, premirući od užasna straha, osluškujući, drhtureći pri svakom i najtišem šušnju. Doskora se vrata razjapiše i paž u svilenoj odori najavi:

—    Lady Jane Grey.

Vrata se zatvoriše i mila djevojčica u bogatim haljama uputi se prema njemu. Ali odjednom zastade i zabrinuto upita:

—    Oh, što ti je, gospodaru?

Tomu se gotovo presjekao dah; ali na jedvite jade ipak nekako

promuca:

—    Ah, ti ćeš mi se smilovati! Ja ti zapravo nisam nikakav gospodin, već obični, bijedni Tom Canty iz londonske Tripice. Odvedi me, molim te, kraljeviću i on će biti tako dobar pa će mi vratiti moje prnje i pomoći da odavde izvučem živu glavu. Oh, smiluj mi se i izbavi me!

Tu dječak klekne i stade zaklinjati koliko jezikom toliko očima i uzdignutim rukama. Djevojčica se ukočila od užasa. Ona ciknu:

—    Oh, gospodaru, zar ti da klečiš? I to preda mnom\

I ona, sva uplašena, pobježe; a Tom, shrvan od očaja, klonu na pod i promrmlja;

—    Nema mi spasa, nema nikakve nade. Sad će doći da me odvedu.

Dok je on ležao, skamenjen od straha, grozna se vijest razglasila palačom. Šapat poteče — jer se tu uvijek šaputalo — od služnika do služnika, od velikaša do velikašice, kroz dugačke hodnike, s kata na kat, iz dvorane u dvoranu: »Kraljević je poludio, kraljević je poludio!« Domalo se u svakoj dvorani, u svakoj mramornoj odaji, okupiše skupine velikaša i velikašica pokraj šarenih skupina nižeg soja i svi se ozbiljno došaptavahu i svakome se na licu čitao užas. Za koji čas se pojavi neki uzvišeni dvorski službenik i obiđe sve skupine svečano objavljujući:

»U IME KRALJA! Neka nitko, pod prijetnjom smrti, ne sluša tih lažnih i glupih glasina, neka ne raspravlja o njima i neka ih ne širi. U ime kralja!«

Šapat presahnu tako naglo kao da su šaptatelji onijemjeli.

Zatim zažamoriše svi hodnici: »Kraljević! Eno, dolazi kraljević!«

Jadni Tom je polako koračao kraj skupina koje su mu se klanjale, nastojao uzvraćati naklone i smjerno motrio zbunjenim i ganutim pogledom čudni okoliš. Dva visoka plemenitaša koračala su mu svaki s jedne strane i nudila mu oslonac kako bi lakše hodao. Ustopice su za njima išli dvorski liječnici i nekoliki slugani.

Doskora se Tom nađe u raskošnoj odaji palače i ču kako se za njim zatvoriše vrata. Oko njega stajahu oni koji su ga dopratili.

Pred njim, nadohvat ruke, zavalio se krupan i vrlo debeo čovjek široka, mesnata lica i mrka pogleda. Velika mu glava bila sasvim sijeda; a sijeda mu bila i bradica koja je samo obrubljivala lice. Odijelo mu bilo od skupocjene tkanine, ali staro i ponegdje izlizano. Natečena mu je noga počivala na jastuku i bila umotana u povoje. Vladao je muk; i, osim glave tog čovjeka, sve su druge glave bile ponizno oborene. Taj kljasti zlopogleđa bio 30 je zloglasni Henrik VIII. On progovori, a čim se oglasi, lice mu se smekša:

—    Što to znači, lorde Edwarde, kraljeviću moj? Zar da mene, svog dobrog oca i kralja koji te toliko voli i nježno pazi, vučeš za nos takvom opakom šalom?

Jadni Tom sasluša, koliko je onako smeten mogao početak ove besjede, ali kad mu do uha dopriješe riječi »mene, svog dobrog oca i kralja«, problijedi u licu i odmah pade na koljena kao da ga hitac obori. Podiže ruke i zavapi:

—    Ti si kraljl Onda mi je zbilja odzvonilo!

Ove riječi kao da ošamutiše kralja. Pogled mu besciljno stade bludjeti po licima a onda se zbunjeno zaustavi na dječaku što stajaše pred njim. Tad on prozbori glasom punim duboka razočaranja:

—Jao, ja sam mislio da glasine ne odgovaraju istini, ali se bojim da nije tako. — On duboko uzdahnu i blago kaza: — Dođi svom ocu, dijete; ti si bolestan.

Tomu pomogoše ustati i on, ponizno drhteći, pristupi engleskom vladaru. Kralj uze njegovo prestravljeno lice u šake i zagleda se u nj ozbiljno 31

i nježno kanda traži neki sretni znak da se sinu vraća razum a zatim pritisnu kovrčavu glavu na prsi i nježno je uze dragati. Onda upita:

—    Ne poznaješ li svog oca, dijete moje? Ne kidaj mi staračko srce; reci da me znaš Ti me poznaješ, je li?

—    Poznajem; ti si moj uzvišeni gospodar, kralj, da te Bog poživi!

—    Tako je, tako je, ta ti valja, smiri se, ne drhti; nitko ti ovdje

neće nauditi; svi te ovdje vole. Sad ti je bolje; mučni je san prošao, je li? I znaš tko si i što si, je li? Nećeš se krivo predstavljati kao što mi rekoše da si se maloprije predstavljao?    " “mm

—    Zaklinjem te da mi milostivo povjeruješ jer ja sam tvoj podanik, prosjak od rođenja, i samo sam na žalost slučajem i nezgodom sad ovdje, iako u tome moje krivnje nije. Odveć sam mlad da umrem, a ti me možeš spasiti jednom jedinom riječcom.

—    Da umreš? Ne govori tako, mili kraljeviću, i mir, mir tvome uplašenom srcu, jer ti umrijeti nećeš.

Tom pade na koljena i veselo uskliknu:

—    Bog ti platio tvoje milosrđe, o, moj kralju, i živio dugo na sreću zemlji svojoj!

I skočivši na noge, okrenu se, veseo u licu, dvojici dvorana iz svite i povika:

—    Počujte! Ja neću umrijeti: kralj je tako rekao!

Nitko se ne maknu, samo svi duboko i smjerno oboriše glave; ali nitko ne progovori. On je oklijevao, malko zbunjen, a onda se bojažljivo okrenuo kralju i zapitao:

—    Mogu li sad otići?

—    Možeš li otići? Naravno, ako ti je volja. Ali zašto da ne ostaneš još malo? Kamo bi pošao?

Tom obori pogled i ponizno uzvrati:

—Jamačno sam krivo razumio; jer sam pomislio da sam slobodan pa sam već htio vratiti se u straćaru gdje sam rođen i odrastao kao siromah, ali u kojoj obitavaju majka mi i sestre pa je, prema tome, i moj dom; a opet, ovoj raskoši i sjaju nisam vičan — zato, oh, zaklinjem te, gospodaru, pusti 11 me da odem!

Kralj neko vrijeme šutke premišljaše a lice mu odavaše sve veći jad i čemer. Tada će on opet a u glasu mu zazvuča malo nade:

—    Možda je lud samo u ovom smislu, a razum mu nije smućen što se drugih pojmova tiče. Daj Bože da bude tako! Hajde da ga iskušamo.

Tad nešto zapita Toma na latinskom, a Tom mu odvrati kojekako, ali ipak na istom jeziku. Kralj se neprikriveno oduševi. Velikaši i liječnici također dadoše oduška svom zadovoljstvu. Kralj kaza:

—    Nije ono baš kao što je učio i kako umije, ali jasno pokazuje da mu se razum samo pomračio, a da ga nije sasvim izgubio. Što vi mislite, gospodine?

Liječnik, kome se bio obratio, duboko se pokloni i reče:

—    I ja sam potpuno sklon vjerovati, gospodaru, da si točno pogodio.

Kralju je očito godila ova potvrda, koju je bio izrekao tako vrstan stručnjak, pa je raspoloženo dodao:

—    Pazite sad svi: još ćemo ga iskušati.

I on se Tomu obrati na francuskome. Tom je neko vrijeme šutio jer ga je zbunjivalo što je toliko očiju bilo uprto u njega, a onda je stidljivo izustio:

—    Da oprosti vaše veličanstvo, ja nisam vješt u tome jeziku.

Kralj se sruči nauznak na ležaj. Posluga poletje da mu pomogne

ali ih on odagna i reče:

—    Ne gnjavite me, to je samo neznatna slabost. Podignite me!

Tako, to je dosta. Dođi ovamo, dijete moje; de, položi svoju jadnu, smućenu glavicu na očevo srce i smiri se. Uskoro ćeš ozdraviti; to je samo prolazna tlapnja. Ne boj se ništa; ubrzo ćeš ozdraviti.

Onda se okrenu skupu i zle mu munje stadoše frcati iz očiju. I

on kaza:

—    Počujte me dobro! Moj je sin lud; ali to neće potrajati. Tome je uzrok pretjerano učenje i predug boravak u sobama. Da ste ga oslobodili knjiga i učitelja! Dajte mu da uživa u igri i zdravoj razonodi kako bi mu se povratilo zdravlje. — On se još više popridignu i strogo nastavi: — Lud je, ali je moj sin i engleski prestolonasljednik; i bio lud ili ne bio, on će vladati! I čujte me još i objavite: tko prozbori što o njegovoj sumanutosti, remeti mir 33

i red u ovoj kraljevini i svršit će na vješalima!. . . Dajte mi piti, sav gorim: ova mi je nevolja iscrpla svu snagu. . . De, uzmite pehar. . . Pridržite me. Tako, sad je bolje. Znači, lud je? Pa da je i tisuću puta luđi, ipak je Kraljević od Walesa, a ja ću ga, kao kralj, priznati. Još dana današnjega primit će po propisnom i drevnom običaju svoj kneževski naslov. Pobrinite se odmah za to, lorde Hertforde.

Jedan plemenitaš kleknu pred kraljevu ležaljku i progovori:

—    Njegovo kraljevsko veličanstvo zna da je nasljedni Veliki Maršal Engleske utamničen u Toweru kao osuđenik. Ne bi se priličilo da jedan osuđenik. . .

—    Tišina! Ne vrijeđaj mi uho tim mrskim imenom. Dokle će taj čovjek živjeti? Zar da se moja volja ne izvrši? Da nećemo kraljeviću uskratiti počasti, jer kanda u cijelom kraljevstvu nema Velikog Maršala koji nije optužen za veleizdaju i koji bi mu mogao podijeliti časni naslov? Tako mi Bog pomogao, neće biti tako! Upozori parlament da hoću da me izvijeste o Norfolkovoj smrtnoj osudi prije nego što sunce ponovo iziđe, inače će mi to skupo platiti.1

Lord Hertford reče:

—    Kraljeva volja je zakon — i, ustavši, vrati se na svoje mjesto.

Malo-pomalo iščezne bijes s lica starog kralja i on prozbori:

—    Poljubi me, kraljeviću. De. . . što me se bojiš? Nisam li ja tvoj nježni otac?

—    Ti si dobar prema meni ništavnome, o, moćni i milostivi gospodaru; to uistinu znam. . . ali. . . hvata me tuga kad pomislim na onoga koji će umrijeti, a. . .

—    Ah, uvijek si isti, uvijek si isti! Znam da ti je srce isto kao i nekoć, iako ti je razum šenuo, jer ti si uvijek bio plemenite naravi. Ali se taj vojvoda ispriječio između tebe i tvoje počasti: izabrat ću drugoga umjesto njega, koji neće ničim ukaljati svoju uzvišenu dužnost. Uspokoji se, kraljeviću moj: ne uzbuđuj time svoje jadno srce.

—    Ali ne šaljem li ga baš ja u smrt, vladaru moj? Koliko bi samo dulje živio da nije mene?

—    Ne razbijaj sebi glave zbog njega, kraljeviću: nije vrijedan toga. Cjeluni me još jednom i hajde se zabavljati i igrati, jer me moja bolest iscrpljuje. Umoran sam i trebam se odmoriti. Otiđi s ujakom Hertfordom i svojom pratnjom i vrati se kad mi tijelo okrepča.

Tom se snuždi kad ga izvedoše iz kraljeve odaje jer ove posljednje riječi utrnuše i posljednji tračak nade da če ga sad, kako se ufao, pustiti na slobodu. Još jednom začu kako prigušeni glasovi mrmore: »Evo kraljevića, dolazi kraljević!«

Očajavao je sve više prolazeći kroz šarene redove pognutih dvorana; jer je pojmio da je sad pravi pravcati zatočenik i da će možda zauvijek ostati uhićen u toj zlatnoj krletki kao jadoviti i samotni kraljević, samo ako mu se milostivi Bog ne smiluje i ne oslobodi ga.

I ma kamo okrenuo glavu, priviđalo mu se kako u zraku lebdi odrubljena glava velikog vojvode od Norfolka a oči mu prijekorno pilje u nj.

Njegovi davnašnji sni bijahu tako ugodni; a sadašnja stvarnost tako čemerna!

POGLAVLJE ŠESTO

1

 Naredba za smaknuće vojvode od Norfolka. Kraljevi sati bijahu sad već odbrojani; bojeći se da mu Norfolk ne umakne uputio je poruku u Donji dom u kojoj traži da požure s presudom, pod izlikom da je Norfolk uživao dostojanstvo Velikoga Maršala i da treba naimenovati drugoga koji bi mogao ravnati skorim obredom ustoličenja njegova 34 sina za Kraljevića od Walesa. Hume, sv. III., str. 307. (Napomena pisca)

TOMA POUČAVAJU 1 oma odvedoše u glavnu odaju u nizu svečanih dvorana i posjedoše, a on nerado sjede jer je oko njega stajalo više postarijih ljudi i to ljudi gospodskoga soja. Zamoli ih da i oni sjednu, ali se oni samo ponizno zahvališe i ostadoše stajati. On ih već htjede usrdnije nagovarati, ali mu njegov »ujak« grof od Hertforda šanu u uho:

—    Molim te lijepo, gospodaru, nemoj ih nagovarati; ne priliči se da oni sjede u tvojoj nazočnosti.

Najaviše lorda St. Johna, i on se pokloni Tomu i reče:

—    Šalje me kralj po poslu koji je strogo povjerljiv. Biste li bili tako dobri, vaše kraljevsko visočanstvo, i otpustili cijelu svitu osim gospodina grofa od Hertforda?

Zamijetivši da Tom očito ne zna kako bi postupio, Hertford mu došapne da samo mahne rukom i da se ne mora truditi da govori ako ga nije volja. Kad gospoda iz pratnje iziđoše, lord St. John reče:

—    Njegovo veličanstvo određuje da, poradi razumljivih i ozbiljnih državnih razloga, njegova milost kraljević prikriva svoju boljeticu koliko god je to u njegovoj moći sve dok ne ozdravi i bude kao što je nekoć bio. Prema tome, da ni pred kim ne poriče da je pravi kraljević i nasljednik engleske krune; da čuva svoje kneževsko dostojanstvo i da, ne protiveći se riječju ni pokretom, dopušta da mu se iskazuje poštovanje i pokornost što mu i pripadaju po doličnom i davnašnjem običaju; da prestane bilo pred kim spominjati da je prostog roda i soja, što je sa svoje bolesti bio uobrazio sebi u nezdravu bunilu i prenapetoj mašti; da će usrdno pregnuti e da bi se opet prisjetio osoba koje je nekoć znao, a ako mu gdješto i to i ne uspije, da će se obuzdati i ne odati bilo izrazom čuđenja bilo kakvim drugim znakom da je osobu zaboravio; da u javnim nastupima, kad god bude u nedoumici što da čini ili kaže, neće bilo čime odati svoje nelagode radoznalcima koji ga gledaju, već će se o danom slučaju posavjetovati s lordom Hertfordom ili mojom skromnosti, jer nas je dvojicu kralj odredio da budemo u kralje-vićevoj službi i vječito u blizini sve dok se ova odredba ne opozove. Tako naređuje njegovo kraljevsko veličanstvo i šalje pozdrav vašoj kraljevskoj visosti i moli se da vas milosrdni Bog brzo iscijeli i da vas sada i zanavijek drži pod svojim svetim okriljem.

Lord St. John se duboko pokloni i maknu ustranu. Tom pokorno

odvrati:

—    Tako je kralj odredio. Nitko se ne smije protiviti kraljevoj zapovijedi ili je, ako ga žulja, spretnim izgovorima kako mu je drago prepravljati. Kraljeva će se volja izvršiti.

Lord Hertford kaza:

—    Glede naloga njegova kraljevskog veličanstva što se tiče knjiga i podobnih ozbiljnih stvari možda bi vaša visost, na priliku, htjela prikratiti vrijeme laganom zabavom kako ne bi utruđeni došli na gozbu i naškodili tako vlastitome zdravlju.

Na Tomovu se licu pojavi čuđenje i iznenađenje; a zatim ga obli i rumen kad vidje kako ga lord St. John sažalno pogleda. Njegovo lordovsko gospodstvo reče:

—    Pamćenje te sveđer izdaje pa si se stoga tako začudio, ali ne daj da te to muči, jer te ta nedaća neće pratiti već će nestati kad se izliječiš od svoje bolesti. Lord od Hertforda spomenu gozbu u gradu na kojoj treba da bude nazočna vaša visost kao što njegovo kraljevsko veličanstvo obeća već prije dva mjeseca. Sjećate li se sad?

—    Žao mi je što moram priznati da sam to sasvim smetnuo s uma — neodlučno će Tom; i iznova pocrvenje.

U taj tren najaviše lady Elizabetu i lady Jane Grey. Dva se lorda značajno zgledaše, i Hertford hitro otkorača do vrata. Kad su djevojčice prolazile mimo njega, on im tihano dobaci:

—    Molim vas, gospođice, gradite se da ne primjećujete njegova stanja i ne iščuđavajte se kad ga pamćenje izda — rastužit ćete se kad vidite kako zapinje pri svakoj sitnici.

Dotle lord St. John šaptaše Tomu u uho:

—    Molim vas, gosparu, imajte usrdno na umu želju njegova veličanstva. Prisjećajte se svega što možete, a pravite se kao da se i svega sjećate. Ne smiju zamijetiti da ste se mnogo promijenili i da niste onaj koji bijaste, jer znate koliko vas vaše vječite prijateljice vole svim srcem i koliko bi ih to ucviljelo. Želite li, gosparu, da ja i vaš ujak ostanemo?

Tom ih zadrža mahnuvši rukom i nešto promrmljavši, jer je već, eto, počeo učiti odlučivši prostodušno da, kako najbolje može i umije, izvršava kraljeve odredbe.

Ma koliko da su bili oprezni, razgovor mladeži je gdjekad prilično neugodno zapinjao. Istini za volju, Tom je više puta gotovo htio odustati i priznati da nije dorastao tako velikoj ulozi; ali bi ga spašavalo što je kraljevna Elizabeta bila vrlo obazriva i što su ga isto tako sretno izvlačili jedan ili drugi lord dobacivši, kao ovlaš, poneku riječ. Jednom se mala lady Jane obrati Tomu i zateče ga pitanjem:

—    Jesi li se danas već poklonio njezinu veličanstvu kraljici, gospodaru?

Tom oklijevaše u očaju i zausti da nešto na sreću lupne, kad se javi lord St. John i odgovori mjesto njega, lako i dostojanstveno, kao dvo-ranin koji je navikao da se susreće sa škakljivim neprilikama i da ih uvijek spremno dočeka:

—    Svakako da se poklonio, gospo, i kraljica ga je silno utješila glede zdravlja njegova veličanstva; nije li tako, vaša visosti?

Tom progunđa nešto što je trebalo da znači potvrdu, ali osjeti da je naišao na sklisko tlo. Malo kasnije spomenuše da Tom privremeno neće više učiti na što je kraljevska gospođica uskliknula:

—    Kakva šteta, kakva velika šteta! Izvrsno si napredovao. Ali samo ti mirno čekaj svoj čas; neće to dugo trajati. Bit ćeš već obdaren znanjem kao što ti je i otac i vladat ćeš isto tolikim jezicima kao i on, dragi moj kraljeviću.

—    Moj otac! — povika Tom jer mu načas popusti oprez. — Ja bih zapravo rekao da on ne zna pravo ni svoj materinski jezik, tako da ga razumiju jedino svinje što se valjaju u blatu po svinjcima; a što se tiče kakva obrazovanja. . .

On uzgleda i zamijeti kako ga lord St. John strogo opominje

pogledom.

I ušutje, porumenje i proslijedi tihano i žalosno: — Ah, opet me drži bolest i pamet mi se muti. Nisam htio uvrijediti milostivoga kralja.

—    Mi to znamo, gospodaru — reče kraljevna Elizabeta, dohvativši »bratovu« ruku među dlanove s puno poštovanja, ali i nježnosti — ne kinji se zbog toga. Nije krivnja u tebi, već u tvojoj boljki.

—    Ti me divno tješiš, mila gospođice — zahvalno će Tom — i ja 38 ću se drznuti i kazati da sam ti svim srcem zahvalan.

jednom opet lakoumna mala lady Jane kresnu Tomu u lice neki jednostavan grčki izričaj. Budna kraljevna Elizabeta primijeti po bljedilu mete da je hitac promašio cilj; i ona smireno, u Tomovo ime, uzvrati tečnim plotunom grčkoga jezika i onda naglo svrnu razgovor na nešto drugo.

Sve u svemu, ugodno i sasvim lagodno su provodili vrijeme. Tom se sve manje i rjeđe spoticao i nasukavao, pa je postajao sve slobodniji uviđajući da su mu svi tako rado spremni pomoći i oprostiti mu propuste. Kad saznade da će ga gospođice navečer pratiti na gozbu u gradonačelnika, srce mu zaigra od olakšanja i radosti jer shvati da više nije sam samcat sred tog mnoštva stranaca, iako bi se još prije jedan sat bio grozovito užasnuo pri pomisli da će ga one onamo pratiti.

Dva lorda, Tomovi anđeli-čuvari manje su uživali u ovom sastanku od ostalih subesjednika. Osjećali su se baš kao da kormilare velikom lađom kroz opasni tjesnac; neprekidno su morali biti na oprezu i ubrzo uvidjeli da njihova dužnost nije igrarija. Prema tome, kad se posjet gospođica približi kraju i kad najaviše lorda Guilforda Dudleyja, lordovi su ne samo primjećivali da je njihov štićenik zasad premoren od napora, nego da i nisu baš potpuno sposobni okrenuti pramac i opet se upustiti u isto uzbudljivo brodarenje. Stoga oni smjerno svjetovaše Toma da se povuče, što on vrlo spremno dočeka, iako na licu lady Jane zatitra vidljiv tračak razočaranja kad mladu dostojanstveniku uskratiše pristup.

Nastade neka stanka, zavlada muk pun iščekivanja koji Tom nije mogao razumjeti. On pogleda lorda Herdforda koji mu dade znak, ali on ni to ne shvati. Dovitljiva Elizabeta priskoči mu u pomoć ljupko i spretno kao i uvijek. Ona se duboko nakloni i reče:

—    Dopušta li nam njegova milost moj brat i kraljević, da se udaljimo?

Tom odvrati:

—    Svakako, mojim gospođicama ću ispuniti sve što žele, samo ako zatraže; ali bih im ipak ispunio radije bilo što drugo što je u mojoj skromnoj moći, nego im dopustio da me liše svoje sjajne i blagotvorne nazočnosti. Želim vam dobro veče i Bog neka je s vama!

I on se u sebi nasmiješi i pomisli: »Nisam se utaman u svom štivu vječito kretao sred kneževa pa mi se jezik izvještio ponekoj sitnoj doskočici u njihovu kitnjastu i uzvišenu govorenju.«

Kad gospođice iziđoše, Tom se skrušeno obrati svojim paziteljima

i prozbori:

—    Ako mi dopuste vaša gospodstva, sklonio bih se u neki kutak

i odmorio!

Lord Hertford reče:

—    Kako god izvoli vaša visost, vaše je da zapovijedate, naše je da se pokoravamo. Zbilja je potrebito da se odmorite, jer ćete doskora krenuti u grad.

On cimnu zvono i pojavi se paž kome naložiše da zamoli sira Williama Herberta da dođe. Začas dođe taj plemić i odvede Toma u jednu 40 odaju u dubini palače. Tomu bijaše prvo da posegne za kupom vode; ali

služnik u svili i baršunu je pograbi, kleknu na jedno koljeno i podnese mu je na zlatnu poslužavniku.

Zatim umorni zatočenik sjede i htjede izuti cipele moleći stidljivim pogledom da mu dopuste, ali drugi nametnik, isto u svili i baršunu, pade na koljena i preote mu posao. Još dva-tri put pokuša se sam poslužiti, ali, kako bi ga svaki put preduhitrili on napokon odustane i, skršeno uzdahnuvši promrmlja: — Vrag neka me nosi, ako mi nije čudno što i ne dišu umjesto mene!

Pošto su mu obuli papuče i zagmuli ga u raskošnu oblaku, on napokon prileže da otpočine ali ne i da odspava, jer nru glava bijaše prepuna misli a soba prepuna ljudi. Misli se nije mogao osloboditi pa one ostadoše; a nije bio dovoljno vješt da se oslobodi ljudi pa i oni ostadoše na veliku žalost njegovu — i njihovu.

Kad on otiđe, njegovi uzvišeni čuvari ostadoše sami. Neko su vrijeme premišljali vrteći mnogo glavama i hodajući po sobi, a onda lord St. John progovori:

—    Iskreno govoreći što ti misliš?

—    Ako već iskreno govorimo, mislim ovo: kralju su odbrojani dani, moj je nećak lud i kao luđak će se popeti na prijesto, i lud vladati. Neka je Bog na pomoći Engleskoj, jer će joj trebati njegove pomoći.

—    Uistinu nam se tako vidi. Ali. . . ne sumnjaš li. . . ne sumnjaš

li da. . .

Besjednik oklijevaše i napokon ušutje. Očito je osjetio da je došao na osjetljivo područje. Lord Hertford stade pred njega, zagleda mu se u lice otvoreno i iskreno kaza:

—    Nastavi, nitko te ne čuje osim mene. Sumnjaš li u što?

—    Sve se libim da izreknem riječ što mi je na umu, pred tobom, gospodaru moj, koji si mu tako bliz rođak. Ali se pittm, i kumim te da mi oprostiš ako te time vrijeđam, nije li čudno da mu ludilo može tako izmijeniti držanje i ponašanje? Prem se još drži i besjedi kneževski, ipak je to u beznačajnim nekim sitnicama različito od negdašnjih njegovih navada. Ne čini li se čudno da mu ludilo može izbrisati iz pameti obličje vlastitog oca, i svakidašnje počasti koje mu moraju iskazivati ljudi oko njega, i da mu može oduzeti znanje grčkoga i francuskoga jezika, a ne dirnuti u latinski? Progoni me ono što reče da nije kraljević i da tako. . .

—    Šuti, gosparu, ti izdajnički huliš! Zar si zaboravio kraljevu odredbu? Zapamti da sudjelujem u tvojoj izdaji već i time što te samo slušam.

—    Pogriješio sam, priznajem. Nemoj me odati, udijeli mi tu plemenitu milost, i ja o ovome neću više ni misliti ni govoriti. Ne budi nesmiljen prema meni, gospodine, jer sam inače propao.

—    Ne brinite, moj gosparu. Ne budeš li hulio preda mnom ili bilo kim drugim, bit će kao da nisi ništa ni rekao. Ali ne treba da te muče sumnje. On je sin moje sestre; nisu li mu njegov glas, njegovo lice, njegovo obličje znani još otkad je bio u kolijevci? Ludilo je moglo izazvati sve te oprečne pojave koje ti bodu oči, pa još i gore. Kao da ne znaš kako je stari barun Marley u ludilu zaboravio crte vlastitoga lika koji je poznavao šezdeset godina i mislio da je to netko drugi; pače je tvrdio da je sin Marije Magdalene i da mu je glava izlivena od španjolskog stakla; i, istini za volju, nije dopuštao da mu je itko dotakne da je kojom nesrećom nepažljiva ruka ne bi razlupala. Odagnaj crne sumnje, dragi moj gosparu. To je glavom kraljević, ja ga dobro poznajem, i kralj će ti biti doskora; bit će ti korisnije budeš li, umjesto ovih sumnji, imao to na umu.

Pošto još malo porazgovoriše i lord St. John zataška svoju grešku kako je najbolje znao ponavljajući neprestano da sad potpuno i čvrsto vjeruje i da ga neće više mučiti sumnje, lord Hertford otpusti svog pomoćnika i sjede da sam stražari. Uskoro se duboko zaveze u misli. I, očito, što je dulje mislio, više se uznemirivao. Ushoda se i stade mrmljati.

—    A dakako da on jest kraljević! Tko bi živ u zemlji ustvrdio da je moguće da su dva dječaka, različite krvi i roda, ovako čudesno slična? A sve i da je tako, bilo bi još veće čudo da su ta dvojica kojim slučajem zamijenili uloge. Nikako, to je glupo, glupo, glupo!

A ubrzo reče:

—    A da je samozvanac i da se izdaje za kraljevića, priznajem da bi to bilo razložno; to bi bilo shvatljivo. Ali, je li kad bilo samozvanaca koga kraljevićem zove kralj, koga svi zovu kraljevićem, a on poriče svoje dostojanstvo i protivi se što ga veličaju! Ni govora! Tako mi duše svetoga Swithina,1 nema ni govora o tome! To je pravi pravcati kraljević, samo je poludio!

POGLAVLJE SEDMO

1

 Winchesterski biskup i čudotvorac iz toga vremena. (Nap. prev.)

PRVI TOMOV KRALJEVSKI RUČAK

Mio poslije jednog sata iza podneva Tom se skrušeno prepusti mukotrpnom oblačenju za ručak. Vidio je da su ga obukli jednako raskošno kao što je i bio obučen, ali sve, od nabrane ogrlice do čarapa, bijaše posve različito, sasvim drukčije. Vrlo ga svečano odvedoše u prostranu i kićenu dvoranu gdje je već bio prostrt stol za jednu osobu. Sve je pokućstvo tu od čista zlata i ukrašeno radovima Benvenuta,1 poradi čega bijaše malne bescjene vrijednosti. Odaja je bila napola puna veličajnih poslužitelja. Dvorski kapelan očita predobjednu molitvu i Tom se već htjede naklopiti na jelo, jer mu je glad odvajkada bila prirođena, ali ga omete gospar grof od Berkleyja koji mu veza ubrus oko vrata; uzvišeno mjesto Ubrusara Kraljevića od Walesa nasljedno je, naime, pripadalo ovoj plemenitaškoj obitelji. Tomov peharnik također je stajao kraj njega i priječio ga kad god bi pokušao sam sebi natočiti vino. Kušatelj njegove visosti Kraljevića od Walesa bijaše također pri ruci, spreman da na izričiti zahtjev kuša svako sumnjivo jelo i izloži se opasnosti da se otruje. U ono je on vrijeme služio samo ukrasa radi i vrlo je rijetko bio u prilici da obavlja svoju dužnost; ali u prošlosti, prije svega nekoliko naraštaja, dužnost kušatelja bijaše poprilično opasna i nije se baš smatrala poželjnom počasti. Čudno je što im za to nije služio pas ili olovar; ali su uopće svi dvorski običaji čudni. Lord d’ Arcy, glavni dvorski posteljnik bijaše tu tko zna po kakvu poslu; ali je glavno da je bio tu. Stajao je iza Tomove stolice i vrhovni podrumar, budno pazeći na obred kojim ravnahu prvi dvorski upravitelj i glavni dvorski kuhinjski starješina što su stajali poredo. Osim njih Tomu bijahu na usluzi još stotinu osamdeset i četiri poslužnika; ali oni svi, naravno, nisu bili u ovoj odaji, nije ih tu bilo ni jedna četvrtina; a i Tom još nije ni slutio da oni uopće postoje.

Sve su nazočne nešto prije strogo poučili da imaju na umu kako kraljević privremeno nije pri zdravoj pameti i da paze da se ne bi čudili njegovim mušicama. Tih su se »mušica« doskora mogli nagledati; ali one izazvaše u njima samo sućut i žalost, a ne i veselost. Teško ih se doimalo da gledaju voljenoga kraljevića ovako sumanuta.

Jadni Tom je, uglavnom, jeo prstima; ali nitko se tome nije smijao, već se svatko gradio da ne primjećuje. Odjednom znatiželjno i vrlo pažljivo promotri ubrus oko vrata, jer bijaše bogato i lijepo izvezen, pa prostodušno izvali:

—    Molim vas, sklonite da ga sa svoje nespretnosti ne umažem.

Nasljedni ubrusar ga skine poniznom kretnjom i ne usprotivi se

nijednom riječju.

Tom radoznalo promotri repicu i salatu i upita što je to i jede li se; jer baš u to vrijeme počeše to povrće uzgajati i u Engleskoj umjesto da ga, kao rijetke poslastice, uvoze iz Nizozemske.2 Na njegovo pitanje odgo-voriše vrlo smjerno i nitko se ne začudi. Kad završi sa slatkim jelima, napuni džepove orasima; i nitko to kanda ne primijeti, niti se zbog toga uzbudi. Ali se domalo on sam zbog toga uzbudi i očito ušeprtlji; jer to bijaše jedino što mu za objedom dopustiše da vlastoručno učini pa je bio sasvim siguran da je učinio nešto ružno i nedostojno kraljevića. U taj čas mu zatitraše mišići na nosu, a vršak toga osjetila stade se trzati i nabirati. Kako to nije prestajalo, Toma je naočigled sve više hvatao očaj. On pogleda molećivo jednog po jednog dostojanstvenika koji stajahu do njega i na oči mu navriješe suze. Oni poskočiše prestravljena lica i zamoliše da im kaže kakva mu je nevolja. Tom, koji je zbiljski bio na sto muka, kaza:

—    Preklinjem vas da mi oprostite; ali me nos užasno svrbi. Što se obično radi u ovoj neprilici? Molim vas recite mi što prije, jer jedva mogu više izdržati.

Nitko se ne nasmiješi, ali su svi bili u neugodnoj nedoumici i pogledali jedan drugoga vapeći usrdno za savjetom. Ta, molim vas lijepo, našli su se u slijepoj ulici i nije bilo primjera u engleskoj povijesti koji bi ih uputio kako da se odatle izvuku. Obredni glavar nije bio u sobi; nitko se nije usuđivao otisnuti na nepoznato more i drznuti se da pokuša riješiti ovaj preozbiljni zadatak. Na žalost, nije postojao nikakav nasljedni dvorski češač. U međuvremenu se suze preliše iz korita i mlaznuše Tomu niz lice. Nos ga sve više svrbio i bilo je krajnje vrijeme da mu se pomogne. Napokon priroda provali branu društvenih pravila; Tom zazva sebi nebo da mu oprosti ako griješi i, počešavši se po nosu, skide kamen sa srca svojim dvoranima.

Kad doruča, pristupi mu jedan velmoža i potkuči veliku zlatnu pliticu s mirišljivom ru-žinom vodicom da oplahne usta i prste; a nasljedni lord ubrusar pridržavao mu je ručnik da se obriše. Tom se načas zbunjeno zablenu u pliticu, a onda je prinese usnama i dostojanstveno srknu iz nje. Tad je vrati lordu iz svoje svite i izreče:
[image: ]


— Ne, ne sviđa mi se, moj gosparu: ugodno miriše, ali je preslaba.

Ovaj novi ispad pomahnitala kraljevića dimu u srce sve oko njega; ali žalosni prizor nikoga ne natjera na osmijeh.

Tom još jednom nesvjesno pogriješi kad ustade i ode od stola baš kad je kapelan bio stao iza stolice i, uzdignuvši ruke i zaklopivši oči koje je upro u nebo, spremao se otpočeti poobjednu molitvu. I opet kao da nitko nije zapazio da je kraljević neobično postupio.

Na vlastiti zahtjev odvedoše našeg malog prijatelja u njegov osobni kabinet i ostaviše ga tu nasamo. Na kukama, što su stršile iz oplate od hrastovine, visjela je zbirka od nekoliko blistavih čeličnih oklopa po kojima bijahu odozgo do dolje urezane divotne zlatne šare. Ovo je viteško okloplje

pripadalo pravom kraljeviću, a nedavno mu ga je bila poklonila gospa Parr, kraljica. Tom navuče stegnike, oklopne rukavice i šljem s perjanicom i ostale dijelove koje je mogao obući bez tuđe pomoći i načas čak naumi pozvati koga da mu pomogne kako bi se odjenuo od glave do pete, ali se tada sjeti oraha koje je bio ponio s ručka i pomisli kako će uživati jedući ih kad ga ne bude motrila cijela svita i kad ga nasljedni lordovi ne budu salijetali neželjenim uslugama; i tako je on vratio lijepe predmete na svoja mjesta i već ubrzo krčkao orahe i prvi put se, otkako ga je Bog kaznio i učinio kraljevićem, osjećao lagodno i sretno. Kad pojede sve orahe, nabasa u ormaru na nekoliko privlačnih knjiga o pravilima ponašanja na engleskom dvoru. Nešto bolje nije mogao ni poželjeti. Izvali se na raskošnu ležaljku i zbiljski usrdno uze da se naobražava. Ostavit ćemo ga načas ovdje.

POGLAVLJE OSMO gg

1

 Bcnvenuto Cellini (1510.-1571.), znameniti talijanski zlatar, kipar i pisac. (Nap prev.)

2

 Sve do pod kraj njegove vladavine (Henrika VIII.) salata, mrkva, repice ili bilo kakvo jestivo korijenje nije se uzgajalo u Engleskoj. Ono malo toga povrća, koje se upotrebljavalo za jelo, uvozilo se iz Nizozemske i Flandrije. Kad se kraljici Katarini 44 prohtjelo salate, morala je onamo poslati dostavljača po nju. Hume: »Povijest Engleske«, sv. III., str. 306. (Nap. pisca)

NEPRILIKE 5 DRŽAVNIM PEČATOM

Oko pet sati se Henrik VIII. prenu iz drijema, koji ga nije osvježio, i promrsi sebi u bradu »Crnih li snova, crnih li snova! Moji su dani odbrojeni; ovo su jasna proroštva koja potvrđuje i moje usporeno bilo.« Zatim mu opaki blijesak sijevnu u oku i on izusti: »Ali svejedno neću umrijeti prije nego što on ispusti dušu.«

Kad posluga primijeti da je budan, netko ga upita izvoli li zapovijedati da puste velikog kancelara.

—    Pustite ga, pustite ga! — uzviknu kralj oduševljeno.

Uđe veliki kancelar, kleknu pred kraljevu postelju i reče:

—    Ja sam izdao zapovijed i, u skladu s kraljevom odredbom, poslanici Doma lordova se, u svojim sudskim odorama, nalaze u sudnici Parlamenta gdje su osudili na smrt vojvodu od Norfolka i sad pokorno čekaju da saznaju što će njegovo veličansvo izvoljeti dalje o tome odlučiti.

Kralju zasja lice od okrutne radosti. I on će:

—    Dižite me! Sam ću osobno izići pred svoj parlament i vlastoručno ću udariti pečat na osudu kojom ću se otresti.. .

Glas mu presahnu; samrtno bljedilo smaknu mu rumen iz obraza; posluga ga položi na jastuke i brzo ga okrijepiše sredstvima za jačanje.

A on tada žalosno reče:

—    Jao, kako sam željno čekao ovaj slatki trenutak! I, eto, gdje prekasno dolazi i meni izmiče toliko žuđeni užitak. Ali pohitaj, pohitaj!

Neka drugi obave taj divni posao kad meni nije dano. Ovlašćujem vas da upotrijebite moj veliki pečat: izaberi lordove koji će biti u vijeću i prihvati se posla. Pohitaj, čovječe! Prije nego što sunce ponovo iziđe i zađe, donesite mi i pokažite njegovu glavu.

—    Bit će kako kralj zapovijeda. Bi li izvoljelo vaše veličanstvo zapovjediti da se pečat preda meni kako bih mogao obaviti zadatak?

—    Pečat! A tko čuva pečat nego ti?

—    S dopuštenjem vašeg veličanstva, vi ste mi ga uzeli prije dva

dana rekavši da neće više biti u upotrebi sve dok ga vaša kraljevska ruka ne udari na osudu vojvode od Norfolka.    47

—    Jest, uistinu sam ga uzeo; sjećam se sad. . . Gdje li sam ga zadjeo?. . . Jako sam iscrpljen. . . Stoga me ovih dana pamćenje počesto izdaje. . . To je čudno, čudno. . .

—    Gospodaru, bit ću toliko slobodan da kažem kako se nekolicina prisjećamo da ste vi veliki državni pečat dali njegovoj visosti Kraljeviću od Walesa da ga čuva sve do dana. . .

—    Tako je, tako i nikako drukčije! — upade kralj. — Donesite ga! Hajde: vrijeme leti!

Lord Hertford pohita Tomu, ali se doskora vrati kralju, uzbuđen i praznih šaka. I ovako prozbori:

—    Žao mi je, gospodaru, što donosim ovako mučnu i neugodnu vijest; ali je Božja volja da kraljević još boluje i ne može se prisjetiti da je primio pečat. Poradi toga požurih da vas izvijestim misleći da bismo izgubili dragocjeno vrijeme, i to utaman, kad bismo pokušali pretražiti cio niz odaja i salona što pripadaju njegovom kraljevskom vis. . .

Kralj duboko uzdahne i tako prekine velmožu u riječi. Poslije nekoliko trenutaka njegovo veličanstvo izgovori silno žalosnim glasom:

—    Ne mučite više jadno dijete. Božja ga je ruka teško poklopila i meni se srce cijepa od nježne sućuti prema njemu i od žalosti što ne mogu njegovo breme primiti na vlastita ramena, opterećena brigama, i tako ga uspokojiti.

On sklopi oči, stade mrmoljiti i zatim ušutje. Malo kasnije opet otvori oči i rastreseno se ogleda dok mu pogled ne pade na velikog kancelara koji je klečao. Lice mu odmah planu od srdžbe:

—    Sto, ti si još ovdje! Tako mi Bog pomogao, ako se ne pobrineš za sudbinu onog izdajice, sutra će ti se šešir odmarati jer neće biti glave da je resi!

Prestravljeni kancelar otpovrnu:

—    Plemenito veličanstvo, zaklinjem vas da mi se smilujete! Ja sam čekao na državni pečat.

—    Čovječe, je li se tebi mozak pomutio? Onaj mali pečat koji sam nekoć običavao nositi u inozemstvo leži u mojoj riznici. A kad je već nestao veliki pečat, neće li i mali biti dovoljan? Je li ti se mozak pomutio? Gubi se! I, zapamti da se nisi vratio bez njegove glave.

Jadni kancelar nije ni časa časio da se skloni iz opasne okoline; a ni opunomoćeno vijeće nije oklijevalo da u ime kralja potvrdi odluku pokornog Parlamenta i odredi da se sutra ima odrubiti glava prvom velmoži Engleske, nesretnom vojvodi od Norfolka.7 1 Osuda Norfolka zbog veleizdaje. Gornji dom je, ne preslušavši ga, bez rasprave i dokaza osudio zatvorenika na smrt zbog veleizdaje i presudu podnio Donjem domu... Pokorni Donji dom je poslušao njegovu (kraljevu) naredbu; a kralj je preko svojih opunomoćenika u skupštini potvrdio presudu i izdao nalog da se Norfolka pogubi u jutro dvadeset i devetoga siječnja (idućeg dana). Hume: Povijest Engleske, sv. III., str. 306. (Nap. pisca)

POGLAVLJE DEVETO

SVEČANOST NA RIJECI (_/ devet sati navečer cijelo je široko pročelje palače, okrenuto prema rijeci, sjalo od svjetia. A. sama rijeka, dokle god je pogled sezao prema gradu, bijaše tako gusto načičkana lađarskim brodicama i izletničkim barkama, koje su mahom bile okićene raznobojnim vidjelicama i koje su se lagano njihale na valima, da je bila nalik na bujni i beskrajni cvijetnjak što ga lagano uzlelujaše ljetnji vjetrovi. Veliko ulazno kameno stubište što se spuštalo prema vodi i bilo toliko prostrano da bi se na njemu mogla načetiti cijela vojska kakve njemačke kneževine, pružalo je zaista divnu sliku koju još nadopunjavahu redovi kraljevskih helebardista u usjajenim oklopima i gomile kitnjasto odjevenih slugu što su naglili gore-dolje i ovamo-onamo kako bi što prije sve pripremili.

Tada odjeknu zapovijed i u tren oka sve živo nestade sa stuba. Zrak postade bremenit od napeta muka i iščekivanja. Dokle se moglo sagledati, čovjek bi vidio kako tisuće ljudi ustaje po čamcima, dlanom zaklanja oči od bliještećih svjetiljaka i zublji i pilji prema palači.

Četrdesetak do pedesetak svečanih lađica urepi se i pristade do stubišta. Bijahu bogato pozlaćene, a uzdignuti im pramci i krme majstorski izrezbareni. Poneke su bile ukrašene stjegovima i zastavicama; poneke zla-totkanicom i goblenima s izvezenim grbovima; neke srebrnim barjacima na kojima su pričvršćeni srebrni zvončići iz kojih bi se obilato prosula vesela glazba kad god bi ih lahor dotakao; u drugih, opet, još otmjenijih, jer su pripadale velikašima koji su bili neposredno u kraljevićevoj službi, bokovi su bili slikovito prekriveni štitovima s kitnjasto oslikanim grbnim oznakama. Svaku ovu svečanu lađu vukla je teglenica. U svakoj teglenici je osim veslača bilo i i više oklopnika u blistavim šljemovima i oprsinama, kao i šaka svirača.

Na širokom ulazu se napokon pojavi četa helebardista, prethodnica svečane povorke koju su svi očekivali. Na njima bijahu crno-riđi prugasti nazuvci, baršunske kape okićene sa strane srebrnim ružama, i pršnjaci od grimizno-plave tkanine na kojima, sprijeda i straga, bjehu zlatnim koncem izvezena po tri pera, biljeg kraljevićeva grba. Držala njihovih helebardi bila su presvučena tamnocrvenim baršunom zakovanim pozlaćenim čavlićima i ukrašena zlatnim kitama. Razvivši se ulijevo i udesno, poredali su se u 50 dva dugačka reda što su se protezali od ulaza do rječne obale. Tada sluge u grimizno zlaćanim haljama kraljevićeve pratnje razmotaše debeo sag ili sukno i položiše ga između njih. Kad to obaviše, odjeknu iznutra zov truba. Glazbenici s rijeke odgovoriše veselom predigrom; i iz veže polako i dostojanstveno iskoračaše dva vratara s bijelim palicama. Iza njih naiđe službenik koji je nosio žezlo grada, a ustopice za njim još jedan s gradskim mačem; zatim nekoliko starješina gradske straže u punoj opremi s oznakama činova na rukavima; za njima grbovnik vitezova Podvezice u svom plastu; onda nekoliko vitezova od Batha, a u svakoga bijela čipka na rukavu; iza njih njihovi štitonoše; pa onda suci u purpurnim togama i baretima; zatim lord veliki kancelar Engleske u grimiznoj odori što je sprijeda bila otvorena i porubljena krznom sure vjeverice; onda odabrani gradski vijećnici u purpurnim kabanicama; te, napokon, poglavari različitih građanskih ustanova u svojim svečanim odorama. Poslije naiđe dvanaest francuskih plemenitaša u čudesnim oblakama koje sačinjavaju prsluci od bijela damasta prošarani zlatom, kratki ogrtači od grimizna baršuna sa zlačanim prugama i rujnim hauts-de-chausses,8 i siđe niza stube. Oni bijahu iz svite španjolskog poklisara; a za njima naiđe dvanaest kavalira iz svite španjolskog poklisara, odjevenih u crni baršun bez ijednog uresa. Poslije njih se pomoli nekoliko visokih engleskih plemenitaša sa svojom pratnjom.

Iznutra jeknuše trube; i kraljevićev ujak, budući veliki Vojvoda od Somerseta, pomoli se na ulazu »u pršnjaku od crne zlatotkanice i plaštu od grimizna atlasa s cvjetovima od zlata i ogajtanjenu srebrnim tilom«. On se okrenu, smače kapu s perjanicom, presavije se u dubok poklon i stade hodati natraške klanjajući se pri svakom koraku. Tad trublje podublje zaječaše i pade zapovijed: »S puta uzvišenom i moćnom lordu Edwardu, Kraljeviću od Walesa!« Visoko gore na bedemima palače liznu uvis dugački niz plamenih jezika i poprati ih grmljavinski gromot; skupljena svjetina na rijeci bučno zabruja u znak pozdrava; i Tom Canty, koji je izazvao cio ovaj prizor i bio glavni junak u njemu; pojavi se na vidjelu i lagano se nakloni svojom kraljevskom glavom.

Bio je »veličajno odjeven u pršnjak od bijela atlasa na kojemu prsi bijahu od purpurna brokata, posute dijamantima i porubljene hermelinom. Preko toga je nosio ogrtač od bijele zlatotkanice s uzorkom troperog grba, podstavljen plavim atlasom, ukrašen biserjem i draguljima i spučen briljant-

Hlače do koljena (francuski). (Nap. prev.)

nom sponom. 0 vratu mu visilo odlikovanje Podvezice i nekoliko stranih kraljevskih odlikovanja«; a kad god bi ga svjetlost obasjala, njegovi bi dragulji zauzvrat osljepljujuće bljesnuli. O, Tome Cantyju, koji si rođen u straćari i odgojen na londonskim ulicama i koji si vičan dronjcima i prljavštini i bijedi, kakav si samo svečani prizor doživio!

POC LAVLJE DESETO

KRALJEVIĆEVE MUKE

£)ili smo ostavili Johna Cantyja gdje vuče pravog pravcatog kraljevića u Tripicu i gdje ga ustopice bučno slijedi oduševljena rulja. Našla se tu jedna jedina osoba koja se zauzela za sužnja, ali se na nju nitko nije osvrnuo; kolika se gaLama bila digla, jedva da ju je tko i čuo. Kraljević se svejednako batrgao da se oslobodi i bjesnio zbog postupka prema njemu dok John Canty ne izgubi i ono malo strpljenja što je imao i, naglo planuvši, ne zamahnu hrastovačom kraljeviću vrh glave. Onaj čovjek, koji se jedino bio zauzeo za šiparca, skoči da zadrži podignutu ruku i svojim zapešćem dočeka udarac. Canty zaurla:

—    Ti baš ’oćeš da se petljaš, je li? Evo što te ide.

Batina zviznu po glavi čovjeka koji se bio upetljao; začu se stenjanje i nejasna prilika klonu na zemlju pred noge svjetini, da bi uskoro ostala ležati sama samcata. Rulja srnu dalje, a ova joj nezgoda nimalo ne pomuti dobra raspoloženja.

Domalo se kraljević našao u prebivalištu Johna Cantyja, a vrata se zalupiše pred nezvanima. Pri slabašnu svjetlu lojanice, uglavljene u bocu, on jedva nazre obrise odvratne jazbine i stanovnika u njoj. Dvije mršave djevojčice i sredovječna žena stisle se uza zid u kutu nalik na životinje koje su navikle da se s njima grubo postupa pa i sad očekuju i strepe pred istom sudbinom. Iz drugog se kuta prišunja uvela vještica raspuštene kose i zlih očiju. John Canty joj se obrati:

—    Ček! Da vidiš sjajnu predstavu. Ne kvari je dok se ne nagledaš; a onda odadri kako ti je volja. Ovamo, dečko. Hajd sad ponovi svoju lakrdiju ako je nisi zaboravio. Reci kako se zoveš. Tko si ti?

S ove uvrede malom kraljeviću krv opet šiknu u obraze, on oštro i srdito ošinu čovjeka pogledom i izgovori:

—    Samo neotesanci kao što si ti usuđuju se meni zapovijedati. Kažem ti i opet, kao što sam ti već i rekao, da sam ja Edvvard, Kraljević od Walesa, i nitko drugi.

Vješticu tako silno prenerazi ovaj odgovor da se skameni na mjestu i gotovo pre stade disati. Buljila je u kraljevića u tako tupu čudu da onaj njen 53

grubijan od sina prasnu u grohotan smijeh. Ali je sve ovo drukčije djelovalo na Tomovu majku i sestre. One potrčaše prema njemu žalosnih i ustrašenih lica i povikaše:

—    Oh, jadni Tome, jadni dečko.

Majka pade na koLjena pred kraljevićem, objesi mu se rukama na ramena i bolno mu se zagleda u lice ro-neći suze. 1 tada kaza:

—    Oh, jadni moj dječače! Ludo je štivo, napokon i nažalost, učinilo svoje i oduzelo ti razbor. Ah, što si toliko prionuo uza nj kad sam te ja od njeg toliko odvraćala? Ucvilio si majčino srce.

Kraljević je pogleda u lice i blago izusti:

—    Tvoj sin je zdrav i nije izgubio razbor, dobra gospo. Smiri se; odvedi me u palaču gdje je on, i odmah će ti ga moj otac, kralj, vratiti.

—    Tvoj otac, kralj! Oh, dijete moje! Poreci te riječi što nose tebi smrt i propast svima tvojim bliskima. Preni se iz toga užasna sna. Dozovi natrag jadnu pamet koja te ostavi. Pogledaj me. Nisam li ja tvoja mati koja te rodila i koja te voli?

Kraljević zavrti glavom i nevoljko izreče:

—    Bog mi je svjedok da nisam nakan da zadajem bol tvom srcu; ali uistinu ti nikada prije ne vidjeh lica.

Žena se opet sruči i sjede na pod i, prekrivši Lice rukama, dade maha žalovitim jecajima i kuknjavi.

—    Nastavimo s predstavom! — povika Canty. — Slušaj ti Nan, slušaj Bet, vi neodgojene prostakuše, nećete valjda stajati u kraljevićevoj

54 nazočnosti? Na koljena, prosjačka bagro, i poklonite mu se!

I opet zariče od smijeha. Djevojčice plašljivo počeše moljakati za brata; i Nan reče:

—    Kad bi ga pustio da otpočine u postelji, oče, odmor i san bi izliječili njegovo ludilo; zaklinjem te, pusti ga.

—    Pusti ga, oče — dometne Bet — umorniji je nego obično. Sutra će biti opet zdrav i marljivo će prosjačiti pa se neće vratiti kući praznih šaka.

Od ove napomene splasnu očeva veselost, jer se bio prisjetio poslova. Bijesno se okomi na kraljevića i reče:

—    Sutra moramo platiti dva penija vlasniku ove rupčage; dva pe-nija, neka ti je jasno — cijelu najamninu za pola godine, inače ćemo izletjeti odavde. Da vidimo što si zaradio prosjačeći, lijenčino nijedna?

Kraljević uzvrati:

—    Ne vrijeđaj me tim tvojim tričarijama. I opet ti kažem da sam ja kraljev sin.

Široki dlan Cantyjev tako zvonko odalami kraljevića po ramenu da on otetura u naručje mame Canty koja ga privinu na prsi i zakloni ga tako vlastitim tijelom od obilne kiše ćušaka i bubotaka.

Preplašene djevojčice uzmaknuše u kut; ali baka priskoči u pomoć svome sinu. Kraljević se istrgne gospođi Canty i uzviknu:

—    Ti nećeš stradavati zbog mene, gospođo. Neka se te svinje izdovolje samo na meni.

Ove riječi toliko razjediše svinje da se one latiše svog posla ne časeći ni časa. Izdevetaše zajednički dječaka na mrtvo ime i onda istukoše djevojčice i majku zbog toga što su se bile sažalile na njihovu žrtvu.

—    A sad — reče Canty — svi u krevet. Umorila me ova zabava.

Udunuše svjetlo, i obitelj leže na počinak. Ćim se po hrkanju glave obitelji i njegove majke moglo razabrati da spavaju, djevojčice otpuzaše do mjesta na kojem je kraljević ležao i, da mu ne bi bilo hladno, nježno ga pokriše slamom i dronjcima; i njihova mati također dopuže do njega, pogladi ga po kosi i rasplaka se nad njim i stade mu neko vrijeme drhtavo šaptati u uho riječi pune utjehe i sućuti. Bila je za nj sačuvala i neki zalogaj da malo prigrize; ali je dječak od bolova potpuno izgubio tek, pogotovo za crnu i bezukusnu koricu. Ganulo ga je kako ga je smiono i požrtvovno 55

branila i kako je suosjećala s njim; i on joj se zahvali vrlo uzvišenim, kne-ževskim riječima i zamoli je da legne na počinak i pokuša zaboraviti svoje jade. I dometnu da njegov kraljevski otac neće propustiti nagraditi njezinu predanu ljubaznost i vjernost. Ovaj novi nastup njegova »ludila« opet joj ucvili srce i ona ga ponovo i više puta privinu na grudi i zatim se vrati, oblivena suzama, na svoj ležaj.

Dok je ležala i jadikovala, pomalo joj uljeze u glavu primisao da u tom dječaku ima nešto neuhvatljivo čega u Tomu Cantyju, bio lud ili pri zdravoj pameti, zacijelo nije bilo. Ne bi mogla opisati, ne bi mogla reći što je to zapravo, ali je to očito osjećala i primjećivala nepogrešivim majčinskim nagonom. Što onda, napokon, ako joj taj dječak zbilja nije sin? Oh, to je besmisleno! Gotovo se osmjehnu na tu pomisao usprkos svom čemeru i nevoljama. Ali ona ipak shvati da ta pomisao neće jenjati, već će je uporno progoniti. Pratila ju je, uzbuđivala, salijetala i nije se dala otjerati ili zanemariti.

Napokon žena pojmi da neće imati mira sve dok ne smisli neku kušnju koja će jasno i nedvojbeno dokazati je li joj taj dječarac sin ili nije, i tako raspršiti ove mučne i brižne sumnje. Ah, uistinu, bio je to nesumnjivo najbolji način da se riješi zagonetka; zato odmah poče razbijati sebi glavu kako bi smislila kakvu kušnju. Lako se bilo odlučiti, ali je teško bilo to i proizvesti u djelo. Smišljala je jednu sigurnu kušnju za drugom, ali ih se morala odreći svih po redu — nijedna ne bijaše sasvim pouzdana, savršena; a nesavršena je nije mogla zadovoljiti. Očito da je zalud mućkala glavom, reklo bi se da će morati dići ruke od nauma. Baš kad joj je ta sumorna misao prominula mozgom, do uha joj dopre pravilno dječakovo disanje i ona razabra da je zaspao. 1 dok je ona osluškivala, odmjereno mu disanje ujedared prekine tihani, zaplašeni krik kakav ispuštamo kad ružno sanjamo. Ova slučajna zgoda u tren oka joj pomože razraditi naum koji je više vrijedio od svih onih kušnji koje je bila jedva smislila. I ona se odmah grozničavo ali bešumno lati posla da iznova užeže lojanicu govoreći sama sebi: »Da sam ga bar vidjela u tom času, sad bih znala! Otkako mu je onoga dana, kad je još bio sasvim malen, prasnuo barut u lice, kad god bi se naglo prenuo iza sna ili iz razmišljanja, uvijek bi stavio ruku pred oči, baš kao što je i onomadne bio učinio, i to ne kao što ostali prinose ruku dlanom nadolje, već ga izvrne van; vidjela sam to stotine i stotine puta, i nikada nije to drukčije učinio niti 56 propustio učiniti. Da, ubrzo ću biti sigurna!«

Dotle je dopuzala do usnulog dječaka, zasjenjujući svijeću šakom.

Ona se pažljivo i oprezno nagnu nada nj, obuzdavajući uzbuđenje i jedva dišući, i odjednom mu sijevnu svjetlom u lice i kraj uha mu kucnu prstom

0    pod. Spavač širom otvori oči i unezvijereno pogleda oko sebe, ali ne učini rukom nikakve naročite kretnje.

Jadna žena malne obamre od iznenađenja i žalosti, ali uspjede zatomiti uzbuđenje i ponovo uspava dječaka; onda otpuza natrag i stade nujno preglabati sama u sebi o zlokobnome posljetku njezina pokusa. Pokušavala je uvjeriti samu sebe da je Tomovo ludilo izmijenilo i njegove svakidašnje kretnje; ali nije joj to uspijevalo. »Ne može biti«, govorila je, »ruke mu nisu lude, ne mogu u tako kratkom razdoblju zaboraviti tako staru navadu. Oh, ovo je moj crni dan!«

Međutim sad se jednako uporno nadala, kao što je prije sumnjala; nije uspijevala nagnati samu sebe da se pomiri s onim što je ova kušnja otkrila; morat će je ponoviti, zacijelo sasvim slučajno nije digao ruke; tako ona prenu dječaka iza sna i po drugi put, i, malo kasnije, i po treći put, ali se on, kao i pri prvoj kušnji, jednako ponašao; tada se ona odvuče u postelju

1    rastužena usnu govoreći: »Ali ga se ja ipak ne mogu odreći. . . oh, nikako, ne mogu. . . on je sigurno moj sin!«

Kad se nesretna mati nije više budila i kad su kraljevićevi bolovi malo-pomalo toliko uminuli da ga nisu odviše smetali, silni mu umor napokon sklopi oči u duboki i spokojni sanak. Promicao sat za satom, a on svejednako spavao kao zaklan. Prođe tako pet-šest sati. Tada se poče buditi iz obamrlosti. Doskora promrsi u polusnu:

—    Sir Williame!

A zatim opet:

—    Ej, sir Williame Herberte! Pohitaj ovamo da počuješ najneobič-niji san što sam ikad. . . Sir Williame! Čuješ li ti? Zamisli, prividjelo mi se da sam postao siromah i. . . Ej , ovamo! Stražari! Sir Williame! Što, zar nigdje nijednog posteljnika iz moje svite? Bit će jao i pomagaj tim. . .

—    Što ti je? — šanu netko u blizini. — Koga ti zoveš?

—    Sir Williama Herberta. Tko si ti?

—    Ja? Nitko drugi nego tvoja sestra Nan. Oh, Tome, zaboravila sam? Ta ti si lud, ta ti si još lud, jadni dečko; kamo sreće da se takva 57

nikada ne ugledam! Ali zaklinjem te da obuzdaš jezik jer će nas sve namrtvo premlatiti!

Preplašeni kraljević napola poskoči, ali ga oštro opomenuše nabrekli uboji i on se osvijesti te pade nazad u prljavu slamu zakukavši i zavikavši:

— Avaj, znači da to nije bio san!

U tili čas sav tegobni jad i nevolja, koje san bje odagnao, sručiše se opet na nj i on shvati da više nije maženi kraljević u palači u koga su uprti očarani pogledi cijelog naroda, već siromašak, izopćenik odjeven u dronjke, zatočen u jazbini što je jedino za zvijer, osuđen da se druži s bokcima i lupežima.

Zaokupljen svojim jadima on ipak pojmi da se vani, svega nekoliko kuća dalje, čuje vesela galama i povika. Idućeg trenutka razlegnu se glasno kucanje na vratima; John Canty prestade hrkati i povika:

— Tko kuca? Što hoćeš?

Glas izvana odgovori:

—    Znaš li koga si ti ono odalamio batinom?

—    Ne znam. Ne znam niti me je briga.

—    Može biti da ćeš časkom drugačije besjediti. Hoćeš li da odne-seš glavu na ramenu, nije ti druge nego da bježiš. Onome je čovjeku uprav duša na jeziku. A to je svećenik, otac Andrew!

—    Mili bože! — povika Canty. Dignu na noge cijelu obitelj i promuklo zapovjedi: — Spremajte se da bježimo, jer ako ostanete ovdje, propali ste!

Za nepunih pet minuta obitelj Cantyjevih već je bila na ulici i bježala da se spasi. John Canty je držao Toma za zapešće i žurno ga vukao 58 kroz mračne uličke upozoravajući ga poluglasno:

—    Pazi što brbljaš, ti luda budalo, i ne spominji kako se zovem. Brzo ću ja izmisliti novo ime da zametem trag pred tim sudskim njuškalima. Pazi što brbljaš, kažem ti!

A onda zagrmi na ostale članove obitelji:

—    Ako se slučajno dogodi da se rastanemo, neka svatko krene prema Londonskom mostu; tko stigne do posljednjeg lanara neka ondje pričeka dok ne dođu i ostali, a onda ćemo zajedno klisnuti u Southwark.

U taj čas družina ispade odjednom iz tmine u svjetlo; i to se ne nađe samo na svjetlu nego i usred svjetine koja je, okupljena na riječnoj brežini pjevala, plesala i vikala. Dokle je pogled sizao uz Temzu, pružao se niz kresova; Londonski most je bio bogato osvijetljen; isto tako i South-warški most; cijela je rijeka plamtjela od blijeska i sjaja šarovitih svjetiljki, a neprestani vatrometni prasci prekrivali svod smršenim klupcima od blistavih hitaca i guste kiše zasljepljujućih iskara što gotovo pretvarahu noć u dan; posvuda skupine veseljaka; reklo bi se da je cio London na ulici.

Johnu Cantyju se ote bjesomučna psovka i on zapovjedi da se povuku; ali bijaše prekasno. Njega i njegove proguta ovaj uskomešani ljudski vrvež i u tren oka rastavi jedno od drugoga. Kraljevića ne ubrajamo među njegove; Canty ga je još čvrsto držao. Kraljeviću je burno udaralo srce u nadi da će sad umaći. Sjenita lađara, koji je prilično bio pri piću i naporno se probijao kroz gomilu, Canty grubo odgurnu; on položi svoju šačetinu Cantyju na rame i kaza:

—    De, kamo si tako zapeo, prijane? Zar ti dušu mori neki pišljivi posao kad svi čestiti i pravi ljudi svetak svetkuju?

—    Moji su poslovi samo moji i ne tiču se tebe — otpovrnu Canty surovo — skidaj ruku i pusti me da prođem.

—    Akono je takva tvoja volja, baš nećeš dok ne ispiješ jednu u slavu Kraljevića od Walesa, kad ti to ja kažem — reče lađar i odluči mu prepriječiti put.

—    Daj mi kupicu, onda, samo požuri, požuri.

Ovo privuče i druge veseljačine. I oni stadoše izvikivati:

—    Bilikum, bilikum! Neka taj srditko ispije bilikum ili ćemo ga baciti ribama.

I donesoše golemi bilikum1; lađar ga uhvati šakom za jedno uho, drugom rukom prihvati kraj nevidljiva ručnika i po propisnom drevnom običaju ga ponudi Cantyju koji je morao zgrabiti drugo uho pehara jednom rukom a drugom, več prema drevnoj navadi, smaknuti poklopac. Zbog toga je, naravno, na trenutak kraljević bio slobodan. Nije časio ni časa već odmah šmugnuo u šumu nogu, što se pružala uokolo, i nestao. I u idućem trenutku ne bi ga bilo ništa lakše naći u ovom ljudskom uzburkanom moru nego u valima Atlantskog oceana izgubljeni srebrnjak.

On je to ubrzo i pojmio, pa se odmah i pozabavio vlastitim brigama ne misleći više na Johna Cantyja. Još je nešto shvatio. Bijaše, naime, očito da umjesto njega grad ugošćuje lažnog Kraljevića od Walesa. I on

lakoumno zaključi da je ubogi deran Tom Canty namjerno iskoristio svoju nevjerojatnu priliku i postao samozvancem.

Stoga je mogao učiniti samo jedno: probiti se do Guildhalla, predstaviti se i raskrinkati varalicu. On također odluči da će Tomu ostaviti nešto vremena da se duhovno pripremi a onda ga dati objesiti, izvaditi mu utrobu i raščerečiti ga, kako su po tadanjem zakonu i običaju kažnjavali veleizdaju.

POGLAVLJE JEDANAESTO

1

 Bilikum (u engleskom zapravo: loving-cup, ili, recimo, Ijuvena kupa). Ljuvena kupa i neobični obredi prilikom ispijanja takve kupe stariji su nego engleska povijest. Smatra se da je i jedno i drugo preuzeto iz Danske. Koliko sjećanje seže unazad, na engleskim su gozbama oduvijek ispijali ovu Ijuvenu kupu. Predaja taj obred ovako tumači: u okrutno starodavno dobi smatralo se razboritim oprezom ako su obojici pilaca obje ruke zauzete, jer dok nazdravičar nazdravlja nazdravljeniku i izjavljuje mu ljubav i odanost, nazdravljenik može iskoristiti priliku i proburaziti ga 60 bodežom. (Nap. prev.)

U CUILDHALLU ivraljevska lađa, koju je pratilo raskošno brodovlje, svečano je klizila niz Temzu kroz prašumu osvijetljenih čamaca. Zrak je bio bremenit od glazbe; na obalama rijeka igrali svetkovinski plamenovi; udaljeni grad se nazirao u blagu blistavu odsjaju bezbrojnih i nevidljivih kresova; iznad njega se u nebu izdizalo mnogo vitkih tornjeva, okićenih iskričavim svjetlima, tako da su iz te daljine bili nalik na koplja što su, puna dragulja, bačena nebu pod oblake; dok je brodovlje promicalo, s obala su ga neprekidno pozdravljali promukli, gromorni povici i neprekidno sijevanje i tutnjava topova.

Za Toma Cantyja, koji bijaše napola utonuo u svilene jastuke, zvuci i cio taj prizor bijahu neopisivo veličajno i zapanjujuće čudo. A njegovih se malih prijateljica kraljevne Elizabete i ladyjane Grey, koje su sjedjele kraj njega, nije baš ništa doimao.

Kad brodovlje stiže u Dovvgate, teglenice ga povukoše uz bistri Walbrook (danas već ima dvije stotine godina kako nam njegovo korito skrivaju s vida cijele četvrti zgrada) u Bucklersbury, mimo kuće i ispod mostova načičkanih veseljacima i blistavo osvijetljenih, i napokon se zaustavi u zatoniću gdje je danas Barge Yard, u negdašnjem središtu grada Londona. Tom se iskrca i on i njegova divotna povorka prijeđoše Cheapside i prevališe pješice kratki put preko Old Jewryja i Ulice Basinghall do Guild-halla.

Toma i njegove gospođice dočekali su po propisnome obredu lord gradonačelnik i gradski glavari sa zlatnim lancima i u grimiznim svečanim odorama i odveli ih do bogata svečana neba u dnu velike dvorane, dok su pred njima išli vjesnici i najavljivali ih, a drugi nosili gradsko žezlo i gradski mač. Velmože i velikašice, koje će služiti Toma i njegove dvije male prijateljice, stadoše iza stolica.

Za niži stol posjedaše dvorski odličnici i drugi plemenitaški gosti usporedno s gradskim glavešinama; obični građani zauzeše bezbrojne stolove na glavnom podu dvorane. Sa svoje visoke osmatračnice divovski Gog i Magog, drevni čuvari grada, motrili su prizor ispod sebe i po njihovu pogledu se vidjelo da su se već za negdašnjih naraštaja bili obikli na nj. Zatrubi rog, odjeknu najava i na visoku nadvoju na lijevome zidu pojavi se 62 debeli podrumar, a za njim njegova posluga koja je nevjerojatno dostojan-

stveno nosila kraljevsku goveđu pečenicu što se pušila od vreline i čekala nož.

Poslije predvečemje molitve, Tom (koga su bili poučili) ustade, a za njim i svi nazočni, i ispi iz golema zlatna bilikuma zajedno s kraljevnom Elizabetom; onda bilikum dadoše lady Jane, a zatim se obredi cio skup. Tako otpoče gozba.

U ponoč je slavlje bilo na vrhuncu. Bio je to sad onaj slikoviti prizor koji su u davnini toliko obožavali. Sačuvan je do danas opis svečanosti koji je nazočni ljetopisac ovako neobično uobličio:

»Kad se napravi prolaz, odmah uljezoše neki barun i neki grof odjeveni na tursku u duge oblake od zlačano ozvjezdana baldahina; na glavama im šeširi od grimizna baršuna s velikim zlatnim zavijucima, pripasali po dvije sablje, zvane demeskinje, obješene o široke zlatne remnike. Onda došao još jedan barun i još jedan grof u dugačkim opravama od žutog atlasa ispresijecana bijelim atlasom, a u svakoj bijeloj pruzi opet pojas grimizna atlasa, na rusku, i na glavama sure šubare; u svakoj ruci po sjekirica a na čizmama uzvijeni kljunovi.1 A za njima dođe još jedan vitez, pa onda veliki admiral s petoricom plemenitaša u grimiznim baršunskim pršnjacima, izrezanim straga duboko, a sprijeda do ključne kosti i na prsima stegnutim srebrnim gajtanima; povrh toga nosili kratke kabanice od grimizna atlasa, a na glavama kape kao u plesača, okićene fazanovim perima. Oni bijahu odjenuti na prusku. Zubljonoše, kojih je bilo oko stotinu, bijahu odjeveni u grimizni zeleni baršun, kao Mauri, crni u licu. Zatim dođoše krabulje. Onda zaplesaše prerušeni putujući pjevaoci i svirci; a gospoda i gospođe isto tako mahnito zaplesaše da bijaše užitak promatrati.«

I dok je Tom, iz svoje visoke naslonjače, motrio taj »mahniti« ples, duboko se diveći ovom blistavom kovitlacu lelujavih šara koji je pred njim stvarao uvrtloženi vrvež gizdavih osoba, dronjavi ali pravi Kraljević od Walesa tumačio je svoja prava i krivdu koja mu je učinjena objedujući varalicu i zahtijevajući ga da ga puste u Guildhall! Svjetina je silno uživala u toj zgodi i gurala se i krivila vratove ne bi li vidjela maloga buntovnika. Domalo ga počeše bockati i rugati mu se u nakani da u njem raspire još žešći gnjev i još se više zabave. Gorke mu suze navriješe na oči, ali se nije pokolebao, već se baš kraljevski nosio s gomilom. Sve ga više peckahu, sve mu se okrutnije rugahu, a on povika:

—    I opet vam kažem, neotesana paščadi, da sam ja Kraljević od Walesa. I ma koliko da sam jadan i samotan i nemam nikoga da mi se smiluje ili da mi pomogne, ipak me nećete pokolebati, već ću ostati pri svome!

—    Bio ti kraljević ili ne bio, svejedno mi je, ali si momak i pol i nisi bez prijatelja! Evo mene pokraj tebe da to i dokažem; i mogu ti reći da bi prije no što spadneš s nogu već našao goreg prijatelja od Milesa Hendo-na. Odmori svoja ustašca, malče, ja poznajem jezik ovih gnusnih, smrdljivih štakora baš kao i svaki od njih.

Govornik je po odjeći, obličju i držanju bio neka vrsta Don Ce-sara de Bazana2. Bijaše visok, snopit, mišićav. Pršnjak i hlače bili su mu od skupa sukna, ali izblijedjela i olinjala, a zlatni ukrasi bili su žalosno potam-njeli; ovratnik se izgužvao i izderao; perje na široku šeširu polomilo se i bilo uprljano i sramotno; o boku je nosio dugačak bodež u zahrđalu željeznu toku; po njegovoj razmetljivosti vidjelo se odmah da je prava vojnička nale-tica. Riječi ove čudovite osobe dočeka buma poruga i smijeh. Neki povikaše: »Evo još jednog prerušenog kraljevića!« — »Pazi što brbljaš, prijane, zbilja je opasan!« — »Svega mi, takva je i obličja — pogledaj mu oči!« — »Otmite mu dečka, bacimo to štene u pojilo!«

Pod dojmom ove sretne dosjetke u tren oka netko pograbi kraljevića; ali i u tren oka stranac isuka bodežinu i ploštimice tako zveknu njome napasnika da odletje na zemlju. U idućem trenutku zagrajaše mnogi glasovi: »Ubijte pseto! Ubijte ga! Ubijte ga!« i rulja se sruči na ratnika koji se leđima nasloni na zid i stade kao sumanut razmahivati dugačkim oružjem na sve strane. Svud se uokolo opružile njegove žrtve, ali je svjetina u valovima kuljala preko palih tjelesa i nesmanjenom žestinom srljala na junaka. Činilo se da su mu sati odbrojani i pogibija neizbježna, kad odjednom jeknu truba i jedan glas objavi: »S puta kraljevu glasniku!« i četa konjanika jurnu na gomilu koja, što je noge nose, pobježe na sigurno. Smioni neznanac uze kraljevića u naručje i učas izmače opasnosti i svjetini.

Vratimo se u Guildhall. Odjednom, povrh radosne graje i gromot-ne zabave, zvonko zatrubi rog. Odmah zavlada muk, grobna tišina; onda se razlegnu jedan jedini glas onoga glasnika iz palače, i pred mnoštvom koje

je stajalo i slušalo, zapjevuši objavu. Posljednje riječi, koje svečano izgovori, bijahu:

—    Kralj je umro!

Nesretni Tom je zbunjeno bludio očima po tom zapanjujučem prizoru i napokon se načas bunovno zagledao u kraljevne koje su klečale kraj njega, i onda u grofa od Hertforda. Na licu mu odjednom zasja naum. On tiho šapnu lordu Hertfordu u uho:

—    Odgovori mi po istini, tako ti vjere i časti. Izdam li sad naredbu koju jedino kralj može i smije izdati, hoće li se izvršiti ta moja zapovijed i neće li joj se tko usprotiviti?

—    Nitko vam se neće usprotiviti u cijeloj kraljevini, gospodaru. U vašoj je osobi veličanstvo Engleske. Vi ste kralj i vaša je riječ zakon.

Tom uzvrati odlučno, ozbiljno i silno uzbuđeno:

—    Onda neka od dana današnjeg kraljev zakon bude zakon milosti i neka više nikada ne bude krvav! Ustajte i pohitajte! Brže u Tower i recite da je kralj odlučio da vojvoda od Norfolka ne smije umrijeti!3

Ove riječi ljudi začuše i one obredaše od usta do usta uzduž i poprijeko cijele dvorane, i dok je Hertford pohitao ran, prolomi se novi gromoglasni uzvik:

—    Gotovo je s krvavom vladavinom! Živio Edward, kralj Engleske!

POGLAVLJE DVANAESTO

1

 Pykes, vrhovi cipela dugački cijelu stopu. (Nap. prev.)

2

 Don Cesar de Bazan — lice iz drame V. Hugoa Ruy Blas, osiromašeni španjolski plemić koji postaje razbojnički vođa, ali je svejedno veseo, dobroćudan i plemenit, on je i lice istoimene komedije Dumanoira i D’ Enneryja i Masse-netove opere. (Nap. prev.)

3

 Spas vojvode od Norfolka u posljednji čas. Da je Henrik VIII. poživio još koji sat, njegov bi nalog za smaknuće vojvode bio proveden u djelo. »Ali kad u Tower stiže vijest da je kralj te noći izdahnuo, nadzornik odgodi izvršenje osude; a kraljevski savjet nije smatrao razboritim da novi vladar započne svoju vladavinu pogubljenjem najvećeg plemenitaša u kraljevstvu, koji je bio osuđen tako nepravedno i nasilno.« Hume: Povijest Engleske, w. III., str. 307. (Nap. pisca)

KRALJEVIĆ SA SVOJIM SPASITELJEM

I ek što se Miles Hendon i mali kraljević odmakoše od svjetine, spustiše se zaobilaznim i sporednim uličicama prema rijeci. Ništa im se nije ispriječilo na putu sve do Londonskog mosta; onda se opet zaglaviše u mnoštvu i Hendon čvrsto uhvati za ruku kraljevića — zapravo kralja. Velika je vijest već kolala i dječak je čuo ujedanput iz tisuću grla: »Kralj je umro!« Vijest sledeni srce jadnog malog skitnice i jeza ga podiđe po cijelom tijelu. Shvaćao je koliko je izgubio i razdirao ga je žestok bol; jer okrutni nasilnik, koji je drugima tjerao strah u kosti, bijaše uvijek nježan prema njemu. Suze mu navališe u oči i zamagliše sve oko njega. Osjećao se načas najjadnijim, najbezvrednijim i najsramotnijim bićem pod kapom nebeskom, a tada novi povik odjekne kroz noć i zagromori nadaleko i naširoko: »Živio kralj Edward VI.!« i užeže mu oči i ispuni ga ponosom od glave do pete. »Ah«, pomisli on, »kako veličanstveno i čudno to zvuči: JA SAM KRALJ!«

Naši se prijatelji polako uputiše kroz gomilu prema Londonskom mostu. Ta građevina, koja je već bila stara šest stotina godina i koja je otada bila bučna i prometna neobično se doimala s gusto zbijenih redova prodavaonica i trgovina koji su se protezali s obje strane mosta, od obale, i vrh kojih su se nalazili obiteljski stanovi. Most je bio grad sam za sebe; imao je svoju krčmu, pivnice, pekare, sitničarije, tržnice, obrtničke radionice, pa čak i crkvu. Dva susjeda koje je povezivao, London i Southwark, kao da su mu bili samo pristojna predgrađa koja inače nisu osobito značajna. Bilo je to jedinstveno tijelo, da tako kažemo uzak gradić koji se sastoji od jedne jedine ulice dugačke petinu milje, a stanovnici su mu pravi seljani koji svi prisno poznaju svoje sumošćane, kao što su nekoć znali njihove očeve i majke, a povrh svega i sve njihove sitne obiteljske brige. Imao je i on, naravno, svoju aristokraciju, otmjene stare mesarske, pekarske i kojekakve druge obitelji koje napučuju ista stara zdanja već pet-šest stoljeća i znaju veliku povijest Londonskog mosta od početka do kraja sa svim njezinim neobičnim kazalicama; i koji vječito govore mosnim jezikom i misle mosne misli i lažu mosno, opširno, jednolično, otvoreno i važno. Takvo je stanovništvo moralo biti uskogrudno, neuko i uobraženo. Djeca su se rađala na mostu, rasla ondje, starila i napokon umirala a da nikad ne bi nogom stupila ni u koji dio svijeta izvan 66 Londonskog mosta. Ti su ljudi, naravno, pomišljali da je gusta i beskorisna

povorka koja danonoćno prolazi njihovom ulicom i nerazgovijetno gromori uzvikujući i pocikujući, nji-šti, bleji, muče i prigušeno bije kopitima, najvelebnije što ima na svijetu i da, na neki način, pripada njima.

A kao da im je zapravo i pripadala — bar su je mogli pokazivati s prozora koje su iznajmljivali kad god bi neki kralj ili junak pri povratku načas obasjali most, jer nije bilo boljih mjesta s kojih se moglo tako dugo, neposredno i nesmetano promatrati čete u prolazu.

Ljudima koji su bili rođeni i odrasli na Londonskom mostu činilo se da je nepodnošljivo dosadno i besmisleno živjeti bilo gdje drugdje. Povijest priča o čovjeku koji je bio napustio most u svojoj sedamdeset i prvoj godini i otišao na kopno. Ali se samo kinjio i bacakao u krevetu; nije nikako mogao usnuti, jer je duboka tišina bila tako mučna, tako užasna, tako tjeskobna. Kad to više nije mogao podnijeti, doletio je natrag u svoj stari dom kao mršava i iznurena prikaza i spokojno se prepustio počinku i ugodnim snovima uz uspavljujuću glazbu zapljuskujućih valova i tutnjavu, treštanje i gromot na Londonskom mostu.

U vrijeme o kojem pišemo Londonski most je svojoj dječici pružao »zornu nastavu« iz engleske povijesti: na željeznim kopljima vrh prilaznih vrata bijahu, naime, pobodene olovno-blijede, sagnjile glave velikih ljudi.1 Ali, odviše smo zastranili.

Hendon je stanovao u krčmici na Londonskom mostu. Kad se primače vratima sa svojim malim prijateljem, zagrmi opor glas:

—    E, tu li si napokon! Kladim se da više nećeš pobjeći; i ako izvučeš kakvu pouku od toga što ću ti skašiti kosti, sva je prilika da te drugi put nećemo morati čekati.

I John Canty pruži ruku da zgrabi dječaka.

—    Polakše, prijane. Bez potrebe si grub, rekao bih. Što je tebi ovaj dječak?

—    Iako ne znam je li tvoje da se miješaš u tuđa posla, on mi je sin.

—    Laže! — oštro će mali kralj.

—    Odvažno reče, dječače, i ja ti vjerujem, bila ti pamet zdrava ili smućena. A bio ovaj podli grubijan tvoj otac ili ne bio, on svejedno neće moći da te tuče i zlostavlja, kako je zaprijetio, ako želiš ostati sa mnom.

—    Želim, želim — ja njega ne poznajem, gadi mi se i radije bih umro nego da odem s njime.

—    Onda je to u redu i nema se više što reći.

—    Vidjet ćemo mi još! — povika John Canty nasrnuvši mimo Hendona da bi se dočepao dječaka. — Silom ću ga. . .

—    Ako ga samo dirneš, smrdljiva živino, nabost ću te kao gusku! — reče Hendon, prepriječi mu put i stavi šaku na držak od mača. Canty ustuknu. — Čuj me dobro — proslijedi Hendon. — Uzeo sam pod okrilje ovog dječaka kad ga je gomila takvih kao što si ti htjela zlostavljati, možda i ubiti; zar misliš da ću ga sad prepustiti gorem usudu? Bio ti njegov otac ili ne bio — a istini za volju, mislim da je to laž — za ovoga dečka bi bilo bolje da valjano, brzo umre nego da živuje u rukama grubijana kao što si ti. Stoga hajde svojim putem i to što brze možeš jer, kako nisam po prirodi odveć strpljiv, ne volim se mnogo rječkati.

John Canty uzmače prijeteći i kunući i izgubi se u mnoštvu. Hendon naredi da mu donesu jelo i popne se, zajedno sa štićenikom, uz tri niza stuba. Bijaše to bijedan sobičak s lomotnim krevetom i nešto namještaja skupljena zbrda-zdola, koji je oskudno osvjetljavala poneka slabašna svijeća. Mali kralj dotetura do postelje i sruči se na nju, gotovo malaksao 68 od gladi i umora. Dobar dio dana i noći je bio prehodao, jer sad već bijaše

dva-tri sata izjutra, a da u međuvremenu nije ništa prigrizao. I on sneno promrmlja:

—    Molim te, zovni me kad prostru stol — i odmah utonu u čvrst

san.

Smiješak se zaiskri u Hendonovu oku i on reče sam sebi:

—    Vjere mi, ovaj prosjačić ti upadne u stan i prisvoji ti krevet tako prirodno i laka srca kanda su njegova svojina, a da ne bi ni spomenuo:

»ako dopustite«, »da oprostite« ili što slično. U svojoj bolesnoj mahnitosti naziva sebe Kraljevićem od Walesa i valjano igra svoju ulogu. Jadni samotni mišić, zacijelo mu se pamet pomutila od grubih postupaka. Neka, ja ću mu biti prijatelj; ja sam ga spasio i osvojio mi je srce; volim već tog lupežića što nema dlake na jeziku. Kako se junački usprotivio prostačkoj rulji i kako im je samo znao odbrusiti! A kako mu je ljepuškasto, milo i blago lice sada kad mu je sanak odagnao nevolje i jade. Poučit ću ga, izliječiti mu boljku; jest, bit ću mu stariji brat i briniti se za nj i bdjeti nad njim, i tko ga uvrijedi ili pozlijedi, može odmah naručiti mrtvački pokrov, jer će mu i trebati, pa ma mene zato živa spalili!

Nadnese se nad dječaka i stade ga motriti radoznalo, a nježno i suosjećajno, blago ga milujući po mlađanu obraziću i ispravljajući smršene uvojke svojom opaljenom šačetinom. Lagani drhtaj potrese dječakovo tijelo, Hendon promrsi:

—    Pazi, molim te, vidi se da sam muškarac kad sam ga polegnuo ovako nepokrivena i izložio mu tijelo pogubnom nazebu. Što sad da radim? Probudio bih ga da ga dignem i polegnem u postelju, a san mu je prijeko potrebit.

Potraži po sobi još neki pokrivač, ali ne nađe nikakva pa skinu pršnjak, umota dječaka u nj i reče: — Ja sam vičan ujedljivoj studeni i oskudnu ruhu. — Zatim se ushoda gore-dolje po sobičku kako bi mu krv brže prokolala i nastavi besjediti sam sa sobom.

—    Smućena mu je pamet govorila da je Kraljević od Walesa; bit će smiješno da nam sveđer ostane Kraljević od Walesa, kad onaj koji bijaše kraljević više nije kraljević već kralj — a jadna mu je pamet smislila tu jednu tlapnju i neće se više dovinuti da se treba odreći kraljevića i proglasiti se kraljem. . . Ako je moj otac preživio ovih sedam godina, koje sam proveo

u tuđinskoj tamnici gdje ništa ne čuh o svom zavičaju, on će poradi mene 69

Uđe poslužitelj i donese jelo koje se pušilo, postavi ga na stolić od jelovine, prikuči stolice i udalji se ostavivši ovako skromne stanare da se sami posluže. Zalupi za sobom vrata i buka probudi dječaka koji naglo prisjedne i zadovoljno se ogleda; onda mu tužan izraz smrači lice i on duboko uzdahnu i promrmlja preda se: — Nažalost je to samo san. Kuku meni!

Tad zamijeti pršnjak Milesa Hendona, podiže oči s njega prema Hendonu, pojmi kako se on bio za nj žrtvovao i ljubazno izgovori:

—    Ti si dobar prema meni, uistinu ti si silno dobar prema meni. Uzmi ga i obuci ga, neće mi više trebati.

Onda ustade, ode do umivaonika u kutu i stade čekati. Hendon veselo dobaci:

—    Sad ćemo pokušati krepku juhu i najesti se, jer je sve tako ukusno i još se puši, pa ćeš ti, budi bez brige, od jela i počinka opet biti momak i po.

Dječak ništa ne uzvrati već visokog mačonošu ošinu oštrim pogledom u kojem je bilo ozbiljna iznenađenja, a čak i trunka nestrpljivosti. Zbunjeni Hendon upita:

70    — Što je?

—    Dragi gospodine, ja bih se htio oprati.

—    Oh, to je sitnica! Ne moli za dopuštenje Milesa Hendona kad što želiš. Ponašaj se sasvim slobodno i posluži se svime što njemu pripada.

Dječak je svejednako stajao i nije se micao; štoviše on jednom--dvaput nestrpljivo lupnu o pod nožicom. Hendon se posve smete. 1 upita:

—    Za ime Božje, što je sad?

—    Molim te, lijevaj vodu i ne troši riječi!

Hendon se svlada da ne prasne u smijeh, pomisli: »Tako mi svih svetih, ovo je čudesno!« hitro priskoči i izvrši naređenje maloga drznika; onda ostade stajati pokraj njega, nekako obamro od čuda, sve dok ga naglo ne prenu zapovijed: »Ovamo ručnik!« On uze ručnik dječaku ispred nosa i šutke mu ga pruži. Zatim uze i sam umivati lice, a dok se prao, njegovo posvojče sjede za stol i spremi se da se naklopi na jelo. Hendon se na brzu ruku oplahnu i odmah pomače drugu stolicu u nakani da sjedne za stol, kad se dječak bijesno prodere:

—    Stani! Zar da sjediš u kraljevoj nazočnosti?

Ovaj udarac temeljito zdrma Hendona. On reče u sebi: »Gle, jadnikovo ludilo ide ukorak s vremenom! Promijenilo se kad i u kraljevini dođe do velike promjene i sad on umišlja sebi da je kralj! Bome nema druge nego ću i ja morati glumiti, inače će me, vjere mi, strpati u Tower!«

I oduševivši se za ovu šalu, on odmaknu stolicu od stola, ustoboči se iza kralja i stade ga dvoriti najdvoranskije što je znao i umio.

Kako je kralj jeo, strogost njegove kraljevske veličine malo popusti i, što je bivao zadovoljniji, sve mu se više pričalo. On kaza:

—    Mislim da se zoveš Miles Hendon, ako sam dobro čuo?

—    Tako je, gospodaru — uzvrati Miles; a onda reče samom sebi: »Ako treba da ugađam ludoj pameti jadnog dječaka, morat ću ga nazivati gospodarem, morat ću ga zvati veličanstvom, ne smijem napoličariti, ne smijem prezati ni pred čim što spada u moju ulogu, jer ću je inače loše odigrati i naškoditi plemenitoj i dobroj namjeri.«

Kralj se razgali i drugom časom vina i reče:

—    Htio bih te upoznti, ispričaj mi svoj život. Ponašanje ti je vrlo otmjeno, da nisi plemićka roda?

—    Mi jesmo od plemićke loze, vaše veličanstvo. Moj otac je baro-net, jedan od nižih lordova viteškog reda2, sir Richard Hendon od majura Hendon kraj Redovnikova Otočca u Kentu.

—    Tvoje ime mi nije ostalo u sjećanju. Nastavi, pričaj mi o svome

životu.

—    Nema se tu mnogo što pričati, vaše veličanstvo, ali će vam to, u pomanjkanju bolje zabave, prikratiti neko pola sata. Moj otac, sir Richard, je vrlo bogat i vrlo dobrostive prirode. Majka mi je umrla dok sam još bio dječak. Imam dva brata: Arthura, starijeg od mene, koji je po duši kao i otac mu; i mlađega Hugha, koji je pokvaren, gramziv, podmukao, zao, prijetvoran — prava guja. Takav je od malih nogu; takav je bio i kad sam ga posljednji put vidio kao savršenu devetnaestogodišnju lupežinu; meni je tada bila dvadeseta, a Arthuru dvadeset i dvije. Nismo više nikog imali od roda osim lady Edith, moje bratučede, kojoj je onda bilo šesnaest godina, divne, mile, dobre kćerke jednoga grofa, posljednje od svoje loze, nasljednice velikog imutka i imena koje s njim izumire. Moj je otac bio njezin staratelj. Ja sam je volio i ona je voljela mene. Ali je ona još u kolijevci bila vjerena s mojim bratom Arthurom, i sir Richard ne bi dopustio da se vjeridba razvrgne. Arthur je volio drugu djevojku i svjetovao da dignemo glavu i čvrsto se nadamo da će odgađanje i dobra sreća već jednom ostvariti težnje sviju nas. Hugh je bio zaljubljen u imutak lady Edith, iako je zapravo tvrdio da voli nju; ali njegovo je vječito i bilo da govori jedno, a misli drugo. Ali se djevojka oglušila na njegovo prenemaganje; on je mogao prevariti jedino mog oca i nikoga dmgoga. Otac ga je volio više nego bilo koga od nas; jer je bio najmlađe dijete i jer smo ga svi mrzili — a takve su vrline odvajkada bile dovoljne da te roditelj nježno zavoli; a na jeziku bijaše slatkorječiv i uvjerljiv, obdaren divnom vještinom laganja — a to su opet vrline koje lako mogu od onoga koji slijepo voli napraviti budalu. Ja jesam bio nagao, štoviše, mogu slobodno dodati da sam bio i vrlo nagao, iako moja naglost bijaše nevina, jer nije pogađala nikoga doli mene, niti je koga sramotila ili kome škodila, niti bijaše u njoj i sjenke zloće ili podlosti, ni bilo čega što ne bi dolikovalo mom uvaženom rodu.

A moj brat Hugh iskrenu moje mane sebi u korist i videći da je naš brat Arthur naloša zdravlja i vjerujući da bi ostvario svoj cilj kad bi se

ono najgore dogodilo i kad mu ja ne bih bio na putu, on je. . . ali, gospodaru, duga je to priča i nije vrijedna da je kazujem. Riječju, dakle, moj brat vješto napuha moje mane i prikaže ih kao prijestupe; i okruni svoju podlu rabotu time što nađe u mojoj sobi svilene ljestvice, koje je svojeručno bio ondje podmetnuo te uvjeri oca tim dokazom, koji svjedočenjem potkrijepiše potkupljeni sluge, i ostali lažljivi lupeži, da sam ja kanda bio naumio oteti Edith i oženiti se njome, otvoreno prkoseči volji očevoj.

Moj otac reče da bi me tri godine progonstva iz doma i Engleske mogle pretvoriti u vojnika i čovjeka i donekle opametiti. Ovo dugo iskušenje provedoh boreći se u ratovima po Europi i nauživah se obilato nedaća, nestašice i pustolovina; ali u posljednjoj bitki me zarobiše i punih sedam godina što odonda prominuše sužnjevao sam u tuđinskoj tamnici. Dovitlji-vošću i hrabrošću dočepah se napokon slobode i odmah pohrlih ovamo; i, evo, nema dugo što sam stigao, jadne kese i odjeće i još jadniji jer znam što je ovih tmurnih sedam godina donijelo majoru Hendonu, njegovim ljudima i imanju. Da oprostite, sire, moja mršava pripovijest je gotova.

—    Sramotno su ti napakostili! — izusti mali kralj i oči mu sijev-nuše. — Ali ja ću ispraviti nepravdu, hoću, tako mi svetog križa! To ti kralj kaže.

A zatim, potaknut pričom o Milesovoj krivdi, razveza jezik i sasu pripovijest o svojim tekućim nedaćama u uši zaprepaštena slušatelja. Kad završi, Miles će pomisliti:

»Pazi, kako mu radi mašta! Izvjesno to nije obična pamet; jer, bio on sumanut ili zdrav, ne bi on mogao ovako naprečac i kitnjasto isisati iz malog prsta ovakvu pripovijest kao što je ispreo ovu čudesnu gatku. Jadna smućena glavice, nećeš biti bez prijatelja i pribježišta dok sam ja na životu. Neću te nikada napustiti; bit ćeš mi mezimče, moj mali prijan. I izliječit ću te! Jest, ozdravit ćeš i odluditi, pa će izići na glas a ja ću moći ponosito reći: Jest, on je moj, uzeo sam ga kao mala dronjava beskućnika, ali sam naslutio što se krije u njemu i pogodio da će se još čuti o njemu; gledajte ga samo, promatrajte ga; nisam li bio u pravu?«<

Kralj prozbori zamišljeno i odmjereno:

—    Ti si me spasio od zlostavljanja i poruge, možda si mi i život spasio, dakle i krunu. Ovakva usluga zaslužuje da bogato bude nagrađena. Reci što želiš i bude li ti želja u mojoj kraljevskoj moći, bit će ispunjena.

Ova nevjerojatna ponuda prenu Hendona iz snatrenja. Već htjede zahvaliti kralju i otkloniti prijedlog napomenom da je samo izvršio svoju dužnost i da ne traži nikakove nagrade, ali mu na um pade mudrija pomisao, i on zamoli dopuštenje da koji časak pošuti i razmotri velikodušnu ponudu, što kralj dostojanstveno dopusti spomenuvši da je najbolje ne žuriti odviše u ovako velevažnoj prilici.

Miles je nekoliko časaka premišljao a onda pomisli u sebi: »Jest, moram to učiniti, nikako drukčije mi to ne bi ni uspjelo, a iskustvo ovog posljednjeg sata me poučilo da bi bilo silno naporno i neugodno nastaviti ovu igru. Tako je, iskat ću to; sva je sreća da nisam propustio ovu priliku.« Tu on kleknu na jedno koljeno i progovori:

— Moja skromna usluga ne prelazi granice obične podaničke dužnosti i stoga nije vrijedna spomena, ali kad je vaše veličanstvo izvolijeva smatrati vrijednom kakve nagrade, skupit ću odvažnost da u tom smislu nešto zamolim. Prije svojih četiri stotine godina, kako je poznato vašoj milosti, kad su engleski kralj John i francuski kralj bili u krvnoj zavadi, pade odluka da se oba borca ogledaju u borilištu i tako dokončaju spor takozvanom Božjom presudom. Spomenuta dva kralja i španjolski kralj bijahu nazočni da motre i sude dvoboj, kad se pojavi francuski borac; bio je tako strašan da se naši engleski vitezovi pobojaše ukrstiti oružje s njime. Tako se činilo da će ovaj sukob, koji bijaše tako važan, bez borbe svršiti na štetu engleskog vladara. Tada je u Toweru tamnovao lord de Courcy, najjači ubojnik u Engleskoj, i lišen časti i imutka, čamio od duga robovanja. Obratiše se na nj; on pristade i iziđe spreman na dvoboj; ali tek što Francuz spazi njegovu tjelesinu i začuje njegovo slavno ime, pobježe glavom bez obzira, i francuski kralj izgubi spor. Kralj John vrati De Courcyju naslov i imutak i reče mu: »Reci što želiš, i ja ću ti ispuniti želju makar me stajala pola kraljevstva«; našto De Courcv, koji je klečao kao što ja sad klečim, odvrati: »Zaiskat ću onda, gospodaru moj, da ja i moji potomci imamo vječno pravo da, dok bude našeg prijestolja, u nazočnosti engleskih kraljeva ne otkrivamo glave.« Ovoj je zamolbi udovoljeno, kao što vaše veličanstvo zna; i u proteklih četiri stotine godina nije se još dogodilo da bi ta loza ostala bez nasljednika; i tako, sve do dana današnjega, glava ovog starog roda sveđer slobodno i nesmetano nosi šešir ili šljem pred kraljevskim veličanstvom, a da to nitko drugi ne smije.1"’ Oslanjajući se na ovaj primjer da bih potkrijepio svoju 3

molbu, zamolit ću kralja da mi udijeli samo jednu jedinu milost i povlasticu koja će još biti i prebogata nagrada: da ja i moji potomci zauvijek smijemo sjediti u nazočnosti engleskog veličanstva!

— Ustaj, sir Milese Hendone, viteže — kaza kralj dostojanstveno zaviteživši Hendona njegovim mačem — ustaj i sjedi. Tvoja je molba uslišana. Dok je Engleske i njezine krune, ova se povlastica neće ugasiti.

Njegovo veličanstvo se odmaknu ustranu i zamisli, a Hendon se sruči na stolicu kraj stola govoreći u sebi: »Izvrsno sam se sjetio i izvukao iz grdne neprilike; spao sam s nogu. Da se nisam ovome dosjetio, morao bih prostajati cijeli tjedan dok se mom jadnom dečku ne razbistri pamet.« A domalo proslijedi misliti: »I tako sam postao vitez u Kraljevstvu Snova i Utvara! Neobična li i prečudna položaja, odista, za ovakva trezvenjaka kao što sam ja. Ali se neću izrugivati, neću, Bože sačuvaj, jer ovo što je za mene tako besmisleno, za njega je stvarno. A za mene, u neku ruku, to i nije himba, jer jasno odražava kakav je u njega mio i plemenit duh.«

Pošutje i doda: »Ah, što će biti bude li me pred svijetom oslovljavao ovim mojim uzvišenim naslovima? Ali baš me briga; neka me zove kako hoće ako mu je baš drago; meni je pravo.«

POGLAVLJE TRINAESTO

1

 Od početka četrnaestoga pa do kraja sedamnaestoga stoljeća izlagali su tako glave uglednika pogubljenih zbog veleizdaje. (Nap. prev.)    67

2

 Tu on misli na red baroneta (ili baronetta) — barones minores (manji baroni), koji se razlikuju od poslaničkih 72 barona; nemaju nikakve reze, ako to uopće treba spomenuti, s kasnijim titulama baroneta. (Nap. pisca)

3

 Lordovi Kingsale, potomci obitelji De Courcy, još i danas uživaju tu neobičnu povlasticu. (Nap. pisca)

KRALJEVIĆ NESTAJE

X ežak drijem ophrva uskoro dva prijana. Kralj reče:

—    Skini mi ove prnje. — Time je mislio na odjeću.

Hendon se ne usprotivi već bez riječi svuče dječaka, umota ga u postelji, zatim se obazre po sobi i turobno pomisli: »Opet mi je kao i prije uzeo krevet, pa što sad da radim, molit ću lijepo?« Mali kralj opazi da je u nedoumici i priskoči mu u pomoć novom naredbom. On pospano reče:

—    Ti ćeš spavati ispred praga i čuvati ulaz. — U idućem trenutku već se oslobodio briga, utonuvši u dubok san.

—    Zlato moje, trebalo je zbilja da se rodiš kao kralj! — promrsi Hendon zadivljeno. — Čudesno igraš svoju ulogu.

Tad se ispruži pred vratima, na pod, i zadovoljno reče:

—    Sedam godina sam i gore spavao; kad bih se tužio na ovo, bio bih nezahvalan Svevišnjemu.

Zaspao je kad je zora rasvanula. Pred podne ustade, razotkri usnulog štićenika, dio po dio, i uze mu mjeru uzicom. Kralj se probudi, baš kad je on bio dovršio svoj posao, požali se da mu je hladno i zapita ga što radi.

—    Gotovo je već, gospodaru — reče Hendon. — Načas ću skočiti van da nešto obavim, ali ću se odmah vratiti; samo spavajte, jer vam je to potrebito. De, dajte da vas pokrijem i preko glave, prije ćete se ugrijati.

Prije nego on i odgovori, kralj se već vratio u carstvo snova. Miles tiho šmugnu van i jednako tiho šmugnu opet unutra poslije kojih trideset--četrdeset minuta donijevši cijelo rabljeno dječačko odijelo od jeftina sukna i ponegdje izlizano; ali ipak pristojno i prilično za ovo godišnje doba. On sjede i uze ogledati svoju kupovinu mrmoljeći sebi u bradu:

—    Da mi je kesa dublja, dobio bih i nešto bolje, ali kad čovjek nema duboku kesu, mora biti zadovoljan onim što može kupiti i mršavom. . .

U našem gradu živjela,

živjela jedna žena. . .

—    Rekao bih da se miče, moram spustiti glas dok pjevam; ne 76 smijem ga buniti u snu kad ga čeka onoliki put i kad je tako izmoren, jadni

malac. . . Ovaj haljetak je sasvim pristojan, treba ga samo ovdje-ondje zašiti i bit će u redu. Ovaj je komad još bolji, iako neće ni njemu škoditi ako gdjegdje ušijem. . . Ove su dobre i čitave i nožica će mu biti topla i suha, što je za nj čudno i novo, jamačno, jer je on obikao, nema sumnje, da i zimi i ljeti vječito bos hodi. . . Da je kruh što i konac, pa da za cigli novčić dobiješ koliko ti treba za godinu dana i još priđe besplatno, na lijepe oči, divnu igletinu. Ali sad ću imati vraškog posta da udjenem u nju konac!

Tako je i bilo. Postupio je kao što muškarci uvijek rade i kao što će vjerojatno uvijek i raditi dok je sunca i mjeseca: mirno je držao iglu i pokušao udjeti konac u ušicu, dakle baš obratno nego što rade žene. Svaki put bi konac iznovice promašio cilj prolazeći jednom s jedne a drugi put s druge strane igle, ili bi se savio pri dodiru o vrat igle; ali je on bio strpljiv jer je već i prije ovo doživljavao za svog vojnikovanja. Napokon uspjede i prihvati haljetak koji je u međuvremenu bio odložio u krilo i lati se posla.

—    Sobu sam već platio, uključivši i doručak koji ćemo istom dobiti, i još je preostalo toliko para da kupimo par magaradi i vežemo kraj s krajem ova dva-tri dana što nas dijele od obilja koje nas čeka u majuru Hendonu.

Mužu je dala Ijub. . .

—    Do sto đavola! Ubo sam se iglom ispod nokta!. . . Vrlo važno, nije to ništa novo. . . a nije opet ni ugodno. . . Bit će nam divno ondje, mali moj, vjeruj mi! Otrest ćeš se svojih jada a time i tužne ti ludeži. . .

Mužu je dala ljubav svu-u

A drugi je. . .

—    Bit će ovo divni otmjeni bodovi! — odiže on haljetak i zadovoljno ga ogleda. — Tako su velebni i veličanstveni da su ovi krojačevi sićušni i rijetki, pokraj njih strašno jadni i prostački. . .

Mužu je dala ljubav svu-u

A drugi je volio nju.

—    Molim te lijepo, gotovo je, vrstan rad, nema što, i brzo ga obaviti. Sad ću ga probuditi, odjenuti, lijevati mu vodu, nahraniti ga i onda ćemo pohitati na marveni trg kraj gostionice Tabard u Southvvarku i. . . Izvoli ustati, gospodaru moj!. . . Ne odgovara. . . hej, počujte, gospodaru!. . . Nije druge već da oskvmem nepovredivu mu osobu i dodirnem je, jerbo ga nije moguće glasom probuditi iz tvrda sna. Što to znači!?

On odgrnu pokrivače: dječaka nema!

Stade se ogledati ne mogavši od silna zaprepaštenja dati glasa od sebe; sad prvi put zamijeti da je prnjavo ruho njegova štićenika također nestalo pa stade mahnitati i gromoriti i zazivati svratištara. U taj čas uđe poslužitelj s doručkom.

—    Objasni mi ovo, vražji izrode, ili su ti sati odbrojani! — zagrmi ratnik i tako pomamno skoči prema službeniku da momak u prvi mah od straha i iznenađenja nije mogao ni pisnuti. — Gdje je dječak?

Nevezano i drhtavo sreknu momak objašnjenje koje je tražio od

njega.

—    Tek što ste vi otišli odavde, vaša visosti, dotrča neki mladić i reče da vaša visost poručuje neka vas dječak odmah potraži na onome kraju mosta prema Southvvarku. Uveo sam ga ovamo; i kad je probudio dečka i priopćio mu poruku, dečko je malko progunđao što ga, kako je on rekao, »tako rano« smetaju, ali je odmah obukao prnje i otišao s mladićem napomenuvši samo da bi bilo uljudnije da je vaša visost došla osobno, nego što je poslala neznanca. . . i tako. . .

—    I tako si ti budala! Budala koju je lako namagarčiti, sjeme ti se zatrlo! Možda se ništa zlo nije zgodilo. Možda se nije dječaku dogodilo ništa zlo. Idem ga potražiti. Prostri stol. Stoj! Pokrivači na krevetu su bili tako namješteni kao da netko pod njima leži: je li to slučajno?

—    Ne znam ja, vaša visosti. Vidio sam da ih mladić premeće, onaj mladić koji je došao po dječaka.

—    Sto mu gromova! Učinio je to da me zavara, očito stoga da dobije na vremenu. Slušaj ovamo! Je li taj mladić bio sam?

—    Posve sam, vaša visosti.

—    Jesi li siguran?

—    Siguran sam, vaša visosti.

—    Priberi tu svoju vjetrenu pamet, mučni glavom, promisli polako, čovječe.

Pošto je časak porazmislio, služnik reče:

—    Kad je došao, nije nikoga bilo s njim; ali se sad ko prisjećam da je neki lupež, tek što njih dvojica zađoše u vrevu na mostu, iskočio

78 odnekuda, izbliza, i baš kad je pristupio. . .

—    Što je bilo onda? Govori — gromoglasno ga prekinu nestrpljivi

Hendon.

—    Onda ih baš proguta gomila i odnese i ja ništa ne vidjeh, jer me zovnu gazda koji se raspalio što bilježnik nije dobio but koji je naručio, iako se ja mogu zakleti svima svetima da je mene okrivit za taj propust isto što i suditi nevinu djetencetu poradi zlodjela koje počin. . .

—    Tornjaj mi se s očiju, bluno! Poludjet ću od tog tvog baljezganja! Čekaj, gdje si zapeo? Ne možeš li časak počekati? Jesu li pošli prema Southwarku?

—    Baš onamo, vaša visosti, jer, kao što rekoh, maloprije glede tog prokletog buta, ni nevino djetence nije nimalo nedužnije od. . .

—Još si tu! I opet baljezgaš? Gubi se prije nego te zadavim! — Sluga nestade. Hendon pođe za njim, prođe ga, i sjuri niza stube grabeći sve po dvije i premišljajući: »To je onaj odurni nitkov koji tvrdi da mu je on sin. Izgubio sam te, mali moj ludi gospodaru, strašno je i pomisliti — a tako sam te zavolio! Ne, tako mi svega što mi je sveto, nisam te izgubio! Nisam te izgubio, jer ću pretražiti cijelu zemlju dok te opet ne nađem. Jadno dijete, gore te čeka doručak, baš kao i mene, samo što meni nije sad do jela, pa neka ostane štakorima. Brže, brže! Samo naprijed!« Dok se žurno probijao kroz svjetinu na Londonskom mostu, nekoliko je puta ponovio u sebi misao koja ga se nadovezala i očito mu silno godila: »Gunđao je, ali je pošao, pošao je, jest, jer je mislio da ga zove Miles Hendon, mili dečko, znam predobro da nikoga drugoga ne bi poslušao!«

POGLAVLJE ČETRNAESTO

»LE ROI ESTMORT-VIVE LE ROI«

U rasvitak istoga jutra, Tom Canty se prenu iz tegobna sna i razrogači oči u mrak. Ležao je šutke nekoliko časaka nastojeći srediti misli i dojmove i nekako ih protumačiti, a onda se odjednom oglasi zanosno ali oprezno:

—    Sad mi je jasno, sad mi je sve jasno! E, hvala Bogu da sam se zbilja napokon probudio! Zdravo radosti, zbogom tugo! Hej, Nan! Bet! Stresite slamu sa sebe i pohitajte ovamo meni da vam istresem u vaše nevjerne uši najluckastiji i najbespametniji san koji ikad noćni dusi izmisliše da zapanje čovječjeg stvora!. . . Oj, Nan, po-čuj! Bet!. . .

Kraj njega iskrsnu mutna prilika i neki glas upita:

—    Izvolijevate li što zapovjediti?

—    Zapovjediti?. . . Oh, kuku meni, poznajem ti glas! De reci: tko

sam ja?

—    Vi? Još sinoć, zapravo bjeste Kraljević od Walesa, a danas ste moj premilostivi gospodar Edward, kralj Engleske.

Tom žabi glavu u jastuke i žalovito zamrmolji:

—    Jao, to nije bio san! Legni na počinak, dragi gosparu, i ostavi me sama da jad jadujem.

Tom iznova zaspi i domalo usni ugodan san. Prividilo mu se da je ljeto i da se, sam samcat, igra na divnoj livadi zvanoj Dobrič-polje, kad se pred njim ujedanput pojavi patuljak visok svega stopu, dugačke crvene brade i grbav, pa reče: »Kopaj kraj onog panja!« On stade kopati i nađe dvanaest novčića, blistavih kao ispod čekića — kakvo blago! Ali to još nije bilo najglavnije, jer patuljak reče:

—    Ja te poznajem. Ti si dobar i valjan dečko; svršeno je s tvojim nedaćama, jer je došao dan kad ćeš biti nagrađen. Kopaj ovdje svaki sedmi dan i uvijek ćeš naći isto blago, dvanaest novčića, blistavih i kao ispod čekića. Ne kazuj nikome, čuvaj ovu tajnu!

Zatim patuljak iščeznu i Tom pohrli u Tripicu sa svojim imutkom ponavljajući u sebi: »Svake ću večeri dati ocu jedan novčić; mislit će da sam ga isprosio, to će mu smekšati srce i više me neće tući. Jedan novčić tjedno 80 davat ću dobrome svećeniku koji me poučava; ostala četiri ću dati majci,

Nan i Bet. Nema više gladovanja, nema više dronjaka, nema više strahovanja, ni muka, ni okrutna zlostavljanja.

I tako u snu stiže bez daha svom ubogom domu, ali mu oči igrahu od blažena zanosa; baci četiri novčića majci u krilo i povika:

—    Evo ti! Svi do jednog su za tebe! Za tebe, za Nan i za Bet, i to sam ih pošteno stekao, niti sam ih isprosjačio, niti ukrao!

Sretna, iznenađena mati privinu ga na grudi i izusti:

—    Opoznjelo je već, izvolijeva li vaše veličanstvo ustati?

Ah, tome se odgovoru nije nadao. San se rasplinuo i on se probudio.

Rastvori oči: raskošno odjeveni glavni dvorski posteljnik klečao je kraj njegove postelje. Zadovoljstvo iz varava sna splasnu i nesretni dječak pojmi da je još uvijek sužanj i kralj. Odaja je bila puna dvorana u purpurnim ogrtačima — što bijaše jutarnja boja — i visokih vladarevih poslužitelja. Tom prisjedne u postelji i zagleda se kroz teške svilene 2astore u to otmjeno društvo.

Otpoče se važan čin oblačenja i, dok je oblačenje trajalo, jedan po jedan dvoranin bi kleknuo, odao počast i izrazio malome kralju svoju sućut zbog teška gubitka. Isprva košulju uze glavni dvorski konjušnik, koji je preda glavnom pisaru, koji je preda zamjeniku glavnog posteljnika, koji je preda nadšumaru windsorske šume, koji je preda trećem posteljniku, koji je preda kraljevom namjesniku vojvodine Lancaster, koji je preda glavnom rušničaru, koji je preda sjevernom grbovniku, koji je preda starješini tamnice Tower, koji je preda prvome dvorskome upravitelju, koji je preda nasljednome dvorskome ubrusaru, koji je preda velikome admiralu Engleske, koji je preda nadbiskupu od Canterburyja, koji je preda glavnom dvorskom posteljniku koji uze ono što prije bijaše košulja i obuče Tomu. Jadnog unezvijerenog dječarca podsjećalo je to na prizor kad se o požaru dodaju čabrovi.

Svaki dio odjeće je posebice prolazio cio ovaj polagani i svečani postupak; stoga je Toma obred silno iscrpio; toliko ga je bio iscrpio da je osjetio neizmjerno blaženstvo kad je ugledao svoje duge svilene hlače da polaze na put s dna repa i shvatio da se bliži svršetak predstave. Ali se prerano poradovao. Glavni dvorski posteljnik prihvati hlače i već ih htjede navući Tomu na noge, kad mu rumen naglo obli lice i on brže vrati taj dio 81

odjeće u šake nadbiskupu od Canterburyja i, preneražena izraza na licu, prošapnu: »Gledajte, gosparu!« pokazujući nešto na hlačama. Nadbiskup problijedi, onda pocrvenje i pruži hlače velikom admiralu šapnuvši: »Gledajte, gosparu!« Admiral pruži hlače nasljednome dvorskome ubrusaru i jedva dođe do daha da protisne: »Gledajte, gosparu!« Hlače otputovaše nazad istim putem, od prvoga dvorskoga upravitelja preko starješine tamnice Tower, sjevernoga grbovnika, glavnoga rušničara, namjesnika vojvodine Lancaster, trećeg posteljnika, nadšumara windsorske šume, zamjenika glavnog posteljnika, glavnog pisara, popraćene uvijek zaprepaštenim i uplašenim: »Gledajte, gledajte!« sve dok ne dođoše do ruku glavnog dvorskog konjušara koji smrtno blijed, časak blenu u ono što je sve nazočne tako užasnulo i onda promuklo šanu: »Do sto đavola, otpao je naperak na pod-vezniku! U tamnicu Tower s glavnim kraljevim hlačarom!« te se nasloni o rame glavnog pisara da skupi malo snage dok se donesu nove hlače s neoštećenom pređicom.

Ali sve ima svoj kraj, pa tako jednom i Tom Canty bje spreman da ustane iz kreveta. Nadležni poslužitelj mu je nalijevao vodu, nadležni poslužitelj upravljao umivanjem, nadležni poslužitelj čekao s ručnikom, i Tom se malo-pomalo izbavi od obreda očišćenja i spremi se na usluge kraljevskog češljara. Kad napokon iziđe iz majstorovih ruku, bio je dražestan i ljepuškast kao djevojčica u tom ogrtaču, hlačama od purpurna atlasa i purpurno operjajenoj kapi. Sad se dostojanstveno uputi prema doručkovaonici kroz cio taj skup dvorana; a dok je prolazio, oni su uzmicali, mičući mu se s puta i padajući na koljena.

Poslije doručka ga odvedoše, uz kraljevske počasti i u pratnji visokih odličnika i osobne straže od pedesetorice gardista sa zlaćanim he-lebardama, u prijestolnu dvoranu gdje je imao rješavati državničke poslove. Njegov »ujak« lord Hertford, stajao je pokraj prijestolja da bi pomogao savjetima kraljevsku pamet.

Pojavi se vijeće velikaša, koje je pokojni kralj bio imenovao za izvršitelje svoje oporuke, da bi im Tom odobrio neke postupke, i to samo reda radi, a ipak ne samo reda radi, jer još nije postojao kraljevski namjesnik. Nadbiskup od Canterburyja podnese izvještaj o odlukama vijeća izvršitelja oporuke u pogledu sprovoda pokojnog njegovog presvijetlog veličanstva i pročita potpise izvršitelja oporuke ovim redom: nadbiskup od 82 Canterburyja; lord veliki kancelar Engleske; William St. John; John, lord

Russell; Edward, grof od Hertforda; John, podgrof Lisle; Cuthbert, biskup od Durhama. . .

Tom nije slušao: zbunila ga jedna od tih prvih točaka u ovoj naredbi. S toga se on sad okrenu i došapnu lordu Hertfordu:

—    Što ono reče, koji je dan određen za pogreb?

—    Šesnaesti idućeg mjeseca, gospodaru.

—    Da čudne ludosti! Zar se neće raspasti?

Jadni dječarac se još nije upoznao s kraljevskim običajima; navikao je gledati kako u Tripici sirote mrtvace otpravljaju neusporedivo jednostavnije i brže. Međutim, lord Hertford ga uspokoji s nekoliko riječi.

Ministar vanjskih poslova pročita naredbu kraljevskog savjeta kojom se zakazuje primanje za strane poklisare sutra u jedanaest sati, i zamoli kralja za pristanak.

Tom upitno pogleda Hertforda koji mu šapnu:

—    Neka vaše veličanstvo izrazi svoju suglasnost. Oni dolaze da izraze sućut svojih kraljevskih vladara u teškoj nesreći što je snašla vašu milost i kraljevinu Englesku.

Tom učini kako mu je savjetovao. Drugi ministar uze čitati nacrt izvještaja o troškovima kuće pokojnog kralja koji su se u proteklih šest mjeseci popeli na 28 000 funti, što je tako krupna svota da je Tom Canty zinuo u čudu; a pogotovu je zinuo kad je izišlo na vidjelo da od tog iznosa ostaje još 20 000 funti neisplaćenog duga; i još je zinuo kad iziđe na vidjelo da je kraljevska riznica malne prazna, a njegovih tisuću dvije stotine službenika u velikoj neprilici jer im nije isplaćena plaća. Tom se silno zgrozi i prozbori:

—    Jasno je da smo otišli k vragu. Prilično je i potrebito da se preselimo u manje kuće i otpustimo sluge, jerbo od njih i nije koristi s obzirom da te zadržavaju i gnjave uslugama koje ti mute duh i posramljuju te u duši te nisu nužni nikome doli lutki u koje nije ni mozga ni ruku da se sama pomaže. Ja se kao sjećam kućice preko puta ribarnice, na Billings-gateu. . .

Tom osjeti snažan stisak na mišici koji ga upozori da prestane lupetati i natjera mu rumen u obraze; a ni jedno nazočno lice ničim ne pokaza da je zapazilo njegovu čudnu besjedu i uzrujalo se zbog nje.

Drugi jedan ministar objavi da je, u pogledu oporučne odluke pokojnog kralja da se grofu od Hertforda podijeli naslov vojvode, da se njegova brata sir Thomasa Seymoura promakne u velmožu a također i Hertfordova sira u grofa, i da se povrh toga slično unaprijede još mnogi uzvišeni službenici krune, savjet odlučio da 16. veljače održi sjednicu na kojoj će spomenute počasti podijeliti i potvrditi; i da je, kako pokojni kralj nije pismeno odredio veličinu imutka koji će pripasti odličnicama uz nove naslove, savjet smatrao za dolično, znajući kraljeve osobne želje u tom pogledu, da dodijeli Seymoru »5 000 funti u posjedima«, a Hertfordovu sinu »8 000 funti u posjedima i 300 funti od prvog biskupskog posjeda koji bude ispražnjen« — ukoliko se sadašnji kralj slaže.

Tom htjede lupiti nešto o tome kako bi bilo umjesnije platiti dugove pokojnoga kralja prije nego se sav njegov novac razaspe; ali ga oprezni Hertford nježno dirnu u ruku i tako spriječi da se ne izlane; stoga on dade kraljevski pristanak ne spominjući svoga mišljenja, ali jedeći se u sebi. Dok je ovako sjedio i razmišljao o tome kako lake ruke stvara nevjerojatna i veličajna čudesa, pade mu na um izvrsna zamisao: zašto ne bi svoju majku proglasio vojvotkinjom od Tripice i dodijelio joj neki posjed? Ali tu zamisao potisnu odmah druga žalosna spoznaja; on je samo tobože kralj, a ovi stari dostojanstvenici i visoki plemenitaši su mu gospodari; za njih je njegova mati samo izmišljotina njegove bolesne pameti; oni bi naprosto u nevjerici saslušali njegov prijedlog i onda poslali po liječnika.

Sumorna se rabota dosadno odvijala. Čitali su mu molbe, proglase, povelje i svakojake beskonačne, slične i zamorne spise što su se odnosili na javne poslove; napokon Tom sjetno uzdahnu i promrsi u sebi: »Što li sam zgriješio da me Bog maknuo s poljana, i svježeg zraka, i sunca, i zatvorio me ovdje, učinio me kraljem, i tako me unesrećio?« I njegova jadna smetena glava zaklimata i ubrzo klonu na rame; i poslovi zastadoše na mrtvoj točki, jer više nije bilo onog uzvišenog čimbenika, one osobe koja potvrđuje odluke. Zavlada muk oko usnulog djeteta, i državnički mudraci prestadoše razglabati.

Isto prijepodne je Tom, uz dopuštenje svojih pazitelja Hertforda i St. Johna, proveo nekoliko ugodnih trenutaka s lady Elizabetom i s lady Jane Grey; iako su kraljevne bile prilično tmurno raspoložene zbog teškog udarca koji je pogodio kraljevsku kuću; a na kraju ga je posjetila njegova 84 »starija sestra« — u kasnijoj povijesti »Krvava Marija« — i dotukla ga suho-

parnim razgovorom koji mu se dopao jedino po tome što je trajao kratko. Nekoliko časaka ga ostaviše nasamo, a onda uvedoše mršava dječarca od svojih dvanaest godina, čija odjeća, osim snježnobijela ovratnika i čipaka o zapešću, bijaše crna: pršnjak, hlače i sve ostalo. Nije imao nikakva žalobna znaka osim mašne od purpurne vrpce na ramenu. Nesigurno se primače, oborene i gole glave, i pade na jedno koljeno pred Tomom. Tom je nepomično sjedio i pozorno ga neko vrijeme motrio. A onda upita:

—    Ustani, momče. Tko si ti? Sto hoćeš?

Dječak ustade i slobodno i otmjeno se uspravi, ali mu je lice odavalo zabrinutost. On izreče:

—    Zacijelo me se morate sjećati, gospodaru. Ja sam vaš izvu-

ković.

—    Moj izvuković?

—    Baš tako, vaša milosti. Ja sam Humphrev, Humphrey Marlow.

Tom pojmi da je pred njim osoba o kojoj su ga pazitelji morali

obavijestiti. Bio je u silnoj neprilici. Sto da učini? Da se pretvara kao da dečka poznaje i da onda svakom riječju oda da nikada prije nije čuo za nj?

Ne, to ne bi bilo dobro. Odlanu mu kad se nečemu dosjeti: ovakve bi se zgode mogle počesto događati, jer će ga sad Hertford i St. John morati če- 85

sto ostavljati nasamo zbog neodgodivih poslova u vijeću izvršilaca oporuke kojega su članovi; stoga bi možda bilo dobro da sam skuje naum kako da se ponaša u ovakvim neprilikama. Jest, bit će mudar postupak i treba ga sad iskušati na ovome dječaku da vidi kako će mu uspjeti. 1 on zbunjeno prijeđe nekoliko puta rukom po čelu i zatim reče:

—    Sad mi se čini da te se malko prisjećam, ali mi je bol sputala i zamaglila pamet. . .

—    Jao, moj nesretni gospodaru! — osjećajno će izvuković; a u sebi doda: »Istina je što kažu, šenuo je pameću, avaj, nesretni stvore! Tugo i nevoljo, ala sam zaboravljiv! Rekli su da nitko ne smije pokazati da zamjećuje što čudno na njemu.«

—    Čudno je kako me ovih dana izdaje pamćenje — kaza Tom. — Ali ništa ne brini, brzo prizdravljam, i najmanji mi je trag gdješto dovoljan da se sjetim stvari i imena koje sam smetnuo s uma. (»A i ne samo tih, bome, već i onih za koje nisam nikad čuo, kao što će se ovaj dečko i sam uvjeriti.«) Reci što te nosi ovamo.

—    To je beznačajna sitnica, gospodaru moj, ali ću je ipak spomenuti, ako mi vaša milost dopusti. Ima tome dva dana kako je vaše veličanstvo triput pogriješilo u grčkome jeziku, za jutarnje nastave, sjećate li se?

—    Da-a-a, rekao bih da se sjećam (»To baš i nije neka laž, jer da se ja latim grčkoga, pogriješio bih ne samo triput, već četrdeset puta.«) Jest, sad se sjećam, nastavi.

—    Učitelj koji se bio naoštrio zbog takva, kako on to nazva, nemara i benavosti, zaprijetio je da će me zbog toga išibati na mrtvo ime i. . .

—    Tebe išibati! — zapanji se Tom toliko da izgubi prisutnost duha. — Zašto bi tebe išibao zbog mojih grešaka?

—    Ah, vaša milost opet zaboravlja. On uvijek tuče mene kad vi pogriješite u svom nauku.

—    Jest, jest. . . zaboravio sam. Ti si me lično poučavao, i kad bih se ja zbunio, on je tvrdio da si ti bijedno obavio svoj posao. . .

—    Oh, gospodaru, što to govorite? Zar da se ja, najkukavniji od tvojih podanika, drznem poučavati tebe'

—    A što si onda skrivio? Kakva je to zagonetka? Ili sam ja, zbilja, 86 poludio ili si ti? Objasni mi, reci po istini.

—    Ali, vaše milostivo veličanstvo, nema se tu što tumačiti. Nitko ne smije nepovredivu ličnost Kraljevića od Walesa izložiti batinama; i zato, kad on pogriješi, ja ih izvučem što je prilično i pravo, jer mi je to dužnost i kruh.1

Tom se zagleda u spokojna dječaka pred sobom, a u sebi pomisli:

»Gle, čudna li čuda, neobična li i nesvakidašnja zanimanja; što samo nisu unajmili dječaka koga bi češljali i oblačili umjesto mene — kamo sreće da jesu — a kad bi to tako uredili, ja bih pristao da osobno izvlačim batine i još bih bio Bogu zahvalan na toj zamjeni.« A onda će naglas:

—    A jesu li te izmlatili, dragi prijatelju, kao što su ti bili zaprijetili?

—    Nisu, vaše veličanstvo, jer je bilo određeno da će me danas snaći kazna, koja bi možda mogla biti posve opozvana, jer ne priliči žalobnim danima što su nas zadesili; ali ja ne znam kako će biti, pa se stoga drznuh doći ovamo i podsjetiti vašu milost na vaše obećanje da će se zauzeti za mene. . .

—    Kod učitelja? Da te izbavim batina?

—    Ah, sjećate se!

—    Pamet mi iscjeljuje, kako vidiš. Ne brini, leđa će ti ostati nedirnuta, jer ću se ja za to pobrinuti.

—    Oh, hvala ti, dobrostivi moj gospodaru! — ciknu dječak i iznova pokleknu. — Možda sam već drzak bio, ali ipak. . .

Zamijetivši da gospodičić Humphrey oklijeva, Tom ga potaknu da dorekne što hoće napomenuvši da je danas »milostive volje.«

—    Onda ću izreći ono što mi tako leži na srcu. Kako nisi više Kraljević od Walesa već kralj, možeš zapovjediti da bude kako hoćeš i nitko ti se neće usprotiviti; stoga nije više razložno da se trpiš dosadnom naukom, već možeš spaliti knjige i posvetiti se veselijim razonodama. A onda sam propao i ja i moje sirotice!

—    Propao? Kako to, molim te lijepo?

—    Moja leđa su moj kruh, o, milostivi vladaru! Ako budem bez posla, skapat ću od gladi. Prestaneš li ti učiti, gotovo je s poslom, jer ti ne treba izvuković. Nemoj me otjerati!

Toma dirnu ova očajna žalopojka. I on izgovori u pravom kraljevskom nastupu velikodušnosti:

—    Ne kinji se više, momče. Tvoj posao će ostati trajno i zauvijek, i tebi, i tvome rodu.

I on dječaka lagano lupnu ploštimice mačem po ramenu i kaza:

—    Ustaj, Humphrey Marlowe, nasljedni veliki izvukoviću engleske kraljevske kuće! Rastjeraj tugu, jer ja ću se opet latiti knjiga i učit ću tako loše da će ti morati po zasluzi i utrostručiti plaću, jer ćeš odsada imati tako puno posla u svojoj službi.

Zahvalni Humphrey vatreno uzvrati:

—    Hvala ti, o, predični gospodaru, tvoja kraljevska podašnost je obilno premašila najmahnitije moje ružičaste snove. Sad ću biti sretan do smrti, a poslije mene i cijela kuća Marlow.

Tom je bio toliko razborit da je pojmio kako bi mu ovaj dečko mogao biti od koristi. Potaknu Humphreyja da govori, i on to spremno prihvati. Dečko je uživao pri pomisli da pomaže u »liječenju« Toma; jer, tek što bi on dozvao u Tomovo poremećeno pamćenje kojekakve pojedinosti o njegovim zgodama i nezgodama u kraljevskoj učionici ili gdje drugdje u palači, zapazio je da bi se Tom potom svih tih okolnosti i sam posve jasno »sjetio«. Sat kasnije Tom je bio dobro upućen u dragocjene podatke o dvorskim ličnostima i događajima; i on odluči da će svakog dana crpsti iz ovog izvora; i u tom smislu izda zapovijed da Humphreyja puste u kraljeve odaje kad god namjeri onamo, osim kad su na primanju kod njegovog veličanstva neki drugi ljudi.

Tek što otpusti Humphreyja, stiže lord Hertford i opet nagovijesti Tomu nove brige. On reče da gospoda dvorski savjetnici, pribojavajući se da kakve pretjerane izjave o kraljevu narušenu zdravlju nisu izbile van i proširile se, smatraju da je mudro i važno da njegovo veličanstvo za dan-dva počne objedovati u javnosti, jer će njegovo zdravo obličje i krepki korak popraćeni brižno suzdržanom neusiljenošću u ponašanju i ljupkom lakoćom u držanju, jamačnije umiriti javno mnijenje, ukoliko se uopće jesu proširili zli glasi, nego bilo koji drugi lijek kojemu bi se mogli domisliti.

Onda grof proslijedi vrlo obzirno upućivati Toma kako se mora dolično vladati u tim svečanim prilikama, a sve pod providnom izlikom da 88 ga »podsjeća« na ono što je on već znao; ali se na njegovo veliko zadovolj-

stvo pokazalo da tu Tomu ne treba mnogo pomoći: on se držao uputa koje mu je Humphrey bio dao u tom smislu, jer je Humphrey spomenuo da će kralj za nekoliko dana priređivati javne objede; a bio je to saznao jer se o tome, kao i uvijek na dvoru, uveliko šuškalo. Međutim, Tom o ovome nije ništa ni zucnuo.

Uvidjevši da se kraljevo pamćenje toliko popravilo, grof odluči da ga temeljitije iskuša, i to kao uzgred, kako bi ustanovio koliko je iscjeljenje uznapredovalo. Zaključci su ovdje-ondje bili vrlo povoljni, gdje god se osjećala Humphreyjeva pouka i, sve u svemu, odličnik se silno obradovao i ponadao. Toliko se, odista, bio ponadao da je progovorio glasom punim uzdanja:

— Sad vjerujem da bi vaše veličanstvo, kad bi još samo napregnuto pamćenje, moglo riješiti zagonetku velikog državnog pečata, nestanak kojega je bio još jučer značajan, a danas postao beznačajan, jer mu je pravovaljanost istekla zajedno sa životom našeg pokojnog gospodara. Hoće li se vaša milost izvoljeti pokušati sjetiti?

Tom je bio na sto muka: o velikom državnom pečatu nije imao baš nikakva pojma. Pošto je časak oklijevao, on naivno uzgleda i upita:    89

— A kakav je bio, na priliku, gosparu?

Grof se gotovo neprimjetno trgnu i pomisli: »Jao, opet mu se um pomračio! Nije bilo razborito što sam ga natjerao da ga napreže. . . « I on vješto svrnu besjedu na drugu stranu u nakani da nesretni državni pečat istjera Tomu iz glave, što mu je vrlo lako uspjelo.

POGLAVLJE PETNAESTO

1

 James I. i Charles II. imali su u djetinjstvu svoje izvukoviće koji su umjesto njih bili kažnjavani kad bi zatajili u učenju; zato sam se i ja odlučio da svome kraljeviću, jer mi je to bilo potrebno, također dodijelim izvukovića. (Nap. pisca) 87

TOM KAO KRALJ

Idućeg dana pristigoše strani poklisari sa svojom kitnjastom svitom; a Tom ih primi sjedeći na prijestolju uzvišeno i dostojanstveno. Sjajni mu je prizor isprva godio oku ali je primanje bilo beskrajno i zamorno baš kao i većina govora, tako da se početni užitak malo-pomalo pretvorio u zanovijet i čežnju za rodnim domom. Tom je izgovarao ono što bi mu Hertford od vremena do vremena prišapnuo i nastojao se vladati kako treba, ali mu je sve ovo bilo tako novo i tako se nelagodno osjećao da je u tome tek djelomično uspijevao. Naoko je bio poprilično nalik na kralja, ali nije mu uspijevalo da se kao kralj i osjeća. Bilo mu je od sveg srca drago kad se obred završi.

Veći je dio dana »tratio«, kako je to on u sebi nazivao, na poslove koji su spadali u kraljevu dužnost. Čak i ona dva sata, određena za nekakvu kraljevsku razonodu i odmor, bili su mu uglavnom na teret, jer je i onda bio sputan zabranama i obrednim pravilima. Ali je zato sa svojim izvukovićem provodio nasamo po cio sat koji je smatrao čistom dobiti, jer mu je davao i zabavu i nužne obavijesti.

Treći dan Tom Cantyjevog kraljevanja svanu i omrknu nalik na ostale, ali se on ipak donekle razvedri: nije se osjećao onako nelagodno kao u početku; privikavao se pomalo na prilike i okolinu; lanci ga svejednako žuljali, ali ne cijelo vrijeme; uviđao je da ga nazočnost i poniznost velikaša, svakim časom koji bi prohujao, sve manje muče i smetaju.

Bez ozbiljnije strepnje bi dočekao četvrti dan da nije bilo jedne jedine strahote; javnih objeda; od toga su dana počinjali. Na dnevnom su redu bili i važniji poslovi: istog je dana morao predsjedati savjetu koji će odrediti stavove i smjernice u politici prema tolikim tuđinskim državama što se prostiru po cijeloj kugli zemaljskoj; tog je dana, isto tako, trebalo Hertforda1

službeno nabrati za veliki položaj kraljevskog namjesnika; za taj četvrti dan bili su određeni još neki značajni poslovi, ali za Toma su svi bili beznačajni u usporedbi s tim mukotrpnim ručkom kad se bude našao sam sučelice bezbrojnim radoznalim očima koje će ga gutati i bezbrojnim ustima koja će šapatom raspravljati o njegovu držanju — i o njegovim pogreškama ako bude toliko nesretan da pogriješi.

A ipak nije bilo moguće preskočiti taj četvrti dan, i on osvanu. Zatekao je jadnog Toma, nevesela i rastresena, a to ga raspoloženje i nije napuštalo; nije ga se mogao otresti. Uobičajeni jutarnji poslovi su se otezali i iscrpili ga. Opet je tegobno osjećao da je sužanj.

Negdje pred podne se nalazio u velikoj prijamnoj dvorani razgovarajući s grofom od Hertforda i pokorno čekao da otkuca sat kada je trebalo primiti u počasni posjet priličan broj visokih odličnika i dvorana.

U jednom trenutku Tom, koji se bio odšetao do prozora i pažljivo počeo motriti vrevu i promet na širokoj cesti ispred glavnog ulaza u palaču — što nije pažljivo motrio samo poradi dokolice, već zato što je svim srcem žudio da se osobno prepusti onome metežu i slobodi — ugledao je kako se cestom primiče prethodnica gomile dronjavih muškaraca, žena i djece najnižeg i najbjednijeg soja, koja je urlala i vikala.

—    Htio bih da znam što im je! — izusti on jer je, kao i svaki dječak u ovakvoj prilici, bio radoznao.

—    Vi ste kralj! — dostojanstveno dočeka grof i nakloni se duboko. — Dopušta li mi vaša milost da što poduzmem?

—    Oh, drage volje, svakako! Oh, i te kako! — uzbudi se Tom i u sebi dometnu vrlo zadovoljan: »Uistinu, nije uvijek tužno biti kralj, i to ima svojih dobrih i korisnih strana.«

Grof zovnu paža i posla ga kapetanu straže da mu isporuči naređenje:

—    Zaustavite svjetinu i raspitajte se u kakvu je povodu krenula cestom. To je kraljeva zapovijed!

Nekoliko trenutaka kasnije dugi niz kraljevskih stražara u blistavim oklopima izljeze kroz ulazna vrata i poreda se na cesti ispred gomile. Vrati se glasnik i izvijesti da mnoštvo prati čovjeka, ženu i djevojčicu koji će biti pogubljeni zbog zlodjela što ih počiniše na štetu mira i ugleda kraljevstva.

Smrt, i to nasilna smrt, čekala je ove jadne nesretnike! Od ove 92 se pomisli steglo Tomu srce. Čuvstvo sućuti ga posve obuzelo i potisnulo

sve obzire; nije uopće pomišljao na zakonske prekršaje, ni na bol ili štetu koju su nanijeli svojim žrtvama, već je mislio jedino na stratište i strahotnu kob koja lebdi osuđenicima nad glavom. Koliko se bio zabrinuo čak je na trenutak i zaboravio da on nije zbiljski kralj već samo njegov lažni privid; i prije nego on to i pojmi, zapovjedi:

— Dovedite ih ovamo!

Onda silno pocrvenje i već mu bi na ustima da se nekako ispriča; ali kad vidje da njegova naredba nimalo ne iznenadi ni grofa ni službujućeg paža, on zatomi riječi koje je bio zaustio. Paž se, najprirodnije, duboko nakloni i natraške iziđe iz odaje da bi isporučio zapovijed. Tom se sav ozari od ponosa i ponovne spoznaje o tome kako kraljevski poziv ima i korisnih prednosti. 1 pomisli: »Ovo je baš kao što sam sanjao čitajući bajke staroga svećenika i zamišljajući sebe kao kraljevića koji svima naređuje i zapovijeda i samo govori >Učini ovo, učini ono<, a nitko mu se ne usuđuje oduprijeti ili usprotiviti.«

Doskora se vrata razjapiše; najaviše naslove sve zvučnije jedan od drugoga, a njihovi nositelji se pojaviše i dvoranu vrlo brzo napola ispuniše plemenitaši i otmjena gospoda. Ali Tom jedva da je i zamjećivao te ljude, koliko je bio razdražen i temeljito zaokupljen onom drugom, mnogo zanimljivijom zgodom. Rastreseno je sjedio u vladarskom naslonjaču i pogledao prema vratima ne skrivajući svoje nestrpljivosti pune iščekivanja; a skup, kad to primijeti, ne htjede mu smetati, već među se stade udrobljeno ćaskati o službenim poslovima i dvorskim tajnama.

Za koji čas se začu kako se približava odmjereni bat vojničkih koraka i pred kraljem se pojaviše osuđenici, koje je vodio sudski izvršitelj, a pratio odred kraljevske straže. Građanski sudac klekne pred Tomom i stane postrance; tri osuđene osobe također kleknuše i ostadoše na koljenima; straža stade iza Tomova naslonjača. Tom znatiželjno i pažljivo promotri sužnje. Čovjekova odijela i pojave kao da se nekako nejasno sjećao. »Rekao bih da sam toga čovjeka već vidio. . . ali ne znam ni kada ni gdje«, pomislio je Tom.

Baš tada čovjek hitro opet obori glavu, jer se nije mogao suočiti s uzvišenom vladarskom pojavom; ali Tomu je bilo dovoljno da mu svega jednom vidi cijelo lice. On pomisli: »Sad mi je jasno; to je čovo koji je iz Temze izvukao Gilesa Witta i spasio mu život onog vjetrovitog, studenog dana na Novu godinu, što je bilo smiono i dobro djelo, pa je prava šteta što je kasnije počinio i zlih djela i tako dočekao ove žalosne časove. . . Ja nisam zaboravio onaj 93

dan ni sat; zbog toga što sam jedan sat kasnije, kad je otkucalo jedanaest, izvukao batine od stare Canty, koje su bile tako valjane i divno krepke da je sve ono prije i kasnije, u usporedbi s njima, bilo nježno milovanje.«

Tom sad naredi da na trenutak izvedu ženu i djevojčicu; a onda se obrati sudskom izvršitelju i reče:

—    Dobri gospodine, što je skrivio ovaj čovjek?

Sudac kleknu i odgovori:

—    Da oprostite, vaše veličanstvo, otrovom je oduzeo život jednom vašem podaniku.

Silno se poljulja Tomova sućut prema uhićeniku i njegovo divljenje njemu kao odvažnu spasitelju dječaka koji se utapao.

—    Je li mu krivnja dokazana? — upita on.

—    Neprijeporno, gospodaru.

Tom uzdahnu i kaza:

—    Odvedite ga, zaslužio je smrt. Velika šteta, jer je bio takva valjana junačina. . . ovaj, to jest htjedoh reći da je takav naoko\

Sužanj odjednom usrdno sklopi ruke i stade ih očajnički kršiti, preklinjući istodobno »kralja« isprekidanim riječima punim strave:

—    Oh, gospodaru moj i kralju, ako možete da se smilujete propalom čovjeku, smilujte se meni! Ja sam nevin i ono zbog čega sam optužen slabo je dokazano, ali ja sad ne govorim o tome; moja je osuda pala i ne može se izmijeniti; ali vas u svojoj nevolji molim samo za jednu uslugu, jer je moja kazna preteška da bih je mogao podnijeti. Milost, milost, moj gospodaru i kralju! Sažalite se kraljevski i uslišite moju molbu: zapovjedite da me objese.

Tom se prenerazi. Ovome se ishodu nije nadao.

—    Tako mi života, to je čudna molba\ Nije li ti takva i bila presuda?

—    Oh, plemeniti moj gospodaru, ni govora! Određeno je da me živa skuhaju.19, 2

Ove grozovite riječi toliko iznenadiše Toma da skoro skoči sa stolice. Tek što se pribra, on povika:

—    Želja ti je uslišena, jadniče! Sve da si potrovao i stotine ljudi ne bi smio poginuti tako užasnom smrću.

Sužanj se ničice pokloni, zanosno se uze zahvaljivati i na kraju

dometnu:

—    Ako te ikada, Bože sačuvaj, snađe nevolja, neka se spomene tvoja današnja dobrota prema meni i neka ti bude uzvraćena.

Tom se obrati grofu od Hertforda i reče:

—    Gospodaru, zar je moguće da je okrutna kazna ovoga čovjeka pravovaljana?

—    Takav je, vaša milosti, zakon za trovače. U Njemačkoj krivotvoritelje novca žive skuhaju u ulju, i to ih ne bace odjednom, već ih spuštaju

0    konopcu malo-pomalo i polako; prvo stopala, pa noge, pa. . .

—    Oh, molim te, gospodaru, prestani, ne mogu to slušati! — uskliknu Tom i prekri uši rukama ne bi li smetnuo s uma taj prizor. — Molim vaše plemenito gospodstvo da se donese uredba koja će izmijeniti taj zakon; oh, ti jadnici ne smiju više trpjeti takve muke.

Grofovo lice ozari silno blaženstvo, jer on bijaše čovjek milostive

1    plemenite prirode što nije bila česta odlika njegova staleža u ono okrutno doba. On reče:

—    Ove plemenite riječi su zapečatile sudbinu tome zakonu. Povijest će to upisati u slavu vaše kraljevske kuće.

Sudski izvršitelj već htjede odvesti sužnja; Tom mu dade znak da pričeka; i tada prozbori:

—    Dobri gospodine, ja bih još malo razmotrio ovaj slučaj. Čovjek je rekao da je njegovo nedjelo slabo dokazano. Reci mi što ti o tome znaš.

—    S dopuštenjem vaše kraljevske milosti, na suđenju je utvrđeno da je ovaj čovjek ušao u kuću u zaselku lslington u kojoj je ležao bolesnik — tri svjedoka kažu da je to bilo u deset sati prije podne, a druga dvojica kažu da je bilo nekoliko časaka kasnije — bolesnik je u to vrijeme bio sam i spavao, a onda je čovjek ubrzo izišao i otišao svojim putem. Za jedan sat je bolesnik umro u grčevima i povraćanju.

—    Je li tko vidio da mu je dao otrov? Je li pronađen otrov?

—    To nije, gospodaru.

—    Kako onda znate je li uopće otrovan?

—    Da oprostite, vaše veličanstvo, liječnici tvrde da samo otrov može izazvati takvu smrt.

U ono prostodušno doba bio je to nepobitan dokaz. Tom je poimao njegovu strašnu vrijednost pa je rekao:

—    Liječnici se razumiju u svoj posao, bit će da su u pravu. Zlo se piše ovome jadniku.

—    A to još nije sve, vaše veličanstvo, ima još drugih, gorih stvari. Mnogi posvjedočuju da je vještica, koja potom nesta iz seoceta tko zna kamo, bila prorekla i njima osobno u uši šapnula da će onaj bolesnik umrijeti od otrova i, štoviše, da će mu ga stranac dati, tamnokosi stranac u pohabanim i prostim haljama; i, uistinu, ovaj uhićenik na dlaku odgovara opisu. Neka vaše veličanstvo izvoli dolično i po zasluzi ocijeniti težinu ovog dokaza, imajući na umuproroštvo.

Ovo je u onim praznovjernim danima bio nevjerojatno čvrst dokaz. Tomu se učini da je slučaj riješen; ako je vjerovati svjedočenju, onda je dokazana krivnja jadnom čovi. A on ipak pruži još jednu priliku sužnju

i reče:

—    Ako imaš što reći u svoju obranu, govori.

—    Ništa što bi mi koristilo, moj kralju. Ja sam nevin, a ipak ne mogu to potvrditi. Nemam prijatelja, inače bih dokazao da onog dana nisam uopće bio u Islingtonu; kao što bih dokazao da sam u ono doba, koje oni spominju, bio milju daleko, zapravo sam bio u Wapping Old Stairsu; izvrh toga, moj kralju, ja bih mogao dokazati da sam, umjesto oduzimao, kako oni kažu, spašavao jedan život. Dječak koji se utapao. . .

—    Dosta! Suče, reci u koji je dan izvršeno zlodjelo!

—    U deset sati izjutra ili nekoliko časaka kasnije, prvoga dana nove godine, preuzvišeni. . .

—    Pustite sužnja na slobodu — tako hoće kralj!

Zbog ovoga ispada neprilična kralju on se opet zacrveni i zataška 96 svoju omašku kako je najbolje znao dometnuvši:

—    Razjadilo me da čovjeka vješaju na osnovi ovako šupljih, lakoumnih svjedočanstava!

Cio skup nazočnih tihano zabruja od zadivljenja. Nisu se oni divili Tomovoj odredbi, jer bi malo tko među njima pozdravio priznanjem ili divljenjem valjanost i razumnost takva postupka koji udjeljuje milost osuđeniku, već su se samo divili Tomovoj razboritosti i domišljatosti. Pade nekoliko tihih napomena ovakve vrste:

—    Kralj nije lud, sasvim je pri zdravoj pameti.

—    Kako je razborito pitao, kako ovo odrješito, samovlasno rješavanje spora podsjeća na njegovu nekadašnju prirodu

—    Hvala budi Bogu da je prizdravio! Nije to mlakonja, već kralj.

Ponio se kao pravi sin svoga oca.

U zraku se osjećalo oduševljenje, i Tom je morao nešto načuti.

To tako djelova na nj da mu sasvim laknu i svekolikoga ga obuze silno blaženstvo.

A ipak njegova mladalačka znatiželja ubrzo nadjača te ugodne misli i osjećaje; zanimalo ga da sazna kakvu su strašnu opačinu počinili žena i djevojčica; i tako, po njegovu nalogu, dovedoše preda nj ta dva prestravljena i uplakana bića.

—    Sta li su one učinile? — upita on sudskog izvršitelja.

—    Da oprostite, vaše veličanstvo, optužene su zbog teška zločinstva koje je nepobitno dokazano; stoga su suci odredili, u ime zakona, da budu obješene. Njihovo je zločinstvo da su sebe prodale đavlu. Tom protrnu. Bio je odgojen da se užasava ljudi koji su tako zlopako griješili.

A ipak, usprkos svemu nije htio uskratiti sebi užitak i ne zadovoljiti svoje znatiželje; stoga upita:

—    Gdje su to učinile i kad?

—    U ponoć, u prosincu, u ruševnoj crkvi.

Tom opet protrnu.

—    A tko je bio nazočan?

—    Samo njih dvije, vaša milosti, i — On\

—    Jesu li priznale?

—    Ne, ni govora, gospodaru, one poriču.    97

—    Pa kako se onda, molim te, zna?

—    Nekoliko ih je svjedoka vidjelo kako su se onamo uputile, vaše milostivo veličanstvo; to je zarodilo sumnju koju su kasnije grozne posljedice potvrdile i dokazale. Posebice je očito da su one, s pomoću opake sile koju su tako stekle, zazvale i podigle olujinu koja je poharala cijeli okoliš. Preko četrdeset svjedoka je potvrdilo da je doživjelo oluju; a zapravo bi ih se našlo i tisuću, jer, kako je svima naškodila, svi imaju zašto i da je se sjećaju.

—    Uistinu je to ozbiljno. — Tom stade malko preglavljivati o ovome odvratnom primjeru nazlobe i upita: — Je li i žena pretrpjela štetu od oluje?

Nekoliko sijedih glava u nazočnu skupu kimnu u znak priznanja mudrom pitanju. Sudac ne shvati na što smjera ovo ispitivanje; i on odvrati prostodušno i otvoreno:

—    Svakako da jest, vaše veličanstvo, i to koliko je zavrijedila, kazuju svi. Odnijelo joj nastambu i ostavilo nju i dijete bez krova nad glavom.

—    Rekao bih da je preskupo platila moć da toliko naudi sama sebi. Ako je za to platila ma i jedan novčić, prevarena je; a ako je to platila svojom i kćerkinom dušom, kaže mi se da je luda; a ako je pak luda, ne zna što čini, dakle ne može ni zgriješiti.

Stare glave opet zaklimaše u znak priznanja Tomovoj mudrosti, a jedna osoba čak promrmlja: — Ako je kralj lud, kao što govore, onda je njegovo ludilo takvo da bi razbistrilo razum mnogim koje poznajem, kad bi im se drugi Bog smilovao i dao da polude.

—    Koliko je staro dijete? — zapita Tom.

—    Devet godina, da oprosti vaše veličanstvo.

—    Može li po engleskom zakonu dijete sklopiti ugovor i sebe prodati, gosparu? — zapita Tom obraćajući se učenome sucu.

—    Zakon ne dopušta djetetu da sklapa važne poslove i sudjeluje u njima, milostivi gospodaru, s obzirom da njegova nerazvijena pamet nije dorasla da se natječe sa zrelom pameti i zlobnom prijevarnošću onih koji su stariji od njega. Đavo može kupiti dijete, ako ga je volja i dijete pristane na to, ali Englez ne može, i u ovom posljednjem slučaju bi ugovor bio

98 nezakonit i nevažeći.

—    Čini mi se da nije obzirno, ni kršćanski, ni razborito da engleski zakon uskraćuje prava Englezu da bi ih podario đavlu! — povika Tom iskreno se razgnjevivši.

Ovaj novi nazor o ovome zakonu izmami mnoge smiješke i mnogi ga brižno zapamtiše kako bi ga prepričavali po dvoru i s pomoću njega dokazali kako Tom misli svojom glavom i duševno se sve više oporavlja.

Starija osuđenica prestade jecati i, uzbuđeno, pažljivo i nadajući se sve više, upijaše Tomove riječi. Tom to zamijeti i to još pojača njegovu sklonost prema ženi koja se nalazila u opasnu i nezavidnu položaju. On stoga upita:

—    A što učiniše da izazovu oluju?

—    Skinule su čarape3, gospodaru.

Ovo zapanji Toma i još žešće užga njegovu znatiželju. On vatreno

izusti:

—    To je divno! Zar to uvijek tako strašno djeluje?

—    Uvijek, moj gospodaru, bar kad to žena želi i kad izgovori potrebne riječi u sebi ili jezikom.

Tom se obrati ženi i kaza u zanosnom oduševljenju:

—    Upotrijebi svoju moć, ja bih htio oluju!

Praznovjerni skup naglo problijedi u licu i svi poželješe, duboko u sebi, da umaknu odavde, što sve Tom ne primijeti jer ga nije zanimalo ništa do obećane nepogode. Videći po ženinu licu da je zbunjena i zaprepaštena, on uzbuđeno doda:

—    Ne boj se, nećeš biti kriva. Štoviše, bit ćeš puštena na slobodu i vlas ti neće pasti s glave. Pokaži svoju moć.

—    O, moj gospodaru i kralju, nemam ja nikakvu moć, već sam nevina optužena.

—    Strah te sputava. Budi odvažna, neće ti se ništa dogoditi. Napravi oluju, makar i sasvim majušnu, ne tražim ja neku veliku ni poharnu,

već bih radije malu; učini to i život ti je spašen, bit ćeš slobodna i ti i tvoje dijete, i s kraljevskim pomilovanjem u ruci u kraljevstvu ti nitko neće smjeti učiniti ništa nažao ili nauditi.

Žena pade ničice i stade se, suznih očiju, kleti da nema moći stvarati čudesa, što bi inače rado učinila da bar spasi život djeteta i spremno izgubi svoj ako bi se po kraljevoj naredbi mogla nadati ovakvoj bescjenoj milosti.

Tom ju je nagovarao, ali je žena ostala pri svome. Napokon će

on:

—    Mislim da je žena rekla istinu. Da je moja mati na njezinu mjestu i da je oboružana đavolskim vradžbinama, ne bi ni časka oklijevala da sazove olujine i sravni cio kraj sa zemljom, ako bi za uzvrat izbavila mene iz životne opasnosti! Nema zbora da su i ostale majke stvorene na istu priliku. Slobodna si, dobra ženo, ti i tvoje dijete, jer smatram da si nevina. A sad kad se više nemaš čega bojati, jer si pomilovana, svući čarape! Budeš li napravila oluju, bit ćeš bogata!

Izbavljenica se rječito zahvaljivala i napokon odlučila poslušati, dok ju je Tom motrio u napetu iščekivanju, koje je strepnja bila malko pomutila a i na dvoranima se u isto vrijeme opažao nemir i nelagoda. Žena izuje sebe i kćerkicu i stade se truditi iz petnih žila da kraljevu velikodušnost nagradi, ali pokušaji žalosno propadoše. Tom uzdahnu i kaza:

—    U redu, dobra dušo, ne muči se više, izgubila si svoju moć. Pođi s mirom; ako opet jednom stekneš tu moć, nemoj zaboraviti na me, već mi priredi oluju.

POGLAVLJE ŠESNAESTO

1

 Hertfordov lik. Mladi kralj postade silno privržen svom ujaku koji sve u svemu, bijaše umjeren i čestit čovjek. Hume: Povijest Engleske, sv. III., str. 324.

Ali, ako je on (namjesnik) i vrijeđao svojom pretjeranom uznositošću, zaslužio je diga se obilno pohvali zbog zakona koji su u tom zasjedanju skupštine izglasani i koji su znatno ublažili oštrinu prijašnjih uredbi i donekle zajamčili ustavnu slobodu. Bili su dokinuti svi zakoni što su za zločin veleizdaje smatrali prijestupe koji nisu potpadali pod dvadeset i petu uredbu Edvvarda III.; svi oni zakoni, izglasani za prošlog kralja, koji su proširili popis krivičnih djela, svi bivši zakoni protiv lolarda ili krivovjerja kao i Uredba šest točaka. Nitko nije mogao biti optužen za svoje riječi mjesec dana kasnije od dana kad ih je izgovorio. Ovako je dokinuto nekoliko najokrutnijih zakona što su ikad bili doneseni u Engleskoj; i zora građanske i vjerske slobode donekle je ozarila narod. Također je dokinut i zakon o poništenju svih zakona po kome su kraljeva naređenja vrijedila koliko i uredbe. Hume: »Povijest Engleske«, sv. III., str. 339.

2

 Smrt kuhanjem. Za vladavine Henrika VIII., po uredbi parlamenta, trovače bi žive kuhali. Ova je uredba ukinuta za vladavine idućeg kralja. — U Njemačkoj je još u 17. stoljeću ova užasna kazna snalazila kovače lažnog novca i varalice. Taylor, pjesnik s rijeke (nazvan tako po tome što je dulje vremena bio lađar naTemzi; nap. prev.), opisuje smaknuće kome je prisustvovao u Hamburgu, godine 1916. Presuda kovaču lažnog novca bijaše da ga »živa skuhaju u ulju: ali da ga ne bace odmah u kotao već da ga o vitlu i užetu, vezana pod pazuhom, spuštaju postepeno u ulje\ prvo stopala, onda noge i sve dok mu se živo meso ne skuha i ne pootpada s kostiju«. Dr. J. Hammond Trumbull: 94 Ljuti zakoni, pravi i krivi«, str. 13. (Nap. pisca)

3

 Čuveni slučaj s čarapama. Žena i njezina devetogodišnja kćerkica obješene su u Huntingdonu jer su prodale dušu đavlu i izazvale oluju tako što su svukle čarape! Dr.J. Hammond Trumbull: »Ljuti zakoni, pravi i krivi«, str. 20. (Nap. pisca)

SVEČANI RUČAK

/Jližilo se vrijeme ručku a ipak, čudna li čuda, pomisao na nj jedva je uznemirila Toma i gotovo da ga uopće nije plašila. Jutarnji događaji su mu ulili silno samopouzdanje; jadni mali macan se u ova četiri dana bio više naviknuo na ovo neobično potkrovlje nego bi se odrasla osoba navikla za cio mjesec. Nema jasnijeg primjera kako se dijete lako prilagođuje okolnostima.

Hajde da mi, koji smo povlašteni, pohitamo u veliku gozbenu dvoranu i malo je razgledamo dok Toma ne pripreme za ovu velebnu priliku. To je prostrana odaja pozlaćena stupovlja i potporanja, oslikanih zidova i oslikana stropa. Na vratima stoje visoki stražari, nepomični kao kipovi, u bogatim i slikovitim oblakama i s helebardom u ruci. Na visokoj galeriji što se protezala uokolo dvorane zbor je glazbenika i sva sila raskošno odjevenih građana oba spola. Posred odaje, na povišenu postolju stoji Tomov stol. Prepustimo sad riječ drevnu ljetopiscu:

»U odaju ulazi plemić koji nosi palicu, a poredo s njim drugi koji nosi postoljnak kojim će, pošto obojica tri puta presmjerno kleknu, prestrti stol, a oba će opet kleknuti i otići, onda dolaze druga dvojica, od kojih jedan opet nosi palicu, drugi soljenku, tanjur i kruh; pošto kleknu kao i ona prva dvojica i postave na stol ono što su donijeli, i oni se povuku jednako se poklonivši kao i oni prije njih; napokon dolaze dva bogato odjevena plemića od kojih jedan nosi jedaći nož i, pošto se preotmjeno nakloni, prilazi i trlja stol kruhom i solju s tolikim strahopoštovanjem kanda je sam kralj nazočan.«1

S time je završen svečani uvod. Tada, u dnu ječnih hodnika, čujemo zvuk roga i nejasni žamor: »S puta kralju! S puta njegovu presvijetlom kraljevskom veličanstvu!« Ti se glasovi neprestano ponavljaju, sve se više približavaju, i doskora nam tik pred nosom tutnji ratnički zov i prolama se uzvik: »S puta kralju!« U taj čas se pojavljuje blistava povorka i, odmjereno kročeći, nailazi kroz vrata. Prepustimo opet riječ ljetopiscu:

»Prvo dolaze velmože, baruni, grofovi, vitezovi Podvezice, svi bogato odjeveni i gologlavi; iza njih kancelar, između dvojice od kojih jedan

nosi kraljevsko žezlo, a drugi vladarski mač u crvenu toku, ukrašen zlatnim ljiljanima i okrenut oštricom uvis; a onda dolazi sam kralj glavom koga, kad se pojavi, pozdravlja dvanaest trublji i mnogo bubnjeva velebnom dobrodošlicom, dok svi po galerijama ustaju sa svojih mjesta i viču: »Bože, čuvaj kralja!< Iza njega evo plemenitaša koji su u njegovoj sviti, a slijeva i zdesna kroči mu njegova počasna straža, pedese-torica sa zlaćanim helebardama.«

Sve to bijaše divno i ugodno. Tomu su se široko nadimale grudi a radosni sjaj mu blistao u oku. Držao se vrlo pristalo, to prije što nije mislio na to kako se drži jer je u mislima bio opčinjen i ponesen blaženim prizorom i zvucima oko sebe — a, povrh toga, nitko ne može biti baš nezgrapan u savršeno prikladnoj lijepoj odjeći kad se samo malo obikne na nju i osobito kad je u tom času ne osjeća na sebi. Tom se sjećao što su ga bili poučili i uzvraćao je na pozdrave laganim naklonom operjajene glave i uljudnim: »Hvala ti, dragi moj narode.«

Sjede za stol i ne skide kape; i to učini a da se nimalo ne pomete; jer ručavanje s kapom na glavi bio je onaj jedan jedini kraljevski običaj u kojima su se kraljevi posve slagali s Cantyjevim, jer ni jedna ni druga strana nije bila nevještija toj davnašnjoj navadi. Povorka se rasprši u slikovite skupine i stajaše gologlava.

Sad uđoše, uz vesele zvukove glazbe, kraljevski tjelohranitelji — »najviši i najjači ljudi u Engleskoj, koji su u ovu svrhu izabrani« — ali pustimo Ijetopisca da nam to opiše:

»Uđoše gologlavi kraljevski tjelohranitelji odjeveni u grimiz, sa zlatnim izvezenim ružama na leđima; oni su izlazili i ulazili donoseći svakom prilikom po jednu vrst jela u tanjurima. Te je tanjure primao jedan dvoranin istim redom kako su pristizali i stavljali ih na stol, dok je kušatelj davao svakome stražaru po zalogaj od svakog jela iz bojazni da nije otrovano.«

Tom se čestito naručao iako je osjećao da stotine očiju prate svaki njegov zalogaj sve do usta i, dok ga on žvače, motre ga tako pažljivo baš kanda je to ubojiti barut koji treba da ga raznese i rasprši na sve strane. Pazio je da se ne žuri kao što je i pazio da ništa ne uradi sam, nego da pričeka dok pravi službenik ne klekne i učini to umjesto njega. I tako on obavi ručak bez pogreške, što bijaše čist i dragocjen uspjeh.

Kad se ručak napokon završi i on se udalji opkoljen blistavom povorkom i zaglušnim zvucima treštavih rogova, bučnih bubnjeva i gromoglasna klicanja, pomišljao je kako bi, ako javni ručkovi nisu ništa gori od ovoga, vrlo rado podnio te muke i nekoliko puta dnevno kad bi se time mogao iskupiti nekih groznih obveza svog kraljevskog poziva.

 Leigh Hunt: Grad, str. 408, iz opisa drevnog putnika. (Nap. pisca)

ŠUK-5UK PRVI

Mles Hendon je hitao prema southwarškom kraju mosta budno pazeći neće li ugledati osobe koje traži, vjerujući i nadajući se da će ih sad na dostići. Ali se ipak razočarao. Propitujući se, uspio ih je donekle slijediti i kroz Southwark; ali im se onda zamete svaki trag i on bijaše u nedoumici što da radi. Svejedno se cio dan trudio kako je najbolje znao i umio. O smiraju dana je već pao s nogu, dobrano izgladnio i bio dalje nego ikad od ostvarenja svojeg cilja; i on povečera u gostionici Tabard i legne u postelju odlučivši da ujutro rano iziđe i temeljito pregleda cio grad. Dok je ležao premišljajući i kujući naume, poče domalo ovako razglabati: dječačić će, ako bude mogao, uteći onome grubijanu, svom tobožnjem ocu; hoće li se vratiti u London i potražiti svoju bivšu nastambu? Ne, to neće učiniti, jer će se bojati da ga opet ne uhvate. A što će, dakle, učiniti? Kako nikad u životu nije imao prijatelja niti zaštitnika sve dok nije upoznao Milesa Hendona, zacijelo će pokušati iznova pronaći toga prijatelja samo ako zbog toga ne bi morao poći u London i u opasnost. Krenut će put majura Hendon, eto što će učiniti, jer zna da je Hendon namjerio kući, pa bi ga ondje mogao naći. Jest, sad je sinulo Hendonu: ne smije više gubiti vremena u Southvvarku, već odmah preko Kenta udariti prema Redovnikovom Otočcu i usput pretražiti šumu i raspitivati se. A mi ćemo se sad vratiti iščezlome malom kralju.

Lupež, koga je poslužitelj iz gostionice vidio »baš kad je pristupio« mladiću i kralju, nije im uopće pristupio, već se primaknuo s leđa i slijedio ih ustopice. Nije rekao ni riječi. Lijeva mu je ruka visjela u povezu a na lijevom je oku imao široki zeleni zavoj; pomalo je šepesao i poštapao se hrastovačom. Mladić je vodio kralja ophodom po Southwarku i malo-po-malo se dočepao ceste iza grada. Kralj se već bio raspalio i rekao da ne ide dalje jer je Hendenovo da dođe njemu, a nije njegovo da odlazi Hendonu. Nije htio trpjeti takve drskosti; ostat će gdje jest. Mladić reče:

—    Ti bi da ostaneš ovdje, a tvoj prijatelj neka leži ranjen ondje u šumi? Dobro, kako god hoćeš.

Nato se kralj odmah izmijeni. On povika:

—    Ranjen? A tko ga se drznuo povrijediti? Ali o tom potom; naprijed, naprijed! Brže, klipane! Jesi li olovom potkovan? Kažeš da je ranjen?

104 Makar ga ranio i vojvodski sin, okajat će to!

Ta šuma bijaše još podaleko, ali brzo prevališe razmak. Mladić se ogleda, nađe granu što je bila zabodena u zemlju i zakićena krpicom, onda zađe dublje u šumu, tražeći takve slične grane i nalazeći ih povremeno; očito da su to bili putokazi koji će ga dovesti onamo kamo je bio naumio. Domalo izbiše na čistinu na kojoj se izdizala ogarina seoske kuće i kraj nje ruševan i istrunuo štagalj. Nigdje nije bilo ni žive duše i vladao je grobni muk. Mladić uđe u štagalj i kralj spremno pobrza za njim. Nigdje nikoga! Kralj ošinu mladića iznenađenim i sumnjičavim pogledom i zapita:

—    Gdje je on?

U odgovor mu prasnu porugljiv smijeh. Kralj se u tili čas razbjesni; zgrabi cjepku i već navali na mladića kad mu uho zapljusne još nečiji porugljivi smijeh. To se smijao šepavi lupež koji ih je izdaleka slijedio. Kralj se okrene i obrecnu:

—    Tko si ti? Što hoćeš ovdje?

—    Prestani se luditi — reče čovo — i smiri se. Nisam tako dobro prerušen da se možeš praviti kanda ne poznaješ vlastita oca.

—    Ti mi nisi otac. Ne poznajem te. Ja sam kralj. Ako si sakrio moga slugu, pokaži mi ga, jer ćeš inače gorko platiti ono što si uradio.

John Canty uzvrati strogo i odmjereno:

—Jamačno je da si lud i ne da mi se da te istučem; ali ću morati, budeš li me izazivao. Tvoje klaparanje ovdje nije opasno, jer nema ušiju da čuju tvoje ludorije, ali je bolje da priučiš jezik na opreznu besjedu da nam ne naškodi kad promijenimo sklonište. Ja sam počinio umorstvo i ne smijem sjediti kod kuće, a to nećeš ni ti, jer si mi potreban. Promijenio sam ime, jer je tako razborito; zovem se Hobbs —John Hobbs; ti se zoveš Jack i treba da to sebi utuviš u glavu. Nego, de sad kazuj. Gdje ti je mati? Gdje su ti sestre? Nisu došle na ročište; znaš li ti kamo su otišle?

Kralj mrzovoljno odgovori:

—    Ne gnjavi me tim pitalicama. Moja majka je umrla; moje sestre su na dvoru.

Momak koji je stajao kraj njih, opet se podrugnu smijehom, i kralj se htjede okomiti na njega kadli ga Canty — ili Hobbs, kako se sad zvao — spriječi i izreče:

—    Budi miran, Hugo, ne razdražuj ga; skrenuo je pameću i ti ga ovako uzrujavaš. Sjedi, Jack, i primiri se; odmah ćeš dobiti nešto za pngristi.

Hobbs i Hugo se upustiše u šaputav razgovor i kralj se odmaknu što je mogao dalje iz njihove neugodne blizine. Sklonio se u sumračje drugog kraja štaglja gdje je zemljani pod bio prekriven prostirkom slame visokom cijelu stopu. On leže, pokri se slamom mjesto pokrivača i zaveze se odmah u misli. Mnogi su ga jadi snašli, ali sve one manje potisnu gotovo u zaborav ponajveći od svih: očeva smrt. Za cio ostali svijet ime Henrika VIII. značilo je strah i trepet i predočavalo čudovišnog ljudoždera kome iz nozdrva bije pohara i čija šaka sije batine i smrt; ali je ovome dječaku to ime značilo samo blažene užitke, a osoba na koju ga je podsjećala bijaše po svom obličju sušta nježnost i milina. Prisjećao se mnogih i premnogih umilnih besjeda s ocem i rado ih je sad iznova proživljavao, a nepresušne suze su najbolje govorile kako mu je dubok i iskren bol razdirao srce. Kad tako prominu poslijepodne, dječarac, shrvan nedaćama, polagano utonu u 106 spokojan i iscjeljujući san.

Nešto kasnije — ne bi mogao reći koliko kasnije — prenu se i napola rasani i, dok je ležao sklopljenih očiju i mutno se prisjećao gdje je i što se događa, začu mrmoljiv šum, potmulo nabadanje kiše po krovu. Ovako sklonjena ga obuze ugodan osjećaj koji već idućeg trenutka grubo prekinu mnogoglasna prodorna graja i opori smijeh. To ga je neugodno streslo i on smače slamu s glave da vidi otkud dolazi taj prepad. Pred očima mu puče strahotan odvratan prizor. Nasred poda, u drugom kraju štaglja, buktjela je vatra; a oko nje, čudnovato osvijetljena plamenim sjajem, poizvalila se i porazbacala najšarenija bagra dronjave ološi i lupeža oba spola, o kojoj je ikad čitao ili sanjao. Bijahu to krupne, krepke ljudine, preplanule od sunca i vjetra, dugokosi i u čudesnim dronjcima; ili nedorasli šiparci, okrutna obličja i slično odjeveni; ili pak slijepi ubogari pokrivenih ili previjenih očiju; bogalji drvenih nogu i sa štakama; bio je tu i neka zloća od torbara sa svojom uprticom; brusač, kotlokrpa i brijač-vidar sa svojim alatljikama; neke od ženskinja jedva da su bile stasale, neke su bile u cvijetu mladosti, neke stare i naborane vještice, ali sve do jedne glasne, bestidne i psovačice; i sve mahom zamazane i zapuštene; bijahu tu i tri bolećiva djeten-ceta; i nekoliko izgladnjelih pasa s konopom oko vrata, koji su vodili slijepce.

Noć omrkne, družina tek što se nasitila i već otpočela pijanku, čutura s rakijom zaredala od usta do usta. Svi zagrajaše u jedan glas:

— Zapjevajmo! Neka pjevaju Šišmiš i Veli Hromo!

Jedan slijepac ustade i spremi se za nastup odbacivši zavoje što su mu skrivali zdrave oči i dirljivu pločicu što je kazivala njegovu nesretnu sudbinu. Hromo se otrese drvene noge, osovi se na čvrstim zdravim nogama kraj prijana; tada zaurlaše neku razularenu popijevku koju bi na kraju svake kitice cijela rulja zanosno prihvatila u zboru. Kad stigoše do posljednje kitice, sutrusno oduševljenje se toliko bilo razmahalo da svi upadoše i počeše opet pjevati od samog početka dižući gromornu i divljačku dernjavu da su se tavanjače tresle. Evo tih zanosnih stihova:

Lehku noč, mužače, pijace,

Fini vam mužek vun vre gre,

Vu Londri se bu na galgah zibal,

Taj znovič dramil ne bu se.

Iz Londre grada vezda vun

Pojdite mužače, blejete,

Blejete si vu galženjaka,

Kaj canjke vam je fkral se te.2'

Raspredoše razgovor; ali ne na njihovu lopovskom narječju na kojemu su pjevali ovu pjesmu, jer su se njime služili samo onda kad bi ih mogao čuti kakav dušmanin. U razgovoru se pokaza da »John Hobbs« nije nikakav novajlija već da je otprije bio sviknuo na ovu lupešku družinu. Zapitaše ga za njegovo sadašnje živovanje i, kad on spomenu kako je »slučajno« ubio čovjeka, otvoreno pokazaše da im je drago; a kad još doda da je taj čovjek bio svećenik, burno mu čestitaše i natjeraše da se sa svakim kucne. Stari ga znanci srdačno pozdraviše, a novi su bili ponosni što su se rukovali s njim. Upitaše ga što je »izbivao tolike mjesece«. On odgovori:

—    Ovih posljednjih godina je u Londonu bolje i sigurnije nego u selu, otkako su zakoni pooštreni i otkako ih tako revno provode u djelo. Da mi se nije dogodila ova nezgoda, bio bih ostao ondje. Bio sam odlučio ostati i nikad više ne odlaziti na selo, ali me ona nezgoda natjerala ovamo.

On se raspita koliko osoba sad broji družina. »Hajduk«, vođa družine, odvrati:

—    Dvadeset i pet vrlih tihohođa, paratatova, kesedžija, tucaka i božjaka zajedno s kopilicama, opajgorama i drugim mužačama.1 2 Većina je ovdje, a ostali putuju na istok poradi zimovnika. Mi ćemo u zoru za njima.

—    Ne vidim Hrđu među ovim čestitim svijetom! Gdje li je on?

—    Jadni momak sad ručava vatru, što je ponešto prevrelo za izbirljiv ukus. Ubilo ga u tučnjavi negdje oko Ivanja.

—    Žao mi je što to čujem; Hrđa je bio sposoban i smion čovo.

—    Zbilja je bio. Crnica, njegovo kopile, još je s nama, ali sad baš putuje na istok; zlatno djevojče, umilno i dobra ponašanja, nitko je još nije vidio pijanu više od četiri puta tjedno.

—    Uvijek je bila valjana, dobro se sjećam, baš mila moma i vrijedna svake pohvale. Ali joj mati bila raspuštenija i prostija; svadljiva i zloćudna rogulja, ali pametnija od većine.

—    Zato i ostadosmo bez nje. Znala je čitati iz dlana i razumjela se u druge gatalačke vještine, pa je stoga napokon proglašena vješticom.

Osudiše je na smrt i polako ispekoše na vatri. Naprosto sam se ganuo i raznježio kad vidjeh kako je odvažno dočekala svoju sudbinu, i psovala i vrijeđala rulju koja je zijala i piljila u nju dok joj je plamen lizao prema licu, prljio joj rijetke čuperke i pucketao joj oko stare i sijede glave; a što kažem: psovala? Kako ih je psovala! Da živiš još tisuću godina, nikad ne bi čuo tako majstorskih psovki. Nažalost, njeno je umijeće umrlo s njom. Oponašaju je prosto i bijedno, ali više nema prave bogohulbe.

Hajduk uzdahnu; slušatelji uzdahnuše u znak da se slažu; sveopća potištenost ophrva načas cijelo društvo, jer čak i ovakav okorjeli ološ nije posve oguglao, već je kadar štokad i u osobito povoljnim okolnostima letimično proćutjeti bol gubitka i čemer; kao, primjerice, u ovom slučaju kad je zauvijek nestalo nadarenog i obrazovanog stvorenja koje nije za sobom ostavilo nasljednika. Međutim se žalosnici obrediše dobranim gutljajem i ubrzo oraspoložiše.

—    Je li nam još koji prijatelj nagulio? — upita Hobbs.

—    Neki bome jesu! Osobito novajlije, poput sitnih zemljoradnika koji su ostali na svijetu bez sredstava i kruha jer su im oduzeli njive i pretvorili ih u ovčinjake. Počeli su prosjačiti, pa su ih, gole do pasa, vezali o zakošak kola i bičevali do krvi; stavljali u sramotne procijepe i kamenovali; oni su opet prosjačili, opet bi ih bičevali i odsjekli im uho; i po treći put su prosjačili — a što bi drugo, jadnici, i mogli? — pa bi im žigosali usijanim željezom obraz i prodali ih kao roblje; pobjegli bi, uhvatili bi ih i objesili.

To ti je, ukratko cijela priča. Drugi su manje nagulili. Ovamo Seljane, Prijo i Grmalje, pokažite kako su vas ukrasili!

Oni poustajaše i makoše nešto dronjaka obnaživši leđa išarana cunjavim starim brazgotinama od bičevanja: jedan zadiže kosu i pokaza mjesto na kojemu je nekoć bilo lijevo uho; drugi pokaza žig u obliku slova V i krnje uho; treći prozbori:

—    Ja sam Seljan, nekoć dobro stojeći zemljoradnik s milom ženom i djecom — a danas sam ponešto drukčijeg stanja i zanimanja: a žena i 109

djeca mi pomriješe; može biti da su u nebu, može biti da su i gdje drugdje, ali hvala dragom Bogu da ne žive više u Engleskoj! Moja draga, stara i valjana mati mučila se da zaradi koricu kruha njegujući bolesnike; jedan bolesnik umre, liječnici nisu znali kako i zašto, i moju majku spališe kao vješticu naočigled mojih uplakanih mališana. To je engleski zakon! Dignite svi čaše i popijmo svi zajedno i kliknimo u slavu milosrdnog engleskog zakona, koji je nju izbavio engleskog pakla! Hvala vam, prijani, svima odreda. Prosjačio sam od kuće do kuće zajedno sa ženom i nosali smo sa sobom gladnu dječicu, ali je zločinstvo biti gladan u Engleskoj, pa nas stoga u tri grada svukoše i izbičevaše. Nazdravimo svi opet milosrdnom engleskom zakonu, jer se njegov bič obilno napio krvi moje Marije i tako joj ubrzo donio blaženi spas. Sad ona počiva u lončarevoj njivi3 izbavljena od svih zala. A djeca su, opet dok je mene bič gonio od grada do grada, umrla od gladi. Popijmo, momci, samo jedan gutljaj, gutljaj za jadnu dječicu koja nikome živome nikakvo zlo učinila nisu. I opet sam prosio, prosio za koricu kruha, a isprosio sam sramotni stup i izgubio uho, gledajte, tu je još kusatak uha; opet sam prosjačio i za uspomenu na to ostao mi je kusatak drugog uha. A svejedno sam iznova prosio pa su me prodali u roblje: ovdje na obrazu, kad bih oprao ovu zamazicu, ugledali biste ispod nje crveno R koje je utisnuto usijanim željezom. ROB! Shvaćate li vi što to znači? Engleski ROB2 ' stoji pred vama. Pobjegao sam od svog gospodara, i kad me nađu — neka strašno nebesko prokletstvo snađe zemlju koja je izdala taj zakon — ja ću omastiti konopac!

Iz mrkle mračine zvonko odjeknu glas:

— Nećeš'. I od dana današnjeg taj zakon više ne vrijedi!

Svi se obazriješe i ugledaše kako im se primiče čudovita prilika maloga kralja; kad se pomoli na svjetlu i jasnom vidjelu, odasvud zagrajaše upiti:

Dječak je, ne zbunivši se, stao pred tolike iznenađene i radoznale oči i kraljevski dostojanstveno odgovorio:

—    Ja sam Edward, kralj engleski.

Na ove riječi svi prasnuvše u buran smijeh, koje što su se rugali, koje što su uživali u izvrsnoj šali. Kralj se žacnu. On oštro kaza:

—    Neotesane jedne skitnice, zar tako zahvaljujete na kraljevskoj milosti koju sam vam obećao?

On još koješta dometnu srdito vičući i uzbuđeno mašući rukama, ali ga zagluši bura smijeha i posprdnih uzvika. »John Hobbs« nekoliko puta pokuša nadglasati galamu, a kad napokon uspije, reče:

—    Prijani, ovo je moj sin, sanjalica, budala i sasvim lud, ne obazirite se na njega — on umišlja sebi da je kralj.

—    Ja i jesam kralj — upade Edvvard okrenuvši se njemu kao što ćeš ti, prije ili kasnije, osjetiti na svojoj koži. Priznao si umorstvo, i zato ćeš na vješala.

—    Ti bi da me izdaš? Ti? Ako te dohvatim.. .

—    No, no! — reče snopiti Hajduk priskočivši u pravi čas u pomoć kralju i potkrijepi svoju uslugu tako da udarcem šake složi Hobbsa na zemlju. — Zar ne poštuješ ni kraljeve ni hajduke? Budeš li još preda mnom prostačio, osobno ću te objesiti. — A onda se obrati njegovom veličanstvu: — Ti ne smiješ prijetiti prijanima, dečko; pazi da bilo gdje što pogano ne zucneš o njima. Budi kralj, ako je to na volju tvoju ludoj pameti, ali nemoj vrijeđati. Okani se naslova koji si izrekao, jer je to veleizdaja, mi smo, u nekim sitnicama, zlopaki ljudi, ali nitko među nama nije tako podao da bi izdao svog kralja; u tom pogledu su nam srca puna ljubavi i odanosti. Pripazi je li istina što govorim. Hajde, svi zajedno: »Živio Edward, kralj Engleske!«

—    ŽIVIO EDWARD, KRALJ ENGLESKE!

Šaroliko mnoštvo uzvrati tako gromoglasnim uzvikom da se od jeke zatrese ruševna straćara. Lice maloga kralja zasja učas od sreće, te se on lagano nakloni i reče ozbiljno i jednostavno.

—    Hvala ti, dobri narode!

Ovaj neočekivani uzvrat izazva pomamno veselje u družini. Kad opet zavlada nešto nalik na tišinu, Hajduk izreče strogo, ali i dosta dobroćudno:

—    Prođi se toga, dječače, nije to ni pametno, ni dobro. Razgali svoju maštu, ako baš moraš, ali izaberi neki drugi naslov.

Kotlokrpa vrištavo predloži:

—    Neka bude Šuk-Šuk Prvi, kralj bena.

Ovaj naslov odmah »upali«, svako ga grlo ponovi i dignu se zaglušna vika:

—    Živio Šuk-Šuk Prvi, kralj bena!

1 poprati je kreštav, pištav i grohotan smijeh.

—    Ovamo s njim da ga okrunimo!

—    Odjenimo ga kraljevski!

—    Dajmo mu žezlo!

—    Ustoličimo ga!

Osim ovih pade ujedanput još dvadesetak povika; i gotovo prije nego je jadna mala žrtva i okom trepnula, već su je okrunili limenom pliticom, ogrnuli poderanim pokrivačem, ustoličili na bačvu i tutnuli joj u ruke kotlokrpino lemilo. Onda svi oko njega popadaše na koljena i stadoše u zboru podrugljivo kukati i posprdno proklinjati otirući oči prljavim i dro-njavim rukavima i pregačama:

—    Smiluj nam se, o, voljeni kralju!

—    Ne gazite crva koji ti se mole, o, plemenito veličanstvo.

—    Sažali se nad robovima svojim i udijeli nam kraljevski udarac

nogom!

—    Obveseli nas i ugrij nas svojim milostivim zrakama, o žarko vladalačko sunce!

—    Posveti zemlju dodirom stopala svoga da bismo mogli jesti prašinu i oplemeniti se.

—    Udostoji se da pljuneš na nas, o, gospodaru, da bi djeca naše djece mogla spominjati tvoju kraljevsku samilost i vječito bila ponosna i sretna.

Ali je dovitljivi kotlokrpa izveo »glavnu točku« večeri i ubrao lovorike. Kleknuo je kao da će poljubiti kralja u nogu, a on da je nalijepi na mjesto na licu koje je bila dotakla noga govoreći da ga treba sačuvati od dodira nedostojna zraka i da će se odsad izdržavati od toga što će na cesti pokazivati mjesto uz naplatu od stotinu šilinga po gledatelju. Bio je tako vraški smiješan da mu je zavidjela i divila mu se cijela šugava rulja.

U očima mladog vladara bijahu suze od srama i bijesa; a u duši je mislio: »Sve da sam im nanio i veliko zlo, ne bi mogli biti okrutniji; a ja sam im, eto, htio ugoditi dobrim djelom i, gle, kako mi uzvraćaju!«

POGLAVLJE OSAMNAESTO

1

    Iz »Engleske protuhe«. London, 1665. (Nap. pisca)

2

    Doslovno neprevodivi šatrovački nazivi različitih vrsta lopova, prosjaka i njihovih družica. (Nap. prev)

3

 Staro groblje za tuđince u Jeruzalemu (»Nego se dogovoriše te kupiše za njih lončarevu njivu za groblje gostima.« Novi zavjet, Evanđelje po Mateju XXVII., 7). Kasniji naziv za dio groblja u kojemu ukapaju prosjake, bezimene i zločince. (Nap. prev.)

u Ropstvo. Tako mladi kralj i tako neuki seljak lako su mogli da pogriješe, a to se baš ovdje i događa. Seljaka je taj zakon pogodio unaprijed; kralj iskaljuje svoj bijes na zakonu koji još ne postoji; jer ta strahotna uredba stupit će na snagu baš za vladavine mladoga kralja. Iako mi znamo, poznajući njegovu čovječnost, da ga zacijelo nije on smislio. tlO (Nap. pisca)

KRALJEVIĆ MEĐU SKITNICAMA

U cik je zore skitnička četa bila na nogama i krenula na put. Vrh glava im tmasto nebo, pod nogama kaljuže, zrak studen kao u zimi. Družina se posve sneveselila; neki se ozlovoljili i ušutjeli, drugi se jedili i prznili, nitko nije bio raspoložen, a svi bijahu žedni.

Hajduk povjeri »Jacka« Hugou, ukratko ga svjetovavši, i zapovjedi Johnu Cantyju da ga se kloni i da ga pušta na miru; također opomenu Hugoa da ne bude odviše grub prema momčiću.

Uskoro vrijeme otopli i oblačine se malo digoše. Četa se više nije tresla od studeni i raspoloženje se poče vedriti. Razveseljavahu se sve više i više i napokon počeše peckati jedan drugoga i vrijeđati putnike na cesti. To je bio najbolji znak da su opet zavoljeli život i njegove radosti. Ljudi su tako očito strepjeli od njihova soja da im se svatko micao s puta i mirno primao njihove prostačke uvrede ne usuđujući se ništa uzvratiti. Stogdje su skidali rublje s pletera naočigled vlasnika koji se nisu bunili, već su još, kako se činilo, bili sretni što im nisu odnijeli i pletere.

Malo poslije provališe u neku seljačku kućicu i udomaćiše se kao kod svoje kuće, a prestravljeni seljak i njegova obitelj isprazniše cijelu smočnicu da bi ih pogostili doručkom. Draškali su domaćicu i njezine kćeri po podbradku dok su im one davale jelo i masno se šalili na njihov račun vrijeđajući ih pogrdama i gromorno se cerekajući. Kostima i povrćem nabacivali su se na seljaka i njegove sinove, prisiljavali ih tako da se hitro izmiču i bučno pljeskali kad bi kome uspio pun pogodak. Napokon namazaše maslacem glavu kćerke koja se usprotivila nekim njihovim nježnostima. Na odlasku priprijetiše da će se vratiti i spaliti im krov nad glavom bude li kakva prijava došla do ušiju vlastima.

O podnevu, poslije duga i zamorna puta, lupeška družina se zaustavi za pleterom nedaleko od ovećega sela. Odrediše jedan sat za odmor, a onda se momčadija raštrka da bi sa suprotnih strana ušla u selo i latila se različitih poslova. »Jack« pođe s Hugom. Neko su vrijeme bludjeli ovamo-onamo, jer je Hugo, izgledao priliku da što ušićari, ali nikako je nije nalazio, tako da napokon reče:

— Nema što ukrasti, ovo je bijedno mjesto. Moramo zato pro-

—    Mi, da ne bismo! Prihvati se svog posla, on ti i priliči. Ali ja neću prositi.

—    Nećeš prositi! — uskliknu Hugo zirnuvšipreneraženo u kralja. — Molim te lijepo, otkad si se ti to obratio?

—    Sto misliš time reći?

—    Što mislim? Ta nisi li cijelog života prosjačio po londonskim

ulicama?

—    Ja? Benavče jedan!

—    Ne rasipaj lijepih riječi, dulje će ti potrajati zaliha. Tvoj otac veli da si cio život prosjačio. Možda i laže. Može biti da ćeš biti toliko drzak da kažeš da on laže — podrugnu se Hugo.

—    Zar onaj koga ti nazivaš mojim ocem? Jest, on je lagao.

—    E, ne pretjeruj u svojoj veseloj luđačkoj ulozi, prijane; neka ti služi na zabavu, ne i na vlastitu štetu. Ako mu kažem, pošteno ćeš izvući zbog toga.

—    Ne moraš se truditi. Sam ću mu reći.

—    Sviđa mi se što si odvažan, zaista mi se sviđa; ali se ne divim tvom razboru. Dosta nas ionako u životu kostolome i deveću pa da još i dragovoljno podmećemo leđa. Ali dosta o tome; ja vjerujem tvom ocu. Ne sumnjam da on zna lagati; ne sumnjam da on i laže kad se ukaže potreba, jer većina nas laže; ali ovdje nema nikakve potrebe. Pametan čovjek neće budzašto rasipati takve dragocjenosti kao što je laž. Slušaj ovamo; kad ti se hoće da se okanimo prosjačenja, čime bismo se onda bavili? Da pljačkamo kuhinje?

Kralj će nestrpljivo:

—    Mani se tih gluparija, dosađuješ mi!

Hugo planu:

—    E, počuj me, prijane; nećeš prositi, nećeš pljačkati; neka ti bude. Ali ću ti reći što ćeš morati raditi. Ti ćeš biti mamac dok ja budem prosjačio. Samo se usudi odbiti!

Kralj zausti da prezirno otpovrne, ali mu se Hugo uteče u riječ:

—    Tiho! Evo gdje dolazi čovo prijazna lica. Ja ću se sad srušiti kao da me je boljka spopala. Kad stranac poleti prema meni, ti udari kukati,

padni na koljena i pravi se kanda plačeš; onda zaurlaj kao da ti puca trbuh od bola i kaži: »Oh, gospodine, ovo je moj jadni bolesni brat, i mi nemamo nigdje nikoga; kumim vas Bogom da svojim milostivim očima sažalno pogledate ovoga bolesnika, sirotog i prebijenog nevoljnika; udijeli novčić od svog bogatstva ovome koga je Bog ovako pokarao i kome je duša na jeziku!« — i pazi da neprestano kukaš i da se nisi smirio dok mu ne iscijedimo novčić, inače ćeš skupo platiti.

J tad odmah Hugo poče stenjati, ječati, kolutati očima, teturati uokolo i posrtati; a kad se stranac primakne na domašaj, svali se pred njega, vrisnu i stade se grčiti i koprcati u prašini baš kao da je na umoru.

—    O plemeniti gospodine, nemojte, neka Bog blagoslovi vaše velikodušno gospodstvo — jer mene užasno boli svaki dodir kad me obuzme bolest. Eno će moj brat reći vašoj svjetlosti kako me razdire bol kad dobijem ovakav napadaj. Novčić, dragi gospodine, novčić da kupimo malo hrane; i onda me prepustite mome jadu.

—    Novčić! Dobit ćeš i tri, nevoljni stvore — on stade uzbuđeno i žurno prekapati po džepu. — Evo, jadni momčiću, uzmi ih, neka ti je sa srećom. Hajde, dođi ovamo, dječače, da mi pomogneš prenijeti tvog nemoćnog brata u onu kuću. . .

—    Ja nisam njegov brat — prekine ga kralj.

—    Što? Nisi mu brat?

—    Oh, vidi ga? — zaječa Hugo, a potiho zaškrguta zubima.

—    Niječe svog brata koji je jednom nogom u grobu!

—    Dječače, ti si odista kamenog srca, ako ti je ovo brat. Sram te bilo. A on jedva može micati rukama i nogama. Ako ti nije brat, tko je onda?

—    Prosjak i tat! Dao si mu novac i on ti je još okrao džep. Ako hoćeš učiniti čudo i iscijeliti ga, udari ga tom batinom po leđima, a za ostalo će se pobrinuti providnost.

Ali Hugo nije čekao da se dogodi čudo. U tren oka je skočio na noge i otperjao kao vihor, a onaj gospodin nadao za njim i u trku iza svega glasa podizao za njim viku i poviku. A kralj je, smjerno zahvaljujući u sebi nebesima što su ga oslobodila, bježao u suprotnom smjeru i nije skratio korak sve dok se nije našao na sigurnom. Krenuo je prvom cestom na koju 116 je natrapao i uskoro mu je selo ostalo za leđima. Hitao je nekoliko sati što

su ga noge nosile, zabrinuto se obzirući da vidi ne progoni li ga tko; ali se napokon oslobodi straha i umjesto toga prože ga blaženo čuvstvo sigurnosti. Tad pojmi da je gladan; i vrlo umoran. Zastade pred seljačkom kućom, ali tek što zausti, oštro ga prekidoše i grubo otjeraše. Njegova je odjeća bila loša preporuka.

On proslijedi dalje, povrijeđen i srdit, i odluči da više neće sebe izlagati prostačkim postupcima. Ali je glad jači od ponosa; i kad pade večer, on ponovo pokuca na neku seosku kuću; ali ovdje prođe još gore nego prije; jer ga pogrdno izružiše i priprijetiše da će ga dati uhititi kao skitnicu ako odmah ne produži dalje.

Unoćala mrazna i oblačna noć, a vladar ranjavih nogu svejednako polako trapao sve dalje. Morao se neprestano kretati jer bi svaki put, čim bi sjeo da se odmori, promrzao do kostiju. Dok je oviko hodio kroz gluhu mrklicu i pusti beskraj noći, sve što je osjećao i doživljavao bijaše mu novo i neobično. Od vremena do vremena čuo bi kako se primiču glasovi, prolaze mimo njega i gube se u tišini; a kako od tjelesa, iz kojih su izlazili ti glasovi, nije vidio ništa doli nekakvih bezobličnih, hitrenih mrlja, bilo je u tome nešto duhovsko i nadnaravno od čega ga je podilazila jeza. Gdjegod bi ugledao kakvo svjetlomrcanje, ali uvijek, očito, vrlo daleko, kao na drugome svijetu; kad bi začuo zveku ovčjeg zvona, bila bi tihana, daleka, nejasna; potmulu bleku stada donosio mu je noćnik, u jenjavajućim mahovima, kao neku žalopojku; ponekad bi se razleglo žalovito pseće zavijanje iznad nevidljivih prostranstava polja i šuma; svi ti zvuci bijahu daleki; oni su u malome kralju izazvali osjećaj da cio život protiče negdje daleko od njega i da je on samotan i napušten sred neizmjerne pustoši.

Teturao je dalje, opčinjen stravičnošću novog doživljaja i stresao bi se povremeno kad bi mu suho lišće tiho zašumorilo iznad glave, jer mu šušanj bijaše tako nalik na ljudski šapat; i tako poslije nekog vremena on odjednom ugleda nadohvat ruke tuljavo svjetlo limene svjetiljke. Ustuknu u mrak i uze čekati. Svjetiljka se nalazila kraj otvorenih vrata štaglja. Kralj malo popričeka; niotkud glasa ni žive duše. Tako se smrzavao, stojeći na mjestu, a dočekljivi štagalj je toliko mamio da on napokon odluči ući, pa kud puklo da puklo. Prišunja se hitro i nečujno, i bas kad je prelazio prag začu glasove za leđima. Šmugne za bure u štaglju i čučnu. Uđoše dva težaka sa svjetiljkom u ruci i latiše se posla razgovarajući pritom. Dok su hodali amo-tamo sa svjetiljkom, kralj je dobro napeo oči i zapamtio položaj nekog,

reklo bi se, povelikog stojila u drugome dijelu štaglja i nakanio da, pipajući po mraku, prijeđe onamo čim ostane sam. Također je uočio hrpu konjskih pokrovaca, negdje na pol puta, i naumio da ih za jednu noć otuđi u korist engleske krune.

Nakon nekog vremena ljudi završiše posao i otiđoše zasunuvši za sobom vrata i odnijevši svjetiljke. Promrzli kralj krenu po pokrivače koliko je samo u mraku brže mogao; pokupi ih i, pipajući oko sebe, sretno dođe do stojila. Dva pokrivača podastre za ležaj, a s ostala dva se pokri. I sad je vladar bio sretan, iako su pokrivači bili stari i tanani i ne osobito topli; a uz to su još tako oštro zaudarali po konju da se malne gušio od smrada.

Premda je kralj bio gladan i promrzao, bio je u isto doba tako iscrpljen i dremovan da ovi posljednji osjeti uskoro nadjačaše one prve, i on odmah utonu u polusvjesno stanje. I onda, baš kad se sasvim prepuštao sanku, jasno oćuti kako ga nešto dotaknu! U tren oka se posve rasani, a dah mu zastade u grlu. Od studene jeze, koju je bio izazvao tajanstveni dodir u mraku, srce mu je gotovo prestalo kucati. Ležao je nepomično i osluškivao jedva predišući. Ali se ništa ne maknu i ne šušnu. Svejednako je slušao i čekao, i činilo mu se da je već tako proteklo mnogo vremena, ali se ipak ništa ne pomaknu i ne oglasi. I on se, napokon, opet polako zaveze u drijem; i tad iznebuha opet osjeti tajanstveni dodir! Taj lagodni dodir nečujnog i nevidljivog susjeda bijaše užas nad užasima; dječaka skolio stravičan strah. Što da radi? To mu se pitanje nametalo; ali nije znao kako bi na njega odgovorio. Bi li napustio ovo prilično udobno pribježište i umaknuo ovome zagonetnom užasu? Ali kamo da pobjegne? Iz štaglja nije mogao izići; a užasavala ga je pomisao da naslijepo vrluda tamo-amo u mraku, zatočen između zida, a ona utvara klizi za njim i onako lagano i jezivo dotiče mu se obraza ili ramena. Ali zar bi bilo bolje da ostane gdje jest i cijelu noć pretavori ni živ ni mrtav? Nikako. A što mu, onda, preostaje da učini? Ah, samo je jedno mogao učiniti; znao je on to vrlo dobro: trebalo je ispružiti ruku i tako otkriti što je ono!

Bilo je lako misliti o tome; ali je bilo teško skupiti snagu da to pokuša učiniti. Triput je plašljivo malko ispružio ruku u mrak; i naglo je i bez daha povlačio — ne zato što je bilo što napipao, već zato što je bio čvrsto uvjeren da će svakog časa odista i napipati. Ali četvrti put ispruži ruku malo dalje i lagano se dotače nečega mekana i topla. Gotovo se ska-118 menio od užasi; bio je tako raspoložen da nije mogao zamisliti da bi ono

moglo biti išta drugo nego još topli leš netom umrla čovjeka. Pomislio je da bi prije umro nego da ga se opet dotakne. Ali je mislio krivo, jer nije poznavao neiscrpnu snagu ljudske znatiželje. Za koji čas je njegova ruka, usprkos razboru i protiv volje, drhtavo ali ipak uporno i dalje pipala. Naišla je na kitu duge dlake; strese se i krenu rukom uz dlaku i otkri nešto nalik na toplo uže; krenu uz uže i otkri nevinog telčića! A uže, naime, nije bilo uže, već telčićev rep.

Kralj se iskreno zastidje što se toliko prestravio i izbezumio zbog takve sitnice kao što je usnulo tele; ali nije trebalo da se zbog toga toliko jedi, jer se on nije bio uplašio teleta, već nečega strahotnog i nestvarnog što je u ovome teletu bilo utjelovljeno; i svaki bi se drugi dječak, u tim drevnim praznovjernim vremenima, ponašao i patio jednako kao i on.

Kralj se nije samo obradovao što je otkrio da je onaj stvor obično tele, već se obradovao i telećem društvu; jer se osjećao tako samotan i napušten da ga obveseli drugovanje makar i sa životinjom. A njegova vlastita braća su ga tako mučila i zlostavljala da je bila prava milina osjećati da se napokon nalaziš u društvu bližnjega u koga je meko srce i dobra duša, makar i nemao nekih uzvišenijih vrlina. Zato se odluči odreći svog roda i sprijateljiti se s teletom.

Dok ga je milovao po glatkim, toplim leđima — ležao je pokraj njega, sasvim nadohvat ruke — pade mu na um da bi mu telčić mogao svakojako koristiti. Tako on premjesti ležaj i prostre ga tik pokraj teleta; onda se sklupča teletu do leđa, prekri pokrivačima sebe i svog prijaška i za časak-dva bijaše mu tako toplo i ugodno da mu bolje ne bi bilo ni u mekanoj postelji kraljevske palače u Westminsteru.

Odmah ga obuzeše misli; život mu se pričinjao veselijim. Oslobodio se spona ropstva i lupeštva, oslobodio se drugarstva prostačka i okrutna ološa; bilo mu je toplo, bio je u zaklonu; riječju, bijaše sretan. Nadimao se vjetar noćnik; naletao je u isprekidanim ćuhovima i potresao i luparao starim štagljem, da bi mu onda snaga povremeno uminula i on se vrtložio oko uglova i ispusta, ali to sve bijaše kralju kao gozba jer je bio sklonjen i jer mu je bilo ugodno; neka vjetrina puše i mahnita, neka grohoće i lupa, neka huji i vije, njega nije ništa smetalo, štoviše, u tome je i uživao. Samo se čvršće privinuo uza svog prijana, prožet toplom i ugodnom nasladom, i blaženo utonuo iz jave u dubok san bez snova, koji je bio pun vedrine i spokoja. U daljini zavijaju psi, sjetne mukulje tuže i vjetrovi sveđer mahnita-

ju, po krovu pljušte bijesni saganci kiše; ali je njegovo englesko veličanstvo smireno spavalo, baš kao što je mirno spavalo i tele, jer je to bilo priprosto stvorenje koje nije lako mogla uzbuditi olujina, niti ga je zbunjivalo što spava pokraj kralja.

POGLAVLJE DEVETNAESTO

KRALJEVIĆ KOD SELJAKA

1\ ad se kralj probudi rano izjutra, primijeti da se neki mokri i pametni štakor obnoć ušuljao ovamo i udobno smjestio njemu u njedrima. Ali ga on sad uznemiri, i štakor hitro uteče. Dječak se osmjehnu i reče: »Jadna ludice, što se bojiš? I ja sam kukavan kao i ti. Bilo bi me sram naškoditi nevoljniku kad sam i sam tako nevoljan. Dapače sam ti zahvalan na dobru znamenju; jer kad je kralj tako nisko pao da čak i štakori noćuju na njemu, to zacijelo znači da mu se sprema preokret u sudbini, jer je jasno da se niže ne može srozati.«

Ustade i iziđe iz stojila i odmah začu dječje glasove. Otvoriše se

vrata štaglja i unutra uljezoše dvije djevojčice. Tek što ga ugledaše, prestadoše govoriti i smijati se, stadoše i ukočiše se buljeći u njega silno znatiželjno; zatim se počeše došaptavati, priđoše bliže i opet zastadoše buljeći i šapćući. Pomalo se ohrabriše i stadoše razglabati o njemu. Jedna reče:

—    Ima zgodno lice.

Druga doda:

—    1 lijepu kosu.

—    Ali je dosta bijedno obučen.

—    I kao da je izgladnio.

Primaknuše se još bliže obilazeći ga plašljivo sve naokolo, motreći

ga podrobno sa svih strana baš kao da je on neka nova vrsta životinje; ali uz to pažljivo i oprezno kao da se pomalo boje da on nije životinja koja gdjekad i ujeda. Napokon se ustobočiše pred njim držeći se za ruke radi svake sigurnosti i dobro ga se nagledaše svojim prostodušnim očicama; onda jedna od njih skupi hrabrost i upita jasno i glasno:

—    Tko si ti, dječače?

—    Ja sam kralj — odvrati on dostojanstveno.

Djeca se malo trgnula, široko raširila oči i tako šutke blenula

—    Kralj? Koji kralj?

—    Engleski kralj.

Djeca se zgledaše, onda zirnuše na nj, pa se opet začuđeno i

nekoliko časaka. A onda znatiželja razbi muk:


zbunjeno zgledaše, dok jedna ne izreče:


—    Jesi li ga čula, Margery? Kaže da je kralj. Bi li to mogla biti

istina?

—    A što je nego istina, Prissy? Zar bi on lagao? Jer, čuj, Prissy, da to nije istina bila bi laž. Bila bi svakako laž. Promisli malo. Znači da je sve laž što nije istina, i tu nema zbora ni pogovora.

Bili su to dobri, čvrsti dokazi, posve neoborivi; Prissv više nije mogla ničim potkrijepiti svoju nejasnu sumnju. Trenutak je premišljala a onda uhvatila kralja za riječ rekavši:

—    Ako si uistinu kralj, ja ti vjerujem.

—    Ja jesam uistinu kralj.

Time je spor bio okončan. Kraljevski naslov njegovog veličanstva prihvatiše ne zapitkujući više i ne raspravljajući o njemu, i dvije djevojčice odmah navališe da im kaže kako je došao ovamo gdje je sada, i kako da je ovako nekraljevski odjeven, i kamo se uputio, i sve ostalo o sebi i svojim doživljajima. Za rtjega bijaše silno olakšanje što može istresti svoje nevolje pred osobe koje mu se neće rugati ni sumnjati u njih; i on zanosno ispri-povjedi sve svoje zgode i nezgode, zaboravivši načas čak i na glad; a mile djevojčice su ih upijale s vrlo dubokim i nježnim razumijevanjem. Ali kad opisa svoje posljednje doživljaje, i one saznadoše kako već dugo gladuje, prekinuše ga u govoru i nabrziše u kuću da ga ugoste doručkom.

Kralj sad bijaše veseo i sretan i mišljaše: »Kad opet steknem svoj zakoniti položaj, uvijek ću cijeniti malu djecu sjećajući se kako su mi ove djevojčice vjerovale i priznavale me u mojoj nevolji; dok su me oni stariji, koji misle da su pametniji, ismijavali i smatrali me lašcem.«

Majka djevojčica primi kralja ljubazno i samilosno; njegovo bijedno stanje i očito pomućen duh dirnuli su njezino žensko srce. Bila je udovica, i to posiromašna; stoga je bila okusila toliko jada da je znala suosjećati s nesretnicima. Pomislila je da je suludi dječak odlutao od svojih prijatelja ili skrbnika; zato pokuša ispipati odakle je došao kako bi poduzela što treba i vratila ga natrag; ali sve što je spominjala o susjednim mjestima i selima, i sve što je u tom smislu zapitkivala, odlazilo je u vjetar: po dječakovu licu i po njegovim odgovorima bilo je jasno da nema pojma o onome što ona govori. On je ozbiljno i prostodušno besjedio o kraljevskom dvoru; i više puta se ucvilio kad bi spomenuo pokojnog kralja, »svog oca«; a kad god bi razgovor skrenuo u običnije vode, njega ne bi više zanimao, i on bi ušutio.

Žena je bila u velikoj nedoumici; ali nije sustajala. Dok je kuhala, poče usrdno smišljati na koji bi način namamila dječaka da oda svoju pravu tajnu. Govorila je

0    stoci, ali njega to nije zanimalo; zatim o ovcama, ali s istim uspjehom: znači da je bila u zabludi kad je pomislila da bi mogao biti pastir; spominjala je mlinove; pa onda tkače, kotlokrpe, kovače, sve moguće obrte i obrtnike; pa onda ludnicu, zatvore i sirotišta; ali je svejedno pretrpjela go neuspjeh. Ipak ne baš potpuni; učinilo se da je iscrpla sva znanja osim služinskoga. Jest, sad je bila sigurna da je na pravom tragu: on je zacijelo kućno slušče. I ona svrnu razgovor na to. Ali i to svrši porazno. Razgovor o metli mu je očito bio dosadan, loženje ga nije uzbudilo; ribanje

1    pranje ga nije oduševljavalo. Tada domaćica nače, gubeći svaku nadu i više reda radi, razgovor o kuhanju. Na njezino iznenađenje i veliku radost, kralju se odjedared ozari lice! Ah, pomislila je, napokon ga je ukebala; a i dobrano se ponosila lukavom domišljatošću i spretnošću koju je tu bila upotrijebila.

Sad joj se utruđeni jezik mogao odmoriti; jer se kralju, nadah-nutom vučjom gladi i miomirisima što su se širili iz ukiptjelih lonaca i ti-gnjeva, napokon razvezao jezik i upustio se u tako rječitu raspravu o nekim tečnim jestvinama da za koji čas domaćica pomisli: »Zbilja sam pogodila, on je pomagao u kuhinji!« A on toliko proširi svoj jelovnik i stade o njem razglabati tako upućeno i žustro da domaćica pomisli: »Za milog Boga, otkud zna za tolika jela, i još sve tako birana? Jer ona su samo na stolu bogataša i velikaša. Ah, sad mi sviće! Taj je dronjavi beskućnik zacijelo služio na dvoru prije nego je skrenuo pameću; tako je, zacijelo je pomagao u samoj kraljevskoj kuhinji! Hajde da ga iskušam.«

Vruće želeći potvrditi svoju pronicljivost, ona reče kralju da načas prihvati kuhaču, natukne da bi mogao i sam, ako hoće, spraviti; i dodati koje jelo i iziđe iz sobe, kimnuvši djeci da i ona iziđu za njom. Kralj izgovori:

— Već je jednom u starodavno doba jedan engleski kralj bio na istoj dužnosti i neće ni meni biti ispod časti latiti se posla koji je blagoizvolio obavljati veliki Alfred. Ali ću pokušati bolje od njega obaviti povjerenu mi dužnost; jer njemu su kolači prigorjeli.

Imao je najbolju volju, ali nije uspio dolično je provesti u djelo; jer kralj je, kao i onaj drugi nekoć, uskoro zapao u duboke misli o svojim veljim poslovima, i zgodila se ista nesreća — jelo je izgorjelo. Žena se još vratila na vrijeme da spasi doručak od potpune propasti; i ona naglo prenu kralja iz njegovih sanjarija oštrim i krepkim prijekorima. A zatim kad vidje kako se on kinji što nije opravdao povjerenje, ona se odmah smekša i bude prema njemu sušta dobrota i nježnost.

Dječak se obilato i do mile volje najede, što ga silno okrijepi i raspoloži. Ovaj je doručak bio posebno zanimljiv po tome što je i jedna i druga strana zanemarila staleške razlike; ali ni jedno od onih kojima je milost udijeljena nisu toga bili svijesni. Domaćica je kanila mladu skitnicu u kutu nahraniti ostacima jela, kao svakog drugog skitača ili kao psa; ali ju je toliko grizla savjest zbog toga što ga je onako izružila da je učinila najviše što je mogla da se iskupi i dopustila mu da sjedi za obiteljskim stolom s ljudima višeg staleža, kao da im je tobože ravan; a kralja je opet toliko grizla savjest što je iznevjerio povjerenu mu dužnost da je prisilio sebe da to iskupi time što će se spustiti na razinu obitelji, umjesto da zapovjedi ženi i djeci da stoje i služe ga za njihovim stolom, što bi jedino priličilo njegovu podrijetlu i dostojanstvu. Za sve nas je dobro da katkad malo spustimo nos. Dobra žena je cijeli dan bila sretna jer se sama sebi divila što se tako velikodušno umilostivila skitnici; a kralj je isto tako bio zadovoljan sam sa sobom zbog toga što je bio tako dobrostivo obziran prema prostoj seljanki.

Kad dojedoše doručak, domaćica naredi kralju da opere suđe. Ta naredba je isprva osupnula kralja i on se gotovo usprotivio; ali onda kaza sam sebi: »Alfred Veliki je pazio na kolače; zacijelo bi i suđe prao, prema tome mogu i ja pokušati.«

Poprilično je jadno obavio taj posao; a i njega samoga je to iznenadilo, jer mu se činilo jednostavno oprati drvene žlice i zdjele. Bijaše to dosadna i mučna rabota, ali je on napokon završi. Sad je već jedva čekao da opet krene na put; međutim se nije mogao tako lako otresti ove čuvarne gospe. Natovarila mu je još kojekavih posalaka što ih obavi koje prilično traljavo, koje sasvim pristojno. Onda zaposli njega i djevojčice da gule ja-

buke zimnjače; ali je u tom poslu bio tako nespretan, da ga je oslobodila dužnosti i dala mu nožinu da je naoštri. Poslije ga natjera da grebena vunu i on sad već poče misliti kako je zasad sasvim dovoljno zasjenio kralja Alfreda što se tiče blistavih sluganskih junaštava o kojima će se kićeno pisati u bajkama i ljetopisima, i gotovo odluči otkazati poslušnost. I tako, baš kad mu domaćica poslije podnevna objeda dade košaricu s mačićima da ih utopi, on i otkaza poslušnost. To jest, zapravo je baš htio otkazati poslušnost, jer je znao da negdje treba prekinuti i jer mu se činilo da bi baš bilo dobro prekinuti kod tog utapljanja mačadi, kad se zbi jedna upadica. Ta upadica bijahu John Canty, s torbarskom vrećom na leđima, i Hugo!

Kralj je ugledao lupeže gdje se približuju ulaznim vratima prije nego su oni uspjeli njega zapaziti; zato on ništa i ne spomenu da kani prekinuti posao već pograbi košaricu s mačićima i tiho, bez riječi šmugnu na stražnji izlaz. Ostavi životinjice u pojati i pohita niz uski puteljak iza kuće.

POGLAVLJE DVADESETO

KRALJEVIĆ I PUSTINJAK

visoke živice ga više nisu mogli vidjeti iz kuće; i tako, gonjen užasnim strahom, skupi svu snagu i pojuri prema šumi u daljini. Nije se ni ogledao sve dok se nije gotovo sklonio u šumu; onda se osvrnu i zazre dvije prilike u daljini. To mu bi dosta; nije pričekao da ih podrobno promotri, već pohita i ne uspori trka sve dok ne uljeze duboko u sumračje šume. Onda stade; bio je uvjeren da je sad prilično siguran. Pažljivo osluhnu: vladala je duboka, svečana, čak strahotna tišina koja je tištala dušu. Tek izrijetka bi mu napeto uho ulovilo zvuke, ali bijahu tako daleki, prigušeni i tajanstveni, da se činilo kao da i nisu pravi zvuci već samo jecava i žalovita jeka zamrlih zvukova. Tako ti zvuci bijahu još turobniji od tišine koju su parali.

Isprva je bio naumio ovdje ostati sve do noći, ali mu je studen uskoro naježila znojno tijelo i on se napokon morao ponovno kretati kako bi se zagrijao. Udari poprijeko kroz šumu nadajući se da će brzo izbiti na cestu, ali se razočara. Hodio je i hodio; ali što je dalje išao, šuma kao da je gusnula. Nevidjelica je mrknula i pomalo je kralj shvatio da se spušta noć. Podilazili su ga žmarci pri pomisli da bi je mogao provesti na ovako jezivu mjestu; stoga on pokuša pohitati, ali je samo sporije napredovao, jer nije tako dobro vidio da bi mogao sigurno zakoraknuti; tako se neprestano spoticao o korjenove i zapletao u vriježe i trnje.

I kako se obveselio kad je napokon ugledao tračak svjetlosti! Oprezno joj se primaknuo, sagibajući se često da bi se ogledao i osluhnuo. Dopirala je iz prozorska otvora kolibice na kojem nije bilo okna. Začu i glas i već ushtjede pobjeći i sakriti se; ali se odmah predomisli, jer je onaj glas očito molio. Prikrade se prozoru kolibe, dignu se na prste i zirnu unutra. Odajica bijaše malena; pod je bio od obične zemlje koja je od hoda bila tvrdo utabana; u kutu se nalazila rogožina i par poderanih pokrivača; pokraj toga vjedro, kupa, plitica i dva tri lonca i tignja; bila je tu kratka klupica i tronožac; na ognjištu su tinjali ugarci pruća; ispred oltarića koji je osvjetljavala jedna jedina svijeća klecaše starac, a na staroj drvenoj škrinji pokraj njega ležala je otvorena knjiga i ljudska lubanja. Taj čovjek je bio stasit i koščat; kosa i brada bijahu mu vrlo dugačke i snježnobijele; odjeven je bio u oblaku od ovčine koja mu je sezala od vrata do peta.

»Sveti pustinjak!« pomisli kralj. »Baš sam ovaj put imao sreću.«

Pustinjak ustade; kralj pokuca. Duboki glas se javi:

—    Uđi! Ali grijehe ostavi vani, jer je sveto tlo na koje ćeš stati!

Kralj uđe i zastade. Pustinjak ga promotri zažarenim nemirnim

očima i kaza:

—    Tko si ti?

—    Ja sam kralj — pade spokojan i prostodušan odgovor.

—    Dobro došao, kralju! — poviknu pustinjak oduševljeno. Onda se grozničavo i posleno uzvrpolji, ponavljajući svejednako. »Dobro došao, dobro došao« i prikuči klupicu, posjednu kralja na nju, kraj ognjišta, baci malo pruća na vatru i napokon se uzrujano ushoda po kolibi.

—    Dobro došao! Mnogi su ovdje potražili utočište, ali ga nisu za-vrijedili, pa sam ih odagnao. Ali kralj koji odbacuje krunu, prezire tašte čari svog položaja i oblači se u krpe da bi posvetio svoj život svetinji i ukroćenju tijela, on je ovo zavrijedio i dobro je došao, te će ovdje provoditi svoj vijek sve do smrti! — Kralj ga htjede brže-bolje prekinuti i sve mu objasniti, ali se pustinjak nije obazirao na nj, čak ga, očito, nije ni čuo, već je naprosto proslijedio besjediti sve glasnijim i zanosnijim glasom. — I ovdje ćeš živjeti u miru. Nitko neće otkriti tvoje pribježište da bi te salijetao molbama da se vratiš u onaj isprazni i ludi život koji si ti napustio, jer te na to prosvijetlio sam Bog. Ovdje ćeš se moliti; izučavati Sveto pismo; premišljat ćeš o ludosti i varljivosti ovoga svijeta i o veličju onoga svijeta; hranit ćeš se travom i koricom kruha i kažnjavati svakoga dana bičem svoje tijelo kako bi očistio dušu. Na sebi ćeš nositi košulju od kostrijeti; pit ćeš samo vodu, ali ćeš živjeti u miru; jest, u potpunom miru; jer svatko tko te potraži razočarano će se vratiti putem svojim; neće te naći i neće ti zanovijetati.

Starac još svejednako koračaše gore-dolje, ali prestade glasno govoriti i poče mrmoljiti. Kralj iskoristi tu priliku da mu priopći svoju sudbinu; i govorio je rječito, jer mu nelagoda i strava odriješiše jezik. Ali je pustinjak i dalje mrmljao i nije se uopće osvrtao. I mrmoljeći pristupi kralju i značajno izgovori:

—    Pst! Kazat ću ti jednu tajnu! — Sagnuo se da mu je priopći, ali se obuzda i stade osluškivati. Čas kasnije se prišunja prozoru na prstima, proturi glavu van i zagleda se uokolo po sumračku, onda se opet na prstima vrati, primače lice tik do kraljevoga i šapnu:

—    Ja sam arkanđeo!
[image: ]

Kralj strašno protrnu i pomisli u sebi: »Dao Bog da sam opet s onim lupežima; jer gle, sad sam u rukama luđaka!« — Strava se pojačavala i jasno mu se ogledala na licu. Pustinjak nastavi tihanim, uzbuđenim glasom:

— Vidim da osjećaš svetost što zrači iz mene! Strahopoštovanje je na licu tvome! Nitko ne može biti izložen svetosti ovoj a da ne proćuti što i ti; jer ovo je svetost nebeska. Ja odlazim gore i vraćam se koliko okom trepneš. Za arkanđela su me proglasili na ovome istome mjestu, prije pet godina, anđeli koje je nebo poslalo da mi dodijele to velebno dostojanstvo. Kad dođoše, od njih se prostor ovaj zasljepljujućom svjetlošću ispuni. I oni kleknuše preda me, kralju! Jest, oni kleknuše preda me! Jer sam bio veći od njih. Šetao sam se ja dvorima nebeskim i vodio besjedu s glavarima. Dodirni se ruke moje, ne boj se, dodirni je se. Eto, sad si se dodirnuo ruke koju su stezali i Abraham, i lsak, i Jakov! Jer ja sam se šetao zlatnim dvorima i Svevišnjega gledao u lice! — On pošutje da bi njegov govor bio dojmljiviji; a onda mu se lice odjednom izmijeni i opet skoči na noge ponavljajući u usrdnu bijesu: — Jest, ja sam arkanđeo; obični arkanđeo. Ja, koji sam mogao biti papa! To je živa istina. Prije dvadeset godina mi je to nebo bilo objavilo u snu; ah, zaista, imao sam postati papom; i trebalo je da budem papa jer je nebo tako htjelo, ali je kralj ukinuo moj namastir i ja, jadni, neznani i samotni redovnik pođoh kao beskućnik po svijetu, lišen svoje velebne uloge! — Tad on opet poče gunđati i udarati se, u jalovu bijesu, pesnicom po čelu; ovdje-ondje bi otrovno prekleo, ovdje-ondje zakukao: »I tako sam samo arkanđeo, a trebalo je da budem papa!«

I tako je on naklapao još cio sat, a jadni mali kralj sjedio i očajavao. Tad je odjednom nestalo starčeve ludeži i on se topio od nježnosti. Glas mu se smekšao, sišao je s oblaka i počeo tako prostodušno i čovječno ćeretati da je naprečac posve osvojio kraljevo srce. Stari bogoudnik primače dječaka vatri i udobno ga smjesti; vještom i nježnom rukom izviđa mu manje bubotke i oderotine; i onda se lati posla da pripravi i skuha većem, a usput je cijelo vrijeme umilno brbljao i štokad gladio dječarca po obrazu ili ga milovao po glavi tako obzirno i toplo da se uskora sav onaj strah i zazor, koji je u njem bio izazvao arkanđeo, pretvorio u poštovanje i naklonost prema čovjeku.

Ovo blaženo stanje potraja dok su obojica večeravali; i onda, pošto se pomoli pred oltarom, pustinjak stavi dječaka na počinak u pokrajnju 128 izbicu umotavši ga tako brižno i nježno kao što bi samo mati znala; i pošto

ga na rastanku pomilova, odmaknu se, sjede kraj ognja i stade odsutno i besciljno čačkati po ugljevlju. Ubrzo se smiri; onda se nekoliko puta lupi prstima po čelu kao da se nastoji prisjetiti neke misli koju je smetnuo s uma. Očito da u tome nije uspijevao. Tad hitro ustade, uđe u gostovu sobu i izreče:

—    Ti si kralj?

—    Jesam — pade dremovan odgovor.

—    Koji kralj?

—    Engleski.

—    Engleski. Onda je Henrik mrtav!

—    Nažalost je tako. Ja sam mu sin.

Strašno se natmuri pustinjakovo lice i on stisnu koščate pesti u osvetničkom zanosu. Stajao je nekoliko časaka teško predišući i neprestano gutajući slinu, i onda promuklo rekao:

—    Znaš li da nas je ono on otjerao u svijet i ostavio bez kuće i

kućišta?

Ne bi odgovara. Starac se nagnu i zapilji u dječakovo spokojno lice i osluhnu mu jednolično disanje. »Spava, čvrsto spava«; nesta mekoće s njegova lica, a umjesto nje se pojavi zlopako zadovoljstvo. Smiješak zatitra na licu dječaka koji je snivao. »Znači da je sretan u duši«, promrmlja pustinjak i udalji se. Stade se šunjati po kolibi kao da posvuda nešto traži; gdjekad zastane i osluhne, gdjekad naglo okrene glavu i hitro pogleda prema krevetu; i neprestano mrmolji i gunđa sebi u bradu. Napokon nađe ono što je očito tražio: hrđavu, staru nožinu i brus. Onda se odšulja na svoje mjesto kraj ognjišta i, svejednako mrmoljeći, gunđajući i poklikujući, uze lagano oštriti nož o kamen. Vjetrovi su stenjali oko samotne kolibe, izdaleka dopirali tajanstveni noćni glasovi. Blistave oči junačkih miševa i štakora piljile u starca iz pukotina i mišnjaka, ali je on usrdno zaneseno nastavljao svoj posao ne zamjećujući ništa oko sebe.

Tek ponekad bi prešao palcem po sječivu noža i zadovoljno za-klimao glavom. — Sve je oštriji — reče — jest, sve je oštriji.

Nije opažao kako vrijeme odmiče, već je svejednako spokojno brusio zabavljajući se vlastitim mislima koje bi gdjekad izgovarao i naglas:

—    Njegov otac nam je nanio zlo, uništio nas — i završio je u vječitom ognju! Jest, u vječitom ognju! Izbjegao je nama, ali to je bila Bož-

ja volja, baš Božja volja, i zato ne smijemo huliti. Ali nije izbjegao paklu! Ne, nije izbjegao ognju, pohlepnom, nemilosrdnom, bezobzirnom ognju — koji je vječan\

I dalje je brusio; i opet brusio; gunđajući i smijuljeći se katkad tiho i resko, nekad opet naglas govoreći:

—    Sve je to učinio njegov otac. Ja sam samo arkanđeo — da njega nije bilo, bio bih papa!

Kralj se pomače. Pustinjak bešumno priskoči krevetu i kleknu na koljena nadnijevši se nad opruženo tijelo s uzdignutim nožem u ruci. Dječak se opet pomaknu; oči mu se načas otvoriše, ali u njima nije bilo svijesti i nisu ništa vidjele; idućeg trenutka se vidjelo po spokojnu disanju da je iznovice čvrsto zaspao.

Pustinjak je neko vrijeme motrio i osluškivao ne mičući se i jedva dišući; onda polako opusti ruku i odmah se odšulja rekavši:

—    Odavno je prominula ponoć i ne bi bilo dobro da zavikne, jer bi tko mogao slučajno baš prolaziti ovuda.

Opet se poče šunjati po straćari skupljajući ovdje-ondje poneku krpicu i uzicu; onda se vrati i uspjede, postupajući vrlo oprezno i brižno, svezati kraljevske gležnjeve a da ga ne probudi. Tad mu pokuša sputati zapešća; pokušao mu ih je nekoliko puta prekrižiti, ali bi dječak uvijek izvukao jednu ili dmgu ruku baš kad je htio stegnuti sponu; ali napokon, već kad je arkanđeo malne počeo očajavati, dječak sam prekriži ruke i idućeg su trenutka već bile prevezane. Tad provuče povez spavaču ispod brade i prebaci mu ga preko glave i čvrsto stegnu; i tako je nečujno, tako postupno i tako umješno vezivao i stezao čvorove da je dječak za sve vrijeme spokojno spavao i nije se ni pomakao.

POGLAVLJE DVADESET I PRVO

HENDON DOLAZI U POMOĆ

LJtarac se pogureno, bešumno, mačkasto odšunja i donese nisku klupicu.

Sjede na nju tako da mu pola tijela bude u mutnu i treptavu svjetlu, a druga polovica u sjeni; i tako, požudno motreći usnula dječaka, strpljivo je bdio kraj njega, ne obazirući se na promicanje vremena, već je lagano brusio nož, gunđao i smijuljio se; i po svom obličju i držanju bio je najviše nalik na sura, čudovišna pauka koji proždire pogledom nesretna kukca što leži sputan i bespomoćan u njegovoj mreži.

Pošto prođe dosta vremena, starac, koji je svejednako buljio, iako nije ništa vidio jer mu je duh bio odlutao u nestvarne sanjarije, primijeti iznenada da su dječakove oči otvorene, da su širom otvorene i da zure u samrtnu strahu u nož!

Đavolski zadovoljan smiješak zasja na starčevu licu i on, ne mičući se i svejednako bruseći, progovori:

—    Sine Henrika Osmoga, jesi li se pomolio?

Dječak se nemoćno zabatrga u sponama; i istodobno prigušeno zakrklja kroz stisnute čeljusti, što pustinjak svojevoljno protumači kao potvrdan odgovor na njegovo pitanje.

—    Onda se još moli! Pomoli se pred smrt!

Dječakovo se tijelo strese od groze, a lice mu pobijeli. Tad se ponovo upe ne bi li se oslobodio prevrćući se i izvijajući se ovamo-onamo, napinjajući se mahnito, pomamno, očajnički, ali i uzaludno da raskine sveze; a stari mu se ljudožder cijelo vrijeme smijuljio, klimao glavom i jednolično oštrio nož mrmoljeći od vremena do vremena. — Trenuci su ti dragocjeni, malo ih je i dragocjeni su, stoga se pomoli pred smrt!

Dječak očajnički zastenja i, teško predišući, prestade se batrgati.

Onda mu prosuziše oči i jedna po jedna suza stade mu kapati niz lice; ali ovaj žalovit prizor nije nimalo smekšao starog divljaka.

Zora je već rasvanjivala; pustinjak to zamijeti i progovori oštro s prizvukom uzbuđenja i prepasti u glasu:

—    Ne smijem se dulje prepuštati ovom užitku! Noć je već pro-minula. Čini mi se kao jedan tren, jedan jedini tren; bar da je potrajala 131

godinu dana! Potomče zatornika crkve, sklopi samrtne oči svoje ako se bojiš pogledati.. .

Ostale riječi se izgubiše u nejasnom mumljanju. Starac kleknu s nožem u ruci i nadnese se nad dječaka koji je tužio. . .

Čuj sad! Nedaleko kućerka zabrujaše glasovi, nož ispade pustinjaku iz ruke; on prebaci ovčinu preko dječaka i ustade drhtureći. Žagor se pojača i doskora glasovi postadoše opori i srditi; tad se začuše udarci i zapomaganje; onda bat brzih koračaja koji se udaljuju. U taj čas se na vratima kućerka razlegnu gromotno kucanje i za njim:

—    O-hoj! Otvaraj! I požuri, do sto đavola!

Oh, bijaše to najumilnija glazba što je ikada odzvanjala u kraljevim ušima; jer to bijaše glas Milesa Hendona.

Pustinjak, škrgućući zubima u nemoćnu bijesu, brzo iziđe iz spavaonice i zatvori za sobom vrata; i sad kralj začu ovakav razgovor u »svetilištu«:

—    Klanjam se i pozdravljam te, presvijetli gospodine! Gdje je dječak, moj dječak?

—    Koji dječak, prijatelju?

—    Koji dječak! Ne laži mi, svećeniče, ne varaj me! Nisam za to raspoložen. Nedaleko odavde sam uhvatio lupežine za koje sam slutio da su mi otele dječaka i prisilio ih da priznaju; rekli su da je opet na slobodi i slijedili su ga do tvojih vrata. Čak su mi pokazali tragove njegovih nogu. Ne vrdaj više; i pripazi se, sveti gospodaru, ako mi ga ne stvoriš. . . Gdje je dječak?

—    Oh, dobri gospodine, vi može biti mislite na poderanu skitnicu od kralja što je ovdje prenoćila. Ako se već čovjek kao što ste vi zanima za onakva kao što je on, znajte, dakle, da sam ga poslao po poslu. Vratit će se za tili čas.

—    Kako brzo? Kako brzo? De, ne gubimo vremena: mogu li ga dostići? Kako brzo će se vratiti?

—    Ne morate se truditi; vratit će se začas.

—    Dobro kad je tako. Hajde da pričekam. Ali, čekaj! Ti si ga poslao po poslu? Ti! To je bestidna laž, jer on ne bi pošao. On bi te povukao za tu sijedu bradu jer si mu se drznuo što takva predložiti. Ti mi lažeš,

prijatelju; zacijelo mi lažeš! Ne bi on otišao ni na tvoj zahtjev ni na zahtjev bilo kojeg čovjeka.

—    Na čovjekov ne bi; vjeruj da ne bi. Ali ja nisam čovjek.

—    Što?! Tako mi milog Boga, što si onda?

—    To je tajna, pazi da je ne odaš. Ja sam arkanđeo.

Miles Hendon glasno uzviknu, ne baš sasvim pobožno, i domet-nu:

—    To jasno i nepobitno objašnjava zašto je poslušao! Predobro sam znao da ne bi maknuo prstom ni nogom da posluži kakva smrtnika; ali velmoža, čak i kralj se mora pokoriti kad arkanđeo zapovijeda! Hajde da. . . pst! Kakav je to šum?

Cijelo to vrijeme kralj je bio u blizini, naizmjence cepteći od straha i trepereći od nade; i isto se tako cijelo vrijeme upinjao iz petnih žila i bolno ječao, jer se neprestance nadao da će ga Hendon začuti, ali je svaki put gorko uviđao da se ječanje ne čuje ili opet ne privlači njegove pažnje. Stoga ga ovaj posljednji upit njegova sluge okrijepi, kao samrtnika svježi ćuh poljskog vjetra; i on se upe još jednom, što je ikako mogao, baš kad je pustinjak uzvraćao:

—    Šum? Čuo sam samo vjetar.

—    Može biti da je vjetar. Jest, zacijelo je vjetar. Čuo sam ga nejasno cijelo vri. . . evo ga opet! Nije to vjetar! Da čudna li zvuka! Hajde da izvidimo što je to!

Kralj je sad gotovo zamro od radosti. Umorna mu se pluća, puna nade, napeše koliko su mogla, ali povezane čeljusti i debela ovčina žalosno slomiše te napore. I onda jadnom momčiću pade srce u pete kad ču gdje pustinjak kaza:

—    Ah, izvana to dopire, iz obližnjeg gajića, čini mi se. Hajdemo, ja ću vas odvesti.

Kralj je čuo kako obojica, razgovarajući, iziđoše; čuo je kako im se koraci brzo gube u daljini i onda ostane sam samcat u zloslutnoj, tegobnoj, strahotnoj tišini.

Činila mu se cijela vječnost prije nego što je začuo kako se opet primiču glasovi i koračaji, koje je ovaj put pratio još jedan zvuk: očito topot kopita. Tad ču kako Hendon izreče:

—    Neću više čekati. Ne mogu više čekati. On je zalutao u ovoj gustoj mrčavi. U kojem je smjeru krenuo? Brže, pokaži mi.

—    On je. . . ali, čekaj, poći ću i ja s tobom.

—    Baš lijepo! Zbilja si bolji nego se naoko činiš. Molim te lijepo, sve bih rekao da nema arkanđela tako plemenita srca kao što je u tebe. Hoćeš li pojahati? Hoćeš li magarčića koji je namijenjen mom dječaku ili ćeš opkročiti svojim svetim nogama ovu mršavu ragu od mazge koju sam nabavio za sebe? I još su me prevarili, iako sam je kupio sasvim jeftino, jedva koliko za mjesečnu lihvu od bakrenjaka koji uzajmiš besposlenu kotlokrpi.

—    Neću, pojaši mazgu i povedi osla; ja sam sigurniji na vlastitim nogama i radije hodam.

—    Onda, molim te, pridrži mi ovo marvinče dok ja stavim glavu u torbu i okušam sreću da se uzverem na ovu veću mrcinu.

Tad nastade kovitlac ritanja, udaranja, toptanja i propinjanja popraćen gromornom kišom svakojakih psovki, koju napokon okruni takva bukvica mazgi da ona očito klonu, jer se od toga časa prekinuše neprijateljstva.

Neopisivo utučen, sputani mali kralj je slušao kako se koraci udaljuju i žarnim. Sve mu nade zasada splasnuše i tjeskobni mu očaj obuze dušu. — Jedinog prijatelja mi je prevario i otresao ga se — govorio je on; pustinjak će se vratiti i. . . — Na kraju se zagrcnu; i stade se tako mahnito upinjati u svezama da smaknu sa sebe zagušljivu ovčinu.

I tad začu kako se otvaraju vrata! Od toga se zvuka sledi do kostiju jer mu se već pričinilo da osjeća nož na grlu. Od užasa sklopi oči; od užasa ih opet otvori — i ugleda pred sobom Johna Cantyja i Hugoa!

Bio bi izustio »Bogu hvala!« da mu čeljusti nisu bile vezane.

Za koji čas su mu udovi bili slobodni i njegovi otimači su ga, držeći ga svaki za po jednu ruku, vukli u šumu što su brže mogli.

POC LAVLJE DVADESET I DRUGO

ŽRTVA PRIJEVARE

1 ponovo je »kralj Šuk-Šuk Prvi« bludio sa skitnicama i ološi, izložen njihovim surovim šakama i bespametnim porugama i gdjekad izvrgnut sitnim Cantyjevim i Hugoovim pakostima kad bi Hajduk okrenuo leđa. Ali ga nitko osim Cantyja i Hugoa nije istinski mrzio. Neki su ga čak i voljeli, a svi su se odreda divili njegovoj junačnosti i srčanosti. U ova je dva-tri dana Hugo, koji je čuvao kralja i pazio na njega, potajice učinio sve što je mogao da naudi dječaku; a obnoć, za uobičajenih pijanki, zabavljao je društvo time što ga je nasitno kinjio, uvijek tobože slučajno. Dvaput je kralju, kao slučajno, očepio nogu, a kralj se, kako i priliči njegovu veličanstvu, ponašao prezirno i ravnodušno kao da nije ništa bilo; ali kad se Hugo i po treći put jednako našalio, kralj ga je udarcem toljage složio na zemlju na neopisivo veselje cijele družine. Hugo, kipteći od srdžbe i srama, skoči na noge, dohvati drugu toljagu i bjesomučno se okomi na svog malog protivnika. Gledatelji odmah okružiše borce i počeše se kladiti i bodriti. Ali se jadnom Hugou jako slabo pisalo. Njegovo mahnito i nevješto mlataranje bijedno je svršavalo u sukobu s desnicom koju su vježbali najbolji europski majstori u štaparanju, mlačuganju i svakoj vrsti i vještini mačevanja. Mali kralj stajaše pripravno, ali ljupko i slobodno, i dočekivaše i odbijaše kišu udaraca tako lako i odmjereno da su šaroliki gledatelji ludili od divljenja; i vrlo često, kad god bi njegovo izvježbano oko ugledalo nebranjen prostor i uslijedio munjevit udarac po Hugoovoj glavi, bijaše prava divota čuti burno odobravanje i smijeh koji bi se razlegli uokolo. Za četvrt sata, Hugo, premlaćen, izubijan i ispraćen nemilosrdnom paljbom poruga, šmugnu s poprišta; a netaknutoga pobjednika ove borbe uveseljena rulja pograbi i na ramenima odnese do počasnog mjesta kraj Hajduka i ondje ga, uz beskrajni obred, okruni za Kralja pjetlića; njegov prijašnji naslov je istodobno svečano ukinut i poništen i donesen ukaz po kojem će svatko tko ga spomene biti prognan iz družine.

Svi pokušaji da se kralja iskoristi za potrebe udruge ostali su bezuspješni. On je tvrdoglavo odbijao surađivati; štoviše, vječito je smjerao da odbjegne. Ubacili su ga, prve noći po njegovu povratku, u neku kuhinju gdje nije bilo nikoga; ne samo što se vratio praznih šaka, već je i pokušao probuditi ukućane. Dodijelili su ga kotlokrpi da mu pomaže u poslu;

nije htio raditi, štoviše je priprijetio kotlokrpi njegovim vlastitim lemilom; i napokon se Hugo i ko-tlokrpa iskilaviše pazeći samo da im on ne umak-ne. On je kraljevski obasipao drvljem i kamenjem svaku osobu koja bi mu sputavala slobodu ili ga čak okušavala prisiliti da radi. Pod Hugoovom paskom bio je dodijeljen nekoj zamazanki s bolesnim djetetom, da prosjaci; ali ni to nije upalilo: odbio je prosjačiti u ime prosjaka ili bilo kako sudjelovati u njihovu poslu.

Tako je promi-nulo nekoliko dana; a jadi ovoga skitničkog života i njegova tegotnost, gnusoba, prljavština i prostota pomalo, ali sigurno, po-stadoše zarobljeniku tako nepodnošljivi da se njemu napokon poče činiti kako je, kad se spasio od pustinjakova noža, u najbolju slučaju privremeno odgodio smrt.

Ali bi prekonoć, u snima, zaboravio na sve to i ponovo vladao sa svog prijestolja. Zbog toga mu je, naravno, bilo mučnije kad bi se probudio, i tako je svako iduće jutro, a osvanulo ih je svega nekoliko od onoga dana kad je ponovno bio zarobljen pa do boja s Hugoom, bivalo sve tjeskobnije i sve gorče i sve nepodnošljivije.

Ujutro poslije boja, Hugo ustade, od svega se srca želeći osvetiti kralju. Napose je smislio dva nauma. Prvi je bio da nanese dječaku osobito poniženje koje će dirnuti njegovu uznositost i »umišljeno« kraljevsko dostojanstvo; a ako u tome ne uspije, drugi mu je naum bio da kralju natovari 136 kakav zločin i onda ga izruči u nemilosrdne kandže zakona.

Da bi proveo prvi naum, nakani napraviti »nadri-boljku« na kraljevoj nozi, točno ocijenivši da će ga to sasvim i potpuno dotući; i čim se nadri-boljka prihvati, namjerio je uz Cantyjevu pomoć prisiliti kralja da pokazuje nogu na cesti i prosi milostinju. »Nadri-boljka« bijaše šatrovački izraz za umjetnu ranu. Ranarnik koji treba načiniti »nadri-boljku« umijesi tjestav oblog od živa vapna, sapuna i željezne hrđe, namaže ga na komadić kože koji tada čvrsto priveže na nogu. To bi ubrzo nagrizlo kožu i oranilo i upalilo meso; onda bi ud natrljali krvlju koja bi, kad se skori, poprimila tamnu i odvratnu boju. Zatim bi, tobože neuredno, ali smišljeno privezali povoj od prljavih krpa tako da se grozovita-gnojavica može zamijetiti i izazvati sućut prolaznika.1

Hugou je pomagao kotlokrpa koga je kralj bio vitlao lemilom; poveli su dječaka kad je kotlokrpa kretao po svom poslu; i tek što se im logor izgubio s vidika, srušili su ga na zemlju; a kotlokrpa ga je držao dok mu je Hugo čvrsto i jako vezivao oblog na nogu.

Kralj je bjesnio i galamio zarekavši se da će ih obojicu objesiti čim mu žezlo opet bude u ruci; ali su ga oni čvrsto držali, uživali u njegovu nemoćnu otimanju i izrugivali se njegovim prijetnjama. To potraja sve dok oblog ne poče nagrizati; i za tili čas bi oblog već ozbiljno djelovao da ih nitko nije omeo. Ali ih netko jest omeo; jer se baš nekako u to vrijeme pojavi na pozornici »rob«, koji je bio u svojoj besjedi optužio engleske zakone, prekinu obranjavanje i strgnu oblog i povoj.

Kralj htjede uzajmiti toljagu od svog izbavitelja i dvojici nitkova odmah naravnati leđa; ali se Seljan usprotivi rekavši da bi zbog toga imali neprilika i da je bolje pričekati do noći; kad bude cijela družina na okupu nitko sa strane neće se usuditi umiješati ili posredovati. On odvede trojku natrag u logor i priopći cijeli sukob Hajduku koji sasluša, duboko se zamisli i napokon zaključi da kralja više neće slati prosjačiti, jer je bilo očito da se njemu priliči nešto uzvišenije i bolje, i on ga tu odmah unaprijedi iz ubo-garskog staleža u kradljivca!

Hugo je bio presretan. Već je pokušao natjerati kralja da krade, ali nije uspio; ali sada se neće morati natezati oko toga, jer kralju neće pasti na um da se ogluši na izričitu naredbu koju je bilo donijelo samo zapovjedništvo. I on smisli prepad za to isto poslijepodne smjerajući da

tom prilikom uvali kralja u ruke zakona; a kako bi u tome uspio, skuje tako mudro lukavstvo da sve ispadne slučajno i nehotično; jer Kralj pjetlića bijaše sad omiljen i družina vjerojatno ne bi odveč blago postupila prema neomiljenu članu koji bi mu tako podmuklo podvalio i predao ga u ruke zajedničkom neprijatelju, zakonskoj vlasti.

1 tako, u dobar čas, Hugo odlunja sa svojom žrtvom u obližnje selo; i njih dvojica stadoše polako bazati gore-dolje od ulice do ulice; dok je jedan budno vrebao dobru priliku da izvede svoj opaki naum, drugi je jednako budno vrebao priliku da utekne i oslobodi se zauvijek ovog sramotnog sužanjstva.

Obojica su propustila nekoliko prilično povoljnih prilika; jer su obojica, duboko u duši, bila odlučila da se ovaj put upuštaju samo u sigurno i ni jedan nije htio dopustiti da ga gorljive želje zavedu bilo na kakav nepromišljen i posve neizvjestan čin.

Prvo se prilika ukaže Hugou. Napokon im se, naime, primače žena koja je u košari nosila neki debeo smotuljak. Hugou se zaiskriše oči od grešna užitka i on pomisli: »Tako mi glave na ramenu, samo ako mu ovo namjestim, odmračilo je i odzvonilo Kralju pjetlića!« Čekao je i vrebao, naoko se svladavajući a u sebi izgarajući od uzbuđenja, da žena prođe mimo njih i prilika sakrije; a onda tiho šapnu: — Pričekaj dok se ne vratim — i otisnu se nečujno za žrtvom.

Kralju se uzbiba srce od radosti: sad bi mogao umaći samo ako Hugo loveći svoj plijen, malo podalje odmakne.

Ali nije bio takve sreće. Hugo se prišulja ženi s leđa, zgrabi smotuljak i potrča natrag umotavši ga starim komadom pokrivača koji je imao na ramenu. Žena odmah udari u viku i poviku jer je osjetila da je okradena kad joj se teret olakšao, iako nije vidjela lopova na djelu. Hugo turi zavežljaj kralju u ruke i ne zaustavljajući se samo mu dobaci:

— Sad poteci s ostalima za mnom i viči »Drž’te lopova!« ali pazi da ih zavedeš na krivi trag!

U idućem trenutku Hugo zamače za ugao i odmagli niz zavojitu uličicu i za koji ćasak se opet pomoli, naoko nedužan i ravnodušan i skloni se za stup da promatra što će biti.

Uvrijeđeni kralj baci zavežljaj na zemlju; i pokrivač spade sa zave-138 žljaja baš kad naiđe žena i za njom gomila koja je sve više rasla; ona uhvati

jednom rukom kralja za zapešće, pograbi svoj zavežljaj drugom rukom i sasu bujicu pogrda na dječaka koji se bezuspješno otimao ne bi li se oslobodio njezinih šaka.

Hugo je vidio što je htio: njegova neprijatelja su uhvatili i sigurno će mu suditi, stoga se on udalji, likujući i smijuljeći se, i pošeta prema logoru smišljajući uz put razložnu inačicu ovoga događaja koju bi mogao priopćiti Hajdukovim ljudima.

Kralj se svejednako otimao ženinu zahvatu i povremeno bjesomučno uzvikivao:

— Skidaj ruke s mene, ludačino nijedna; nisam ti ja ukrao tvoje

trice.

Gomila stegne obruč oko kralja prijeteći mu i vrijeđajući ga; sje-nit kovač u kožnatoj pregači i rukava zasukanih do lakata posegnu za njim da će ga pošteno premlatiti pouke radi; ali u tom času sijevne zrakom dugački mač i ploštimice zviznu kovača po miški, a čudesni njegov rukovatelj u isto vrijeme veselo prozbori:

—    Molit ću lijepo, dobri ljudi, pristojno postupimo, bez zle krvi i otrovitih riječi. Ovo treba sud razmotriti, a ne da se svojevoljno i neslužbeno rješava. Otpuštaj dječaka, babo.

Kovač odmjeri jednim pogledom plećata vojnika i udalji se gunđajući i trljajući mišku; žena preko volje pusti dječakovo zapešće; gomila je neprijateljski motrila neznanca, ali je mudro držala jezik za zubima. Kralj priskoči svom izbavitelju i, upaljenih obraza i zažarenih očiju, uzviknu:

—    Strašno dugo ti je trebalo, ali si ipak došao u pravi čas, sir Milese; rastjeraj-der ovu rulju bestraga!

POGLAVLJE DVADESET I TREĆE

1

 Iz »Engleske protuhe«, London, 1665. (Nap. pisca)

KRALJEVIĆ KAO UHIĆENIK

jfiendon zatomi osmijeh, sagnu se i prošapta kralju u uho:

—    Polako, polako, moj gospodaru, oprezno mlati jezikom, štoviše, nemoj uopće mlatiti njime. Uzdaj se u me i sve će se dobro svršiti. — Onda pridometnu u sebi: »Sir Milese! Bogme sam posve zaboravio da sam vitez! Ala je nevjerojatno kako mu se u pamet čvrsto usjeknu njegove čudne i lude tlapnje!. . . Jalov je i budalast moj naslov, a ipak ga vrijedi steći, jer mislim da je veća čast ako si dostojan da budeš prividni vitez u kraljevstvu Snova i Utvara nego toliko ništavan da budeš grof u nekim pravim kraljevstvima ovoga svijeta.«

Svjetina se razdvoji da propusti stražara koji se primače i htjede pograbiti kralja za rame, kad Hendon reče:

—    Lakše, priko, sebi prste, on će poslušno poći; ja za to jamčim. Pođi prvi, mi ćemo za tobom.

Redar i žena sa zamotkom pođoše naprijed; Miles i kralj za njim, a gomila za njima ustopice. Kralj bijaše sklon usprotiviti se; ali mu Hendon tiho prošapta:

—    Promislite, gospodaru, vaši zakoni blagotvorno izviru iz vaše kraljevske vlasti; zar da im se usprotivi samo vrelo koje zahtijeva od rukavaca da im se pokoravaju? Očito je jedan zakon prekršen; kad kralj opet bude na prijestolju zar će mu ikad biti nemilo kad se prisjeti da je, dok je tobože bio obična osoba, smjerno potisnuo kralja u podaniku i pokorio se zakonu?

—    Imaš pravo; ne govori o tome više; vidjet ćeš da će se kralj Engleske u ulozi podanika podvrći posve volji zakona baš kao što to zahtijeva od svojih podanika.

Kad mirovni sudac pozva ženu da svjedoči, ona se zakle da je mali uhićenik na optuženičkoj klupi osoba koja ju je pokrala; nitko nije mogao ništa protivno posvjedočiti, i kralj je već bio osuđen. Odmotaše zamotuljak, i kad se pokaza da je unutra tusto očišćeno prasence, sudac se zabrinu, a Hendon problijedi i tijelo mu naježiše žmarci užasa; ali se kralj ne pomete, jer se sa svoje neupućenosti osjećao siguran. Sudac premišljaše u zlokobnu muku a onda upita ženu:

—    Koliko smatraš da ova imovina vrijedi?

Žena se nakloni i uzvrati:

—    Tri šilinga i osam penija, vaše gospodstvo, ne mogu skinuti ni novčića i pošteno vam kažem koliko stoji.

Sudac je nelagodno pogledao svjetinu, klimnuo stražaru glavom

i kazao:

—    Isprazni sudnicu i zatvori vrata.

Tako i bi. Unutri ne ostade nitko osim dvojice službenika, optuženika, tužiteljke i Milesa Hendona. On se bio ukočio i izgubio boju u licu, a čelo mu se orošavalo krupnim graškama ledena znoja, koje su se otkidale, spajale se i tekle niz lice. Sudac se ponovno obrati ženi i prozbori milostivim glasom:

—    Ovo je jadan, neuk deran i možda ga je bila stisla glad, jer je ovo tegobno doba za sirotinju; pogledaj da u njega nije ni lice opako, ali kad ga stisne glad. . . Čestita ženo! Znadeš li ti da onaj tko ukrade stvar vredniju od trinaest i pol penija treba, po slovu zakona, da bude zbog toga obješen?1

Mali kralj protrnu, široko izbeći oči u čudu, ali se obuzda i ništa ne kaza; ali žena ne otrpje. Ona poskoči tresući se od užasa i povika:

—    Oh, nebesa, što sam učinila! Bože me sačuvaj, ne bih htjela ni za živu glavu otjerati jadnika na vješala! Ah, izbavite me od toga, vaše gospodstvo: što da učinim, šta mogu učiniti?

Sudac sačuva svoje sudačko dostojanstvo i naprosto reče:

—    Neprijeporno je dopustivo da izmijeniš vrijednost, jer u zapisnik još nije unesena.

—    Tako vam Boga, onda neka prase stoji osam penija, i blagoslovljen bio dan kad sam oprala sa svoje savjesti tu strahotu!

Miles Hendon, u silnu oduševljenju, zaboravi svaki red i, iznenadivši kralja i oskrvnuvši njegovo dostojanstvo, obgrli ga i stegne u naručaj. Žena zahvalno pozdravi i udalji se noseći prase; a kad joj stražar otvori vrata,

pođe za njom u uski hodnik. Sudac je i dalje pisao u zapisnik. Vječito budni Hendon ushtjede saznati zašto je redar pošao za ženom, stoga on nečujno uljeze u sumračan hodnik i stade slušati. Čuo je ovakav razgovor:

—    To je debelo prase i bilo bi dobar zalogaj; otkupit ću ga za sebe; evo ti osam penija.

—    Osam penija, ta nemoj! Nema ništa od toga. Stoji me tri šilinga i osam penija onog valjanog, pravog novca iz prošloga kraljevstva, u koji stari Harry, što je nedavno umro, nije nikad dirao ni prčkao po njemu. Brus tebi za tih osam penija!

—    Zar odatle puše vjetar? Ti si pod zakletvom i znači da si se krivo zaklela kad si rekla da mu je cijena svega osam penija. Odmah da si se sa mnom vratila pred njegovo gospodstvo da odgovaraš za prijestup — a dečko će na vješala!

—    No, no, dušice, ne govori više, pristajem. Daj mi osam penija i da nisi nikome ni spomenuo.

Žena ode plačući; Hendon šmugnu natrag u sudnicu i stražar uđe odmah za njim pošto je bio na zgodno mjesto sakrio svoj plijen. Sudac je još neko vrijeme pisao, a onda očita kralju mudru i blagu bukvicu i osudi ga na kratak zatvor u pučkoj tamnici i naknadno javno šibanje. Preneraženi kralj zinu i vjerojatno već htjede zapovjediti da čestitome sucu na mjestu odrube glavu; ali ga Hendon obuzda jednim migom i on uspjede zatvoriti usta prije nego mu se išta iz njih ote. Hendon ga uze za ruku, duboko se nakloni sucu i njih se dvojica, u pratnji stražara, uputiše prema zatvoru. Tek što iziđoše na ulicu, uzrujani vladar zastade, istrgne ruku i povika:

—    Glupane, zar misliš da bih ja htio ući u sirotinjsku tamnicu živ?

Hendon se sagnu i odsiječe prilično oštro:

—    A hoćeš li se pouzdati u mene? Tiho! Čuvaj se da nam opasnom besjedom ne pokvariš dobru priliku. Bit će kako bude Bog htio; nije tvoje da požuruješ ili mijenjaš sudbu; stoga čekaj i strpi se, bit će još dosta vremena da se jediš ili raduješ kad se dogodi ono što se treba dogoditi.

POGLAVLJE DVADESET I ČETVRTO

1

 Smrtna kazna zbog sitne krađe. Kad su Connecticut i New Haven stvarali svoj prvi zakonik, u Engleskoj se smrću kažnjavala krađa imovine vrednija od dvanaest penija što bijaše na snazi sve od vremena Henrika I, Dr. J. Hammond Trurnbull: »Ljutizakoni pravi i krivi«, str. 17.

Čudesna drevna knjiga zvana »Engleskaprotuha« tvrdi da je granica bila trinaest i pol penija; smrtna je kazna čekala svakoga tko ukrade stvar »vredniju od trinaest i pol penija«. (Nap. pisca)

BIJEG .IVratki zimski dan bijaše već o smiraju. Ulice opustjele i po njima tek poneke slučajne lunjalice koje isto brzaju svojim putem i u kojih su izrazi posleni kao u svih onih kojima je jedino stalo da što prije obave svoj posao i odmah se sklone u kuće pred vjetrom što nailazi i mraćinom što se spušta. Oni nisu gledali ni lijevo ni desno; nisu se obazirali na našu trojku, pa se čak činilo daje i ne zamjećuju. Edvvard VI. se pitao jesu li se ljudi ikad tako nevjerojatno ravnodušno odnosili prema prizoru gdje kralja vode u tamnicu. Poslije nekog vremena stražar izbi na pusto sajmište i udari ravno preko njega. Kad je bio na sredini; Hendon mu stavi ruku na rame i tiho reče:

—    Počekaj načas, dragi gospodine, ja bih ti htio nešto kazati, a ovdje nitko ne može čuti.

—    Moja dužnost mi to ne dopušta, gospodine; molim te da me ne zadržavaš, jer se spušta noć.

—    Ipak stani, jer se ovo gotovo i tebe tiče. Okreni časkom leđa i pravi se kanda ne vidiš; pusti jadnog dečka da pobjegne.

—    Ti to meni, gospodine! Uhićujem vas u i. . .

—    Ček, ne srljaj tako. Pazi da budeš oprezan i ne učiniš neku glupu pogrešku. . . — tu on spusti glas i prošapta čovjeku u uho: — Prase koje si kupio za osam penija moglo bi ti doći glave, prikane!

Jadni stražar, koji se smete od iznenađenja, isprva nije smogao ni riječi a onda mu se vrati dar govora i on stade grmjeti i prijetiti se; ali je Hendon spokojno i strpljivo čekao dok bujica ne presuši; tad prozbori:

—    Sviđaš mi se, prijatelju, i ne bih htio da te snađe nevolja. Znaj da sam čuo sve, svaku riječ. Mogu ti to dokazati. — I on, riječ po riječ, ponovi razgovor koji su bili vodili žena i redar u hodniku i na kraju dometnu: — Eto, nisam li točno iznio? Ne bih li mogao to isto tako točno iznijeti pred sucem bude li potrebno?

Čovjek je načas zanijemio od straha i očaja, onda se pribra i reče na silu vedro:

—    Zbilja si napuhao tu šalu; mene je zabavljalo da kinjim onu

—    Je li te zabavljalo i da joj uzmeš prase?

Čovjek odgovori odrješito:

—    Baš tako, dragi gospodine, kažem ti da je to bila samo šala.

—    Počinjem ti vjerovati — uzvrati Hendon, a njegov je glas zbunjivao, jer se osjećalo i da se ruga i da malne vjeruje. — Pa pričekaj onda ovdje samo časak dok ja skoknem i zapitam njegovo gospodstvo, jer on je svejedno upućen u zakone, u šale, u. . .

I još dok je govorio, on polagano krenu; stražar je oklijevao, vrpoljio se, dva-tri puta prokleo i napokon povikao:

—    Stani, stani, dragi gospodine, pričekaj malo, molim te. . . Sudac! Ta on je sklon šali koliko i mrtvac! Hajde da porazgovorimo. Boga mu ljubim! Čini mi se da sam u škripcu i sve zbog nevine i nepromišljene pošalice. Ja sam čovjek s obitelji; i moja žena i djeca. . . Promislite, vaše plemenito gospodstvo; što biste od mene?

—    Samo da budeš slijep, i nijem, i uzet koliko se može nabrojati do sto tisuća, ako se polako broji — kaza Hendon držeći se poput čovjeka koji ište sasvim umjesnu i vrlo malu uslugu.

—    To će me upropastiti! — očajno će redar. — Ah, urazumi se, dragi gospodine, samo dobro i sa svih strana razmotri ovu zgodu pa ćeš vidjeti kako je to obična šala, kako je očito i jasno da je baš tako. Pa čak kad bi tko i ustvrdio da to i nije šala, prijestup je tako sitan da bi najteža kazna koju bih mogao povući bili jedino prijekor i opomena iz sučevih usta.

Hendon odvrati tako kruto da bi se čovjek sledio od njegovih

riječi:

—    Ta tvoja šala ima u zakonu svoje ime, znaš li kako se zove?

—    Ne znam! Bit će da sam bluna. Nisam ni sanjao da bi se mogla nekako zvati. . . ah, za miloga Boga, ja sam mislio da je posve nova.

—    Jest, ona ima svoje ime. Po zakonu se taj zločin naziva Non compos mentis lex talionis sic transit gloria Mundi.

—    Ah, Bože moj!

—    A kažnjava se smrću!

—    Smiluj se, Bože, meni grešnome!

—    Iskoristivši osobu koja je optužena, koja je u velikoj opasnosti

i koja je prepuštena tebi na milost i nemilost, ti si prisvojio imovinu i vri- 145

jednost od preko trinaest i pol penija tako što si za nju platio neku sitnicu; a to je u očima zakona, predmnijevna potkupljivost, zločinačko prešućenje, zloupotreba dužnosti, ad hominen expurgatis in statu quo, a kažnjava se smrtnom kaznom vješanja, koju se ne može iskupiti, opozvati i kojoj nije nazočan svećenik.

—    Držite me, držite me, mili gospodine, odsjekle su mi se noge! Smiluj se i izbavi me zle kobi, a ja ću se okrenuti leđima i neću gledati što se događa.

—    Dobro! Ipak si se urazumio i opametio. I vratit ćeš prase?

—    Hoću, naravno da hoću, i nikada neću ni za jednim posegnuti sve da mi ga nebo pošalje i arkanđeo uruči. Hajdete,

glede tebe sam sad slijep, ništa ne vidim. Kazat ću da si provalio i silom mi oteo uhićenika. Vrata su trošna, prastara, i ja ću ih sam srušiti između ponoći i zore.

— Učini tako, dobar čovječe, i neće biti nikakva zla zbog toga; sudac je nježan i milosrdan prema ovome jadnome dečku i neće se rasplakati niti će tamničaru naravnati leđa zbog toga što je pobjegao.

POGLAVLJE DVADESET I PETO

MAJUR HENDON

1 ek što se Hendon i kralj izgubiše stražaru s očiju, njegovo veličanstvo, po prijateljevoj uputi, pohita na jedno mjesto izvan grada i popričeka ondje, dok se Hendon vrati u gostionicu da podmiri račun. Pola sata kasnije dva su prijana čilo kaskala put istoka na Hendonovoj jadnoj kljusadi. Kralju je sad bilo toplo i ugodno, jer je bio bacio dronjke i odjenuo se u polovno odijelo koje je Hendon bio kupio na Londonskom mostu.

Hendon je odlučio pripaziti da se dječak ne premori; smatrao je da bi naporan put, neredoviti obroci i ograničeni počinci mogli loše djelovati na njegovu smućenu pamet; dok će odmor, odmjerenost i umjereni napori, vrlo vjerojatno, ubrzati ozdravljenje; žudno je želio dočekati čas kad će se bolesni um opet razbistriti i nezdravi prividi ishhpjeti iz bolne glavice; stoga je naumio u laganim razmačicama putovati svome domu odakle su ga prije toliko vremena bili izgnali, mjesto da se pokorio nestrpljivu porivu i jurio onamo dan i noć.

Kad on i kralj prevališe svojih deset milja, stigoše u oveće selo i svratiše u gostionicu da prenoće. Njihovi negdašnji odnosi bili su opet uspostavljeni; Hendon je stajao iza kraljeve stolice dok je kralj večerao i služio ga; svukao ga kad se spremao u krevet, sam se smjestio i opet na podu i spavao pred vratima zamotan u pokrivač.

Sutradan i prekosutradan tromo su dalje kaskali i prepričavali doživljaje, koji su ih snašli otkako su se bili rastali. I jedan i drugi su silno uživali u tim pričama. Hendon je raspredao o tome kako je lutao uzduž i poprijeko u potrazi za kraljem i opisao kako ga je arkanđeo vukao za nos po cijeloj šumi i napokon ga doveo natrag do kolibe kad je uvidio da ga se ne može otresti. Tada je, kako je rekao Hendon, starac ušao u spavaonicu i isteturao napolje utučen rekavši da se nadao da se dječak već vratio i legao na počinak, ali da nije tako. Hendon je pričekao cio dan u kolibi; tada izgubi svaku nadu da će se kralj vratiti i krenu opet u potragu za njim.

—    A starom svecu nad svecima je i te kako bilo žao što se vaša visost nije vratila — kaza Hendon — vidjelo mu se to po licu.

—    Bome i ne sumnjam u to\ — odvrati kralj i tada ispriča svoju pripovijest; sad Hendonu bude žao što nije smaknuo arkanđela.
[image: ]
Besama



Posljednjeg dana putovanja Hendon pade u zanos. Jezik mu je bez prestanka mlatio. Pričao je o svom starom ocu i bratu Arthuru i ispričao mnoge potankosti koje su se prepričavale o njihovim uzvišenim i plemenitim ličnostima; nježno je bulaznio o svojoj Edith i bio je tako radosno raspoložen da je čak bio kadar izreći pokoju ljubaznu i bratsku riječ o Hughu. Mnogo je besjedio o skorašnjem susretu u majuru Hendon; koliko će svi biti iznenađeni i kako će usrdno zahvaljivati providnosti i veseliti se.

Bio je to lijep kraj, načičkan kućercima i vinogradima, a cesta je prolazila preko širokih pašnjaka čija su nedogledna prostranstva, isprekidana blagim visovima i udolinama, podsjećala na dizanje i spuštanje morskih valova. Poslije podne je razmetni sin, koji se vraćao kući, neprestano skretao s puta i penjao se na brežuljke ne bi li gdje u daljini ugledao svoj dom. Napokon ga i ugleda, i on oduševljeno povika:

—    Eno sela, gospodaru, a na kraju sela je i naš majur! Odavde se vide zvonici; a ona šumica ondje, ono je očev perivoj. Ah, sad ćeš vidjeti što znači veličina i raskoš! Dom od sedamdeset soba, zamisli, i dvadeset i sedam slugu! Dostojan stan za ovakve kao što smo mi, je li? Hajde da požurimo, moje nestrpljenje mi ne dopušta da više otežem.

Požuriše što su mogli; a ipak stigoše u selo tek iza tri sata. I dok su dva putnika jurila kroz selo, Hendonu je jezik neprestano radio. — Eno crkve, još je jednako bršljan po njoj, nema ga ni više ni manje. Ondje je krčma, stari Crveni lav, a ondje je sajmište. Tu je svibanjsko drvo, tu je crpka, ništa se nije izmijenilo; ništa osim ljudi, jasno; deset godina izmijeni ljude; poneke ja i znam, ali kao da oni mene ne poznaju. — I tako je on ćeretao i ćeretao. Uskoro dođoše na kraj sela; onda dva putnika udariše zavojitom, uskom cestom, među visokim živicama, i neko pola milje su jurili po njoj, onda ušli u prostrani cvijetnjak kroz velebne dveri gdje su po golemim kamenim stupovima bile isklesane oznake grbova. Pred njima se ukaza raskošan dvorac.

—    Dobro došli u majur Hendon, kralju! — kliknu Miles. — Ah, ovo je veliki dan! Moj otac, brat i lady Edith tako će pomahnitati od veselja da će pri susretu, u prvotnjem zanosu, samo mene gledati i samo sa mnom govoriti, a tebe će naoko hladno primiti, ali se na to nemoj obazirati; uskoro će biti drukčije; kad im, naime, kažem da si ti moj štićenik, i kad im reknem kako te bescjeno volim, vidjet ćeš da će te prigrliti, Milesu Hendonu za

148 ljubav, i zauvijek ti otvoriti svoj dom i svoja srca!

Tu Hendon skoči s konja pred velikim ulazom, pomože kralju sjahati, uhvati ga za ruku i poletje unutra. Preletje nekoliko stepenica i nađe se u prostranoj odaji; uđe, posjedne kralja ne toliko svečano koliko žurno i pohrli prema mladiću koji je sjedio za pisaćim stolom pokraj velike vatre od klada.

—    Zagrli me, Hugh — povika on — i reci da ti je drago što sam se vratio! I pozovi mi oca našeg, jer kao da nisam kod kuće dok mu se ne dotaknem ruke, ne ugledam mu lice i ne čujem mu opet glas!

Ali se Hugh samo snebi, pošto se bio načas iznenadio, i upre strog pogled u uljeza, pogled koji je ponajprije nekako odavao povrijeđeno dostojanstvo, a onda se poradi neke skrivene pomisli ili nakane, prevratio u izražaj nevjerojatnog čuđenja natrunjena pravom ili prijetvornom sućuti. Zatim blago izusti:

—    Čini se da si krenuo pameću, jadni stranče; zacijelo si se u svom vijeku zlopatio i teško trpio; vidi ti se to po licu i odjeći. Za koga me ti smatraš?

—    Za koga te smatram? A za koga, molim te lijepo, nego za onoga koji i jesi? Smatram da si ti Hugh Hendon — odreza Miles.

A onaj čovjek proslijedi jednako umilno:

—    A što umišljaš da si ti?

—    Nemam ja što sebi umišljati! Zar tvrdiš da u meni ne poznaješ svog brata Milesa Hendona?

Izraz vesela iznenađenja zatitra na Hughovu licu i on uskliknu:

—    Ma nemoj! Da se ti ne šališ? Zar mrtvi da ožive? Slava Bogu kad bi tako bilo! Naš jadni izgubljeni dječak da nam se poslije tolikih mučnih godina opet nađe u zagrljaju! Ah, to se čini previše lijepo da bi bilo istinito, to jest previše lijepo da bi bilo istinito; zaklinjem te da se smiluješ i da ne tjeraš šalu sa mnom! Brže, dođi ovamo na svjetlo da te dobro pogledam!

On pograbi Milesa za ruku odvuče ga do prozora i stane ga od glave do pete ispitivački razgledati; obrćući ga ovamo-onamo i živo skačući oko i naokolo njega kako bi ga smotrio sa svih strana; dok je razmetni sin, koji se vratio kući, sijao od veselja, osmjehivao se, smijao, neprestano klimao glavom i govorio:

—    Samo naprijed, brate, samo naprijed i ništa se ne boj; nećeš naći djelića ni crte koja se ne poklapa. Ispituj me i promatraj koliko ti je milo, dragi moj stari Hugh, jer ja sam zaista tvoj stari Miles, glavom tvoj stari Miles, tvoj izgubljeni brat, nije li tako? Pruži mi ruku, pruži mi obraz, gospode Bože, mogao bih umrijeti od radosti!

Već se htio baciti bratu u naručaj; ali Hugh odbojno odgurnu njegovu ruku, obori nujno glavu na prsi i ganuto prozbori:

—    Ah, neka mi se Bog smiluje i udijeli snage da podnesem ovo žalosno razočaranje!

Preneraženi Miles neko vrijeme nije mogao ni progovoriti; onda mu se povrati dar govora i on reče:

—    Kakvo razočaranje? Nisam li ja tvoj brat?

Hugh tužno zaniječe glavom i kaza:

—    Molim nebesa da to bude istina i da neke druge oči otkriju sličnost koju moje oči ne vide. Nažalost, bojim se da je pismo bilo i te kako istinito.

— Kakvo pismo?

—    Ono što stiže preko mora prije svojih šest-sedam godina. U njem je pisalo da mi je brat poginuo u boju.

—    To je bila laž! Zovni oca, on će me poznati.

—    Ne mogu zvati mrtve.

—    Mrtve? — Miles spusti glas, a usne mu zadrhtaše. — Moj je otac umro! Oh, grozne li vijesti. Pola moje današnje radosti sad je splasnulo. Molim te, daj da vidim brata Arthura, on će me poznati; on će me poznati i utješiti.

—    I on je umro.

—    Ta ja sam slomljen, milostivi Bože! Obojice nema, obojice više nema, oni valjani su pomrli a ja nevaljali ostadoh! Ah, zaklinjem te budi milostiv, nemoj reći da je i Iady Edith. . .

—    Da je umrla? Ne, ona je živa.

—    Onda je, hvala budi Bogu, moja radost opet porasla! Pohitaj, brate, i dovedi je meni! Ako i ona kaže da ovo nisam ja. . . ali ona to neće reći; ne, ni govora, ona će me poznati, bilo je ludo i posumnjati u to. Dovedi je i dovedi stare sluge; i oni će me poznati.

—    Nema više nikoga među živima osim Petera, Halseya, Davida, Bernarda i Margarete.

Kad to doreče, Hugh iziđe iz sobe. Miles časak stajaše zaduben u misli, a onda se ushoda sobom mrmoljeći:

—    Pet lupeža nad lupežima nadživjelo je dvadeset i dvojicu vrli-čina i poštenjaka, to je zbilja čudno.

On je svejednako hodao gore-dolje mrmljajući sebi u bradu; sasvim je bio zaboravio na kralja. Doskora se ozbiljno oglasi i njegovo veličanstvo i, premda je same njegove riječi bilo moguće posprdno protumačiti, ipak se u njima ćutjela iskrena sućut:

—    Ne tuguj zbog svoje nevolje, dobri čovječe; ima i drugih na ovome svijetu kojima ne priznaju da su ono što jesu i čijim se zahtjevima izruguju. Nisi u tome sam.

—    Ah, moj kralju — izreče Hendon i malko porumenje — nemoj me i ti osuđivati naprečac, pričekaj pa ćeš vidjeti. Ona će reći da ja nisam varalica; čut ćeš to iz najslađih usta u Engleskoj. Zar ja da budem varalica? Kao da ne poznajem ovu staru dvoranu, slike svojih predaka, sve ove pred-

mete što nas okružuju, baš kao što dijete poznaje svoju dječju sobu. Ovdje sam rođen i ovdje sam odrastao, gospodaru; ja govorim istinu; ne bih vas varao; iako mi nitko ne bude vjerovao, molim vas da vi ne sumnjate u mene, jer toga ne bih mogao podnijeti.

—    Ja ne sumnjam u tebe — uzvrati kralj djetinje prostodušno i povjerljivo.

—    Hvala ti od sveg srca! — usklikne Hendon tako gorljivo da se vidjelo koliko je bio dirnut. A kralj doda jednako blago i prostodušno:

—    Sumnjaš li ti u mene?

Osjećaj krivnje zbuni Hendona i odlanu mu kad se u taj čas otvoriše vrata i na njih uđe Hugh, pa tako nije morao odgovarati.

Za Hughom uđe lijepa gospa u raskošnoj haljini, a iza nje nekoliko slugu u livrejama. Gospa je polako koračala oborene glave i zurila netremice u pod. Lice joj bijaše neopisivo žalosno. Miles Hendon priskoči i uzviknu:

—    Oh, predraga moja Edith. . .

Ali mu Hugh strogo dade znak da se odmakne i upita gospođu:

—    Pogledaj ga. Poznaješ li ga ti?

Kad zazvuča Milesov glas, žena se lagano lecnu i obrazi joj se zarumenješe; počela je drhtati. Stajala je mimo i nekoliko trenutaka je potrajala značajna stanka; onda je ona polako digla glavu i zagledala se Hendonu u oči netremice i preplašeno; krv joj, kap po kap, iščezla iz lica sve dok ne ostane samo sivo samrtničko bljedilo; tad prozbori glasom što bijaše samrtan kao i lice: — Ne poznajem ga! — i okrenu se, jeknu, prigušeno zajeca i otetura iz sobe.

Miles Hendon se sruči u stolicu i unese lice u šake. Malo poslije njegov brat upita poslugu:

—    Dobro ste ga promotrili. Poznajete li ga?

Oni zanijekaše glavama; a onda će njihov gospodar:

—    Sluge vas ne poznaju, gospodine. Strah me je da je zabuna posrijedi. Vidjeli ste da vas ni moja žena ne poznaje.

—    Tvoja žena\ — I on ga u tren oka zgrabi željeznom šakom za gušu i pribi uza zid. — Oh, prepredeni nikogoviću, sad mi je sinulo! Ti si

152 sam napisao ono lažno pismo, i tako si uspio da mi ukradeš vjerenicu i imu-

tak. Hajde, tornjaj mi se s očiju da ne okaljam svoju vojničku čast i ubijem ovako kukavna odljuda!

Hugh koji je bio crven u licu i malne se gušio, zaglavinja do najbliže stolice i zapovjedi slugama da zgrabe i vežu krvožedna stranca.

Oni su oklijevali i jedan od njih kaza:

—    On je oboružan, gospodine Hugh, a mi smo goloruki.

—    Oboružan? Pa što onda kad je vas toliko? Na njega, kad vam

kažem!

Ali ih Miles upozori da pripaze što rade i dometnu:

—    Znate vi mene odvajkada, a nisam se ništa promijenio; navalite ako baš hoćete.

Ova napomena baš ne ohrabri sluge; svejednako su se sustezali.

—    Gubite se onda, bijedne kukavice, naoružajte se i čuvajte vrata dok ja nekoga ne pošaljem po stražu — reče Hugh. S praga se osvrnu i reče Milesu: — Vidjet ćete da je pametnije za vas ako se ne jogunite i uzaludno ne pokušavate pobjeći.

—    Pobjeći? Ne brini, ako je to sve što te muči. Jer Miles Hendon je gospodar majura Hendon i svega u njemu. I on će ovdje ostati, ne sumnjaj o tome.

POGLAVLJE DVADESET I ŠESTO

ODREKLI GA SE

Aralj je nekoliko časaka sjedio i premišljao, a onda uzgleda i prozbori:

—    To je čudno, vrlo čudno. Ne mogu to nikako dokučiti.

—    Ne, to nije čudno, gospodaru. Ja ga poznajem, i ovakav postupak je sasvim nalik na nj. Od malih nogu je bio lupežina.

—    Oh, ne govorim ja o njemu, sir Milese.

—    Ne govoriš o njemu? O čemu onda? Što ti je onda čudno?

—    Čudno je da se ne primjećuje da nema kralja.

—    Kako to? Kojega kralja? Rekao bih da ne shvaćam.

—    Ta nemoj! Nije li ti se učinilo neopisivo čudno što naša zemlja nije puna glasnika s objavama koje bi opisivali moju vanjštinu i tražili me. Ne bi li trebali izazvati uzbuđenje i očaj to što je nestalo državnog glavara? Što sam ja iščezao i izgubio se?

—    Svakako, kralju, ja sam sasvim zaboravio. — Tad Hendon uzdahnu i protisnu u sebi: — »Jadna pomućena pameti, još te zaokuplja turobna tlapnja.«

—    Ali sam smislio naum koji će ispraviti krivdu što nam je obojici učinjena. Napisat ću poslanicu na tri jezika, na latinskome, grčkome i engleskome, a ti ćeš sjutra pohitati s njome put Londona. Nećeš je uručiti nikome do mome ujaku lordu Hertfordu; kad je bude vidio, znat će i potvrdit će da sam ja pisao. Onda će poslati ljude po mene.

—    Ne bi bilo ponajbolje, gospodaru, da pričekamo ovdje dok ja ne dokažem tko sam i ne ostvarim prava na svoje imanje? Onda će mi biti mnogo lakše da. . .

Kralj mu se strogo uteče u riječ:

—    Tiho! Što je tvoje bijedno imanje, što su tvoji tričavi probici s onim o čemu ovisi blagodat naroda i nepovredivost prijestolja? — A tad doda blaže baš kao da je požalio što je bio osoran: — Poslušaj me i ne boj se; ispravit ću ti nepravdu, namirit ću te, jest, i te kako ću te namiriti. Zapamtit ću ti sve ovo i nagradit ću te.

Pošto je ovo izgovorio, on uze pero i lati se posla. Hendon ga 154 neko vrijeme nježno promatraše a onda pomisli u sebi:

»Da je bio mrak, pomislio bih da je to govorio pravi kralj; zbilja se mora priznati da zna, kad mu dune, grmjeti i sijevati kao pravi pravcati kralj: otkud mu samo ta vještina? Gledaj kako zadovoljno drlja i škraba te besmislene črčkarije koje smatra za latinski i grčki; i ako me mozak ne posluži i ne smislim neku vještu dosjetku da ga odvratim od njegove nakane, neće mi biti druge već da se sutra tobože otputim da obavim taj suludi zadatak koji je za me smislio.«

Idućeg časa misli sir Milesa svrnuše ponovo na nedavnu zgodu. Bio se toliko zavezao u premišljanje da je, kad mu je kralj doskora uručio napisanu poslanicu, nesvjesno uzeo spis i strpao ga u džep. »Kako se nevjerojatno čudno ponašala«, preglavljivao je on. »Sad mislim da me je poznala, sad opet mislim da me nije poznala. Sasvim mi je jasno da se ova dva mišljenja kose; ne mogu ih uskladiti, niti razložno mogu opovrći bilo koji, niti pak mogu postići da jedan pretegne nad drugim. Čini mi se da je to naprosto ovako: ona je sigurno poznala moje lice, priliku, glas, jer kako bi i moglo biti drukčije, ali je ipak rekla da me ne poznaje, što je savršeno neprijeporno, jer ona ne umije lagati. Ali čekaj malo, čini mi se da mi sviće. Možda je on utjecao na nju, zapovjedio joj, primorao je da laže. To je odgonetka. Zagonetka je riješena. Vidjelo se da premire od straha; tako je, on ju je bio na to prisilio. Potražit ću je; pronaći ću je; sad kad njega nema, ona će govoriti istinu. Sjetit će se onog starog doba kad smo se kao djeca zajedno igrali, i to će joj smekšati srce i neće me zatajiti već će me priznati. Ne, njena krv nije himbena, ona je uvijek bih čestita i iskrena. Ona me je u ono doba voljela, u to sam siguran; a onoga koga smo voljeli, ne možemo izdati.

On žustro priđe vratima; u taj se čas vrata otvoriše i uđe lady Edith. Bila je vrlo blijeda, ali je odrješito kročila i držala se vrlo ljupko, odmjereno i dostojanstveno. Lice joj je bilo žalosno kao i maloprije.

Miles, pun radosne nade, priskoči da je presretne, ali ga ona obuzda jedva zamjetnom kretnjom tako da on ostade gdje je i bio. Ona sjedne i zamoli ga da i on sjedne. I tako ona na vrlo jednostavan način zatomi u njem osjećaj davnašnjeg prijateljstva i preobrazi ga u tuđinca i gosta. On se toliko iznenadi, tako neočekivano zbuni da se napokon poče i sam u sebi pitati je li on zbilja čovjek za koga se iskazuje. Lady Edith progovori:

— Gospodine, dolazim da vas opomenem. Sumnjam da je moguće nagovoriti luđaka da se okani svojih tlapnji; ali nema sumnje da ih je

moguće nagovoriti da izbjegavaju opasnosti. Vjerujem da se vaša maštarija vama privida kao valjana istina i stoga nije kažnjiva, ali ne ostajte ovdje ako tako mislite; jer ovdje je to opasno. — Ona se načas prodorno zagleda Mile-su u lice, a onda doda značajno: — Utoliko je još opasnije što vi jeste nalik na čovjeka kakav bi naš izgubljeni momak sad već bio samo da je poživio.

—    Za ime Božje, gospođo, ja i jesam on!

—    Istinski vjerujem da vi u to vjerujete, gospodine. Ne sumnjam tu u vaše ponašanje, već vas samo opominjem, i ništa više. Moj muž je gospodar ovoga kraja; njegova je vlast malne bezgranična; po njegovoj volji ljudi žive u blagostanju ili skapavaju od gladi. Da niste nalik na čovjeka za koga se izdajete, moj bi vam muž možda dopustio da u miru uživate u svojim maštarijama; ali vjerujte mi da ga ja poznajem i da znam što će učiniti; svima če reći da ste luda varalica i svi će se naprečac složiti s njime. — Ona još jednom onako prodorno pogleda Milesa i doda: — Da vi jeste Miles Hendon i da on to zna, i da cio kraj to zna — pazite što vam kažem i dobro to ocijenite — bili biste u jednakoj opasnosti i isto bi vas tako sigurno snašla kazna; on bi vas zanijekao i potvorio i nitko ne bi imao hrabrosti da vas podupre.

—    Istinski vjerujem u to — gorko će Miles. — Sili koja može nekoga natjerati da izda i odrekne se svog prijatelja iz djetinjstva i da se njoj pokori, netko će se još prije pokoriti kad su na kocki korica kruha i život i kad ga nikakve tanane spone vjernosti i čestitosti ne obuzdavaju.

Blagi ružičasti preljev pojavi se načas na gospođinim obrazima i ona obori pogled u pod; ali, kad je nastavila, u glasu joj se nije osjećalo uzbuđenje:

—    Opomenula sam vas i opet ću vas opomenuti da odete odavde. Inače će vam taj čovjek doći glave. On je silnik koji ne zna za milost. Ja sam mu robinja na lancu, i najbolje to znam. Jedini Miles i Arthur i moj mili staratelj, sir Richard su ga se zauvijek riješili i sad su mirni; a i za vas bilo bi bolje da ste s njima nego da ovdje dopadnete pandži ove zličine. Svojim tvrdnjama vi prijetite njegovu naslovu i imutku; napali ste ga u njegovoj vlastitoj kući: zaglavili ste ako ostanete. Bježite, ne oklijevajte. Ako nemate novaca, uzmite, preklinjem vas, ovu kesu i potkupite sluge da vas puste van. Oh, čuvajte se, jadniče, i bježite dok još možete.

Miles pokretom ruke odbi kesu, diže se i stade pred nju. . .

—    Uslišite mi samo jednu molbu — kaza on. — Pogledajte me u oči da bih mogao vidjeti nećete li trepnuti. Tako, sad mi odgovorite: jesam li ja Miles Hendon?

—    Niste. Ja vas ne poznajem.

—    Zakunite se!

Odgovor je bio tih, ali jasan:

—    Kunem se.

—    Oh, to je naprosto nevjerojatno!

—    Potecite! Sto gubite dragocjeno vrijeme? Potecite i spašavajte se.

U taj čas upadoše u sobu redari i zapodjenu se ogorčena bitka; ali domalo svladaše i odvukoše Hendona. Povedoše i kralja, obojicu vezaše i utamničiše.

POGLAVLJE DVADESET I SEDMO

U TAMNICI

Ove ćelije bijahu pretrpane; stoga su dvojicu prijatelja zakovali u velikoj prostoriji gdje su obično držali osobe optužene zbog sitnih prestupaka. Nisu bili sami, jer je tu bilo dvadesetak osoba u lisicama ili negvama, obaju spolova i različite dobi, gomila prostaka i bukača. Kralj se gorko kinjio zbog toga što ovako nevjerojatno ponižavaju njegovu kraljevsku ličnost, dok je Hendon bio nujan i šutljiv. Bio je gotovo posve zbunjen. Vračao se slavodobitno kući kao razmetni sin i nadao se da će svi pomahnitati od radosti što se vratio; a umjesto toga ga hladno dočekaše i strpaše u zatvor. Ono što je očekivao i ono što je doživio toliko se temeljito razlikovalo da je na nj to porazno djelovalo; nije mogao ocijeniti je li sve ovo bilo silno žalosno ili čudovišno smiješno. Osjećao se baš kao čovjek koji je blaženo iskakutao da se divi dugi, a pokosila ga munja.

Ali se malo-pomalo njegove zbrkane i mučne misli nekako smi-riše i središe i on uze misliti jedno o Edithi. Preglavljivao je o njezinu ponašanju i osvjetljavao ga sa svih strana, ali ga nije nikako uspijevao razložno protumačiti. Je li ga poznala? Ili ga nije poznala? Ta ga je zagonetka zbunjivala i salijetala clugo vremena; ali je napokon zaključio da ga je poznala i da ga je zatajila iz koristoljublja. Ushtjede joj ime obasuti kletvama; ali to mu ime tako dugo bijaše sveto da shvati da ne može natjerati svoj jezik da ga oskrnavi.

Hendon i kralj provedoše nespokojnu noć umotani u zatvorske pokrivače od prljava i izderana sukna. Podmićeni uzničar nabavio je rakije nekim zatvorenicima; naravno da su tada slijedile prostačke pjesme, tučnjava, dernjava i orgije. Napokon, nešto poslije ponoči, neki čovo napadne jednu ženu i gotovo je dotuče udarcima lisičina po glavi prije nego joj uzničar dođe u pomoć. Uzničar uspostavi red tako što odalami čovu po glavi i leđima — i orgijanje prestade: sad su imali priliku da odspavaju svi oni kojima nije smetalo stenjanje i zapomaganje dvoje ranjenih.

Cijelog idućeg tjedna, po onome što se događalo, svi dani i noći bijahu jednolično slični; obdan su dolazili ljudi čijih se lica Hendon više--manje jasno sjećao, buljili u »varalicu«, poricali da ga znaju i vrijeđali ga; a obnoć bi se, ravnomjerno i redovito, nastavljalo orgijanje i zadorice. Među-158 tim, napokon se zgodi ipak nešto novo. Tamničar uvede starca i kaza mu:

—    Nitkov je u ovoj prostoriji, ogledaj se tim svojim staračkim očima da vidiš možeš li ga poznati.

f

Hendon uzgleda i, otkako je u zatvoru, prvi put ga prože ugodan osjećaj. Pomislio je: »To je Blake Andrevvs, čovjek koji je cio svoj vijek proslužio u našoj obitelji, dobra poštenjačina kojoj u prsima bije čestito srce. Takav je bar bio. Ali sad nitko nije više pouzdan; svi su lašci. Ovaj me čovjek poznaje, ali će me, kao i ostali, i on zanijekati.«

Starac se ogleda po prostoriji, zagleda se u svako lice ponaosob i napokon reče:

—    Ne vidim ovdje nikoga doli kukavnih okačenjaka, ulična ološa.

Koji je on?

Uzničar se nasmija.

—    Evo ga — reče on — pogledaj dobro ovo zvijere i kazuj što ti

misliš.

Starac se približi i promotri Hendona polako i pažljivo, zavrti glavom i reče:

—    Bome, ofo nije Hendon, niti je ikad bio.

—    Tako je! Stare oči su ti još zdrave. Da sam ja sir Hugh, ja bih zgrabio tog pokvarenjaka i. . .

Tu se tamničar izdiže na prste s pomoću nevidljiva užeta i istodobno stade grcati kao da se tobože guši. Starac đometnu prijeteći:

—    Može zahvaliti dragom Bogu ako ne prođe i gore. Kad bi meni taj nitkov dopao šaka, ja bih ga ispekao, ne bio ja tko sam!

Tamničar zadovoljno zakevta kao hijena i kaza:

—    Odbrusi mu svoje, starče, kao i svi ostali. Vidjet ćeš da je to veoma zabavno.

On tada pođe prema predvorju i izgubi se. Starac pade na koljena

i prošapta:

—    Hvala budi Bogu da si se vratio, gospodaru moj! Punih sedam godina sam vjerovao da si mrtav i, gle, evo te živa i zdrava! Poznao sam te čim sam te vidio; i bilo mi je vraški teško da ne trepnem i da se pretvaram kako ovdje vidim samo ništavne okačenjake i uličnu gamad. Star sam i siromašan, sir Milese; ali reci samo jednu riječ, i ja ću javno objaviti istinu makar me zbog toga pridavili.

—    Ne — kaza Hendon — nećeš. Ti bi nastradao, a meni bi slabo pomogao. Ali ti zahvaljujem; jer ti si mi donekle povratio vjeru u subraću.

Stari sluga je mnogo valjao Hendonu i kralju; dolazio je, naime, više puta dnevno da »vrijeđa« Hendona i svaki put bi prokrijumčario kakvu poslasticu da poboljša tamnički jelovnik; uz to je donosio i najnovije vijesti. Hendon je oklizotine prepuštao kralju; bez njih njegovo veličanstvo ne bi preživjelo jer nije moglo jesti splačine i bljuvotine koje im je davao uzničar. Andrews je bio prisiljen da svoje pohode ograniči na kratko vrijeme kako ne bi izazvao sumnje; ali bi svaki put uspio priopćiti poprilično mnogo obavijesti, obavijesti koje je šaptom došaptavao, jer bijahu namijenjene Hendonu, i koje je začinjao uvredljivim pogrdama što ih je glasno izgovarao, jer bijahu namijenjene drugim slušateljima.

I tako se, malo-pomalo, objasni sudbina Hendonove obitelji. Ar-thur je bio umro još prije šest godina. Taj gubitak i iščekivanje vijesti od Hendona narušiše očevo zdravlje; osjećao je da mu se bliži kraj i htio je, prije nego izdahne, da vidi Hugha i Edith sjedinjene; ali ih je Edith zaklinjala da pričekaju nadajući se da će se Miles vratiti; onda stiže pismo s viješću o Milesovoj smrti; taj udarac dotuče sir Richarđa; osjećao je da je na samrti, pa on i Hugh stadoše požurivati vjenčanje; Edith izmoli jednomjesečnu odgodu; onda još jednu, pa napokon i treću; i tad se vjenčaše kraj samrtne postelje sir Richarđa. Ali nije to bila sretna veza. Šaputalo se u cijelom kraju da je neposredno poslije svadbe nevjesta pronašla među muževim spisima nekoliko nedotjeranih i nedovršenih nacrta za ono kobno pismo i da ga je optužila da je na zlopaku prijevaru nju nagnao da se vjenča, a sir Richarđa poslao u smrt. Na sva se usta govorkalo kako on zlostavlja lady Edith i poslugu; jer poslije očeve smrti je sir Hugh posve odbacio milovidnu krinku i postao nemilosrdnim gospodarem svima onima kojima je hljeb nasušni 160 bilo kako ovisio o njemu ili njegovu imanju.

Jednu vijest, koju izbrblja Andrews, kralj sasluša s osobitim zanimanjem:

—    Priča se da je kralj poludio. Ali, tako vam svega, ne spominjite da sam vam to ja rekao, jer kažu da se kažnjava smrću ako tko o tome govori.

Njegovo veličanstvo pogleda starca i reče:

—    Kralj nije poludio, dragi čovječe, a za tebe će biti bolje da se više baviš onim što se tebe tiče nego ovakvim buntovničkim brbljarijama.

—    Kako to dečko misli? — zapita Andrevs koga iznenadi ovaj napad kome se nikad ne bi odatle nadao. Hendon mu dade znak i više o tome ništa ne zapita već nastavi istresati: — Pokojnoga kralja će sahraniti za koji dan, šesnaestoga ovoga mjeseca, a novoga će kralja dvadesetoga okruniti u Westminsteru.

—    Rekao bih da ga prvo moraju pronaći — lanu njegovo veličanstvo; a onda dometnu uvjereno: — Ali oni će se za to pobrinuti, a hoću i ja.

—    Za ime. . .

Ali starac ne doreče, jer ga Hendon opomenu znakom, i on ne završi svoje upadice. I nastavi blebetati o novostima.

—    Sir Hugh ide na krunidbu, i od toga mnogo očekuje. Najozbiljnije se nada da će se vratiti kao velmoža jer je u velikoj milosti kod kraljevskog namjesnika.

—    Kakvog kraljevskog namjesnika? — upitat će njegovo veličanstvo.

—    Njegove milosti vojvode od Somerseta.

—    Kojeg vojvode od Somerseta?

—    Molim te lijepo, samo je jedan: Seymour, grof Hertford.

Kralj strogo upita:

—    Pa otkud je on vojvoda i kraljevski namjesnik?

—    Od posljednjeg dana mjeseca siječnja.

—    A da oprostiš, tko mu je podijelio te časti?

—    On sam i kraljevski savjet, uz kraljevu privolu.

Njegovo veličanstvo se silno lecnu.

—    Kraljevu? — povika on. — Kojega kralja, dragi gospodine?

—    Kojega kralja, pazi molim te! (Za miloga Boga, što je ovome dječaku?) Kako imamo jednog jedinog, nije teško odgovoriti: njegova presvetog veličanstva kralja F.dwarda Šestoga, da ga Bog poživi! A i jest on baš zlatan i dobrostiv šiparčić; i bio on lud ili ne bio — a priča se da iz dana u dan prizdravlja — ljudi ga se ne mogu nahvaliti; i svi ga još i blagosivlju i mole se da dugo poživi i vlada Engleskom; jer je počeo čovječno spasivši glavu starome vojvodi od Norfolka i sad se prihvatio posla da ukine one najokrutnije zakone što kinje i gnjetu svijet.

Od ovih se vijesti kralj zaprepasti i zanijemi te se zaveze u tako duboko i nujno snatrenje da više nije ni čuo, što starac blebeće. Sve se pitao nije li »šiparčić« onaj prosjačić koga je bio ostavio u palači obučena u svoje vlastite haljine. Činilo mu se da je to nemoguće, jer bi ga ponašanje i govor zacijelo odali kad bi pokušao izigravati Kraljevića od Walesa pa bi ga odmah protjerali i dali se u potragu za pravim kraljevićem. Je li moguće da je dvor postavio na njegovo mjesto nekog plemenitaškog sina? Nije moguće, jer to njegov ujak ne bi dopustio; on je bio svemoćan i mogao bi skršiti takav pokušaj, što bi, naravno i učinio. Dječak je premišljao, a da nije ništa zaključio; što je više nastojao odgonetnuti tajnu, sve se više zbunjivao, sve ga je više glava boljela i sve bi lošije spavao. Od sata do sata je sve nestrpljivije želio vratiti se u London, pa je jedva jedvice podnosio svoje tamnovanje.

Hendonova su nastojanja bila uzaludna: on nije mogao utješiti kralja, i to je bolje uspjelo nekim ženama koje su kraj njega ležale u okovima. Nježno su ga tetošile, i on se smirio i donekle strpio. Bio im je jako zahvalan i iskreno ih zavolio uživajući u njihovoj umilnoj i blagotvornoj nazočnosti. Zapitao ih je zašto su u zatvoru, a kad one odvratiše da su baptistice, on se osmjehnu i priupita:

—    Zar je to zločin zbog kojega treba sjediti u tamnici? Čak mi je žao što ću vas doskoro izgubiti, jer vas za ovakvu sitnicu neće dugo držati.

Ništa nisu odgovorile; ali izraz njihova lica ga onespokoji. On brižno kaza:

—    Nećete govoriti; budite toliko dobre i recite mi hoće li vas još kako kazniti? Molim vas, recite da o tome nema ni govora.

One pokušaše svrnuti razgovor na što drugo, ali se on bio počeo pribojavati pa je nastavio:

—    Hoće li vas šibati? Ne, ni govora, gdje bi bili tako okrutni!

162 Recite da neće. Hajde, neće, je li?

Žene se zbuniše i usplahiriše, ali nisu mogle izbjeći odgovor pa jedna od njih ipak odgovori glasom koji je zamirao od uzbuđenja.

—    Oh, kidaš nam sree, plemenita dušo. Neka nam Bog pomogne da podnesemo našu. . .

—    Znači da je istina! — upade kralj. — Oni će vas, dakle, zbilja šibati, ti bešćutni nitkovi! Oh, ipak nećete plakati, jer ja to neću dopustiti. Glave gore; ja ću preuzeti opet vlast prije nego vas snađe ta grozota i izbavit ću vas!

Kad se kralj izjutra probudi, žena više nije bilo.

—    Spašene su! — radosno će on; a onda shrvano doda: — Ali avaj meni, jer one bijahu moje tješiteljice.

Svaka je bila pribola komadić vrpce za njegovu odjeću u znak sjećanja. Rekao je da će te krpice zauvijek sačuvati; i da će uskoro potražiti te svoje drage prijateljice i uzeti ih pod svoje okrilje.

U taj čas uđe tamničar s nekoliko pomoćnika i zapovjedi da zatvorenike izvedu u tamničko dvorište. Kralj je bio presretan: bit će pravo blaženstvo opet vidjeti modro nebo i udisati svježi zrak. Uzrujavao se i jedio na spore stražare, ali ipak dođe napokon red i na njega, oslobodiše ga putila i zapovjediše mu da, zajedno s Hendonom, pođe za ostalim sužnjima.

Četverouglato dvorište je bilo popločeno kamenjem i nenatkri-veno. Zatvorenici uđoše u nj kroz glomazni, zidani, nadsvođeni prolaz i ovdje ih poredaše jednoga iza drugoga leđima naslonjene na zid. Ispred njih razapeše konopce, a čuvahu ih još i stražari. Bilo je svježe i mračno jutro i pršić koji je pao prekonoć obijelio je veliki, prazni prostor i učinio ga još sumornijim. Štokad bi studeni vjetar prohujio dvorištem i ovdje-ondje uzvrtložio snijeg.

Usred dvorišta dvije žene bjehu vezane uza stupove. Kralj na prvi pogled poznade u njima svoje prijateljice. Strese se i pomisli: »Jao, nisu oslobođene kao što sam se ponadao. Kad samo pomislim da će ovakve žene okusiti bič! I to u Engleskoj! Jest, u tome je baš i sramota što to nije u poganskoj zemlji, već u kršćanskoj Engleskoj! Šibat će ih; a ja, koga su tješile, ljubazno mazile, moram promatrati i gledati kako se vrši velika nepravda; to je nečuveno, baš nečuveno! Ja, koji sam prva i glavna vlast u ovome velikom kraljevstvu, bespomoćan sam i ne mogu ih zaštititi. Ali neka se dobro pripaze ovi zlotvori, jer bliži se dan kad ću ih natjerati da se gorko pokaju zbog ove rabote. Za svaki udarac koji odadru dobit će poslije stotinu batina.«

Razjapiše se velike dveri i unutra prokulja mnoštvo građana. Na-krdiše se oko žena i skloniše ih od kraljeva pogleda. Pojavi se svećenik, zađe u svjetinu i također nestade. Kralj začu neki razgovor, obraćanje i uzvraćanje, kao da netko zapitkuje a drugi odgovara, ali nije mogao razabrati o čemu zbore. Tad nastane priličan metež i počeše pripreme, stražari su prolazili ovamo-onamo kroz onaj dio gomile iza žena; a dotle je malo-po-malo grobni muk osvajao svjetinu.

Tad odjeknu zapovijed i mnoštvo se razdvoji i ustuknu, a kralj ugleda prizor od kojega mu se sledi krv u žilama. Oko dviju žena bjehu naslagali pruće, a jedan čovjek je kleknuo i potpalio ga!

Žene oboriše glave i prekriše lice šakama; žuti plamenovi liznuše uvis sred pruća koje se kršilo i pucketalo, a vjetar ponese pramenje plaviča-sta dima; svećenik podiže ruke i poče se moliti: i u taj čas dvije djevojčice 164- uletješe kroz velike dveri prodorno kričeći i baciše se na žene o kolcima.

Stražari ih odmah otrgnuše, i jedna ostade u čvrstim šakama, ali se druga otme i reče da će umrijeti s majkom; i prije nego je uspjedoše zadržati, opet je bila obgrlila majku oko vrata. Ponovo su je otrgnuli, a haljinu joj već bio zahvatio plamen. Držala su je dva-tri muškarca, koji su bili zderali gorući dio haljine i bacili ga u stranu onako zapaljena, a ona se neprestano trgala ne bi li se oslobodila, govorila da će sad biti sama samcata na svijetu i preklinjala da je puste umrijeti zajedno s majkom. Obje su djevojke bez prestanka vrištale i nastojale se osloboditi; ali odjednom ovo natezanje nadglasa niz samrtnih krikova koji su parali srce. Kralj svrnu pogled s pomahnitalih djevojčica prema lomači, odmah se okrenu, priljubi pepeljasto-sivo lice uza zid i više ne pogleda onamo. Rekao je: »Ovo što vidjeh u ovome kratkom trenutku nikad mi neće izblijedjeti u sjećanju i vječno će u njemu ostati; i vidjet ću ja to svaki dan i snivat ću o tome svake noći sve dok ne umrem. Dao Bog da sam bio slijep!«

Hendon je motrio kralja. On zadovoljno pomisli: »Sumanutost mu prolazi; izmijenio se i smekšao. Po svojoj bi se navadi okomio na ove žlice, izjavio da je kralj i zapovjedio da žene i ne dotaknu već da ih puste na slobodu. Doskora će se raspršiti njegova tlapnja i jadna će mu pamet opet iscijeliti. Daj Bože da to bude što prije!«

Istoga dana dovedoše nekoliko sužanja koji će samo ovdje prenoćiti da bi sutra, pod stražom, krenuli u različita mjesta kraljevine i pretrpjeli kaznu zbog zločinstva koje bijahu počinili. Kralj je besjedio s njima — bio je već isprva odlučio da ispituje zatvorenike kad god mu se pruži prilika kako bi se tako pripravio za svoju kraljevsku dužnost — i kazivanje njihovih jada ucviljelo mu je srce. Među njima bijaše bijedna suluda žena što je ukrala u tkača nekoliko pedalja sukna: zbog toga će biti obješena. Drugi je čovjek optužen da je ukrao konja; rekao je kako to nije bilo dokazano i kako se ponadao da je već izmakao vješalima; ali, nije bilo tako: tek što ga pustiše na slobodu, izvedoše ga pred sud zbog tog što je ubio jelena u kraljevskom perivoju; to su i bili dokazali, i sad su ga čekala vješala. Bio je tu i trgovački šegrt čija je nevolja osobito rastužila kralja; taj je momčić ispričao kako je jedne večeri bio našao sokola što je umaknuo svom gospodaru i ponio ga kući misleći da sad njemu pripada; ali je sud ustanovio da ga je ukrao i osudio ga na smrt.

Kralj se razbjesnio zbog tih nečovještava i navalio na Hendona da umaknu iz zatvora i pohitaju u Westminster kako bi se popeo na prijestolje

i svojim žezlom pomilovao ove nesretnike i spasio im živote. »Jadno dijete«, uzdahne Hendon, »ove su mu žalopojke iznovice povratile bolest; jao, da nije bilo ovoga zlosretna slučaja, uskoro bi sasvim ozdravio.«

Među sužnjevima bijaše neki stari pravnik, čovjek odlučna lica i neustrašiva izražaja. Prije tri godine bio je pismeno napao velikog kancelara optuživši ga zbog nepravičnosti i za kaznu su mu na sramotnom stupu odsjekli oba uha i oduzeli mu odvjetničko zvanje, a povrh toga svega oglobili ga s tri tisuće funti i osudili na doživotnu robiju. Kasnije je ponovio prijestup; i zbog toga je osuđen da izgubi i ono što mu je bilo ostalo od ušiju, da plati globu od pet tisuća funti i doživotno ostane u tamnici.27

—    Ovo su časni ožiljci — govorio je on, zabacio sijedu kosu i pokazivao unakažene batrljke koji negda bijahu uši.

Kralju planuše oči od pomame. On će reći:

—    Nitko ne vjeruje u mene, pa nećeš ni ti. Ali, bilo kako bilo, prije nego promine mjesec dana, bit ćeš slobodan; i štoviše, zakoni koji su te obeščastili i okaljali englesko ime, bit će izbrisani iz zakonika. Svijet je krenuo po zlu i treba da kraljevi gdjekad okuse vlastite zakone i tako se umilosrde.

11 Osuđenicima zbog kojekakvih krađa, zakon je uskraćivao duhovničku potporu; završavao je na vješalima onaj tko bi ukrao konja, ili sokola, ili vuneno tkanje u tkača. Jednako se kažnjavalo onoga tko bi ubio jelena u kraljevoj šumi ili izvezao ovce iz kraljevstva. Dr. J. Hammond Trumbull: »Ljutizakoni, pravi i krivi«, str. 13.

William Prynne, veleučeni odvjetnik, bio je osuđen (mnogo poslije vladavine Edvvarda Šestoga) da mu se na sramnome stupu odsijeku oba uha; da mu se oduzme pravnički naslov; da plati globu od 3 000 funti i da doživotno ostane u tamnici. Tri godine kasnije je ponovno uvrijedio Lauda (engleski nadbiskup, 1573 -1645.; nap. prev.). Opet je bio optužen i osuđen da izgubi i ono što mu je bilo ostalo od ušiju; da plati globu od 5 000 funti, da mu se na oba obraza utisnu usijanim željezom slova S i L (Seditious Libeler, tj. buntovni klevetnik) i da doživotno ostane u tamnici. Ova okrutna presuda jednako je divlje i okrutno izvršena. Dr. J. Hemmond Trumbull: »Ljuti zakoni, pravi i krivi«, str. 12. (Nap. pisci)

POGLAVLJE DVADESET I OSMO

ŽRTVOVANJE

U međuvremenu su Milesu poprilično dojadili i tamnovanje i mirovanje. Ali na njegovo veliko zadovoljstvo osvanu i dan rasprave i on povjerava da će rado primiti bilo kakvu presudu samo ako ne uključuje u sebi sužanjstvo u zatvoru. Ali se i tu prevario. Silno se raspalio kad ga prikazaše kao »okorjelu skitnicu« i osudiše da provede dva sata na sramotnom stupu zbog takva načina života i zbog napada na gospodara majura Hendon. Preko njegovih tvrdnji da je on tužiteljev brat i zakonit nasljednik naslova i imanja Hendo-novih, prezrivo prijeđoše kao da i nisu vrijedne da ih razmatraju.

Bjesnio je i prijetio dok su ga vodili prema kaznilištu, ali to nije ništa pomoglo; stražari su ga grubo vukli i još ga povremeno bubotali poradi njegove neposlušnosti.

Kralj se nije mogao probiti kroz rulju koja je mravinjala za Hen-donom; stoga je morao izdaleka slijediti svog dragog prijatelja i slugana. Skoro su i samog kralja bili osudili na sramni procijep zbog toga što se druži s takvom zloćom, ali su ga pustili očitavši mu samo bukvicu i opomenuvši, jer su bili uzeli u obzir njegovu mladost.

Kad se svjetina napokon zaustavila, on je grozničavo zaredao od jednog do drugog mjesta u prednjem redu tražeći gdje bi se protisnuo; i napokon, pošto se dobro namučio i izgubio mnogo vremena, to mu je i uspjelo. Njegov jadni štitonoša nalazio se u ponižavajućem procijepu, izložen zabavi i ruglu musave gomile — on, koji je bio služitelj engleskog kralja! Edward je bio čuo kad su izrekli presudu, ali nije ni približno mogao zamisliti što ona zapravo znači. Kako je jenjavala spoznaja ovog novog poniženja koje ga je snašlo, bujala je njegova srdžba; i idućeg trenutka već planu kao ljetna vrelina kad on vidje kako uzduhom leti jaje i pogađa Hendona u bradu i kad ču kako svjetina gromoglasno uživa u prizoru. Potrča preko prazna prostora i okomi se na zapovjednika straže vičući:

—    Sramota! To je moj sluga, pustite ga! Ja sam. . .

—    Oh, tiho! — preplašeno povika Hendon. — Uvalit ćeš se u nevolju. Ne obaziri se na nj, stražaru, on je lud.

—    Ne beri brige da ću se ja obazirati na nj, dobar čovječe, jer nemam toliko obzira da se na njega obazirem; ali sam zato naklon da ga malko poučim. — On se obrati podčinjenome i reče:
,    gT\

—    Daj ovoj bu-dalici da okusi koji put bič i da se bolje ponaša.

—    Takvome treba dati i pola tuceta — predloži sir Hugh koji je maloprije bio dojahao da uzgred pogleda izvršenje kazne.

Pograbiše kralja. Čak se nije ni branio koliko je bio obamro pri samoj pomisli kako se može predložiti da ovako zvjerski oskvrnu njegovu posvećenu osobu. Povijest već bijaše isprljana uspomenom na šibanje jednog engleskog kralja: bilo je užasno pomisliti da je njega zapalo da joj doda još jednu sramotnu stranicu.

Bio je na sto muka, a nije mu bilo pomoći; valjalo je izdržati kaznu ili moliti za oprost. Teško je bilo izabrati, odlučio se na šibanje jer kralj može i to podnijeti, ali ne može moliti.

Ali je dotle Hendon tražio spas. — Pustite dijete — rekao je — zar ne vidite, bešćutna pseta, kako je mlado i nejako? Pustite ga, ja ću primiti njegove batine.

—    Svega mi, ta ti je dobra i hvala ti na njoj — kaza sir Hugh, a na licu mu sine zlurado zadovoljstvo. — Pustite prosjačića i umjesto toga odalamite ovome momku jedno tuce, valjano, krepko tuce. — Kralj zausti da se žestoko usprotivi, ali ga sir Hugh ušutka djelotvornom opomenom: — Dobro, samo govori, hajde, daj sebi oduška — samo zapamti da će on, za svaku riječ koju izustiš dobiti šest batina više.

Hendona izvadiše iz procijepa i obnažiše mu leđa; i kada zaplju-štaše udarci biča, jadni mali kralj okrenu lice i pusti da mu nekraljevske suze

ćurkom cure niz obraze. »Ah, junačna i dobra dušo«, pomisli on, »ovaj odani čin nikad mi neće izblijedjeti iz pameti. Neću ja ovo zaboraviti — a neće ni om!« — dometnu on gnjevno. Dok je dalje premišljao, sve je dublje i dublje cijenio Hendonov velikodušni postupak i sve mu je zahvalniji bivao. Tada reče u sebi: »Tko spasi svog vladara od rana i vjerojatne smrti — kao što je on i učinio — izvršio je uzvišeno djelo; a to je malo, i to još ništa, i manje nego ništa kad se usporedi s požrtvovnošću čovjeka koji svog vladara spasi od SRAMOTE!«

Hendon nije ni pisnuo dok su ga bičevali već je vojnički junačno podnosio britke udarce. Ovakvo ponašanje kao i ono kako je izbavio dječaka primivši na sebe njegove batine, izazva poštovanje i u ništavnoj i prostačkoj gomili koja se tu bila okupila. Muk koji je uokolo pao kad Hendona ponovo staviše u procijep silno je odudarao od one uvredljive graje koja se ovdje još malo prije bila čula. Kralj se polako primače Hendonu i šapne mu u uho:

— Kraljevi ti ne mogu udijeliti plemstvo, dobra i uzvišena dušo, jer onaj koji je iznad kraljeva već ti ga je udijelio; ali kralj može tvoj plemićki naslov potvrditi pred ljudima. — On uze bič sa zemlje, lagano se njime dotakne krvavih Hendonovih leđa i prošapta: — Edvvard od Engleske promiče te u grofa!

Hendon bijaše dirnut. Suze mu navriješe na oči, ali je istodobno strahotna smiješnost ovoga položaja i ovih okolnosti tako načela njegovu ozbiljnost da je to bilo sve što je mogao učiniti a da neki znak njegove unutarnje veselosti ne izbije van. Činilo mu se da je bilo krajnje nevjerojatno i čudovišno što je ovako naglo izdignut, gol i okrvavljen, od prostog procijepa do vrtoglave visine i sjaja grofovskog naslova. Pomislio je: »Sad sam zbilja lijepo nakinđuren! Nazovi-vitez iz kraljevstva Snova i Utvara postao je nazovi-grof! Velike li visine za nejaka krila! Nastavi li ovako, bit ću doskora okićen kao svibanjsko drvo čudesnim drangulijama i tobožnjim častima. Ali ću ih cijeniti, ma koliko da su bezvrijedne, zbog ljubavi koja mi ih udjeljuje. Vrednije su mi ove lažne počasti kojima me dragovoljno obasipa ova nevina ruka i čista duša od pravih počasti koje treba udvornošću kupiti u tvrdih i proračunatih moćnika.«

Strašni sir Hugh obrnu konja i kad ga obode, živi se zid šutke razdvoji da ga propusti i jednako se šutke opet sastavi. 1 tako ostadoše stajati; nitko se nije usudio toliko odvažiti da kaže koju u prilog ili u pohvalu

sužnju; ali, kako bilo da bilo, odavali su poštovanje već i tim što ga nisu zlostavljali. Nekoga okašnjelog pridošlicu koji nije bio upoznat s tokom događaja, pa se narugao »varalici« i već nakanio da se baci na nj crknutom mačkom, propisno išaketaše i otjeraše nogama, sve bez ijedne riječi, i onda opet pade duboki muk.

POGLAVLJE DVADESET I DEVETO

PUT LONDONA

iVad Hendon izdrža svoju kaznu u procijepu, pustiše ga i narediše mu da napusti ovu oblast i da se više nikad ne vrati. Vratiše mu mač, a također mazgu i magarca. On pojaha i odjaha — za njim krenu kralj, svjetina se šutke i s poštovanjem razmaknu da ih propusti i, kad otiđoše, raziđe se.

Hendon se odmah zavezao u misli. Bilo je neobično važnih pitanja na koje je valjalo odgovoriti. Što da radi? Kamo da pođe? Morao bi potražiti neku moćnu pomoć ako neće da se odrekne baštine i da, povrh toga, ostane osumnjičen kao varalica. Ali otkud bi se mogao nadati takvoj moćnoj pomoći? Zaista, otkud? Bio je to nerješiv čvor. Onda mu pomalo sinu pomisao koja je pružala neku nadu, sasvim neznatnu i preneznatnu nadu, naravno, ali ipak vrijednu da je uzme u razmatranje kad nije imao bilo koje druge u koju bi se mogao pouzdati. Sjetio se kako je stari Andrews spomenuo da je mladi kralj dobrostiv i da se plemenito zauzima za obespravljene nevoljnike. Zašto mu se ne bi pokušao obratiti i zamoliti ga da ispravi nepravdu? Ah, svakako, samo tko će dopustiti ovakvom nakaradnom siromahu da se pojavi pred uzvišenim vladarem? Vrlo važno, neka bude što bude; preko toga mosta ionako ne može prijeći prije nego stigne do njega. On je bio stari vuk i često se dovijao svakakvim sredstvima i mudrolijama; nije sumnjao da će smisliti neki način. Jest, mora krenuti u prijestolnicu. Možda mu pomogne stari očev prijatelj sir Humphrey Marlow, »dragi stari sir Humphrey, koji je za pokojnoga kralja bio glavni nadzornik kuhinje, staja ili nečega drugoga« — Miles se nije mogao točno sjetiti čega. I sad, kad se imao čega zdušno latiti, kad je imao jasno određen zadatak koji je trebalo izvršiti, diže se i rasprši magla od poniženja i očajanja koja mu je bila opte-žila duh i on uzdigne glavu i ogleda se. Iznenadi se kad vidje koliko je bio odmaknuo; selo mu je ostalo daleko za leđima. Kralj se truckao ustopice za njim, pognute glave; jer se i on zadubio u naume i misli. Žalosna crna slutnja nadnese se nad Hendonovu svježu veselost; hoće li se dječak htjeti opet vratiti u grad u kojem je, u svom kratkom životu, bio izložen jedino zlostavljanju i krajnjoj bijedi? Ali ga je to trebalo zapitati; nije bilo druge; stoga Hendon zaustavi mazgu i oglasi se:

— Zaboravih upitati kamo ćemo. Što zapovijedaš, gospodaru

moj?

— U London!

Hendon krenu dalje silno zadovoljan, ali isto tako i iznenađen ovim odgovorom.

Cijeli put prođe bez ijednog osobitog doživljaja. Ali se završi jednim. Oko desete ure navečer, devetnaestoga veljače, oni stupiše na Londonski most i nađoše se sred vilovita, uskomešana vrveža ljudi što su se drali i klicali i čija su se lica, ozarena od piva, jasno ocrtavala u svjetlu svakojakih zublji — i u isti čas pade na njih istrunula glava nekog bivšeg vojvode ili drugog kakvog velikaša, pogodi Hendona u lakat i otkotrlja se među brzonogi ljudski splet. Tako su prolazna i nestalna ljudska djela na ovome svijetu! Nema ni tri tjedna kako je umro dragi kralj, ni tri dana kako je u grobu, i već se ruše ukrasi koje je s toliko truda bio izabrao među odličnicima da bi njima uresio svoj velebni most. Jedan se građanin spotaknu o tu glavu; udari svojom glavom u leđa čovjeka ispred sebe koji se okrenu i obori pesnicom prvu osobu koja naleti, a njega odmah pokosi prijatelj te osobe. Bilo je baš najprikladnije vrijeme za opću tučnjavu jer su sutrašnje krunidbene svečanosti već otpočele; svatko je bio opijen jakim pićem i rodoljubljem; za pet časaka zavrgla se opća tučnjava na jednom dijelu mosta; za deset-dvanaest časaka tuklo se već, po prilici, na cijelom hvatu i sasvim razularilo. Tad su već Hendon i kralj bili beznadno razdvojeni i izgubili se u bujici i metežu bučnog ljudskog mnoštva. Tu ćemo ih i ostaviti.

POC LAVLJE TRIDESETO

TOM SE SNALAZI

Uok je pravi kralj lunjao zemljom, bijedno odjeven i pregladnio, čas izložen šakama i ruglu skitnica, čas zatvoren zajedno s lupežima i ubojicama u tamnici, i dok su ga svi odreda nazivali ludom i varalicom, lažni kralj Tom Canty doživljavao je sasvim različitu sudbu.

Kad smo ga posljednji put vidjeli, tek je bio naslutio ugodne prednosti kraljevskog položaja. A te su ugodne prednosti od dana do dana bivale sve ugodnijima; i vrlo brzo se malne posve pretvoriše u vedrinu i užitak. Nije više strepio; zle slutnje izblijedješe i nestadoše; oslobodio se zbunjenosti i sad se ponašao lagodno i sigurno. Sve je više koristi crpio iz onoga rudnika od izvukovića.

Pozivao bi sebi lady Elizabetu i ladyjane Grey kad god bi se htio igrati ili razgovarati i otpuštao ih kad bi mu dodijale, kao čovjek koji je odvajkada vičan tako postupati. Više ga nije zbunjivalo kad bi ga te uzvišene osobe na odlasku cjelivale u ruku.

Naučio se uživati kad ga navečer dostojanstveno poliježu na počinak i kad ga izjutra oblače po složenu i svečanu obredu. Sad je ponosno uživao i kad bi se otputio na ručak u pratnji sjajne povorke državnih odličnika i gardista; toliko je uživao da je udvostručio četu gardista koja je sad brojala stotinu ljudi. Volio je slušati kako dugačkim hodnicima odjekuju rogovi i kako im u daljini uzvraćaju glasovi »S puta kralju!«

Čak se obikao šepiriti na prijestolju za sjednice savjeta i graditi se kao da nije samo namjesnikov glasnogovornik. Volio je primati poslanike s raskošnim svitama i slušati prijateljske poruke što su mu oni predavali u ime čuvenih vladara koji su ga zvali »bratom«. Oh, ti sretniče, negdašnji Tome Cantyju iz Tripice.

Uživao je u svojoj divnoj odjeći i naručio je i novu; učinilo mu se da mu je četiri stotine slugu premalo za njegovu velebnu ličnost pa je taj broj utrostručio. Ponizni pozdravi dvorana postadoše milozvučna glazba njegovim ušima. Svejednako je bio ljubazni i plemeniti, nepokolebljivi i odlučni zaštitnik svih potlačenih i neumorno je ratovao protiv svih nepravednih zakona; a pokadšto se opet, kad bi ga uvrijedili, umio obrnuti grofu ili čak vojvodi i tako ga pogledati da bi zadrhtao. Jednom kad je njegova kraljevska »sestra«, okorjela svetica lady Mary naumila raspravljati s njime 173

smatrajući da nije razborito od njega što je pomilovao tolike ljude koji bi inače završili u tamnici, na vješalima ili na lomači, i podsjetila ga da je u zatvorima njihova veličanstvenog pokojnog oca ponekad bilo odjednom i po šezdeset tisuča osuđenika i da je za svoje divne vladavine predao u ruke krvnika i dao smaknuti sedamdeset i dvije tisuće lopova i razbojnika28, dječaka obuze plemenit bijes i otjera je u svoju sobu da moli Boga da izvadi kamen koji joj je u grudima i dadne joj ljudsko srce.

Nije li se Tom Canty nikad zabrinuo za jadnoga, malog, zakonitog kraljevića koji je bio tako ljubazan prema njemu i onako vatreno otperjao van da kazni bezobraznog stražara na dverima palače? Jest, prvi dani i noći njegova kraljevanja bili su prepuni tegobnih misli o izgubljenom kraljeviću i najiskrenijih želja da se on što prije vrati i preuzme prava i počasti koje mu pripadaju. Ali kako je vrijeme protjecalo i kraljević nije dolazio, Toma su sve više i više zaokupljali njegovi novi i čarobni doživljaji i malenog, nestalog vladara gotovo je sasvim smetnuo s pameti; i napokon, kad mu je gdjekad padao na pamet, bio je to sad već nepoželjan duh koji je u Tomu izazivao osjećaj krivnje i sramote.

Na isti način je pozaboravljao majku i sestre. Isprva je žudio za njima, tugovao za njima, želio ih vidjeti; ali kasnije bi se naježio pri pomisli da bi one mogle jednog dana naići, onako dronjave i prljave, i izdati ga svojim poljupcima, i skinuti ga s njegova uzvišena postolja, i odvući ga natrag u bijedu, poniženja i straćare. I napokon mu nisu gotovo uopće smetale u mislima. A on je bio zadovoljan, čak i sretan jer, kad god bi sad njihova turobna i prijekorna lica iskrsla pred njim, smučila bi mu se više nego gmizavi crvi.

U ponoć devetnaestoga veljače, Tom Canty se kao sretan dječak prepuštao snu, ležeći u svom raskošnom krevetu u palači, dok su ga čuvale odane sluge i okruživale ga kraljevske počasti; bilo je odlučeno da će sutra biti svečano okrunjen za kralja Engleske. U isto je doba Edwarda, pravog kralja, gladnog i žednog, prašnog i blatnog, odjevena u same prnje i cunje — zahvaljujući općem metežu — bila pritijesnila ljudska gomila što je neobično pažljivo motrila skupine radnika koji su hitro sukljali u Westminstersku opatiju i iz nje, posleni kao mravi; oni su obavljali posljednje pripreme za kraljevu krunidbu.

174    28 Iz Humeove »Engleske«. (Nap. pisca)

POGLAVLJE TRIDESET I PRVO

OPHOD USTOLIČENJA

-Zvad se Tom Canty probudi idućeg jutra, zrak je tutnjio od gromorna mr-mora; dopirao je sa svih strana. Za nj to bijaše glazba; jer to je značilo da je engleski svijet listom bio izašao da smjerno pozdravi ovaj dan.

Uskoro je Tom opet bio središnja pojava čudesnog pohoda na Temzi; jer je po drevnom običaju »ophod ustoličenja«1 morao krenuti od Towera pa je on stoga sad krenuo onamo.

Kad je stigao, činilo se da bedemi starodrevne tvrđe odjednom pucaju na tisuću mjesta i da iz svake pukotine liže po crveni plameni jezik i bijela provala dima; uslijediše zaglušni prasci koji nadglasaše viku mnoštva i potresoše zemlju; čudesno brzo su se smjenjivali plameni brizgovi, dim i prasci, tako da je stari Tower u tili čas nestao u magluštini vlastita dima i od njega se vidio jedino sam vrh visokog zdanja zvanog Bijela kula; ona je, okićena barjacima, stršala iz guste dimne naplave kao što se planinski vrhunac izdiže iznad natuštenih oblačina.

Tom Canty, raskošno odjeven, opkroči vatrena ubojita konja komu je oprema gotovo dosizala do zemlje; njegov »ujak«, kraljevski namjesnik Somerset jahao je, na sličnu konju, odmah iza njega; kraljeva garda u blistavim oklopima, poredala se u jednorede s obje strane; iza namjesnika se protezala naokolo beskrajna povorka sjajnih plemcnitaša u pratnji slugu; iza njih je išao gradonačelnik s gradskim vijećnicima u grimiznim odijelima i sa zlatnim lancima na prsima; a iza njih starješine i članovi svih londonskih cehova u bogatim oblakama i s napadnim barjacima različitih udruga. Kao posebna počasna pratnja kroz grad, pridružila se povorci i drevna i ugledna Streljačka četa, jedinica koja je tada već bila stara tri stotine godina i bila jedini rod vojske koji je povlašten (kao što je još i danas) da bude posve neovisan o volji Parlamenta.

Bijaše to divotna povorka koju su cijelim putem burno pozdravljali dok je dostojanstveno prolazila kroz gusto mnoštvo građana. Pisac kaže: »Kad kralj uđe u grad, svijet ga pozdravi molitvama, dobrodošlicama, uzvicima i ljubaznim riječima i svim onim znacima što pokazuju iskrenu ljubav
[image: ]
marrarti



podanika prema svome vladaru; a kralj je, odižući sretno lice da ga vide oni što stajahu podalje i obraćajući se najljubaznije onima što bijahu poredo njegove Milosti, pokazivao da jednako usrdno prima naklonost naroda ko što mu je i narod iskazuje. Zahvaljivao se svima koji su mu čestitali. Onima koji su uzvikivali, meka Bog čuva njegovu Milost<, on je uzvraćao meka vas sve čuva Bog!< i dodavao da im je zahvalan od sveg srca. Narod je bio nevjerojatno oduševljen ljubaznim odgovorima i ponašanjem svoga kralja.«

U Ulici Fenchurch »lijepo dijete u bogatim haljama« s postolja poželi dobrodošlicu njegovu veličanstvu na ulazu u grad. Posljednja kitica ovog pozdrava biješe ovako sačinjena:

Zdravo, o, kralju, od srca svega,

Zdravo, koliko se može reći,

Zdravo od jezika i srca boljega;

Bog nek te čuva, živio u sreći.

Svjetina radosno prihvati i u jedan glas gromko ponovi riječi koje je dijete bilo izreklo. Tom Canty se zagleda u vrh uzbibana mora zanosnih lica i srce mu se slavodobitno nadimalo; i shvatio je da najviše što se može doživjeti u ovome svijetu jest postati kraljem i ljubimcem cijeloga naroda. Tada ugleda u daljini dva svoja dronjava druga iz Tripice: jedan je bio veliki admiral na njegovu nekadašnjem tobožnjem dvoru, drugi je bio prvi posteljnik u tim istim nadobudnim maštarijama; i njegov ponos još jače nabuja. Oh, kad bi ga bar sad poznali! Kako bi neizrecivo uživali kad bi ga poznali i pojmili da je ismijavani, lažni kralj straćare i zabačenih uličica postao pravi kralj kome ponizno služe čuveni vojvode i knezovi i kome cio engleski svijet leži pred nogama! Ali se toga morao odreći i obuzdati svoju želju jer bi ga preskupo stajalo to što bi ga oni poznali; stoga svrnu glavu i pusti dva musava dječarca da i dalje kliču i radosno se klanjaju ne znajući ni sami kome iskazuju te počasti.

Svaki bi čas odjeknuo povik »Daruj nas! Daruj nas!« i Tom bi za uzvrat zagrabio pregršt sjajnih novih kovanaca i prosuo ih u mnoštvo da se otima o njih.

Ljetopisac pripovijeda: »Na gornjem kraju ulice Gracechurch, pred Orlovim cimerom, grad je bio podignuo velebni slavoluk pod kojim se nalazila pozornica što se protezala od jedne do druge strane ulice. Tu se moglo vidjeti povijesno pozorje koje je predstavljalo kraljeve najbliže 176 pretke. Sjedila je tu Elizabeta od Yorka usred goleme bijele ruže čije su je

latice okruživale kao bogati volani; kraj nje se nalazio Henrik V1L koji je izlazio iz krupne crvene ruže ista oblika; kraljevski se par držao za ruke i vjenčani je prsten napadno upadao u oči. Iz crvene i bijele ruže se dizala stabljika koja je dopirala do drugog postolja gdje je iz crveno-bijele ruže izlazio Henrik VIII. i gdje se, kraj njega, nalazilo obličje majke današnjeg kralja, Jane Seymour. Odatle se odvajao izdanak što se uspinjao do trećeg postolja gdje se, na prijestolu i u svoj kraljevskoj veličini nalazilo obličje samoga Edvvarda VI.; a cijelo »pozorje bijaše obrubljeno vijencima crvenih i bijelih ruža.«

Ovaj čudoviti i kitnjasti prizor toliko je djelovao na vesele ljude da njihovo klicanje posve zagluši sitni glas djeteta koje je trebalo cijelu sliku protumačiti hvalopojkom. Ali Tomu Cantyju nije bilo krivo; ova predana vika bijaše njegovu uhu milozvučnija glazba od bilo kakve pjesme, pa ma kako vrsna ona bila. Na koju god bi stranu Tom okrenuo svoje mlado i sretno lice svijet bi uočio kako je ono obličje sasvim nalik na njega, dvojnika od krvi i mesa; i opet bi provalili burni poklici.

Veličajna povorka kretala se sve dalje i dalje, od slavoluka do slavoluka i mimo čarobne nizove bogatih i simboličnih obraza koji su mahom prikazivali ili unosili neku vrlinu, dar ili zaslugu maloga kralja. »Kroz cijeli Cheapside, sa svake strehe i prozora virili su barjaci i zastavice; ulice bile obložene najskupocjenijim sagovima, robom i zlatnotkanicom — sve samim bescjenim primjercima iz trgovine; a druge su ulice bile po raskoši ravne ovoj, ako je nisu i nadmašile.«

— I sve ove divote i sva ova čudesa meni u počast — meni! — mrmljao je Tom Canty.

Lažnome kralju su obrazi gorjeli od ushita, oči mu plamtjele, čula mu se prepustila opoju naslade. U taj čas, baš kad je zamahnuo rukom da prospe još jednom obilat pregršt novca ugleda blijedo, zapanjeno lice koje se nagnulo iz drugog reda gomile i uporno se upiljilo u njega. Sledi ga grozomorna jeza; poznao je vlastitu majku! I on prinese ruku očima izvrnuvši dlan van; bijaše to nesvjesna kretnja, uspomena na davnašnju zgodu koja mu je bila zauvijek ušla u naviku. U idućem hipu ona se protisnuta kroz trpanac i mimo stražu i stvorila pred njim. Obgrlila mu nogu, obasula je cjelovima i povikala: »Oh, dijete moje, srce moje!« uzdižući prema njemu lice izobličeno od radosti i ljubavi. U isti tren časnik kraljeve garde prokune, otrgne je i svojom snažnom ručetinom tako odgurne da otetura otkud je i

došla. Već kad se zgodio ovaj nemili prizor, Tomu Cantyju se bjehu s usta omakle riječi: »Ja te ne poznajem, ženo!«; ali mu se stegnu srce kad vidje kako s njom postupaju; dok se ona okrenula da bi ga posljednji put pogledala, a gomila mu je sve više zaklanjala s očiju, učinila mu se tako povrijeđena, tako utučena, da ga obuze stid koji posve ispepeli njegov ponos i sažga kraljevski položaj koji je bio prigrabio. Sve mu časti izgubiše svaku vrijednost; činilo mu se kao da pootpadoše s njega poput prnja što se raspadaju.

Ophod se kretao sve dalje i dalje kroz sve veći sjaj i sve burnije pozdrave; ali za Toma Cantyja to više nije postojalo. Nije više ništa vidio ni čuo. Kraljevski je položaj izgubio svoje čari i ugode; počasti su zvučale kao prijekori. Grižnja savjesti izjedala mu srce. Pomišljao je: »Dao Bog da se oslobodim ovog sužanjstva!«

I nehotice je, opet progovorio istim jezikom kao i u prvim danima svoje prinudne slave.

Blještava povorka je, poput sjajne i beskrajne zmije, svejednako dalje vijugala niz zavojite ulice čudovitoga starog grada i sred svjetine koja je klicala; ali je kralj svejednako jahao oborene glave i odsutna pogleda videči jedino majčino lice i bolan izražaj na njemu.

—    Daruj nas, daruj nas! — Ali mu se uho oglušilo na te povike.

—    Živio Edward od Engleske! — Kao da je prasak zatresao zemlju; ali kralj nije uzvraćao. Čuo je te usklike kao što čovjek čuje huku mora kad mu do uha dolazi iz velike daljine, jer ih je zaglušavao jedan drugi uzvik koji je bio još bliže, u njegovim grudima, u njegovoj savjesti punoj prijekora;

bio je to glas koji je neprestance ponavljao one sramotne riječi: »Ja te ne poznajem, ženo!«

Te su riječi pogađale kralja u dušu kao što poj pogrebna zvona pogađa dušu preživjela prijatelja podsjećajući ga na sve ono što je potajice bio osobno podvalio pokojniku.

Iza svakog bi se ugla ukazale nove divote; nova iznenađenja i čudesa bi iskrsla pred očima; odjekivao zatomljeni gromot topova na koje bi došao red; provalili uzvici ushita iz gomila na koje bi došao red; ali kralj nije ni trepnuo okom, a prijekorni glas koji mu je jadikovao u neutješnim prsima bijaše jedini zvuk koji je čuo.

Malo-pomalo se lica ljudi prilično sneveseliše i na njima se pojavi nešto nalik na nemir i brigu; osjećalo se i da klicanje jenjava. Kraljevski namjesnik je brzo zamijetio što se događa; isto se tako brzo dovinuo pravom razlogu. Pojaha do kralja, nakloni se u sedlu i skinuvši šešir, prozbori:

—    Gospodaru, sad nije čas da snatrite. Ljudi vide da ste oborili glavu, da vam se čelo smrklo i smatraju to zlim znamenjem. Poslušajte moj savjet; smaknite oblake s kraljevskog sunca i obasjajte njime zlokobne magluštine i raspršite ih. Uzdignite lice i osmjehnite se svijetu.

Pošto je ovo izgovorio, vojvoda razbaca ulijevo i udesno nekoliko pregršti kovanaca i vrati se na svoje mjesto. Lažni kralj učini nesvjesno ono što mu je bilo rečeno. Njegov je osmijeh bio leden, ali malo je očiju bilo toliko blizu i malo je bilo tako oštrih da bi to uočilo. Pozdravljajući podanike, ljupko je i dostojanstveno klimao operjajenom glavom; vlastitom je rukom kraljevski podašno razbacivao darove; tako se narod prestade brinuti i uze klicati jednako gromoglasno kao i prije.

A ipak, malo prije nego što se završi ophod, vojvoda morade još jednom projahati naprijed i opomenuti kralja. On prošapta:

—    O, uzvišeni gospodaru! Otresite se toga pogubna raspoloženja; u vas su uprte oči cijelog svijeta. — A onda dometnu oštro i ojađeno: — Prokleta da je ona luda siromašica. Ona je onespokojila vašu visost.

Veličajna osoba nujno pogleda vojvodu i reče mrtvačkim glasom:

—    Ono je bila moja majka!

—    Mili Bože! — duboko uzdahnu namjesnik kad pritegnu konja i vrati se na svoje mjesto. — Znamenje je bilo i te kako proročko. Opet je šenuo!

POGLAVLJE TRIDESET I DRUGO

1

 Recognition procession je tradicionalni, svečani obilazak kraljevske povorke na dan krunidbe i ustoličenja, smatra se da engleski narod svojom nazočnošću na ulici priznaje novoga vladara. (Nap. prev.)

DAN KRUNIDBE

V ratimo se nekoliko sati unatrag i uđimo u Westminstersku opatiju u četiri sata izjutra onoga nezaboravnog krunidbenog dana. Nismo tu sami; iako je još noć, možemo vidjeti da na galeriji, osvijetljenoj bakljama, već pristižu ljudi koji su spremni nepomično sjediti i čekati bar sedam, osam sati dok ne bude vrijeme da vide ono što najvjerojatnije neće drugi put vidjeti u životu: krunidbu kralja. Da, London i Westminster bjehu na nogama sve otkako ih u tri sata opomenu topovska pucnjava, i već su se hrpe bogatih ljudi bez plemićkih naslova, koji su bili sebi kupili pravo da mogu pokušati pronaći sjedeće mjesto na galeriji, sjatile pred ulazima koji bijahu predviđeni za njihov stalež.

Sati se prilično dosadno otegli. Svako je komešanje načas prestalo, jer su sve galerije već poodavno bile krcate. Možemo sjesti i do mile volje se nagledati i narazmišljati. Štogdje, ovdje-ondje, možemo u mrkom sumrač-ju crkve nazrijeti dijelove galerija i balkona što su dupke puni svjetine, dok nam druge dijelove galerija i balkona zaklanjaju oku ispriječeni stupovi i građevni nadboji. Možemo sagledati cijelu veliku sjevernu poprečnu lađu koja prazna čeka izabrane odličnike Engleske. Također vidimo prostrani prostor ih postolje, obloženo skupocjenim tkaninama, na kojem se izdiže prijestolje. Prijestolje je na sredini postolja i više je od njega za četiri stube. Ispod prijestolna sjedala smještena je neuglačana plitka kocka — krunidbeni kamen — na kojem su za krunidbe sjedili mnogi naraštaji škotskih kraljeva pa je tako vremenom postao dovoljno svet da bi ga engleski vladari mogli upotrijebiti u istu svrhu. I postolje i klupčica za noge bjehu presvučeni zlatotkanicom.

Caruje tišina, zublje svjetlomrcaju, vrijeme jedva odmiče. Ali napokon puca okašnjela zora, baklje se gase i blagi sjaj osvaja veliku prostoriju. Sad se pomalja svaki obris velebnoga zdanja, iako još mekan i magličav, jer su sunce lagano prevjesili oblaci.

U sedam sati je prvi put narušena dremovna jednoličnost; jer baš kad otkuca ta ura, ulazi u lađu prva velmoškinja odjevena raskošno kao Salomon i na njezino mjesto je odvodi službenik u atlasu i baršunu, dok jedan, sasvim nalik na njega, prihvaća gospođin dugački skut, ide za njom 180 i kad ona sjedne slaže joj skut preko krila. Zatim primiče klupčicu prema

njezinoj želji i onda odlaže vijenac da joj bude pri ruci kad dođe vrijeme da ih svi plemenitaši istodobno ustaknu na glavu.

Sad već ulaze velmoškinje u blistavu nizu i službenici u atlasu trčkaraju i sijevaju na sve strane da bi ih posjeli i udobno smjestili. Već je prizor zaista oživio. Posvuda metež, pokret i nove boje. I onda opet tišina; sve su velmoškinje, naime, došle i sve su na svojim mjestima: dobar hvat, ili po prilici toliko ljudskog cvijeća što se prelijeva u šarolikim bojama i iskri od dragulja kao Mliječni put. Svakojake su dobi: tamnokose, naborane, sjedokose plemićke udovice koje su kadre da se prenesu u prošlost, u daleku prošlost, niz vremenski tijek, i da se sjete krunidbe Richarda III. i burnih dana tog starodavnog doba; tu su naočite sredovječne gospe; i ljupke i mile mlade supruge; i nježne i lijepe djevojke blistavih očiju i svježe puti, koje će možda nespretno nadjenuti vijenac kad kucne veliki čas; jer će to za njih biti novost, a uzbuđenje će im osjetno smetati. A ipak možda i ne bude tako, jer je kosa ovih gospođica bila tako očešljana za ovu priliku da bi mogle što spretnije i brže spustiti krunice na pravo mjesto kad za to dobiju znak.

Vidjeli smo ovo more nakićenih velmoškinja posuto draguljima i uvjerili se da je to čudesan prizor, ali nas tek pravo iznenađenje čeka. Oko devete ure oblaci se odjednom razilaze i sunčeve zrake paraju blagi mračak i polako prelaze po redovima gospođa; i svaki red, kojega se dotaknu; plane zasljepljujućim bljeskom raznobojnih plamičaka i mi se do vršaka prsta ježu-rimo od strujne drhtavice koja nas prožima pri pogledu na ovaj nevjerojatan i divan prizor! Za koji čas naročiti izaslanik iz neke daleke istočne zemlje, zajedno sa skupinom ostalih stranih poklisara već prolazi kroz sunčanicu i nama ponestaje daha koliko nas je porazilo veličje što struji, izbija i treperi iz njega; jer on je od glave do pete prekriven draguljima i pri najmanjem njegovom pokretu razlije se oko njega lelujav sjaj.

Bit će spretnije da promijenimo glagolsko vrijeme. Satovi su promicali: jedan sat, dva sata, dva i pol sata; onda snažna topovska paljba objavi da su kralj i njegova veličajna povorka napokon stigli; i mnoštvo, koje je čekalo, obradova se. Svi su znali da će još biti otezanja, jer kralja treba spremiti i odjenuti za uzvišeni obred, ali će tu stanku ugodno ispuniti dolazak državnih odličnika u njihovim svečanim odorama. Njih su svečano porazveli na njihova mjesta i oni su odložili vijenac da bude što naručniji; a svjetina na galerijama je dotle znatiželjno pratila oči, jer su mnogi prvi put promatrali vojvode, grofove i barune čija se imena već pet stotina godina 181

spominju u povijesti. Kad svi napokon posjedaše, upotpunio se prizor koji se pružao oku s galerije i zgodnih promatračnica.

Sad uljezoše, u svojim odorama i mitrama, crkveni glavari i zau-zeše svoja mjesta na postolju; iza njih naiđoše kraljevski namjesnik i ostali visokodostojanstvenici, i na kraju, četa gardista u čeličnim oklopima.

Nastane stanka i iščekivanje; tada, na dani znak, odjeknu pobjedonosni glazbeni zov i Tom Canty, u dugačkoj odori od zlatotkanice pomoli se na vratima i zakorači na postolje. Svi nazočni ustadoše i tad se započe obred ovjenčanja.

Velebna slavopojka ispuni opatiju bogatim valima glazbe; i pošto ga ovako pozdraviše i dočekaše, Toma Cantyja odvedoše do prijestolja. Starodrevni obred tekao je neizrecivo svečano, a gledatelji buljili; i što se sve više i više bližio svršetak obreda, Tom Canty je sve više i više blijedio, a duboki jad i očaj, što su se neprestano produbljivali, stegli su mu i dušu i pokajničko srce.

Napokon se primače i posljednji čin. Nadbiskup od Canterburyja uze englesku krunu s jastučića i nadnese je nad drhtavu glavu lažnog kralja. U isti čas sjaj poput duge bijesnu cijelom prostranom lađom; jer, sve osobe u velikom plemićkom skupu podigoše vijence kao jedan čovjek, izdigoše ih vrh glava i ostadoše čekati u tom položaju.

Grobni je muk vladao u opatiji. U tome neopisivome trenutku pojavi se na pozornici čudovišno i nezvana osoba, osoba koju nije primijetio nitko u opčinjenu mnoštvu sve dok nije iznenada iskrsla u velikom središnjem prolazu i krenula njime. Bio je to gologlav dječak, bijedno obuven i odjeven u prostu pučku odjeću što se već bila izderala u dronjke. On dostojanstveno podiže ruku, što je tako odudaralo od njegove musave i kukavne pojave, i ovako opomenu:

—    Zabranjujem ti da staviš englesku krunu na tu nedostojnu glavu. Ja sam kralj.

U tren oka nekoliko ruku ogorčeno posegnu za dječakom; ali u isti čas Tom Canty, u svojoj kraljevskoj halji, hitro iskorači i zvonko poviknu:

—    Stojte i pustite ga na miru! On jest kralj!

Nekakvo užasno zaprepaštenje obuze cio skup i nekolicina ustade sa svojih mjesta i zbunjeno pogleda jedan drugoga i glavne ličnosti ovoga prizora, kao osobe koje nisu sigurne jesu li budne i pri sebi, ili spavaju i sniju. Kraljevski namjesnik je bio zatečen kao i svi ostali, ali se brzo pribrao 182 i odlučno poviknuo:

—    Ne obazirite se na njegovo veličanstvo, opet ga je spopala bolest; pograbite skitnicu!

Njega bi i poslušali da lažni kralj nije lupio nogom i proderao se:

—    Samo pokušajte! Ne dirajte ga, on je kralj!

Ruke se povukoše; cio hram obamro; nitko da se makne ni da zucne; zapravo nitko nije znao što da učini ili da kaže u neobičnoj i iznenađujućoj neprilici. Dok su se svi mozgovi naprezali da se priberu, dječak se, dostojanstvena držanja i samouvjerena izraza na licu, svejednako odlučno primicao; cijelo vrijeme se nije uopće zaustavljao; i dok su se smušeni mozgovi bespomoćno upinjali, on je zakoračio na postolje, lažni kralj mu je radosna lica pohrlio ususret; i pao je na koljena pred njim i izrekao:

—    O, gospodaru moj i kralju, dopusti da jadni Tom Canty bude prvi koji će ti se zapriseći na vjernost i reći: »Ustakni krunu svoju i preuzmi ono što ti pripada!«

Kraljevski namjesnik oštro ošinu pogledom lice pridošlice, ali odmah nestade te oštrine i mjesto nje se pojavi izraz nevjerojatna čuđenja. Ovo isto snađe i ostale velikodostojanstvenike. Oni se zgledaše i ustuknuše za cio korak poslušavši opći nesvjesni poriv. Svima u glavi sinu ista pomisao: »Neobične li sličnosti!«

Kraljevski namjesnik je časak-dva zbunjeno premišljao, a onda izgovorio ozbiljno i uljudno:

—    S vašim dopuštenjem, gospodine, htio bih postaviti nekoliko pitanja koja. . .

—    Ja ću odgovoriti na njih, gosparu.

Vojvoda stade koješta ispitivati o dvoru, o pokojnome kralju, kraljeviću, kraljevnama. Dječak je odgovarao točno i ne oklijevajući. Opisivao je svečane dvorane u palači, odaje pokojnoga kralja i Kraljevića od Walesa.

Bilo je to neobično; bilo je to čudnovato; bilo je to neshvatljivo, kao što kazivahu svi koji su to čuli. Puhnuo je povoljniji vjetar i porasle nade Toma Cantyja kad kraljevski namjesnik zavrije glavom i reče:

—    Istina je da je ovo neobično, ali isto bi ovako mogao odgovarati i naš gospodar kralj. — Zbog ovoga zaključka i zbog toga što mu se još obraćao kao kralju, Tom Canty se rastuži osjećajući kako mu sve nade propadaju. — To nisu dokazi — doda namjesnik.

Vjetar je sada puhao vrlo brzo, vrlo brzo, uistinu, samo u obratnom smjeru; nasukao jadnog Toma Cantyja na prijestolje, a drugoga dječaka otisnuo u daleku pučinu. Kraljevski namjesnik je razglabao sam sa sobom, vrtio glavom, salijetala ga sve jedna te jedna misao: »Bit će opasno za državu i za sve nas ako ne riješimo ovu kobnu zagonetku; to bi moglo podvojiti narod i poljuljati prijestolje.« On se okrenu i kaza:

—    Sir Thomase, uhitite ovoga. . . Ne, čekaj! — lice mu se ozari i on dronjavog dječaka, koji je smjerao na prijestolje, iskuša ovim pitanjem:

—    Gdje se nalazi veliki državni pečat? Odgovoriš li mi na to pitanje zagonetka je odgonetnuta; jer samo onaj tko je bio Kraljević od Walesa može na nj odgovoriti. O tako neznatnoj sitnici ovisi prijestolje i kraljevska loza!

Bijaše to vješta i sretna dosjetka. Da su tako mislili i visoki odličnici najbolje je pokazalo to što su je prešutno pozdravljali pogledima punim odobravanja koji su u njihovim redovima sijevali od oka do oka. Odista, samo pravi kraljević može riješiti nedokučivu tajnu velikoga državnog pečata; ovoga kukavnog maloga varalicu su dobro naučili njegovoj ulozi, ali ovdje će ta pouka sigurno zatajiti, jer ni sam učitelj ne bi znao odgovoriti na ovo pitanje; ah, izvrsno, zaista izvrsno: sad ćemo se u tili čas izvući iz ove mučne i opasne kaše! I tako oni neprimjetno zaklimaše glavama i u sebi se osmjehnuše od zadovoljstva i pogledaše da vide kako će ovaj benavi šiparac obamrijeti i zbuniti se kad mu se dokaže krivnja. Kako se iznenadiše kad se ništa slično ne dogodi, kako se preneraziše kad on odgovori kao s nokta, samouvjerenim i spokojnim glasom:

—    Ta zagonetka nije nimalo teška. — I onda, čak i ne zamolivši nikoga za dopuštenje, okrenu se i jednostavno izda zapovijed kao čovjek koji je tome vičan: — Lorde St. Johne, otiđi u moj osobni kabinet u palači, jer nitko ga ne poznaje bolje nego ti, i tik povrh poda, u lijevom kutu nasuprot vrata na koja se ulazi iz predsoblja, naći ćeš na zidu mjedenu čavlenu glavicu; pritisni je pa će se otvoriti maleni pretinac za dragocjenosti za koji ne znaš čak ni ti, a ne samo ti, nego ni bilo tko na ovome svijetu osim mene i povjerljiva obrtnika koji mi ga je načinio. Ono što će ti pasti u oči bit će veliki državni pečat — i donesi ga ovamo.

Cio se skup iznenadi ovoj besjedi i još se više iznenadi kako je mali ubogar, ne oklijevajući i naoko se ne plašeći da bi se mogao zbuniti, bio odabrao ovoga velmožu i oslovio ga po imenu, držeći se tako spokojno

i samouvjereno kao da ga poznaje cijela života. Preneraženi velmoža gotovo posluša. Čas se sagnu kao da će poći, ali se ubrzo ukipi i pokaza da je pogriješio, time što pocrvenje. Tom Canty mu se okrenu i oštro dobaci:

— Što oklijevaš? Zar ne čuješ kraljevu zapovijed? Hajde!

Lord St. John se duboko nakloni — iako se moglo zamijetiti da je pozdravio namjerno oprezno i nevoljko jer se nije obratio ni jednom kralju već ničijoj zemlji na pol puta između obadvojice — i iziđe.

Sad se veličajni članovi skupine dostojanstvenika počeše gibati kao u kaleidoskopu koji se polako okreće i u kojem se raspadaju djelići jednog sjajnog grozda i iznova skupljaju u novi grozd, počeše se tako gibati 185

da se napokon, u danom trenutku, malo-pomalo rasprši blještavo mnoštvo koje je okruživalo Toma Cantyja i ogrozdi se opet uokolo pridošlice. Tom Canty je ostao gotovo posve sam. Tad nastupi kratkotrajno razdoblje silne napetosti i iščekivanja u kojemu i onih nekoliko kukavica, što je bilo ostalo uz Toma, pomalo skupi toliko hrabrosti da se jedan po jedan, pripoji većini preko puta. I tako je napokon Tom Canty, u kraljevskom ruhu i draguljima, ostao potpuno sam i izdvojen od svijeta, onako upadljiv, u praznome prostoru koji je puno kazivao.

Tad ugledaše St. Johna kako se vraća. Dok je brzao središnjim prolazom napetost je tako narasla da je sasvim presahnuo tihani mrmor velikog skupa i mjesto njega zavladao grobni muk, nepomućeni spokoj, kroz koji su njegovi koračaji jednolično i prigušeno odzvanjali. Sve oči bijahu uprte u njega dok je prolazio. Dođe do postolja, pričeka tren, onda se obrati Tomu Cantyju dubokim poklonom i izreče:

—    Gospodaru, pečata ondje nema!

Gomila se ne bi brže razbjegla od kužnika no što se zbor blijedih i prestravljenih dvorana razbježao od maloga dronjavca koji traži kraljevsku krunu. Začas je ostao posve sam, bez prijatelja i oslonca, kao meta na koju se sasula nesmiljena vatra prezrivih i ljutitih pogleda. Kraljevski namjesnik žestoko podviknu:

—    Izbacite prosjaka na ulicu i šibama ga protjerajte kroz grad, drugo ništa taj podli varalica i nije zaslužio.

Stražarski časnici priskočiše da izvrše zapovijed, ali ih Tom Canty zadrža pokretom ruke i reče:

—    Natrag! Ma tko ga se dotakne, ode mu glava!

Kraljevski namjesnik je bio nevjerojatno iznenađen. On dobaci lordu St. Johnu:

—    Jeste li dobro pogledali? Ali to nema smisla ni pitati. Ovo je silno neobično. Beznačajne sitnice ti smaknu s vida i to te ništa ne iznenađuje; ali kako ta krupna stvar kao što je veliki državni pečat Engleske može nestati i da mu nitko ne može više ući u trag, ta golema zlatna ploča. . .

Tom Canty priskoči zažarenih očiju i zavika:

—    Čekaj, prestanite! Je li bila okrugla? I debela? I jesu li po njoj izrezbarena slova i slike? Jesu? Oh, sad mi je jasno što je taj veliki državni

186 pečat oko kojega je bilo toliko brige i uzrujavanja! Da si mi ga opisao, dobio

bi ga već prije tri tjedna. Vrlo dobro znam gdje se on nalazi, ali nisam ga ja prvi onamo stavio.

—    Tko onda, gospodaru? — zapitat će kraljevski namjesnik.

—    Ovaj što ondje stoji, zakoniti kralj Engleske. I on će ti sam reći gdje se nalazi pa ćeš povjerovati da on to osobno zna. Promislite, kralju, napnite sjećanje: bilo je to posljednje, baš posljednje što učiniste onoga dana kad ste u mojim dronjcima bili istrčali iz palače da kaznite vojnika koji me uvrijedio.

Zavlada muk, koji ne poremeti ni jedan pokret ili šaptaj, i svi se pogledi ustremiše na pridošlicu koji je stajao pognute glave i namrštena čela, tražeći u sjećanju na beskrajne množine bezvrijednih uspomena taj sitni i neuhvatljivi podatak, koji će mu, ako ga se prisjeti, donijeti prijestolje i zbog kojega će, ako ga se ne prisjeti, za vječna vremena ostati prosjak i izopćenik. Protjecao je časak za časkom, časci se spajali u minute a dječak se svejednako šutke upinjao ne dajući nikakva znaka od sebe. Ali napokon duboko predahnu, polako zaklima glavom i, uzdrhtalih usnica, prozbori satrveno:

—    Spominjem se svega što se dogodilo ali nikako državnog pečata. — On pošutje, onda uzgleda i progovori blago i dostojanstveno: — Drage velmože i gospodo, ako ste nakanili da svom zakonitom vladaru oduzmete ono što mu pripada jer nedostaje dokaz koji vam on ne može pružiti, ja nemam moći da vas spriječim. Ali. . .

—    O budalaštine, o, ludosti, dragi kralju! — prestravi se Tom. — Čekajte! Porazmislite! Ne predajte se! Još nije ništa izgubljeno! A i neće biti! Posluhnite što ću vam reći, pratite mi svaku riječ: zazvat ću vam u sjećanje ono jutro, svaku zgodicu što se dogodila. Razgovarali smo, pričao sam vam o svojim sestrama, Nan i Bet — ah, vidite, sjećate se; i o mojoj staroj baki i prostačkim igrama derana iz Tripice — eto, sjećate se i toga; sjajno, pratite što govorim i sjetit ćete se svega. Hranili ste me i pojili i kneževski obazrivo ste otpustili sluge da se, sa svoje neodgojenosti, ne stidim pred njima — ah, vidite, i toga se sjećate.

Dok je Tom nizao sve pojedinosti, a drugi dječak klimao glavom za znak da se sjeća, veliki skup i dostojanstvenici slušahu u nevjerici i čudu; priča je zvučila kao istinit događaj, ali je ipak bilo neshvatljivo kako su se tako nevjerojatno mogli združiti kraljević i prosjačić. Nikad nije jedna skupina ljudi bila toliko zbunjena, toliko znatiželjna i toliko zapanjena.

—    Mi smo od šale, gospodaru, promijenili odjeću. Tad smo stali pred zrcalo; i bijasmo toliko nalik jedan na drugoga da se činilo kako se i nismo presvlačili — eto, sjećate se. Onda ste zamijetili da mi je vojnik povrijedio ruku — pogledajte, dobro se vidi, još do sada ne mogu uopće pisati koliko su mi prsti kruti. Stoga je vaša visost skočila, zaklinjući se da će me osvetiti, i poletjela vratima, prošli ste mimo stol — ona stvar koju nazivate državnim pečatom ležala je na stolu — pograbili ste ga i brižno se ogledali kao da tražite gdje biste ga djenuli, i onda vam je pogled pao na. . .

—    Dobro, dosta! 1 hvala budi dragome Bogu! — silno uzbuđeno povika dronjavi dječak koji je tražio kraljevsku krunu.

—    Pođi, vrli moj St. Johne, i u željeznom rukavu milanskog oklopa što visi na zidu naći ćeš državni pečat!

—    Tako je, dragi kralju, tako je! — povika Tom Canty.

—    Sad je vaše englesko žezlo; i za onoga tko bi htio da to ospori, bolje bi bilo da se rodio nijem. Pođi, lorde St. Johne, i poleti što brže!

Cio skup je sad stajao i malne se izbezumio od nelagode, strave i neizdrživa uzbuđenja. U prizemlju i na postolju prsnu zaglušna huka burnih razgovora i za neko vrijeme nitko nije znao ništa, niti čuo išta, niti ga je zanimalo išta drugo osim onoga što mu je susjed vikao u uho ili što je on vikao u uho susjedu. Nitko nije opazio ni primjećivao koliko je vremena tako prominulo. Napokon naglo zavlada muk u hramu i u isti se čas St. John pomoli na postolju držeći veliki državni pečat visoko u ruci. Kakav li se urnebes tada provali!

—    Živio pravi kralj!

Pet minuta je uzduh drhtao od povika i tutnjave glazbala i bijelio se od mećave zavijorenih maramica; i za sve to vrijeme je dronjavi dječarac, najviđenija ličnost Engleske, stajao, rumen i sretan i ponosan, nasred prostrana postolja a oko njega klečali visoki službenici kraljevine.

Tad svi poustajaše, a Tom Canty izreče:

—    A sada, o, kralju, uzmite opet ovu kraljevsku odoru i vratite jadnome Tomu njegove prnje i dronjke.

Kraljevski namjesnik oglasi:

—    Skinite malog varavca i bacite ga u Tower.

Ali novi, pravi kralj kaza:
[image: ]

—    Ja to ne dopuštam. Da nije bilo njega, ne bih opet dobio svoje krune; i nitko ga se neće dotaći niti mu nauditi. A i glede tebe, vrli moj ujače, kraljevski namjesnice, ne postupaš baš zahvalno prema jadnome dječaku, a on te je, čujem, promaknuo u vojvodu — tu se namjesnik zacr-venje — iako nije bio kralj; prema tome, što ti sad vrijedi tvoj dični naslov? Sutra ćeš me zamoliti, uz njegovu privolu da ti potvrdim naslov, inače ćeš umjesto vojvode ostati obični grof.

Poslije ovoga prigovora njegova milost vojvoda od Somerseta načas malko ustuknu. Kralj se obrati Tomu i ljubazno reče:

—    Nesretni dječače, kako si se ti to sjetio gdje sam sklonio državni pečat kad se ni ja sam nisam sjećao?

—    Ah, dragi kralju, bilo mi je tako lako jer sam ga dan po dan upotrebljavao.

—    Upotrebljavao si ga, a nisi znao reći gdje je?

—    Nisam ja znao da oni to traže. Nisu mi ga opisali, vaše veličanstvo.

—    A kako si ga upotrebljavao?

Tomovi se obrazi zarumenješe od krvi, on obori pogled i pošutje.

—    Govori-der, dragi dečko, ništa se ne boj — kaza kralj. — Kako si upotrebljavao veliki državni pečat Engleske?

Tom se uzmuca u očajnoj pometnji i protisnu.

—    Tucao sam njime orahe!

Provala smijeha, koja dočeka ovu izjavu, gotovo pokosi s nogu jadnoga dječarca. A ako je još u ponekoj glavi bilo sumnje o tome je li Tom Canty kralj Engleske i poznaje li uzvišene kraljevske pripatke, ovaj ih je odgovor posvema raspršio.

U međuvremenu premjestiše raskošnu, svečanu odom s Tomovih pleća na kraljeve pleći i pod njom sasvim lijepo nestadoše s vidjela kraljeve prnje. I tada se nastavi krunidbeni obred; pravoga kralja pomazaše i okru-niše, a topovi gromko objaviše vijest gradu i cio London kao da se potrese od pozdrava.

POGLAVLJE TRIDESET I TREĆE

EDWARD KAO KRALJ

Miles Hendon bijaše prilično slikovite vanjštine i prije nego što je upao u gužvu na Londonskom mostu, ali je bio još slikovitiji kad je iz nje ispao. Imao je svega neku paru kad je upao u nju i ni prebijene pare kad je ispao van. Džepari su digli i posljednji novčić.

Ali to nije bilo važno, samo kad bi našao svoga dječaka. Kao pravi vojnik nije se nasumce upustio u potragu, već se najprvo latio posla da skuje ratni naum.

Što će dječak najvjerojatnije učiniti? Kamo će najvjerojatnije poći? Pa, kako je razglabao u sebi Miles, najprirodnije bi bilo da obiđe negdašnja prebivališta jer je takav nagon beskućnih i napuštenih stvorenja, bila ona bolesna ili zdrava pameti. A gdje li je on nekoć prebivao? Po prnjama i onom podlom lupežu koji ga je očito poznavao i koji je čak tvrdio da mu je otac, moglo se zaključiti da je zacijelo iz koje od najbjednijih i najsumnjivijih londonskih četvrti. Hoće li biti teška i duga potraga za dječakom? Naprotiv, sva je prilika da će biti laka i kratka. Neće tražiti dječaka, već će tražiti gomilu; sred velike ili male gomile prije ili kasnije će, zacijelo, naći maloga prijatelja; jer će se šugava rulja zabavljati peckajući i dražeći dječaka koji će se kao i uvijek predstavljati kao kralj. Tad će Miles Hendon smlaviti nekoliko ljudi i odvesti maloga štićenika, utješiti ga, raspoložiti nježnim riječima, i njih se dvojica nikada više neće rastajati.

I tako se Miles otisne u potragu. Sate i sate je glavinjao zabačenim prolazima i prljavim ulicama, tražio skupine i gomile i našao ih svu silu, ali dječaku nigdje ni traga ni glasa. To ga je silno čudilo, ali ga nije obeshrabrilo. Po njegovu mišljenju ratni naum se dobro razvijao; jedino se preračunao u tome što se pothvat otegao, a on se nadao da će biti kratak.

Kad napokon rasvanu zora bio je prepješačio milje i milje i pretražio mnoge gomile ali je jedino postigao da se prilično umorio, dobrano ogladnio i postao silno pospan. Poželio je makar doručak, ali nije znao kako bi ga nabavio. Nije mu bilo ni nakraj pameti da ga isprosjači; a prije bi se odlučio da se odrekne časti, nego da založi mač: mogao bi, svakako, prežaliti nešto odjeće, ali bi bilo za nju isto tako teško naći kupca kao i za 190 kugu.

O podnevu je još lunjao zajedno s mnoštvom koje je sad srljalo za kraljevom povorkom; jer je slutio da bi kraljevska pojava mogla snažno primamiti malu ludu. Slijedio je ophod cijelim onim zavojitim putem kroz London, sve do Westminstera i Opatije. Gdjekad bi se, onako smeten i u nedoumici, prepuštao svjetini što se bila načetila uokolo, sve dok mu ne bi dojadilo i onda bi opet odsrljao dalje premišljajući i nastojeći skovati neki novi i bolji ratni naum. Na kraju krajeva, kad se prenu iz misli, zamijeti da mu je grad daleko za leđima i da je dan na smiraju. Nalazio se u selu pokraj rijaše; bješe to pokraj bogatih seoskih imanja, oblast koja baš ne bi gostoljubivo dočekala dronjavca kao što je on.

Nije uopće bilo hladno; i on leže na zemlju u zaklon živice, da bi se odmorio i porazmislio. Drijem mu je polako osvajao čula; slaba i daleka grmljavina topova zapljusnu mu uho i on pomisli: »Okrunjen je novi kralj«, i odmah zaspa. Već više od trideset sati nije spavao ni otpočivao. Nije se budio sve negdje do polovice sutrašnjeg prijepodneva.

Ustade, obamro i ukočen i izgladnio, umije se u rijeci, utali želudac litrom vode i zatrapa prema Westminsteru srdit na samoga sebe zbog toga što je izgubio toliko vremena. Glad mu pomože da se dosjeti novome naumu; pokušat će prodrijeti do starog sira Humphreyja Marlowa i uzajmiti koju marku1 i da. . . ali zasad je i taj naum bio dovoljan, bit će već vremena da ga proširi kad izvrši prvi zadatak.

Oko jedanaeste ure približi se palači; i premda se oko njega kretala u istom smjeru bujica šarolika svijeta, on je, hvala budi njegovoj odjeći, ipak upadao u oči. Pažljivo je motrio lica ljudi uzdajući se da će naći nekog dobrostivijeg čovjeka koji bi pristao da starom nadzorniku spomene njegovo ime, budući da nije mogao ni pomisliti da osobno pokuša prodrijeti u palaču.

Doskora prođe mimo njega onaj izvuković, okrenu se i dobro mu promotri obličje i pomisli u sebi: »Ako to nije ona lunjalica zbog koje se njegovo veličanstvo tako uzbuđuje, onda sam ja magarac — iako sam po svojoj prilici to već i onako. Na dlaku odgovara opisu: da je Bog stvorio dva ista, tim bi razmetnim ponavljanjem poljuljao cijenu čudima. Da mi je smisliti neku izliku da ga nagovorim.«

Miles Hendon mu sam priskoči u pomoć; on se, naime, baš tad obrnu kao što se već ljudi osvrću kad se tko uporno zabulji u njih odostrag i opčini ih; i, primijetivši kako ga dječak neobično radoznalo motri, on iskorači prema njemu i progovori:

—    Ti baš sad iziđe iz palače; živiš li u njoj?

—    Da, vaše gospodstvo.

—    Znaš li ti sira Humphreyja Marlowa?

Dječak se lecnu i pomisli: »Gospode! Moga staroga preminulog oca!« A onda naglas odgovori: — Vrlo dobro, vaše gospodstvo.

—    Sjajno, je li unutra?

—    Jest — reče dječak; i u sebi pridometnu: »unutra je u grobu.«

—    Ne bih li te mogao lijepo zamoliti za uslugu da mu spomeneš moje ime i rečeš da bih mu htio nešto krišom šapnuti?

—    Drage volje ću isporučiti vašu poruku, dični gospodine.

—    Onda reci da Miles Hendon, sin sir Richarda, čeka vani; bit ću ti neobično zahvalan, dobri dečkiću.

Dječak očito bijaše razočaran; »kralj ga je drukčije nazvao«, pomisli on, »ali to nije važno, jer mu je ovo blizanac koji će moći, kladim se, izvijestiti njegovo veličanstvo o onom drugom siru Krpiguzu«. I on kaza Milesu:

—    Sklonite se ovdje, vrli gospodine, i pričekajte dok vam ne donesem odgovor.

Hendon se maknu na ono mjesto koje mu je dječak bio pokazao; bijaše to udubina u zidu palače u kojoj se nalazila kamena klupa — zaklon za stražu pred nepogodom. Jedva je i sjeo kad naiđoše neki helebardisti sa svojim zapovjednikom. Zapovjednik ga primijeti, zaustavi vojnike i zapovjedi Hendonu da iziđe. On posluša i onda ga naprosto uhitiše kao sumnjivu osobu koja se šunja na području kraljevske palače. Ovo nije slutilo na dobro. Jadni Miles htjede sve objasniti, ali ga zapovjednik grubo ušutka i zapovjedi svojim vojnicima da ga razoružaju i pretraže.

—    Dao milostivi Bog da što pronađu — kaza nesretni Miles. — Ja sam i te kako tražio i ništa nisam našao iako sam u većoj nuždi nego

Ne nađoše ništa osim jedne poslanice. Zapovjednik je rastvori i Hendon se nasmiješi kad poznade »črčkarije« koje je njegov izgubljeni mali prijatelj nadrljao onoga zlosretnog dana na majuru Hendon. Zapovjedniku se smrači lice dok je čitao na engleskome, a Miles, nasuprot, problijedi dok je slušao.

—    Još jedan koji bi htio krunu! — zaurla zapovjednik straže. — Nakotili se danas baš kao kunići. Pograbite, ljudi, lopužinu i pazite da ga čvrsto držite dok ja ovaj dragocjeni spis ne odnesem u palaču i pošaljem kralju.

On otperja prepustivši sužnja šakama helebardista.

—    Sad je napokon došao kraj mojim nedaćama — protisnu Hendon — jer ću zacijelo omastiti konopac zbog ovoga pisamceta. A što će biti s mojim jadnim dečkom sam Bog zna!

Malo kasnije opazi kako zapovjednik pristiže silno brzo; i on skupi snage u nakani da dočeka svoju nevolju kako doliči muškarcu; zapovjednik naredi stražarima da puste sužnja i vrate mu mač; onda se uljudno nakloni i reče:

—    Izvolite me slijediti, gospodine.

Hendon krenu za njima misleći u sebi: »Da ne odlazim u smrt i Bogu na račun pa ne smijem pretjerivati u grijesima, zadavio bih hulju što izigrava učtivost.«

Dva čovjeka prođoše prepunim dvorištem i stigoše do glavnog ulaza u palaču gdje zapovjednik straže, naklonivši se još jednom, preda Hendona u ruke napirlitanu dvoraninu koji ga dočeka neobično smjerno i povede ga kroz veliku dvoranu u kojoj s obje strane bjehu poredani la-kaji (koji su se ponizno klanjali dok su dva čovjeka mimo njih prolazila i koji su se iskidali od tiha smijeha pri pogledu na ovo svečano strašilo od čovjeka tek što bi im okrenuo leđa), uz široko stubište kroz skupinu otmjenih ljudi i napokon ga uvede u prostranu odaju, napravi prolaz za nj u skupu engleskih plemenitaša, onda se duboko nakloni, opomenu ga da skine šešir i ostavi ga nasred sobe izložena pogledima nazočnih, od kojih su ga mnogi bijesno šibali očima, a poneki mu se veselo i podrugljivo smješkali.

Miles Hendon bijaše potpuno zbunjen. Pred njim je sjedio mladi kralj pod velebnim prijestolnim nebom, svega pet stuba daleko, glave 193

pognute i nakošene, razgovarajući s nekom čovječjom rajskom pticom, vjerojatno vojvodom; Hendon zaključi u sebi da je već dovoljno okrutno kad čovjeka osude na smrt u punoj životnoj snazi, a kamoli da ga još ovako neobično i javno ponižavaju. Želio je da kralj požuri, jer su neki od nakinđurenih ljudi u blizini postajali sve neugodniji. U taj čas kralj polako odiže glavu i Hendon mu jasno vidje lice. Gotovo mu ponestane daha kad ga poznade! Zapiljio se u ljepuškasto mlado lišće i skamenio se na mjestu; a tad uskliknuo:

—    Gle, gospodar kraljevstva Snova i Utvara sjedi na svom prijestolju!

On protisnu nekoliko nevezanih rečenica svejednako buljeći i čudom se čudeći; tad se obazre na sve strane motreći šareno mnoštvo i veličanstvenu dvoranu i promrsi: — Ali sve je stvarno, odista je stvarno, nema sumnje da ovo nije san.

Ponovo blenu u kralja i pomisli: »Je li ovo san?. . . Ili on zaista jest zapravski vladar Engleske, a ne samotni, jadni bespametnik za koga sam ga ja smatrao; tko će mi odgonetnuti ovu zagonetku?«

Odjednom mu nešto sine i on odbata do zida, uze stolicu, ponese je natrag, stavi je na pod i sjede na nju!

Zabruji val negodovanja, surovo ga pograbiše i netko se prodere:

—    Diži se, neotesani lakrdijašu! Zar da sjediš u kraljevoj nazočnosti?

Ova pometnja privuče pažnju njegova veličanstva koje ispruži ruku i podvikne:

—    Ne dirajte ga, to jest njegovo pravo!

Preneraženo mnoštvo ustuknu. Kralj će dalje:

—    Neka znate svi vi, gospe, lordovi i gospodo da je ovo moj odani i voljeni slugi Miles Hendon koji je svojim dičnim mačem izbavio svog vladara od tjelesne ozljede, a možda i od smrti, i za to je on, po kraljevoj volji, postao vitezom. I znajte također da je još zbog većih zasluga kojima je spasio kralja od šiba i sramote, što ih preuze na sebe, postao engleskim velmožom, grofom od Kenta, i da će dobiti zlata i imanja koliko se priliči toj časti. I povrh toga, povlastica kojom se sad poslužio, po kraljevoj je volji; jer

194 mi smo odredili da će glave loze njegove imati i zadržati pravo da odsada pa

zanavijek sjede u nazočnosti engleskog veličanstva, od koljena do koljena, sve dok bude krune. Prođite ga se.

Dvije osobe koje su, zadržavši se usput, istom jutros stigle iz pokrajine i jedva pet minuta bile u odaji, slušale su ove riječi i gledale u kralja, pa u ono strašilo od čovjeka, pa opet u kralja, nekako obamrle od smetenosti. Bijahu to sir Hugh i lady Edith. Ali ih novi grof nije uočio. On je netremice i preneraženo zurio u vladara i mrmoljio:

—    Oh, do sto đavola! To je moj siromah! To je moj mahnitao! To je onaj kome sam ja htio pokazati što je raskoš, u mome domu od sedamdeset soba i dvadeset i sedmoro slugu! To je onaj koji se odijevao samo u prnje, koga su mazili samo udarcima i koji se hranio samo splačinama! To je onaj koga sam ja bio posvojio i htio ga pristojno odgojiti! Dabogda ja propao u zemlju!

Ali se onda odjednom opomenu i pade na koljena, prinese ruke kraljevim rukama, zakune se na vjernost i položi prisegu na imanje i časti. Tad ustade i smjerno se maknu ustranu sveđer izložen tolikim pogledima — a i tolikoj zavisti.

Uto kralj zamijeti sira Hugha i oglasi se gnjevnim glasom i us-plamtjelih očiju:

—    Oduzmite tome razbojniku lažni sjaj i prisvojeni imutak i stavite ga onkraj brave dok meni ne ustreba. — I odvedoše bivšeg sira Hugha.

Sad nastade komešanje u dnu sobe; skup se razmaknu i približi se napadni, a bogato odjeveni Tom Canty, pred kime je išao ceremonijar. On kleknu pred kralja koji reče:

—    Čuo sam izvještaj o ovih nekoliko tjedana i silno sam zadovoljan tobom. Vladao si kraljevinom uistinu kraljevski plemenito i milostivo. Jesi li našao majku i sestre? Sjajno; za njih ćemo se pobrinuti, a tvoj će otac dospjeti na vješala, ako se ti slažeš i ako zakon zahtijeva. Znajte svi, koji me sad slušate, da će od dana današnjeg svi oni koji obitavaju Kristovu ubožnicu2 i uživaju kraljevo milosrđe, biti zbrinute duše i srca, baš kao što su
[image: ]
UiiUMil



im zbrinute niže potrebe; ovaj će dječak živjeti ondje i biti glavarom čitavog vijeća upravitelja sve do smrti svoje. A kako je on bio kraljem, prilično je da mu se odaje počast veća od običajne; zarad toga upamtite ovo svečano odijelo jer ćete ga po njemu poznati, i nitko neće nositi podobna; i gdje on naišao, ono će podsjećati ljude da je on jednoć kraljevao, i nitko mu neće uskratiti poštovanje ili zaboraviti da ga pozdravi. On je pod okriljem prijestolja, on je pod zaštitom krune, i njega ćete znati i zvati časnim imenom kraljeva štićenika.

načelniku) i onda mu naredio da ga sam i uruči i prenese njegov zahtjev i nalog da se, što je prije moguće, poduzme sve što je potrebno i njega izvijesti o onome što se učini. Gorljivo se prihvatiše posla u kojemu je sudjelovao i sam Ridley; i naposljetku bje osnovana Kristova ubožnica za odgoj siromašne djece (kralj je u isto vrijeme pomogao i neke druge zadužbine). »Gospode Bože«, rekao je on, »blagodarim ti od svega srca što si mi udijelio tako dug život da izvršim djelo ovo u slavu imena Tvoga!« Taj vrli i uzorni život brzo je gasnuo i za koji dan je predao dušu Stvoritelju, moleći Boga da brani kraljevstvo od papizmaHeneage Jesse: »London, njegove čuvene ličnosti i mjesta«. U velikoj dvorani visi velika slika Edwarda VI., koji sjedi na prijestolju u grimiznoj i hermelinskoj odori, sa žezlom u ljevici, i pruža Povelju gradonačelniku koji kleči. Kraj njega stoji kancelar s pečatom a do njega drugi visoki odličnici. Biskup Ridley kleči pred njim uzdignutih ruku kao da zaziva blagoslov ovome događaju; dok gradski vijećnici i svi ostali, zajedno s gradonačelnikom, kleče s obje strane i zauzimaju sredinu slike: i napokon, naprijed su u dvoredu poredani dječaci s jedne strane i djevojčice s druge strane, počev od nadstojnika i nadstojnice do onog dječaka i djevojčice što su se izdvojili iz smjernih redova i uzdignutih ruku, pali na koljena pred kraljem. Timbs: »Znamenitosti Londona«, str. 98. Kristova ubožnica, po drevnom običaju, ima pravo da pozdravi vladare kad on ili ona dolaze u grad kao gosti londonske općine. Timbs: »Znamenitosti Londona«.

Blagovaonica s predvorjem i korom za orgulje proteže se cijelim katom, koji je dugačak 187 stopa, širok 57 stopa i visok 47 stopa; osvjetljava je devet velikih prozora što su s južne strane ostakljeni obojenim oknima; to će reći da je poslije Westminsterske dvorane najvelebnija prostorija u prijestolnici. Ovdje ručavaju dječaci, kojih je sad nekih osam stotina na broju; ovdje se održavaju i »Javne večere« kojima mogu prisustvovati posjetitelji što kupe ulaznice kod blagajnika ili upravitelja Kristove ubožnice. Na stolove se iznese sir u drvenim zdjelama; pivo u drvenjačama u koje se natače iz kožnatih mijehova; a kruh se donosi u velikim košarama. Ulaze odličnici, gradonačelnik ili poglavar sjednu u pročelju na stolicu od hrastovine, iz crkve sv. Katarine kraj Tovvera; otpjeva se himna uz pratnju orgulja; »Grk« ili đački kolovođa (»Grk« je u spomenutoj ustanovi nadimak odlikašima; nap. prev.) očita molitve s propovjedaonice, muk prekinu tri udarca drvenog čekića. Poslije molitve počinje večera a posjetitelji se šetaju medu stolovima. Kad se povečera, »trpezarci« pokupe košare, zdjele, mijehove, drvenjače i svijećnjake i odlaze u povorci neobično se svečano klanjajući upraviteljima. Ovome su prizoru prisustvovali kraljica Viktorija i kraljević Albert godine 1845.

Među najčuvenijim »plavim haljincima« sujoshua Barnes, izdavač Anakreona i Euripida; Jeremiah Markland, uvaženi kritičar; vrsni stručnjak za grčku književnost, arheolog Camden; biskup Stillingfleet; pisac Sarnuel Richardson, Thomas Mitchel, prevoditelj Aristofana; Thomas Barnes, dugogodišnji izdavač londonskog Limesa, Coleridge, Charles, Lamb i Leigh Hunt.

Ne može biti primljen dječak mladi od sedam godina, i ne može ostati nitko tko navrši petnaest godina, osim kraljevih štićenika i »Grka«. Ima oko 500 upravitelja na čelu s vladarom države i Kraljevićem od Walesa. Tko želi postati upraviteljem treba platiti 500 funti.

196 Timbs: »Znamenitosti Londona« (Piščeve napomene)
[image: ]


Tom Canty ustade ponosit i sretan, i cjelunu kraljevu ruku, i njega ispratiše van. Nije časio ni čas već odmah pohita majci i Nan i Bet da im sve ispripovjedi i da zajedno s njima užije velike novosti.

ZAC LAVAK

1

 Stara novčana jedinica u Engleskoj i Škotskoj. (Nap. prev.)

2

 Kristova ubožnica ili škola plavih haljinica, »najplemenitija ustanova na svijetu«.

Zemlju na kojoj se nalazio nekadašnji franjevački samostan poklonio je Henrik VIII. općini grada Londona (koja je ondje osnovala dom za siromašne dječake i djevojčice). Kasnije Edvvard VI. dade stari samostan valjano obnoviti i osnuje u njemu tu plemenitu ustanovu koja se naziva Školom plavih haljinica ili Kristovom ubožnicom za odgoj i izdržavanje siročadi i potrebnjaka. . . Edvvard ga (biskupa Ridleyja) nije pustio otići dok nije napisao pismo (građo-

PO PRAVDI I ZASLUZI

Aad se sve tajne razjasniše, ustanovi se, prema priznanju Hugha Hendona, da je njegova žena po njegovu nalogu onomad zanijekala Milesa na majuru Hendon — i to po nalogu koji je potkrijepio uvjerljivom prijetnjom da će joj oduzeti život ne bude li poricala da je on Miles Hendon i odlučno ostala pri tome; na što je ona rekla neka joj oduzme život, jer nimalo ne drži do njega, ali da neće zanijekati Milesa; tada joj je muž rekao da će nju ostaviti na životu, ali da će dati umoriti Milesa! To je bilo nešto sasvim drugo; ona je dala riječ i održala je.

Hugh nije osuđen zbog prijetnje i prisvajanja bratova imutka i naslova, jer žena i brat nisu htjeli svjedočiti protiv njega; a ženi ne bi ni dopustili, sve da je i htjela. Hugh je napustio ženu i preselio se na kontinent gdje je doskora i umro; a za neko vrijeme grof od Kenta se oženi njegovom udovom. S velikim slavljem i veseljem dočekaše mladence u selu Hendon kad prvi put obiđoše majur.

O ocu Toma Cantyja više se nije nikad ništa čulo.

Kralj je potražio seljaka, koga su bili žigosali i prodali kao roba, izbavio ga zlopakog života u Hajdukovoj družini i omogućio mu da ugodno živuje.

Također je izvukao iz zatvora onog starog pravnika i oprostio mu globu. Dobro je udomio kćerke onih dviju baptistkinja koje su pred njegovim očima bili spalili na lomači i valjano kaznio redara koji je onako nepravedno izbičevao Milesa Hendona po leđima.

Spasio je vješala dječaka koji je ulovio zalutala sokola i ženu koja je u tkača bila ukrala sukneni otpadak; ali nije stigao spasiti čovjeka koji je bio osuđen na smrt zato što je ubio jelena u kraljevskoj šumi.

Nagradio je suca koji mu se smilovao kad su ga bili obijedili da je ukrao prase i zadovoljno je opažao kako ga u javnosti sve više cijene i kako postaje velik i ugledan čovjek.

Sve do kraja života kralj je rado kazivao pripovijest o svojim pustolovinama od početka do kraja, od onog časa kad ga je stražar ćuškom odagnao od dveri palače sve do one posljednje ponoći kad se vješto prikrao 198 skupini hitrenih radnika i tako ušuljao u opatiju, uzverao se do Ispovjed-

nikove1 grobnice i tako dugo u njoj spavao da je idućeg jutra skoro prespavao i krunidbu. Govorio je da ga ovo neprestano prepričavanje svih tih dragocjenih pouka učvršćuje u njegovoj nakani da ta iskustva upotrijebi na dobrobit svoga naroda; i tako će, dokle god poživi, kazivati tu pripovijest i tako osvježavati u pameti žalosne prizore iz nje i obnavljati samilosna vrela u srcu svojemu.

Miles Hendon i Tom Canty bijahu kraljevi ljubimci za njegove kratke vladavine i poslije smrti su ga iskreno oplakivali. Vrli grof od Kenta bio je toliko razborit da nije zlorabio svoju neobičnu povlasticu; ali se, osim u onoj prilici koju smo vidjeli, poslužio njome još dva puta prije nego je ostavio ovaj svijet; prvi put o ustoličenju kraljice Mary, drugi put o ustoličenju kraljice Elizabete. Njegov potomak ju je upotrijebio o ustoličenju Jamesa I. Prije nego će ovu povlasticu iskoristiti njegov sin, proteklo je četvrt vijeka i »povlastica grofova od Kenta« bila je izblijedjela ljudima u sjećanju; i kad se tadašnji Kent pojavi pred Charlesom I. i njegovim dvorom i sjedne u vladarevoj nazočnosti da bi potvrdio i obnovio pravo svoje kuće, nastala je prava pravcata uzbuna! Ali se brzo objasnio taj postupak i njegovo pravo bje potvrđeno. Posljednji grof te loze pade u republičkom ratu2 boreći se na strani kralja i zajedno s njim se ugasi i neobična povlastica.

Tom Canty je doživio duboku starost i postao naočit, sjedokosi starkelja dostojanstvene i dobrostive vanjštine. Sve do kraja života svi su ga poštovali; isto tako su mu se i duboko klanjali, jer je njegova napadna i neobična odjeća podsjećala ljude da je »on jednoć kraljevao«; i tako, ma gdje bi se pojavio, svjetina bi se razmicala propuštajući ga da prođe i sa-šaptavajući se među se: »Smakni šešir, evo kraljeva štićenika«; i tako su ga pozdravljali, a on im se u uzvrat ljubazno smiješio, što su i te kako cijenili, jer njegov životni put bijaše častan.

Jest, onaj jadni dječak, kralj Edward VI., proživio je svega nekoliko godina ali je i u tih nekoliko godina učinio mnogo dobra. Vrlo često, kad bi se neki velikodostojanstvenik, ili neki drugi ozlaćeni službenik krune, usprotivio njegovoj milostivosti i tvrdio da je taj i taj zakon, koji je on nakanio preinačiti po svojoj namjeni, već ionako blag i ne izvrgava kažnjenika
[image: ]


patnjama i zlostavljanju kojima bi se baš moglo naći zamjerke, mladi kralj bi ga prostrijelio svojim nujno rječitim i silno milosrdnim očima i rekao:

— Što ti znaš o patnjama i zlostavljanju. Ja i moj narod znamo, ali ti ne znaš.

U ono okrutno doba vladavina Edwarda VI. bijaše posebno milostiva. I sad, kad se opraštamo od njega, pokušajmo, njemu u slavu, to zauvijek upamtiti.

NAPOMENA

V

Cjovjck čuje mnogo o onim »strahotnim Ljutim zakonima Connecticuta« (Blue Laws je, prema S. A. Petersu, naziv okružnih zakona što su bili na snazi u prvoj doseljeničkoj koloniji u New Havenu, u državi Connecticut, USA; nap. prev.) i vičan je da smjerno protrne kad god se oni spomenu. Ima ljudi u Americi (pa čak i u Engleskoj!) koji vjeruju da su oni pravo oličenje opakosti, nemilosrdnosti i nečovjestva. a oni, naprotiv, gotovo prvi ODLUČNO ODSTUPAJU OD PRAVNE OKRUTNOSTI od koje je ispaštao »uljuđeni« svijet. Zbornik tih čovječnih i obazrivih zakona od prije dvije stotine i četrdeset godina posve se izdvaja od stoljeća krvava zakonodavstva koje je vladalo prije njih i stotinu sedamdeset i pet godina krvavoga engleskoga zakonodavstva koje je vladalo poslije njih.

Ni u jednom času, dok su vladali Ljuti zakoni ili bilo koji drugi, u Connecticutu nikad nije bilo više od ČETRNAEST zločina koje su kažnjavali smrću. A u Engleskoj, kao što se još sjećaju ljudi krepka zdravlja i pameti, smrtnom kaznom se kažnjavalo DVIJE STOTINE DVADESET I TRI zločina! (Vidi: Dr. J. Hammond Trumbullove Ljute zakone, prave i krive, str. 11.) Dobro je znati ove činjenice — i zamisliti se nad njima.

KOMET ZVANI MARK TWAIN

iriark Twain (Mark Tvejn) rodio se 1835. godine u mjestancetu Florida, ali ne na poluotoku Floridi, nego u saveznoj američkoj državi Missouri (Mizuri), a djetinjstvo proveo u gradiću Hannibalu (Hanibalu), također u Missouriju, na obali Mississippija koji je ovdje širok gotovo kao Jadransko more. Prevoditelj ove knjige obišao je sva mjesta u Hannibalu, koja su vezana uz život i djela Marka Twaina. Kuća u kojoj je pisac živio, izgleda točno kao kad se Mark Twain pred njom slikao potkraj 19. stoljeća. Sačuvane su i sve kuće koje se spominju u Tomu Sawyeru (Tomu Sojeru), sa sadrenim figurama svih junaka koji se pojavljuju u pojedinim zgodama romana, zatim Cardiffski (Kardifski) brijeg, McDougalova (Mekdaugalova) spilja i Jacksonov (Džeksonov) otok. Tu je i Mark Twainov muzej u koji će dospjeti i ovo izdanje njegovih djela. Sami Tom i Huck izliveni su u veliki brončani spomenik. A možete i krečiti najčuveniju ogradu na svijetu, Tom Sawyerovu, a po snackovima kušati i Tomove ili Huckove burgere. Cijele Sjedinjene Države reklamiraju djetinjstvo Marka Tvvaina. Njegova je rodna kuća, recimo, besplatno obojena novom vrstom boje, nacionalni parkovi su prozvani po njemu, etikete na bocama i cigarama nose njegov lik, a postoje i njegove poštanske marke. Citiraju ga od novinskih i televizijskih uvodnika do predsjedničkih govora.

Datumi njegova rođenja i smrti povezani su jednim događajem. Kojim? Jeste li čuli za Halleyjev (Helijev) komet? To je divovska repatica koja svakih sedamdeset i pet godina proleti oko Zemlje. Pojavila se točno kad se Mark Twain rodio, a pisac je umro baš kada se komet ponovno pojavio, 1910. godine.

Pravo je ime Marka Twaina zapravo Samuel Langhorn Clemens (Semjuel Lenghorn Klemenz), a nadimak Mark Tu>ain uzeo je iz dana kada je kormilario brodovima po Mississippiju. Uzvik mark tivain znači po prilici: pazi, dvije stope!, a to je donja granica za dubinu vode u kojoj je moguće sigurno ploviti, bez straha da ćeš se nasukati. Mark Twain se također bavio tiskanjem tuđih umotvorina i novinarstvom, dok napokon nije postao piscem. Napisao je mnoga djela koja se ubrajaju među najduhovitije što je čovječanstvo smislilo. Općenito se smatra da je Mark Twain otac američke književnosti.
[image: ]

Za mlade svih godina napisao je Mark Twain tri remek-djela koja se čitaju na svim kontinentima i na svim jezicima. To su Pustolovine Toma Sau>yera, Pustolovine Huckleberryja Finna (Haklberija Fina) i Kraljević i prosjak. Malo je knjiga u svjetskoj književnosti koje su toliko omiljene među čitateljima svih dobi.

KRALJEVIĆ I PROSJAK (1882.) nastaje negdje na pola puta između Toma Sawyera i Huckleberryja Finna. Roman o kraljeviću, zatim i kralju Edwardu VI. (jedincu čuvenog Henrika VIII.) i njegovu dvojniku iz siromašnoga londonskog predgrađa, pisac je smjestio u godinu 1547. Tu je knjigu pisao usred krize u radu na nastavku Toma Sawyera. Kasnije je prevladalo mišljenje da je potkraj piščeva života njegova djela nemilosrdno cenzurirala obitelj (osobito žena). Dokazano je, posije njegove smrti, da je prije svega on sam patio od autocenzure

Stvarajući Kraljevića i prosjaka, Twain je tražio djelo koje će dokazati da je on vrlo obrazovan, uljuđen i savršeno pismen književnik, koji nije obično novinsko piskaralo, još i humorist. Odlučio se za izazov što će ga afirmirati kao pisca koji može stvoriti djelo višeg ranga. Najbolji će dokaz za to biti iznenađujući Kraljević i prosjak. Djelo je, uz Osobne uspomene Jeanne d’Arc (Žan d’Ark), prava iznimka u stvaralaštvu Marka Twaina. Osim briljantne stilske forme, tu je i moralizatorski pristup, inače stran autoru. Ipak je, međutim, i u nj unio svoj ironični, često i cinični stav prema povijesti i tradiciji, osobito engleskoj (britanskoj). Piščeva obitelj i publika čitali su samo gornji sloj romana (obitelj ga smatra najboljim piščevim djelom), pa Kraljević i prosjak postiže pun pogodak. Svojoj je popularnosti tim djelom Mark Twain dodao blistavu kariku koja mu je možda nedostajala.

Ivan Kušan

Komet zvani Mark Twain

ISBN 978-953-324-553-9 CIP zapis dostupan u računalnom katalogu Nacionalne i sveučilišne knjižnice u Zagrebu pod brojem 799206

1

    Edward the Confessor (1002.-1066.), posljednji anglosaksonski kralj. (Nap. prtv.)

2

    The wars of the Commomvealth — antimonarhistički građanski ratovi (1642.—49-); 1649. je pogubljen Charles 1. i proglašena republika na čelu s Oliverom Cromwellom. (Nap. prev.)

